Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
ធនាគារ វីង និងក្រុមហ៊ុន UnionPay International សហការគ្នាបង្កើនប្រសិទ្ធភាពសេវាផ្ទេរប្រាក់អន្តរជាតិ និងការទូទាត់តាមប្រព័ន្ធឌីជីថល	https://business-cambodia.com/articles/wing-mou-upi	រាជធានីភ្នំពេញ ថ្ងៃទី ២២ ខែឧសភា ឆ្នាំ២០២៣ – ធនាគារ វីង (ខេមបូឌា) ម.ក បានប្រកាសភាពជាដៃគូយុទ្ធសាស្ត្ររបស់ខ្លួនជាមួយក្រុមហ៊ុន UnionPay International (UPI) ដែលជាបណ្តាញទូទាត់ឈានមុខគេមួយនៅលើពិភពលោក។ ភាពជាដៃគូនេះមានគោលបំណងពង្រីកសេវា ផ្ទេរប្រាក់អន្តរជាតិឲ្យបានកាន់តែទូលំទូលាយទៅដល់អ្នកប្រើប្រាស់ ហើយក៏ជាការបើកផ្លូវដល់ភាគីទាំងពីរដើម្បីពង្រីកកិច្ចសហការបន្ថែមទៀតលើការទូទាត់តាមប្រព័ន្ធឌីជីថលនាពេលខាងមុខ។ កិច្ចសហការដ៏មានសារៈសំខាន់នេះត្រូវបានរៀបចំធ្វើឡើងដោយការចុះហត្ថលេខាលើអនុស្សរណៈយោគយល់គ្នា (MoU) ដោយមានការចូលរួមជាអធិបតីភាពក្នុងកម្មវិធីពីសំណាក់អ្នកឧកញ៉ា គិត ម៉េង ប្រធានក្រុមប្រឹក្សាភិបាលធនាគារ វីង និងជាអគ្គនាយកក្រុមហ៊ុនរ៉ូយ៉ាល់គ្រុប និងលោក Huiming Cai អ្នកគ្រប់គ្រងទូទៅនៃក្រុមហ៊ុន UnionPay International ប្រចាំតំបន់អាស៊ីអាគ្នេយ៍។ ស្របគ្នានេះដែរ ពិធីចុះអនុស្សរណៈយោគយល់នេះ ត្រូវបានចុះហត្ថលេខាដោយ លោក ហាន ប៉េងក្វាង អគ្គនាយកធនាគារ វីង និងកញ្ញា លាង ចិន្តា នាយិកាប្រចាំប្រទេសកម្ពុជានៃក្រុមហ៊ុន UnionPay International។ ហើយកិច្ចសហការនាពេលនេះគឺឆ្លុះបញ្ចាំងពីការប្តេជ្ញាចិត្តរបស់ស្ថាប័នទាំងពីរក្នុងការធ្វើទំនើបកម្មក្នុងវិស័យធនាគារនៅកម្ពុជា ដើម្បីផ្តល់បទពិសោធន៍ទៅដល់អ្នកប្រើប្រាស់ឲ្យកាន់តែប្រសើរ។ តាមរយៈកិច្ចសហការនេះ ធនាគារ វីង នឹងក្លាយជាផ្នែកមួយនៃការរួមបញ្ចូលជំនាញ និងវិសាលភាពដ៏ទូលំទូលាយរបស់ UPI ក្នុងការផ្តល់ជាជម្រើសនូវការផ្ទេរប្រាក់តាមរយៈកម្មវិធី Wing Bank App ទៅដល់អតិថិជនប្រកបដោយភាពលឿនរហ័ស ងាយស្រួល សុវត្ថិភាព ហើយតម្លៃសេវាមានភាពប្រកួតប្រជែងខ្ពស់។ លោក ហាន ប៉េងក្វាង អគ្គនាយកធនាគារ វីង បានថ្លែងថា៖ “ធនាគារ វីង មានសេចក្តីសោមនស្សរីករាយក្នុងការចាប់ដៃគូសហការជាមួយក្រុមហ៊ុន UPI ដើម្បីផ្តល់សេវាផ្ទេរប្រាក់ទៅក្រៅប្រទេស ដោយរំពឹងថាសេវាកម្មនេះនឹងជួយពង្រឹងទំនាក់ទំនងរវាងស្ថាប័នទាំងពីរ ហើយក៏ជាការបើកផ្លូវសិក្សាលើកិច្ចសហការបន្ថែមទៀតលើការទូទាត់តាមប្រព័ន្ធឌីជីថលនាពេលខាងមុខ”។ លោក ហាន ប៉េងក្វាង បានបន្ថែមថា៖ “ភាពជាដៃគូជាមួយ UPI នឹងជួយសម្រួលដល់ធនាគារ វីង ដើម្បីផ្តល់នូវដំណោះស្រាយផ្ទេរប្រាក់ប្រកបដោយភាពរលូន និងងាយស្រួលទៅដល់ពលរដ្ឋកម្ពុជា ក៏ដូចជាប្រជាជនចិន ដែលរស់នៅក្នុងប្រទេសកម្ពុជា់។ តាមរយៈការពង្រីកសេវាផ្ទេរប្រាក់ក្រៅប្រទេសដូចជាប្រទេសចិន និងបណ្តាប្រទេសផ្សេងៗទៀតតាមរយៈបណ្តាញទូទាត់សកលរបស់ក្រុមហ៊ុន UnionPay International ធនាគារ វីង បង្ហាញពីការយកចិត្តទុកដាក់របស់ខ្លួនក្នុងការជួយសម្រួលទៅដល់អតិថិជនជារូបវន្តបុគ្គល និងអាជីវកម្ម ដែលមានតម្រូវការហិរញវត្ថុចាំបាច់”។ ធនាគារ វីង ផ្តោតលើការផ្តល់ដំណោះស្រាយតាមប្រព័ន្ធឌីជីថល ដើម្បីបង្កើនជីវភាពរស់នៅរបស់ប្រជាជនកម្ពុជា ដោយមានគោលបំណងក្លាយជាធនាគារដែលអាចផ្តល់សេវាកម្មដល់ប្រជាជនកម្ពុជាគ្រប់រូប។ ជាមួយនឹងយុទ្ធសាស្ត្រអាជីវកម្មដែលមានលក្ខណៈពិសេស ដោយមានភ្នាក់ងារធ្វើប្រតិបត្តិការតាមឌីជីថល បានធ្វើឲ្យធនាគារ វីង ផ្តល់សេវាគ្របដណ្តប់ ១០០ ភាគរយនៅគ្រប់ស្រុកទាំងអស់ក្នុងប្រទេសកម្ពុជា។ កត្តានេះហើយបានធ្វើឲ្យធនាគារ វីង អាចជំរុញបរិយាប័ន្នផ្នែកហិរញ្ញវត្ថុ យេនឌ័រ និងឌីជីថល។ ធនាគារ វីង ផ្តល់សេវាហិរញ្ញវត្ថុប្រកបដោយសុវត្ថិភាព និងភាពងាយស្រួលដល់ប្រជាជនគ្រប់រូប ហើយធនាគារបានប្តេជ្ញាលើការជំរុញអត្ថប្រយោជន៍នៃប្រតិបត្តិការតាមប្រព័ន្ធឌីជីថល ដើម្បីលើកកម្ពស់កម្រិតជីវភាព នៃការរស់នៅរបស់ប្រជាជនកម្ពុជា។ ក្រុមហ៊ុន UnionPay International គឺជាបុត្រសម្ព័ន្ធរបស់ក្រុមហ៊ុន China UnionPay ដែលផ្តោតលើការជំរុញកំណើន និងការគាំទ្រដំណើរការអាជីវកម្ម UnionPay ដែលមានវត្តមាននៅទូទាំងពិភពលោក។ ដោយមានការឆ្លងកាត់តាមរយៈការសហការជាមួយនឹងដៃគូជាសមាជិកជាង១៥០០ស្ថាប័ននៅទូទាំងសកលលោក សព្វថ្ងៃនេះ UnionPay បានគ្របដណ្តប់សេវាកម្មរបស់ខ្លួនដល់ប្រទេស និងតំបន់ចំនួន ១៨១ និងធនាគារថ្នាក់ជាតិ និងតំបន់ចំនួន៧៩ មានចេញកាត UnionPay ។ ក្រុមហ៊ុន UnionPay International ផ្តល់ជូន អតិថិជនប្រើប្រាស់កាតធំជាងគេបំផុតក្នុងពិភពលោកនូវសេវាកម្មទូទាត់ប្រាក់ឆ្លងដែន ដើម្បីធានាបាននូវគុណភាពខ្ពស់ ប្រសិទ្ធភាពខ្ពស និងសុវត្ថិភាពខ្ពស់។ ការផ្តល់ជូននេះបានធានាដល់ភាពងាយស្រួលដល់សេវាកម្មក្នុងប្រទេស ដើម្បីធ្វើឲ្យមានកំណើនអ្នកប្រើប្រាស់ UnionPay និងដៃគូទូទាត់ជាសកល។ ធនាគារ វីង និងក្រុមហ៊ុន UnionPay International មានការរំពឹងយ៉ាមុតមាំចំពោះការពង្រីកវិសាលភាពនៃកិច្ចសហការលើការទូទាត់តាមប្រព័ន្ធឌីជីថលនាពេលខាងមុខ។ តាមរយៈការសម្រេចបាននូវកិច្ចសហការនាពេលនេះ ស្ថាប័នពីរនឹងសិក្សាពីកាលានុវត្តភាព ដោយផ្តល់នូវដំណោះស្រាយការទូទាត់ប្រកបដោយភាពច្នៃប្រឌិត ដើម្បីបំពេញតម្រូវការដែលកំពុងរីកចម្រើនរបស់អតិថិជននៅក្នុងប្រទេសកម្ពុជា៕	{ "spider_name": "businesscambodia", "scrape_at": "2025-06-14_19:40:25", "date_created": "2023-05-22T14:21:38.540Z", "category": "PR", "views": 189, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
កាន់តែលេចធ្លោ! កញ្ញា ស៊ីន យូប៊ីន ត្រូវបានសារព័ត៌មានអាមេរិក ចុះផ្សាយពីចំណុចពិសេស១នេះ	https://business-cambodia.com/articles/sin-yu-bin-bringe-khmer-culture-to-the-stage	កាលពីពេលថ្មីនេះតារាសម្ដែងស្រី កញ្ញា ស៊ីន យូប៊ីន បានបង្ករភាពចាប់អារម្មណ៍ជាខ្លាំង ជាពិសេសពីសំណាក់អ្នកគាំទ្រ បន្ទាប់ពីកញ្ញាបានបង្ហាញខ្លួននៅលើកម្រាលព្រំក្រហមនៅឯមហោស្រពភាពយន្ត Cannes ឆ្នាំ២០២៣ ដែលជាព្រឹត្តិការណ៍លំដាប់ពិភពលោកមួយនៅទីក្រុងកាន ប្រទេសបារាំង ខណៈកញ្ញាគឺជានារីខ្មែរដំបូងគេដែលបានចូលរួមព្រឹត្តិការណ៍ដ៏ធំមួយនេះ។ ទន្ទឹមនឹងនេះដែរកញ្ញាក៏ជាស្រ្តីមួយរូបព្យាយាមស្នើរសុំអ្នករៀបចំកម្មវិធីនូវការស្លៀកឈុតផ្ទាល់ខ្លួនសម្រាប់ប្រទេសកម្ពុជាក្នុងរយៈពេលមួយថ្ងៃ ខណៈអ្នករៀបចំពុំមានការពេញចិត្តសោះឡើយ ប៉ុន្តែកញ្ញានៅតែទទួចសុំ រហូតដល់ថ្នាក់ សែតធំមួយនៅសហរដ្ឋអាមេរិកទ្រាំមិនសរសើរមិនបាន។ តាមការចុះផ្សាយរបស់សារព័ត៌មាន USA TOPNEWS នៅថ្ងៃទី២២ ខែ៥ ឆ្នាំ២០២៣ បានសរសេរថា "សម្រាប់ការចាក់បញ្ចាំងលើកនេះ កញ្ញា យូប៊ីន បានសម្រេចចិត្តដើរដោយជើងទទេដើម្បីរគោរពវប្បធម៌ខ្មែរ។ ហើយអ្វីដែលកាន់តែពិសេសនោះ រ៉ូបរបស់កញ្ញាមានពណ៌ទង់ជាតិខ្មែរ ជាមួយការពាក់នាគមាសព័ទ្ធជុំវិញខ្លួនរបស់កញ្ញាថែមទៀត ដែលមានទំនាក់ទំនងយ៉ាងស៊ីជម្រៅជាមួយរាជវង្សខ្មែរ"។ គួរជម្រាបផងដែរថា កញ្ញា ស៊ីន យូប៊ីន ក៏បានលើកឡើងដែរថា “ខ្ញុំសុំឱ្យអ្នកផ្តល់ការទទួលស្គាល់ដល់ពួកយើងដែលពួកយើងមានសក្តិសមចង់ការផ្សព្វផ្សាយដល់ពិភពលោក” ។ “…ខ្ញុំសង្ឃឹមថាទាំងអស់នឹងជំរុញទឹកចិត្តបរទេសឱ្យមកទស្សនាប្រទេសកម្ពុជា ស្វែងយល់ពីបេតិកភណ្ឌវប្បធម៌ដ៏សម្បូរបែបរបស់យើង និងបានឃើញភាពស្រស់ស្អាតដ៏អស្ចារ្យដែលប្រទេសរបស់យើងផ្តល់ជូន”។	{ "spider_name": "businesscambodia", "scrape_at": "2025-06-14_19:40:25", "date_created": "2023-05-22T10:04:39.259Z", "category": "កំពូលអ្នកលក់", "views": 6416, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
សមហេតុសមផល! នេះជាហេតុផលសំខាន់៣ អ្នកគួរគិតគូរវិនិយោគលើហាងឆេងមាសនៅឆ្នាំ២០២៣	https://business-cambodia.com/articles/why-should-you-invest-in-gold-in-2023	មាសគឺរបស់មួយដែលពលរដ្ឋខ្មែរជាពិសេសអ៊ំ ពូមីង យាយតាមចូលចិត្តទិញទុកដូចជាទិញទុកជាការវិនិយោគនិងទិញសម្រាប់ប្រើប្រាស់ជាគ្រឿងអលង្កាជាដើម ជាពិសេសអំឡុងសេដ្ឋកិច្ចស្ថិតនៅភាពមិនច្បាស់លាស់មនុស្សមួយចំនួនចាប់អារម្មណ៍ទៅលើការវិនិយោគលើហាងឆេងមាស។  និយាយជុំវិញហាងឆេងមាសនេះដែរ ថ្ងៃនេះ Business Cambodia សូមលើកយកនូវហេតុផលធំៗ៣ដែលអ្នកគួរវិនិយោគលើហាងឆេងមាសនៅឆ្នាំ២០២៣នេះ។ ១. មាសជារបស់ប្រឆាំងនឹងអតិផរណា  ចាប់តាំងពីដើមឆ្នាំ២០២២ពេលដែលសង្រ្គាមវាងរុស្ស៊ីនិងអ៊ុយក្រែនចាប់ផ្ដើមមកបានបង្អាក់ដល់សង្វាក់ផលិតកម្មរបស់ពិភពលោកដែលធ្វើឲ្យទំនិញកាន់តែខ្វះខាតដូច្នេះទំនិញកាន់តែឡើងថ្លៃបង្កជាការកើនឡើងនៃអតិផរណា។ អតិផរណាគឺមានន័យថាទំនិញនិងសេវាកម្មលើទីផ្សារឡើងថ្លៃហើយលុយចុះថោកពោលគឺលុយកាន់តែបាត់បង់តម្លៃ។ ដូច្នេះពេលអតិផរណាកើនឡើង អ្នកទុកលុយជាប់ខ្លួនច្រើនពេកនោះលុយអ្នកនឹងកាន់តែបាត់បង់តម្លៃ។ ក្នុងករណីនេះ អ្នកអាចយកលុយទៅវិនិយោគលើទ្រព្យដែលអាចកើនតម្លៃដើម្បីប្រឆាំនឹងការកើនឡើងអតិផរណា។ ក្នុងនោះដែរមាសគឺត្រូវបានគេចាត់ទុកជារបស់មួយដែលអាចប្រឆាំងនឹងអតិផរណាព្រោះមាសជាទ្រព្យសុវត្ថិភាពនិងជារបស់ដែលអាចរក្សាតម្លៃជាពិសេសពេលស្រុកទេសនិងពិភពលោកមានវិបត្តិមាសតែងតែត្រូវប៉ាន់ជាងគេ។ ២. ងាយស្រួលលក់ នេះអាចជាហេតុផលសំខាន់មួយដែលអ៊ំ ពូមីង និយាយតាចូលចិត្តទិញមាសទុក។ ជាការពិតណាស់នៅក្នុងការរស់នៅយើងតែងតែជួបហេតុការណ៍ផ្សេងៗដែលមិនអាចដឹងមុនហើយហេតុការណ៍ទាំងនោះសុទ្ធតែត្រូវការលុយបន្ទាប់ដូចជាគ្រោះថ្នាក់ផ្សេងៗត្រូវទៅពេទ្យ បាត់បង់ការងារ និងធ្លាក់ខ្លួនឈឺជាច្រើន។ ក្នុងករណីត្រូវការលុយបន្ទាន់តែក្នុងខ្លួនគ្មានលុយ តែបើអ្នកមានមាសទុកនោះគឺអ្នកអាចលក់មាសចេញបានភ្លាមដើម្បីយកលុយមកដោះស្រាយបញ្ហាបានភ្លាមៗ។ ដូច្នេះមាសគឺជារបស់មួយអ្នកគួរវិនិយោគព្រោះវាជាទ្រព្យមួយដែលងាយស្រួលបង្វែរជាសាច់លុយបានលឿនបំផុតជាការវិនិយោគផ្សេងៗទៀត។ ៣. ធ្វើពិពិធកម្មវិនិយោគ ពាក្យ” ធ្វើពិពិធកម្មវិនិយោគ” គឺមានន័យថាយកលុយទៅវិនិយោគឲ្យច្រើនកន្លែងក្នុងវិស័យខុសៗគ្នាដើម្បីកាត់បន្ថយហានិភ័យក្នុងការវិនិយោគ។ ជាក់ស្ដែងអំឡុងពេលនេះខណៈសេដ្ឋកិច្ចមិនល្អ អ្នកដែលផ្ដោតលើតែការវិនិយោគលើអចលនទ្រព្យកំពុងមានបញ្ហាពោលគឺពេលខ្វះខាតលុយមកប្រើប្រាស់ ចង់លក់អចលនទ្រព្យក៏លក់មិនចេញព្រោះទីផ្សារអចលនទ្រព្យគាំង។ ដូច្នេះដើម្បីការពារហានិភ័យនិងកាត់បន្ថយហានិភ័យ អ្នកគួរវិនិយោគឲ្យច្រើនកន្លែង។ ឧទាហរណ៍ទោះជាងអ្នកចូលចិត្តវិនិយោគអចលនទ្រព្យក៏គួរយកលុយមួយផ្នែកមកវិនិយោគលើផ្សារហ៊ុន និងហាងឆេងមាសជាដើម។ ការធ្វើបែបនេះអាចកាត់បន្ថយហានិភ័យបានមួយចំនួន តែបើអ្នកយកលុយទាំងអស់ទៅវិនិយោគលើកន្លែងតែមួយនោះហានិភ័យមានខ្ពស់៕	{ "spider_name": "businesscambodia", "scrape_at": "2025-06-14_19:40:25", "date_created": "2023-05-22T09:53:33.394Z", "category": "ហិរញ្ញវត្ថុ", "views": 1338, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
មិនពិបាកទៅហូបដល់សិង្ហបុរី! ប្រហិតសាច់គោខ្មែរ១នេះ ប្រើរូបមន្ត១អាចលក់ដាច់ធ្វើមិនចង់ទាន់	https://business-cambodia.com/articles/king-of-beef-meetball-brand-talk	ចំណីអាហារជាតម្រូវការចាំបាច់ ប៉ុន្តែអ្វីដែលកាន់តែចាំបាច់គឺទំនុកចិត្តទៅលើផលិតផលដែលមុននឹងយើងដាក់ចូលទៅក្នុងពោះទាំងគុណភាពនិងរសជាតិ។ ជាក់ស្តែងផលិតផលប្រហិតសាច់គោខ្មែររូបមន្តគ្រួសារសិង្ហបុរីមួយនេះ អាចលក់ដាច់ធ្វើមិនចង់ទាន់ ទោះជាមិនសូវធ្វើទីផ្សារឱ្យខ្លាំងក្តីដោយប្រើក្បួនដែលផ្តោតលើតែគុណភាពមិនយកបរិមាណនោះទេ។ ថ្លែងប្រាប់មកកាន់ចាបក្រហមលោកស្រី ឡាំ ស៊ីវឡែន បានឱ្យដឹងថាយីហោ ប្រហិតសាច់គោរូបមន្តសិង្ហបុរី នេះគឺជារូបមន្តគ្រួសារ បង្កើតឡើងដោយចុងភៅជាជនជាតិចិន-សិង្ហបុរីដែលជាត្រូវក្មួយប្រុសនិងជាដៃគូសហការរកស៊ីជាមួយគ្នាហើយរូបមន្តប្រហិតសាច់គោនេះដែរគឺជារូបមន្តដែលបំបែកដោយខ្លួនឯងតែម្តង។ លោកស្រីឡាំ ស៊ីវឡែនបានបន្តថាដំបូងការធ្វើប្រហិតរបស់ក្មួយលោកស្រីនេះគឺជាការធ្វើហូបលេងលក្ខណៈគ្រួសារប៉ុណ្ណោះ ប៉ុន្តែបន្ទាប់ពីធ្វើឱ្យមិត្តភក្តិ ភ្លក់ក៏ស្រាប់តែគេថាឆ្ងាញ់ខុសពីប្រហិតធម្មតាហើយជុំរុញឱ្យធ្វើលក់ ព្រោះប្រហិតនេះមានចំណុចពិសេសមួយ គឺជាប្រហិតសម្រាប់ស៊ុបនិងមានទឹកស៊ុបម្យ៉ាងនៅក្នុងដុំប្រហិតនោះតែម្តងធ្វើឱ្យរសជាតិវាខុសពីធម្មតានិងមិនផលិតច្រើនគីឡូទេក្នុង១ថ្ងៃ។ ក្រោយគេជំរុញឱ្យធ្វើលក់ ផ្តើមដំបូងថាធ្វើលក់លេងៗសោះប៉ុន្តែស្រាប់តែលក់ដាច់ខ្លាំងនិងធ្វើមិនទាន់ការកម្មង់នោះទេព្រោះសាច់គោដែលជាគ្រឿងផ្សំចម្បងនោះមានកំណត់និងជាសាច់គោដែលកាប់ភ្លាមៗតាំងពីម៉ោង២ភ្លឺម្ល៉េះ ដែលអាចផ្គត់ផ្គង់តែត្រឹម១០ទៅ២០គីឡូប៉ុណ្ណោះក្នុង១ថ្ងៃ ហើយសង្វាក់ផលិតកម្មក៏មានកម្រិតស្តង់ដារនិងអនាម័យខ្ពស់ផង ពោលគឺផ្តោតតែលើគុណភាពនិងរសជាតិ មិនធ្វើច្រើនឱ្យបានតែបរិមាណឬធ្វើឱ្យទុកបានយូរនោះទេ គួបផ្សំនិងរសជាតិផងនោះធ្វើឱ្យប្រហិតរបស់លោកស្រីលក់ដាច់ភ្ញៀវតាមទិញ ទាំងក្នុងអនឡាញនិងអ្នកស្គាល់គ្នាជាច្រើន។ គួរជម្រាបផងដែរថាសម្រាប់ យីហោ ប្រហិតស្តេចគោ រូបមន្តសាំងហ្គាពួរ មានលក់ប្រហិតស្តេចគោសុទ្ធមាន២ប្រភេទដែលផលិតឡើងពីរូបមន្តគ្រួសារ ដោយប្រហិតប្រចាំហាងមានដុំទឹកស៊ុបតូចៗនៅក្នុងប្រហិតនិងមានប្រភេទ ជាប្រហិតសាច់សុទ្ធអត់មានទឹកស៊ុបខាងក្នុង។ សូមបងប្អូនដែលមានចំណាប់អារម្មណ៍អាចឆាតចូលផេក ប្រហិតស្តេចគោ រូបមន្តសាំងហ្គាពួរ ឬទំនាក់ទំនងលេខទូរស័ព្ទតាម 016 747 670 ខណៈតម្លៃមិនខុសគ្នាពីលើទីផ្សារនោះទេ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-22T09:42:59.756Z", "category": "ភាពជាអ្នកដឹកនាំ", "views": 575, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
វៀតណាមឡើងកូដ ឆ្នាំ២០២៣ វៀតណាមអាចទាក់ចិត្តក្រុមហ៊ុនល្បីៗ៣ ឱ្យទៅវិនិយោគនៅទីនោះ	https://business-cambodia.com/articles/company-3-in-vietnam	ស្ថិតនៅក្នុងឆ្នាំ២០២៣ នេះ វៀតណាមហាក់បីដូចកំពុងតែឡើងកូដជាខ្លាំង ដោយសារតែថ្មីៗនេះ មានក្រុមហ៊ុនល្បីឈ្មោះ៣  ដែលមានដូចជា៖ ក្រុមហ៊ុនផលិតរថយន្តអគ្គិសនី BYD, ក្រុមហ៊ុន Apple ,ផ្សារទំនើប AEON បានកំពុងតែសម្រុកទៅវិនិយោគនៅប្រទេសវៀតណាម ហើយកាលដែលមានក្រុមហ៊ុនបរទេសទៅរកស៊ីបែបនេះក៏ធ្វើឱ្យប្រទេសវៀតណាមកាន់តែរីកមុខរីកមាត់ផងដែរ។ ជាក់ស្តែង រថយន្តអគ្គិសនី BYD ដែលត្រូវបានគេស្គាល់ថាជារថយន្តអគ្គិសនីដែលលក់ដាច់បំផុតមួយនៅលើលោកបន្ទាប់ពី Tesla ពេលនេះក្រុមហ៊ុនយក្សមួយនេះគ្រោងនឹងពង្រីកការផលិត និងដំឡើងរថយន្តអគ្គិសនីក្នុងប្រទេសវៀតណាម។ ប្រភពដដែលបានឱ្យដឹងថា ក្រុមហ៊ុនផលិតរថយន្តអគ្គិសនី  BYD ដែលមានមូលដ្ឋាននៅប្រទេសចិន ឥឡូវនេះគ្រោងនឹងបើករោងចក្រនៅក្នុងប្រទេសវៀតណាម ដើម្បីផលិតគ្រឿងបន្លាស់រថយន្ត និងក្នុងគោលបំណងនាំចេញគ្រឿងបន្លាស់ទៅកាន់រោងចក្រដំឡើងទាំងអស់នៅតាមបណ្តាប្រទេសជិតខាងក្នុងនោះមានប្រទេសថៃជាដើម។ ជាមួយគ្នានោះដែរ ថ្មីៗនេះក្រុមហ៊ុនយក្ស Apple នឹងបើក Online Store ជាលើកដំបូងនៅវៀតណាមខណៈវេបផ្សាយទិញទំនិញនេះអាចប្រើបានពីរភាសា រួមមាន៖ ភាសាវៀតណាម និងអង់គ្លេស ដែលអនុញ្ញាតឱ្យអតិថិជនបញ្ជាទិញផលិតផល Apple ជាច្រើនប្រភេទនៅលើគេហទំព័រ។ ប្រធានផ្នែកលក់រាយរបស់ Apple លោក Deirdre O'Brien បានឱ្យដឹងថា "យើងមានកិត្តិយសណាស់ដែលមានឱកាសពង្រីកនៅក្នុងប្រទេសវៀតណាម ហើយរំភើបយ៉ាងខ្លាំងដែលអាចផ្តល់នូវការថែទាំ និងការគាំទ្រដ៏ខ្ពង់ខ្ពស់របស់ Apple ដល់អតិថិជន" ។ ស្របគ្នានេះដែរ នាយកប្រតិបត្តិ Apple លោក Tim Cook មានក្តីសង្ឃឹមខ្ពស់ថា “ទីផ្សារវៀតណាមគឺជាទីផ្សារដែលកំពុងរីកចម្រើន ដែលជាឱកាសដ៏ល្អសម្រាប់ Apple ក្នុងការពង្រីក iPhone នៅក្នុងប្រទេសមួយនេះ”។ នៅក្នុងនោះដែរ ក្រៅពីមានក្រុមហ៊ុនល្បីឈ្មោះខាងលើ២នេះ ក្រុមហ៊ុនយក្សរបស់ជប៉ុន Aoen Mall គ្រោងបោះទុនលុយប្រមាណ២ ពាន់លានដុល្លារ ពង្រីកសាខា២០កន្លែងទៀតនៅប្រទេសវៀតណាម ហើយគ្រោងនិងពង្រីកការនាំចូលទំនិញវៀតណាមសម្រាប់ចែកចាយនៅក្នុងប្រទេសជប៉ុន។ នេះបើយោងតាមការចុះផ្សាយរបស់សារព័ត៌មាន VN Expres។ ប្រភពខាងលើបានឱ្យដឹងថា វៀតណាមគឺជាគោលដៅវិនិយោគដ៏ធំបំផុតសម្រាប់ AEON ទូទាំងពិភពលោក ខណៈបច្ចុប្បន្ន ផ្សារទំនើប AEON មានចំនួន ៦កន្លែងហើយនៅប្រទេសវៀតណាម  រួមមាន៖ ទីក្រុងហូជីមិញ, ហាណូយ, ហៃផុង និងនៅខេត្តភាគខាងត្បូង ប៊ីញឌួង ។ ក្រុមហ៊ុនផ្សារ AEON មានផែនការពង្រីកផ្សាររបស់ខ្លួនឱ្យបានដល់ ២០កន្លែងទៀត នៅទូទាំងប្រទេសវៀតណាម ត្រឹមឆ្នាំ២០២៥ ជាមួយនឹងទុនវិនិយោគសរុប ២ពាន់លានដុល្លារ។ គួរបញ្ជាក់ផងដែរថា បច្ចុប្បន្នប្រទេសវៀតណាមគឺជាប្រភពចំណូលធំជាងគេរបស់ AEON ដែលមានទឹកប្រាក់ជាង ១.១៨ ពាន់លានដុល្លារអាមេរិក៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:26", "date_created": "2023-05-22T09:41:36.692Z", "category": "ចាប់ផ្តើមអាជីវកម្ម", "views": 691, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
បុរសកូន១០ Elon Musk បង្រៀនកូនៗឱ្យធ្វើការ ឬរកស៊ី ត្រូវតែផ្ដោតលើចំណុចពិសេស៣យ៉ាងនេះ	https://business-cambodia.com/articles/elon-musk-advices-to-his-children	ក្នុងកិច្ចសម្ភាសន៍ជាមួយសារព័ត៌មាន CNBC បុរសពោះម៉ាយមានកូន១០នាក់ លោក Elon Musk ហាក់សម្ដែងការព្រួយបារម្ភអំពីអនាគតរបស់កូនៗជាទីស្រលាញ់របស់ខ្លួន ទាក់ទងនឹងការជ្រើសរើសអាជីពចិញ្ចឹមជីវិតនាពេលអនាគត ដែលអាចនឹងប្រឈមជាមួយការប្រកួតប្រជែងនឹងបច្ចេកវិទ្យា AI ។ ឆ្លើយតបនឹងការរីកចម្រើននៃបច្ចេកវិទ្យា ដែលផ្ដល់ភាពងាយស្រួលផង និងផ្ដល់នូវគុណវិបត្តិផង សេដ្ឋី Elon Musk បានបង្រៀនឱ្យកូនៗរបស់ខ្លួន មិនថាថ្ងៃអនាគតពួកគេជាអ្នកធ្វើការ ឬជាអ្នករកស៊ី គប្បីត្រូវតែគិតទៅលើចំណុចពិសេស៣យ៉ាងរួម៖ ១. ផ្ដោតលើអ្វីដែលអ្នកចាប់អារម្មណ៍ខ្លាំងលើកិច្ចការងារនោះ ២. ផ្ដោតលើការធ្វើអ្វីដែលធ្វើឱ្យអ្នកមានអារម្មណ៍ថាពេញលេញគ្រប់គ្រាន់ (Fullfillment) និងទី៣គឺ ត្រូវធ្វើអ្វីដែលមានប្រយោជន៍ច្រើនបំផុតតាមដែលអាចធ្វើបានចំពោះសង្គម។ ចំពោះមូលហេតុដែលលោកឱ្យផ្ដោតលើចំណុចពិសេសទាំង៣នោះ ព្រោះវាជាអ្វីដែលអាចធ្វើឱ្យកូនៗរបស់ខ្លួន អាចធ្វើកិច្ចការងារបានល្អបំផុត អាចបង្កើតលទ្ធផលអស្ចារ្យ និងមានអារម្មណ៍ថាមានក្ដីសុខពេញលេញ។ ជាក់ស្ដែងកាលពីពេលថ្មីៗនេះ សេដ្ឋីទ្រព្យមហាសាលរូបនេះ បានចាប់ផ្ដើមងាកមកឱ្យតម្លៃជីវិតដែលមានតុល្យភាព រវាងសុខភាព និងការងាររបស់ខ្លួន ដោយបានផ្លាស់ប្ដូរទម្លាប់ពីការគេងតិចម៉ោងក្នុង១យប់ មកជាការគេងឱ្យបាន៦ម៉ោងក្នុង១យប់វិញ ដើម្បីថែរក្សាសុខភាពឱ្យបានល្អប្រសើរ និងបង្កើនផលិតភាពការងារឱ្យបានខ្ពស់ជាងមុន។ លោកបានហាមឃាត់មនុស្សមិនឱ្យធ្វើតាមលោកនោះទេ ដែលខិតខំធ្វើការខ្លាំងជ្រុលរហូតគេងមិនគ្រប់ គេងតិចតួចបំផុតក្នុង១យប់ ព្រោះចង់យកពេលវេលាផ្ដោតលើការងារវិញ។ តែជាលទ្ធផល ខួរក្បាលរបស់លោកបានទទួលរងនូវការឈឺចាប់ខ្លាំងបំផុត។ ជារួមមកវិញ ក្នុងការរស់នៅ ត្រូវផ្ដោតលើអាទិភាពដំបូងគឺការថែរក្សាសុខភាពខ្លួនឱ្យបានល្អ បន្ទាប់មកត្រូវធ្វើអ្វីដែលអ្នកស្រលាញ់ចូលចិត្ត និងចុងក្រោយ ត្រូវរស់នៅដោយធ្វើខ្លួនជាបុគ្គលមានប្រយោជន៍ អាចផ្ដល់គុណតម្លៃច្រើនបំផុតទៅកាន់សង្គម៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-22T09:37:05.533Z", "category": "ភាពជាអ្នកដឹកនាំ", "views": 1805, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ចង់រកលុយតាមអនឡាញ! អ្នកជំនាញ២រូប បង្ហើបពីវីដេអូ២ប្រភេទ មានអ្នកមើលច្រើនដល់រាប់លានដង	https://business-cambodia.com/articles/make-money-online	បច្ចុប្បន្នមធ្យោបាយក្នុងការរកលុយនៅតាមអនឡាញកំពុងតែមានភាពពេញនិយម ជាពិសេសតាមរយៈការបង្កើតមាតិការថ្មីៗ ប្លែកៗនៅតាមបណ្តាញសង្គមដូចជា Tik Tok ,Facebook , និង YouTube ជាដើម។ហើយតាមរយៈការរកលុយតាមប្រព័ន្ធអនឡាញនេះដែរ ក៏មានវិដេអូខ្លះមានអ្នកមើលច្រើន វីដេអូខ្លះមានអ្នកមើលតិច ហើយកាលណាមានអ្នកមើលតិចចំណូលក៏តិច ហើយបើអ្នកមើលច្រើនចំណូលក៏ច្រើនទៅតាមនោះ។ហើយពាក់ព័ន្ធនឹងការធ្វើវីដេអូនេះផងដែរ ក៏មានអ្នកជំនាញធ្វើវីដេអូ YouTube និង Facebook ពីររូបបានធ្វើការណែនាំមួយចំនួនពាក់ព័ន្ធនឹងការរើសមាតិកាធ្វើដើម្បីអាចទាញអ្នកមើលច្រើនរាប់លានដងផងដែរ។ ១.លោក ឃុត សុខា ៖ គឺជាអ្នកបង្កើតមាតិកាដ៏ល្បីល្បាញមួយរូបនៅលើ YouTube ដែលមាន Channel ឈ្មោះថា “Survival Builder” ហើយតាមរយៈវីដេអូជារបស់លោកបានធ្វើឱ្យពិភពលោកបានស្គាល់ប្រទេសកម្ពុជា ធ្វើឱ្យបរទេសបានដឹងពីទេពកោសល្យក៏ដូចជាភាពប៉ិនប្រសប់របស់ Content Creator ខ្មែរកាន់តែច្រើន។ក្នុងនោះដែរ វីដេអូដែលលោកបានធ្វើមានអ្នកមើលរាប់លាននាក់ឯណោះ ក៏មានវីដេអូមួយដែលទាញអ្នកមើលដល់ទៅជាង ៣០០លាននាក់នៅជុំវិញពិភពលោកថែមទៀតផង។ ទន្ទឹមនឹងភាពជោគជ័យដ៏ត្រចះត្រចង់នេះផងដែរ ក្នុងកិច្ចសម្ភាសន៍ជាមួយ Business Cambodia ម្ចាស់ Channel ១០លាន Subscriber រូបនេះបានឱ្យដឹងថា ចំពោះការបង្កើតមាតិកានៅលើ YouTube ប្រសិនបើចង់ឱ្យវីដេអូមានអ្នកមើលច្រើន ត្រូវបង្កើតវីដេអូដែលមានលក្ខណៈ World Wide ជាប្រភេទវីដេអូដែលមានវិសាលភាពទូលំទូលាយ អាចមើលបានជុំវិញពិភពលោក ព្រោះការបង្កើតវីដេអូប្រភេទនេះក្រៅពីមានអ្នកមើលច្រើនហើយ ម្ចាស់វីដេអូក៏អាចរកចំណូលបានច្រើនផងដែរ។ លោកបានបញ្ជាក់ទៀតថា តែទន្ទឹមនឹងការអាចបង្កើតវីដេអូដែលល្អបាន អ្នកដែលជា Content Creator ក៏ត្រូវតែមានជំនាញត្រឹមត្រូវច្បាស់លាស់ទៅលើការ កាត់ត ការកាន់កាំមេរ៉ា រៀបចំប្លង់ ការលេងចំណងជើង និងបច្ចេកទេសផ្សេងៗទៀតឱ្យច្បាស់ផងដែរ ដើម្បីធ្វើឱ្យវីដេអូដែលចេញទៅមានគុណភាព សាកសមនិងឱ្យគេមើលជុំវិញពិភពលោក។ ២.កញ្ញា ឆម ស្រីផាច ៖ កញ្ញាគឺជាអ្នកធ្វើវីដេអូក៏ល្បីឈ្មោះមួយរូបនៅលើ Facebook ដែលវីដេអូរបស់កញ្ញាគឺពាក់ព័ន្ធនឹងការធ្វើម្ហូបតាមបែបស្រុកស្រែចំការ ហើយកាលពីថ្មីៗនេះ កញ្ញាក៏ទើបតែនឹងទទួលបានប៊ូតុងប្រាក់ពីក្រុមហ៊ុន YouTube ផងដែរ។ ទន្ទឹមនឹងភាពជោគជ័យក្នុងការធ្វើវីដេអូនេះ កញ្ញាក៏បានបង្ហើបពីតិចនិកក៏ដូចរបៀបនៃការរើស Content មកធ្វើឱ្យបានត្រឹមត្រូវ ហើយមានអ្នកមើលច្រើនដែរថា "សម្រាប់បងប្អូនដែលចង់ក្លាយខ្លួនទៅជាអ្នកផលិតវីដេអូ គួរតែខិតខំប្រឹងប្រែងផលិតវីដេអូល្អៗមានគុណភាព ប្រកបដោយភាពច្នៃប្រឌិត ហើយប្រភេទវីដេអូដែលធ្វើទៅទាញអ្នកមើលបានច្រើននោះគឺប្រភេទវីដេអូធ្វើម្ហូប វីដេអូប្រភេទនេះនៅលើបណ្តាញសង្គមគឺគេចូលចិត្តមើលណាស់”៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-22T09:36:53.683Z", "category": "ចាប់ផ្តើមអាជីវកម្ម", "views": 1063, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មួយវឹងដល់! ពេលសង់ផ្លូវល្បឿនលឿនរួច ការធ្វើដំណើរពីភ្នំពេញទៅបាវិតចំណាយពេលតែជាង១ម៉ោង	https://business-cambodia.com/articles/expressway-phnom-penh-bavit	គម្រោងផ្លូវល្បឿនលឿន ភ្នំពេញ-បាវិត នឹងត្រូវបើកការដ្ឋានសាងសង់ នៅថ្ងៃទី៧ ខែមិថុនា ខាងមុខនេះហើយ ខណៈផ្លូវនេះនឹងធ្វើដំណើរត្រឹមតែជាង១ ម៉ោងតែប៉ុណ្ណោះពីភ្នំពេញទៅក្រុងបាវិត នៅពេលសាងសង់រួច។ នេះបើយោងតាមប្រសាសន៍របស់ ឯកឧត្តមទេសរដ្ឋមន្រ្តី ស៊ុន ចាន់ថុល  រដ្ឋមន្រ្តីក្រសួងសាធារណការ និងដឹកជញ្ជូន។ ថ្លែងនៅក្នុងពិធីចុះហត្ថលេខាលើកិច្ចសន្យាភាពជាដៃគូរវាងរដ្ឋ និងឯកជន នៃគម្រោងហេដ្ឋារចនាសម្ព័ន្ធផ្លូវល្បឿនលឿនតភ្ជាប់ពីរាជធានីភ្នំពេញទៅ ក្រុងបាវិត កាលពីព្រឹកថ្ងៃទី ១៨ ខែឧសភា ឆ្នាំ២០២៣ ឯកឧត្តមបានមានប្រសាសន៍ថា “  ផ្លូវល្បឿនលឿនភ្នំពេញ-បាវិត ប្រវែង១៣៨ គីឡូម៉ែត្រ លឿនបើកតែ១២០ ចឹងពីល្វាឯម ទៅបាវិត ប្រហែល១ ម៉ោង១០នាទី ដូច្នេះចំណេញពេលវេលា ការដឹកជញ្ជូន -ល-“ ។ សូមជម្រាបផងដែរថា ផ្លូវល្បឿនលឿន ភ្នំពេញ-ក្រុងបាវិត គឺជាគម្រោងផ្លូវល្បឿនលឿនទី២ របស់ កម្ពុជា ដែលនឹងសាងសង់ លើផ្លូវថ្មីសុទ្ធ ប្រវែង ១៣៨ គីឡូម៉ែត្រ សាងសង់ដោយក្រុមហ៊ុនសាជីវកម្មស្ពាន និងថ្នល់ចិន (CRBC) ។  ផ្លូវនេះត្រូវសាងសង់ជា ៤ គន្លង តួផ្លូវមាន ទទឹង ២៥,៥ ម៉ែត្រ ដែលគ្រោងចំណាយថវិកាប្រមាណ ១,៣៥ ពាន់លានដុល្លារអាមេរិក ដែលរួចរាល់នៅចុងឆ្នាំ២០២៦ ឬដើមឆ្នាំ២០២៧ ។ គួរបញ្ជាក់ថា គម្រោងសាងសង់ផ្លូវល្បឿនលឿន ភ្នំពេញ- ក្រុងបាវិត នឹងបង្កើន កិច្ចសហប្រតិបត្តិការ រវាងប្រទេសទាំងពីរ កម្ពុជា-វៀតណាម ជាពិសេសលើ ការតភ្ជាប់ វិស័យហេដ្ឋារចនាសម្ព័ន្ធដឹកជញ្ជូន សំដៅចូលរួមចំណែកក្នុងការ លើកកម្ពស់វិស័យសេដ្ឋកិច្ច និងទេសចរណ៍ផងដែរ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:26", "date_created": "2023-05-22T08:54:47.900Z", "category": "អចលនទ្រព្យ", "views": 2173, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ផ្ដល់បន្ថែម! ជប៉ុននឹងផ្ដល់ឥណទានសម្បទានជាង ៥០ លានដុល្លារលើការសាងសង់កំណាត់ផ្លូវជាតិលេខ៥ "ព្រែកក្ដាម-ធ្លាម្អម"	https://business-cambodia.com/articles/national-road-five-prek-kdam-to-thlea-maam-section	រាជរដ្ឋាភិបាលប្រទេសជប៉ុន បានសម្រេចផ្ដល់ឥណទានសម្បទានចំនួន ៧ ២០៥ លានយ៉េន ឬស្មើនឹងប្រមាណ ៥២.៦ លានដុល្លារបន្ថែមទៀតមកដល់កម្ពុជា ដើម្បីធ្វើការសាងសង់ និងកែលម្អឲ្យប្រសើរឡើងវិញនូវកំណាត់ផ្លូវជាតិលេខ៥ ពីព្រែកក្ដាមខេត្ដកណ្ដាល ទៅដល់ ធ្លាម្អម ខេត្ដពោធិ៍សាត់ ដែលជាគម្រោងដំណាក់កាលទី៤។ យោងតាមសេចក្ដីប្រកាសព័ត៌មានពីនាយកដ្ឋានព័ត៌មាននៃក្រសួងការបរទេស និងសហប្រតិបត្ដិការអន្ដរជាតិនាថ្ងៃទី២២ ខែឧសភា ឆ្នាំ២០២៣ បានឲ្យដឹងថា ឥណទានសម្បទានខាងលើនេះ នឹងត្រូវចុះហត្ថលេខាងនាថ្ងៃទី២៥ ឧសភា ខាងមុខ។ ដោយការចុះហត្ថលេខាងនេះ នឹងមានការអញ្ជើញចូលរួមពីឯកឧត្ដម ប្រាក់ សុខុន និងឯកឧត្ដម UENO Atsushi ឯកអគ្គរាជទួតជប៉ុនប្រចាំនៅកម្ពុជា។ ក្រៅពីផ្ដល់ឥណទានសម្បទានជាង ៥០ លានដុល្លារខាងលើ រាជរដ្ឋាភិបាលជប៉ុនក៏បានផ្ដល់នូវហិរញ្ញប្បទានឥតសំណងចំនួន ៣៦៦ លានយ៉េន ឬស្មើនឹងប្រមាណ ២.៦៧ លានដុល្លារ មកកម្ពុជាសម្រាប់អនុវត្ដ “គម្រោងអាហារូបករណ៍អភិវឌ្ឍន៍ធនធានមនុស្ស” ផងដែរ។ គួររម្លឹកឲ្យដឹងផងដែរថា គម្រោងលើកកម្ពស់កម្រិតផ្លូវជាតិលេខ៥ ដំណាក់កាលទី៤ ពីព្រែកក្ដាមមកដល់ធ្លាម្អមនេះ មានប្រវែងសរុប ១៣៥.២៥ គីឡូម៉ែត្រ បានពង្រីកពី ២ គន្លងទៅ ៤ គន្លងគ្រោងចំណាយថវិកាប្រមាណ ២៤៦,៣៥ លានដុល្លារ អាមេរិក។ គម្រោងនេះត្រូវបានបើការដ្ឋានសាងសង់កាលពីថ្ងៃទី២១ ខែឧសភា ឆ្នាំ២០១៨ គ្រោងបញ្ចប់នៅចុងឆ្នាំ២០២៣៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:26", "date_created": "2023-05-22T08:22:32.840Z", "category": "អចលនទ្រព្យ", "views": 2062, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
Mr Beast ហ៊ានចាយលុយ៤.៥លាន$ ផលិតវីដេអូ១ មកដឹងចំណូលប្រចាំខែ គាត់បានពីយូធូបវិញ	https://business-cambodia.com/articles/mr-beast-and-his-income	តារាយូធូប Mr Beast ដែលមានឈ្មោះពិតថា Jimmy Donaldson គឺជា Youtuber ដ៏ពេញនិយមមួយរូប ដែលត្រូវបានគេស្គាល់ដោយសារការទាក់ទាញចំណាប់អារម្មណ៍ និងការផលិតវីដេអូ Challenge ប្លែកៗផុសនៅលើបណ្ដាញសង្គមយូធូប។ គាត់កើតនៅថ្ងៃទី ០៧ ខែឧសភា ឆ្នាំ ១៩៩៨ នៅ Greenville រដ្ឋ North Carolina ។ គាត់បានចាប់ផ្តើមប៉ុស្តិ៍យូធូបរបស់ខ្លួនដំបូងក្នុងឆ្នាំ ២០១២ ប៉ុន្តែទទួលបានប្រជាប្រិយភាពគួរឱ្យកត់សម្គាល់នៅឆ្នាំ ២០១៨ បន្ទាប់ពីបានបរិច្ចាគវត្ថុមានតម្លៃ១ លានដុល្លារដោយចៃដន្យ ទៅឱ្យអ្នកគាំទ្ររបស់លោក ពេលដែលលោកកំពុងស្ទ្រីមនៅលើTwitch។ ចាប់តាំងពីពេលនោះមក គាត់ទទួលបានអ្នកជាវច្រើនជាង ៥០ លាននាក់ និងអ្នកទស្សនាវីដេអូលោកសរុប១០ ពាន់លានដងនៅលើប៉ុស្តិ៍ឆាណែលរបស់គាត់។ វីដេអូដែលធ្វើឱ្យលោកល្បីល្បាញ ព្រោះតែលោកចូលចិត្តផលិតវីដេអូដែលថ្មីប្លែកពីគេ និងពង្រឹងគុណភាពឱ្យក្លាយជាវីដេអូដែលល្អបំផុតនៅលើផែនដី។ ការបរិច្ចាគលុយ បរិច្ចាញផ្ទះ បរិច្ចាគកោះឯកជន និងការផលិតវីដេអូប្លែកៗ ដែលមនុស្សភាគច្រើនមិនដែលធ្វើ បានធ្វើឱ្យលោកក្លាយជាបុគ្គលមានឥទ្ធិពល មានអ្នកគាំទ្ររាប់រយលាននាក់ជុំវិញពិភពលោក។ ដើម្បីអាចផលិតវីដេអូ ដែលល្អបំផុតនៅលើផែនដី លោកក៏ត្រូវចំណាយប្រាក់រាប់សិបលានដុល្លារ ដើម្បីផលិតវីដេអូផងដែរ។ ជាក់ស្ដែង លោកធ្លាប់ចំណាយប្រាក់រហូតដល់ទៅ ៤.៥លានដុល្លារសម្រាប់ផលិតវីដេអូមួយចំណងជើងថា $1 vs $500,000 Plane Ticket!។ ចុះចំណូលវិញ តើលោកអាចរកបានប៉ុន្មានត្រឡប់មកវិញ? បើយោងតាម The Richest បានបង្ហាញថា លោកអាចរកប្រាក់ចំណូលប្រចាំខែ ជាមធ្យមគឺចន្លោះពី ៣ ទៅ៥លានដុល្លារ។ ដោយឡែកសម្រាប់កាលពីឆ្នាំ២០២១ ស្ថិតក្នុងវ័យ២៣ឆ្នាំ លោកអាចរកប្រាក់ចំណូលប្រចាំឆ្នាំចំនួន ៥៤លានដុល្លារឯនោះ។ ទាក់ទងនឹងគន្លឹះជោគជ័យរបស់លោកគឺ ត្រូវងុបងល់ជាមួយនឹងអ្វីដែលអ្នកធ្វើឱ្យខ្លាំងបំផុត និងធ្វើវាឱ្យបានល្អបំផុត៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-22T07:58:25.202Z", "category": "ភាពជាអ្នកដឹកនាំ", "views": 919, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ផ្តើមពីអ្នកលក់ផ្កាតាមអនឡាញ កញ្ញា រច្ចនា ប្រើក្បួនលក់៣ ច្នៃពីទុន១០ម៉ឺនរៀល រហូតអាចបើកហាងផ្ទាល់ខ្លួន	https://business-cambodia.com/articles/reachana-flower-shop-tips	មែនទៅលុយត្រឹម១០ម៉ឺនរៀលសម្រាប់មនុស្សទូទៅប្រហែលជាមិនដឹងទេថាអាចយកធ្វើអ្វីបាននោះទេ ពោលទិញតែកង់មួយមិនបានជិះផង ប៉ុន្តែបើក្រឡេកមកមើលយុវតីវ័យក្មេង កញ្ញា អឿន ច័ន្ទរច្ចនា វិញ អាចច្នៃទុន១០ម៉ឺនរៀល រហូតអាចបើកហាងផ្កាខ្លួនឯងមួយនៅក្នុងរាជធានីភ្នំពេញ។ ថ្លែងប្រាប់ Business Cambodia កញ្ញា អឿន ច័ន្ទរច្ចនា មានអាយុ២០ឆ្នាំ  សព្វថ្ងៃគឺជានិស្សិតឆ្នាំទី៤ ជំនាញអក្សរសាស្ត្រអង់គ្លេស នៅសាលាឯកជនមួយកន្លែង ហើយកញ្ញាក៏ត្រូវបានគេស្គាល់ទៀតថាជាម្ចាស់យីហោហាងផ្កា រច្ចនា ផ្កាក្រដាស ដ៏ល្បីឈ្មោះម្នាក់ផងដែរ ដោយកញ្ញាបាននិយាយថា "មែនទែនទៅ មុនពេលចាប់ផ្តើមអាជីវកម្មលក់ផ្កានេះ កញ្ញា ធ្លាប់ជាអ្នកលក់គ្រឿងក្រអូបអនឡាញ ដោយកាលនោះកញ្ញាទើបតែរៀនថ្នាក់ទី៩ តែប៉ុណ្ណោះ"។ ប៉ុន្តែព្រោះតែភាពក្មេងខ្ចី និងគ្មានបទពិសោធន៍សោះ កញ្ញាមិនបានទទួលជោគជ័យនោះទេ ពោលអីវ៉ាន់ក៏អស់ លុយក៏គ្មាន សល់ត្រឹមតែ១០ម៉ឺនរៀលជាប់ខ្លួនប៉ុណ្ណោះ។ ដោយមាននិស្ស័យជាមួយការរកស៊ី ខ្ទង់ឆ្នាំ២០២០ កញ្ញាក៏បានចាប់ជំនាញលក់ផ្កាវិញម្តង ខណៈកញ្ញាធ្លាប់ទៅសាលារៀនបត់ជាមួយម្តាយក្រោមការបង្ហាត់បង្រៀនរបស់គ្រូជនជាតិវៀតណាម។ បន្ទាប់ពីរៀនបានមួយរយៈ កញ្ញាក៏បានធ្វើឱ្យមិត្តភក្តិរបស់កញ្ញាមើល ហើយស្ទើរតែគ្រប់គ្នាសរសើរនៅទឹកដៃរបស់កញ្ញា។ ពេលនោះហើយជាពេលវេលាដែលកញ្ញាដកលុយ១០ម៉ឺនដែលនៅសល់ចាប់ផ្តើមធ្វើវាជាមួយក្បួនលក់៣សំខាន់ៗ រហូតអាចបើកបានហាងធំមួយ។ ដោយក្នុងនោះរួមមាន៖ ១. ហ្វ្រីផ្កា យកថ្លៃដឹក៖ ត្រង់ចំណុចនេះ កញ្ញាបានលើកឡើងថា ធម្មតាការលក់ដំបូងៗតែជួបបញ្ហាមិនសូវមានគេស្គាល់  ដូច្នេះហើយកញ្ញាបានធ្វើផ្កាជូនមិត្តភ័ក្រ លោកគ្រូ អ្នកគ្រូ ហើយផុសនៅលើបណ្តាញសង្គមផ្ទាល់ខ្លួនរបស់កញ្ញាដោយប្រកាសជាមួយការចែកផ្កាហ្វ្រីៗ ដោយបងប្អូនចេញតែថ្លៃសេវាតែប៉ុណ្ណោះ។ ពេលនោះហើយ មនុស្សជាច្រើន បានចាប់ផ្តើមស្គាល់នៅស្នាដៃរប់កញ្ញា ហើយថ្វីបើកញ្ញាជូនផ្កាហ្វ្រីពិតមែន ប៉ុន្តែអ្វីដែលកញ្ញាចំណេញពីការធ្វើផ្កានោះគឺ ប្រាក់ថ្លៃដឹកជញ្ជូន ព្រោះកញ្ញាជាអ្នកដឹកខ្លួនឯងផ្ទាល់ ដូច្នេះហើយកញ្ញាចំណេញទាំងភ្ញៀវ ចំណេញទាំងលុយ។ ២. ស្វែងរកគំនិតថ្មីជាប្រចាំ៖ យុវតីវ័យ២០ឆ្នាំរូបនេះបានបន្តទៀតថា មិនថាយើងធ្វើអ្វីក៏ដោយ យើងត្រូវតែមានគំនិតថ្មីៗជានិច្ច ដើម្បីកុំឱ្យអតិថិជនមានអារម្មណ៍ធុញ មកម្តងណាឃើញតែម៉ូតដដែរ ដូច្នេះហើយទើបកញ្ញាខំគិត និងច្នៃយ៉ាងណាឱ្យអតិថិជនអាចមានជម្រើសច្រើនក្នុងការជ្រើសរើស។ ស្របគ្នានេះដែរដោយសារតែម៉ូតថ្មីៗបែបនេះហើយ ទើបធ្វើឱ្យការលក់របស់កញ្ញា អាចទាញអ្នកគាំទ្រកាន់តែច្រើន។ កញ្ញាបានបន្តទៀតថានៅពេលដែលការធ្វើរបស់យើងមានគុណភាពល្អ ផ្ចិតផ្ចង់ នោះអតិថិជននឹងជួយផ្សព្វផ្សាយទៅកាន់មនុស្សជាទីស្រលាញ់របស់គាត់បន្ថែមទៀត ដែលជាហេតុជួយឱ្យអាជីវកម្មរបស់កញ្ញាមានអ្នកស្គាល់កាន់តែច្រើនឡើងៗពីមួយថ្ងៃទៅមួយថ្ងៃ។ ៣. ការធ្វើទីផ្សារ៖ កញ្ញាបានបន្ថែមទៀតថាទោះយើងមានផលិតល្អយ៉ាងណាក៏ដោយ ប្រសិនបើយើងមិនធ្វើការបង្ហាញទេ ធ្វើម៉េចគេស្គាល់យើងនោះ ដូច្នេះហើយទើបកញ្ញាបានធ្វើការផ្សាព្វផ្សាយរយៈបណ្តាញសង្គម ដូចជា ហ្វេសប៊ុក និង តិកតុកជាដើម។ ដោយកញ្ញាបាន ផលិតវីឌីអូ ពីការបង្រៀនបទផ្កា និងគំនិតបង្រៀនឌីគ័រប្លែកៗ ខណៈនៅស្រុកខ្មែរមិនសូវមានអ្នកធ្វើ ហើយការបង្រៀននេះហើយបានទាក់ទាញអ្នកដែលចង់បត់ អាចទិញយកទៅបទបាន ដោយកញ្ញាមានសម្ភារៈមួយកំផ្លេរ សម្រាប់ធ្វើតែម្តង។ គួរបញ្ជាក់ផងដែរថា ដើម្បីផុសទៅមានអ្នកចាប់អារម្មណ៍ច្រើន ទី១ខេបសិន កុំផ្លូវការពេក ទី២ គុណភាពវីឌីអូ ទី៣ គំនិតផលិតវេទិការ និងទី៤ ថ្មីប្លែក ឱ្យគេចាប់អារម្មណ៍។ ជាក់ស្តែងវីឌីអូរបស់កញ្ញាអាចទាញអ្នកមើល ដល់់ជាង២M ក៏មានដែរ។ គួរជម្រាបផងដែរថាហាងផ្កា រច្ចនា ផ្កាក្រដាស មានផ្គត់ផ្គត់ទាំងសម្ភារៈនិង ទទួលកម្មង់ផ្ការៀងរាល់ថ្ងៃមានបោះដុំលក់រាយ ប្រសិនបើបងប្អូនចាប់អារម្មណ៍អាចទាក់ទងទៅកាន់លេខទូរស័ព្ទ 017 623 612/ 093 94 75 02 ឬតាមរយៈផេកផ្លូវការ រច្ចនា-ផ្កាក្រដាស ។	{ "spider_name": "businesscambodia", "scrape_at": "2025-06-14_19:40:26", "date_created": "2023-05-22T05:59:00.130Z", "category": "កំពូលអ្នកលក់", "views": 1299, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
លោកឃិន ដែត បង្ហើបរឿង៣ ធ្វើឱ្យខ្លួនអាចផ្លាស់ប្តូរពីពលករនៅកូរ៉េ មកក្លាយជាម្ចាស់ហាងនំខេកល្បី១នៅខ្មែរ	https://business-cambodia.com/articles/3-things-change-dd-cake	លោកឃិន ដែត បច្ចុប្បន្នគឺជាម្ចាស់ហាងនំខេក The DD Cake ដែលកំពុងតែមានឈ្មោះបោះសម្លេងល្បី១នៅភ្នំពេញ ប៉ុន្តែទម្រាំតែលោកអាចក្លាយទៅជាម្ចាស់ហាងនំខេកដ៏ល្បីបែបនេះ ពីអតីតកាលមកលោកត្រឹមតែពលករម្នាក់ដែលធ្លាប់ចំណាកស្រុកទៅធ្វើការនៅប្រទេសកូរ៉េដើម្បីយកលុយមកផ្គត់ផ្គង់ជួយគ្រួសារតែប៉ុណ្ណោះ។ នៅក្នុងនោះដែរ លោកឃិន ដែត ក៏បានបង្ហើបរឿង៣ ដែលធ្វើឱ្យអាចប្តូរពីបុគ្គលិកធ្វើការដើម្បីប្រាក់ខែ មកក្លាយជាម្ចាស់អាជីវកម្មដ៏ល្បីមួយរូបផងដែរ។ ១. កំណត់គោលដៅសម្រាប់ខ្លួន និយាយបណ្តើរ ញញឹមតិចៗបណ្តើរ លោកឃិន ដែត ដែលជាម្ចាស់ហាងនំខេក The DD Cake បានបង្ហើបថា មិនថាធ្វើការនៅប្រទេសក្រៅ ឬធ្វើការនៅប្រទេសយើងនោះទេគឺសុទ្ធតែមានសម្ពាធទាំងអស់ ដូច្នេះប្រសិនជាមិនចង់ឱ្យខ្លួនឯងធ្លាក់ក្នុងស្ថានការណ៍បែបនេះ យើងត្រូវតែធ្វើការដោយមានគោលដៅ ឧទាហរណ៍ថា យើងត្រូវចេះកំណត់ឱ្យច្បាស់ៗជាមួយខ្លួនឯងថា ធ្វើការរយៈពេលប៉ុន្មានឆ្នាំដើម្បីសន្សំលុយចេញរកស៊ីបាន។ តួយ៉ាងដូចជាលោកឃិន ដែត អញ្ចឹងកំឡុងពេលធ្វើការនៅប្រទេសកូរ៉េនោះលោកប្រាប់ខ្លួនឯងថា លោកមិនអាចធ្វើការឱ្យគេមួយជីវិតឡើយពោលនៅពេលដែលត្រឡប់មកប្រទេសកម្ពុជាវិញលោកត្រូវតែស្ពាយជំនាញពិតប្រាកដ១មកខ្មែរវិញ ម្យ៉ាងផ្នត់គំនិតពេលនោះគឺលោកមិនចង់ធ្វើការនៅប្រទេសកូរ៉េ១ជីវិតឡើយ។ ក្រោយពីមានគោលដៅច្បាស់ៗបែបនេះហើយ ពេលនោះលោកបានឆ្លៀតទំនេរពីការងារសៅរ៍ អាទិត្យលោកបានទៅរៀនពីរបៀបធ្វើនំខេកនៅប្រទេសកូរ៉េរយៈពេល ៣ឆ្នាំឯណោះ រៀនបានចេះស្ទាត់ជំនាញហើយ ពេលចប់អាណត្តិនៅកូរ៉េលោកក៏បានត្រឡប់មកប្រទេសកម្ពុជាវិញ ពេលនេះហើយលោកចាប់ផ្តើមបើកហាងនំខេក១នៅក្នុងឆ្នាំ២០១៨ ម្តុំចម្ការដូងដែលហាងនោះមានឈ្មោះថា The DD Cake ដោយលោកបានចាយទុនជិត ២ម៉ឺនដុល្លារ។ ២. កាត់បន្ថយភាពហ៊ឺហា ម្ចាស់ហាងនំខេក The DD Cake បានបន្ថែមថា កាលពេលទៅរស់នៅប្រទេសកូរ៉េដំបូង ពេលនោះលោកមិនទាន់គិតថាចង់ចេញរកស៊ីអ្វីឡើយ ពោលកាលនោះគិតត្រឹមតែថាធ្វើការយកលុយជួយគ្រួសារហើយសល់ប៉ុន្មានគឺចាយប៉ុណ្ណឹងតែប៉ុណ្ណោះ។ តែការគិតបែបនេះគឺខុសទាំងស្រុងតែម្តង ព្រោះបើលោកមានគោលដៅចេញរកស៊ីតាំងពីដំបូងម្លេះលោកប្រាកដជាអាចធ្វើការសន្សំលុយបានច្រើនហើយ ។ លោកឃិន ដែត បានបន្តទៀតថា បន្ទាប់ពីធ្វើការនៅទីនេះបានមួយរយៈធំ ទើបលោកសម្រេចចិត្តសន្សំលុយ ដោយលោកកាត់បន្ថយការដើរលេងនៅខាងក្រៅ កាត់បន្ថយការជួបជុំ កាត់បន្ថយការញាំអីថ្លៃៗដោយទុកលុយសន្សំយកមករកស៊ីរហូតធ្វើឱ្យលោកធ្វើការនៅកូរ៉ សល់លុយសន្សំប្រមាណ២ម៉ឺនដុល្លារដើម្បីមករកស៊ីនៅប្រទេសកម្ពុជាវិញ។ ៣. មានឆន្ទះមុតមាំជាមួយអាជីវកម្ម កាលពេលដែលលោកឃិន ដែត មកបើកហាងនំខេកដំបូងនៅភ្នំពេញក្នុងអំឡុងឆ្នាំ ២០១៨ គឺលក់មិនដាច់ទេថ្ងៃខ្លះលក់បានតែ ៣នំ ឬថ្ងៃខ្លះលក់មិនដាច់សូម្បីតែ១នំ តែទោះជាយ៉ាងណាក៏ដោយលោកមិនខ្ចីបាក់ទឹកចិត្តទេ គឺលោកគិតថាឱ្យតែព្យាយាម នឹងខំប្រឹងច្នៃអ្វីដែលថ្មីហើយប្លែកនៅថ្ងៃណាមួយប្រាកដជាអាចទាក់ទាញអតិថិជនបាន។ ព្រោះតែរកស៊ីដោយាមនគោលដៅ រកស៊ីដោយមានឆន្ទះខ្ពស់បែបនេះហើយ បានធ្វើឱ្យលោក នំខេករបស់លោកធ្លាប់តែលក់មិនដាច់រហូតអាចលក់ដាច់ខ្លាំងនឹងអាចឈរជើងបានជិត ៥ឆ្នាំមកនេះ ដោយសារតែទី១ គឺរសជាតិចំពោះរសជាតិនេះដែលគឺមានច្រើនជម្រើសសម្រាប់អតិថិជនរើសដូចជារសជាតិសូកូឡា រសជាតិតយ រសជាតិដូងនឹងរសជាតិជាច្រើនទៀត ហើយចំណុចពិសេសទី២ គឺការតុបតែងនំតែម្តង គឺត្រង់នេះនៅពេលដែលអតិថិជនកម្មង់ម៉ូដអ្វីក៏ដោយគឺខាងហាងលោករៀបចំបានទាំងអស់មិនថាម៉ូដនឹងមើលទៅស្រួលមើលទៅពិបាកគឺលោកធ្វើបានមិនឱ្យអតិថិជនខកចិត្តទេចំណុចទាំងនេះហើយទើបធ្វើឱ្យនំខេកនៅហាងលោកអាចទាញចិត្តអតិថិជនបានម្តងហើយម្តងទៀតរហូតពេលខ្លះលោកទទួលបានការកម្មង់ធ្វើនំខេកពីអតិថិជនតម្លៃជិត ២ពាន់ដុល្លារក៏មានដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:26", "date_created": "2023-05-22T05:05:36.462Z", "category": "ចាប់ផ្តើមអាជីវកម្ម", "views": 671, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
សេដ្ឋីវិនិយោគជើងចាស់អាមេរិកព្រមានថាប្រាក់ដុល្លារនឹងឈានដល់ទីបញ្ចប់តំណែងកំពូលក្នុងលោក	https://business-cambodia.com/articles/us-dollar-will-lose-its-dominance-soon	បើនិយាយពីរូបិយប័ណ្ណទាំងអស់លើពិភពលោក យើងឃើញថាប្រាក់ដុល្លារអាមេរិកគឺជារូបិយប័ណ្ណដែលមានឥទ្ធិពលបំផុតនិងជារូបិយប័ណ្ណដែលត្រូវបានគេចាត់ទុកជាលុយបម្រុងរបស់ពិភពលោក។ យ៉ាងណាមិញកាលពីពេលថ្មីៗនេះ លោក Jim Rogers សេដ្ឋីវិនិយោគជើងចាស់ម្នាក់របស់អាមេរិកបានព្រមានថាប្រាក់ដុល្លារអាមេរិកនឹងមកដល់ទីបញ្ចប់ជារូបិយប័ណ្ណដែលាមានឥទ្ធិពលបំផុតក្នុងលោក។  នៅក្នុងបទសម្ភាសន៍ជាមួយសារព័ត៌ាមាន Sputnik លោក Jim Rogers បានឲ្យដឹងថាមិត្តរបស់អាមេរិកជាច្រើនកំពុងព្យាយាមដើរចេញពីការប្រើប្រាស់ប្រាក់ដុល្លារហើយក៏ព្យាយាមរកអ្វីផ្សេងមកប្រកួតប្រជែងនិងជំនួសឲ្យប្រាក់ដុល្លារអាមេរិក។ លោកបានបន្ថែមទៀតថាវាចៀសមិនផុតនោះទេ ប្រាក់ដុល្លារអាមេរិកនឹងធ្លាក់ចុះលែងក្លាយជារូបិយប័ណ្ណដែលស្ថិតនៅលើកំពុងតារាងទៀតហើយ។ សេដ្ឋីវ័យ៨០ឆ្នាំរូបនេះបានពន្យល់មូលហេតុដែលនឹងធ្វើឲ្យប្រាក់ដុល្លារអស់ឥទ្ធិពលហើយប្រទេសជាច្រើនចាប់ផ្ដើមដើរចេញពីប្រាក់ដុល្លារហើយហេតុផលសំខាន់មួយនោះគឺអាមេរិកជាប្រទេសមួយដែលជំពាក់បំណុលគេច្រើនបំផុតលើពិភពលោកដែលធ្វើឲ្យមនុស្សមួយចំនួនមានការព្រួយបារម្ភថាថ្ងៃណាមួយពួកគាត់នឹងមានបញ្ហាបើប្រើប្រាស់ប្រាក់ដុល្លារ។ ហេតុផលផ្សេងទៀតនោះគឺ លោកបាននិយាយពីការដាក់ទណ្ឌកម្មរបស់សម្ព័ន្ធមិត្តរបស់អាមេរិកទៅលើរុស្ស៊ីពីការឈ្លានពានអ៊ុយក្រែន ដែលធ្វើឲ្យប្រទេសរុស្ស៊ីនិងប្រទេសផ្សេងទៀតចាប់ផ្ដើមរកផ្លូវក្នុងការបង្កើតរូបិយប័ណ្ណផ្សេងក្នុងការធ្វើជំនួញជំនួសឲ្យប្រាក់ដុល្លារអាមេរិក។ ជាក់ស្ដែងគម្រោងរូបិយប័ណ្ណ BRICS គឺត្រូវរុស្ស៊ីផ្ដួចផ្ដើមគំនិតបង្កើតឡើងដោយមានប្រទេសចំនួន៤ផ្សេងទៀតចូលរួមមានដូចជាប្រទេសចិន ឥណ្ឌា ប្រេស៊ីល និងប្រទេសអាហ្វ្រិកខាងត្បូង ដែលប្រទេសទាំងនេះកំពុងសហការជាមួយគ្នាបង្កើតរូបិយប័ណ្ណ BRICS ដើម្បីដើរចេញពីការធ្វើជំនួញដោយការប្រើប្រាស់ប្រាក់ដុល្លារអាមេរិក។  គួរបញ្ជាក់បច្ចុប្បន្ននេះបំណុលអាមេរិកបានឡើងដល់ពិដានដោយបំណុលឡើងដល់ជាង៣១ពាន់ពាន់លានដុល្លារអាមេរិក។ បំណុលអាមេរិកឡើងដល់ពិដាននេះមានន័យអាមេរិកមិនអាចខ្ចីលុយគេបន្តទៀតបានទេប្រសិនបើអាមេរិកមិនអាចដំឡើងពិដានបំណុល។ បើតាមអ្នកជំនាញបានព្រមានថាប្រសិនជាអាមេរិកមិនអាចដំឡើងពិដានបំណុលទេនោះ អាមេរិកមិនអាចខ្ចីលុយដើម្បីបើកប្រាក់ខែបុគ្គលិករដ្ឋនិងសេវាសាធារណៈឡើយ។ ត្រង់នេះនឹងធ្វើឲ្យអាមេរិកធ្លាក់ចូលវិបត្តិហើយអត្រាអ្នកអត់ការងារធ្វើនឹងកើនឡើងយ៉ាងគំហុក។ លើសពីនេះផ្សារហ៊ុននឹងដាំក្បាលចុះអាមេរិកធ្លាក់ចូលវិបត្តិហើយអាចធ្វើឲ្យពិភពលោកធ្លាក់ចូលវិបត្តិដូចគ្នា៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-22T04:59:04.151Z", "category": "ហិរញ្ញវត្ថុ", "views": 4170, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ខេត្ដសំណាង! ផ្លូវល្បឿនលឿនចំនួន ២ អាចនឹងត្រូវសាងសង់តភ្ជាប់ពីរាជធានីភ្នំពេញទៅកាន់ក្រុងប៉ោយប៉ែតខេត្ដបន្ទាយមានជ័យ	https://business-cambodia.com/articles/two-expressway-to-banteay-meanchey	ខេត្ដបន្ទាយមានជ័យអាចនឹងក្លាយជាខេត្ដមួយក្នុងចំណោមខេត្ដសំណាងដទៃផ្សេងទៀត ដែលនឹងមានគម្រោងផ្លូវល្បឿនលឿនចំនួន ២ ខ្សែសាងសង់តភ្ជាប់ពីរាជធានីភ្នំពេញទៅ។ ស្របពេលបច្ចុប្បន្នគម្រោងផ្លូវ ២ ខ្សែនេះក៏កំពុងត្រូវបានសិក្សាផងដែរ។ ចំពោះផ្លូវល្បឿនលឿនទាំង ២ ដែលនឹងសាងសង់ទៅកាន់ខេត្ដជាប់ព្រំដែនប្រទេសថៃនេះរួមមាន៖ ១. ផ្លូវល្បឿនលឿនភ្នំពេញ-បាត់ដំបង-ប៉ោយប៉ែត កាលពីពេលកន្លងទៅឯកឧត្ដម ស៊ុន ចាន់ថុល ទេសរដ្ឋមន្ដ្រី រដ្ឋមន្ដ្រីក្រសួងសាធារណការ និងដឹកជញ្ជូនបានធ្វើការបញ្ជាក់ហើយថា គម្រោងផ្លូវមួយនេះត្រូវបានក្រុមហ៊ុនឯកជនមួយ ដាក់ពាក្យស្នើសុំក្រសួងដើម្បីសិក្សា ខណៈក្រសួងក៏បានធ្វើការអនុញ្ញាតផងដែរ។ ហើយឯកឧត្ដមបន្ដថា គម្រោងសាងសង់ផ្លូវនេះ ត្រូវបានក្រុមហ៊ុនស្នើសុំសាងសង់ស្ថិតក្រោមទម្រង់វិនិយោគសាងសង់-ប្រតិបត្តិការ-ផ្ទេរ (Build-Operate-Transfer) ហៅកាត់ថា BOTផងដែរ។ តាមការបញ្ជាក់បន្ថែមពីឯកឧត្ដមទេសរដ្ឋមន្ដ្រីបានឲ្យដឹងថា ត្បិតពីភ្នំពេញទៅបាត់ដំបង និងក្រុងប៉ោយប៉ែត មានផ្លូវជាតិលេខ ៥ ដែលជាផ្លូវ ៤ គន្លងមែន ប៉ុន្ដែដោយសារមើលឃើញថាផ្លូវនេះមានសត្វគោឆ្លងកាត់ ដែលពិបាកធ្វើដំណើរលឿន និងមានភាពយឺតយ៉ាវ ទើបក្រុមហ៊ុនសម្រេចស្នើសុំក្រសួងសិក្សាសាងសង់ផ្លូវល្បឿនលឿនថ្មីនេះតែម្ដងទៅ។ ២. ផ្លូវល្បឿនលឿនភ្នំពេញ-សៀមរាប បច្ចុប្បន្នគម្រោងផ្លូវល្បឿនលឿនមួយនេះបានកំពុងដំណើរការសិក្សា ខណៈតាមការបញ្ជាក់ពីក្រសួងសាធារណការ គឺអាចនឹងបញ្ចប់នាចុងខែឧសភានេះ និងគ្រោងនឹងចុះអនុស្សារណៈនៃការយោគយល់ (MoU) សម្រាប់ការសាងសង់ក្នុងពេលឆាប់ៗនេះ។ អ្វីដែលចាប់អារម្មណ៍គម្រោងមួយនេះក៏អាចតភ្ជាប់សៀមរាបទៅដល់ក្រុងប៉ោយប៉ែត ខេត្ដបន្ទាយមានជ័យថែមទៀតផង។ ជាក់ស្ដែងយើងតាមការលើកឡើងពីឯកឧត្ដម សុន ចាន់ថុល បានបញ្ជាក់ដូច្នេះថា "ខ្ញុំសង្ឃឹមថាលទ្ធផលនៃការសិក្សានេះល្អ និងឈានដល់ការចុះកិច្ចព្រមព្រៀងជាដៃគូរវាងរដ្ឋនិងក្រុមហ៊ុនឯកជន ផ្លូវល្បឿនលឿនពីភ្នំពេញ-សៀមរាប អាចបន្តពីសៀមរាបទៅប៉ោយប៉ែតផងដែរ"។ គួរបញ្ជាក់ដែរថា គម្រោងផ្លូវល្បឿនលឿនភ្នំពេញ-ខេត្ដព្រះសីហនុនេះត្រូវបានទទួលការសិក្សាសាងសង់ដោយក្រុមហ៊ុនសាជីវកម្មស្ពាន និងថ្នល់ចិន (CRBC) ដែលជាក្រុមហ៊ុនធ្លាប់បានសាងសង់ផ្លូវល្បឿនភ្នំពេញ-ព្រះសីហនុ និងត្រៀមសាងសង់ផ្លូវល្បឿនលឿនភ្នំពេញ-បាវិត នាដើមខែមិថុនា ខាងមុខ។ បន្ទាប់ពីបើកដំណើរការផ្លូវល្បឿនលឿនទី១ ភ្នំពេញ-ព្រះសីហនុ រួចមក បច្ចុប្បន្នរាជរដ្ឋាភិបាលមានគម្រោងសាងសង់ផ្លូវល្បឿនលឿន ៣ ខ្សែទៀតគឺផ្លូវល្បឿនលឿនភ្នំពេញ-បាវិតដែលជាផ្លូវល្បឿនលឿនទី២ ត្រៀមបើកការដ្ឋានសាងសង់នៅថ្ងៃទី៧ ខែមិថុនា, ផ្លូវល្បឿនលឿនភ្នំពេញ-សៀមរាប និងផ្លូវល្បឿនលឿនភ្នំពេញ-បាត់ដំបង-ប៉ោយប៉ែតនេះឯង៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:26", "date_created": "2023-05-22T04:30:00.769Z", "category": "អចលនទ្រព្យ", "views": 11622, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ដំណឹងល្អ! សម្តេចប្រកាសផ្ដល់ប្រាក់បន្ថែម ដល់កម្មការិនីរោងចក្រចាប់ពីមានផ្ទៃពោះរហូតកូនអាយុ២ឆ្នាំ	https://business-cambodia.com/articles/factory-workers	ថ្លែងក្នុងពិធីសំណេះសំណាលជាមួយកម្មករនិយោជិត ជាង២ម៉ឺននាក់ និងទស្សនាសមិទ្ធផលក្នុងតំបន់សេដ្ឋកិច្ចពិសេស ក្រុងព្រះសីហនុ ព្រមទាំងសម្ពោធដាក់ឱ្យដំណើរការ រោង ចក្រផលិតសំបកកង់ នាព្រឹកថ្ងៃទី២២ ខែឧសភា ឆ្នាំ២០២៣ សម្តេចអគ្គមហាសេនាបតីតេជោ ហ៊ុន សែន មានប្រសាសន៍ថា “រាជរដ្ឋាភិបាលនឹងផ្តល់ការឧបត្ថម្ភបន្ថែមទៀត ដល់កម្មការិនីទាំងអស់ចាប់ផ្តើមមានផ្ទៃពោះដំបូងរហូតដល់កូនមានអាយុ២ឆ្នំា។” សម្តេច តេជោ ហ៊ុន សែន បានបញ្ជាក់បន្ថែមថា កន្លងមកសម្រាប់កម្មការនីរោងចក្រដែលមានប័ណ្ណ ប.ស.ស ទៅពិនិត្យសុខភាពគឺមិនអស់លុយទេ ប៉ុន្តែបន្ទាប់ពីសេចក្ដីប្រកាសរបស់សម្តេចទៅនេះ គឺពេលនៅពិនិត្យនឹងទទួលបានលុយមកវិញ ៤ដងមុនពេលសម្រាលកូន។ បន្ទាប់ពីសម្រាលកូនហើយ និងទទួលបានកញ្ចប់ថវិកាមួយផងដែរ។ ចាប់ពីកូនកើតរហូតដល់កូនអាយុ២ឆ្នាំ ទៅពិនិត្យសុខភាព១០ដង និងទទួលបានលុយមកវិញបន្ថែមទៀត។ សម្តេចបានបញ្ជាក់ឱ្យដឹងផងដែរថា ការពិនិត្យសុខភាពម្ដងនិងទទួលបានលុយមកវិញ ៤ម៉ឺនរៀល ប៉ុន្តែសម្តេចនឹងឱ្យ ឯកឧត្តម អូន ព័ន្ធមុន្នីរ័ត្ន ពិនិត្យបន្ថែមលុយឱ្យបានច្រើនជាងនេះបន្ថែមទៀត៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-22T04:25:50.554Z", "category": "ព័ត៌មានថ្មីៗ", "views": 5599, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
ក្រុមហ៊ុនដ៏ល្បីរបស់ជប៉ុន AEON គម្រោងបោះទុនប្រមាណ២ ពាន់លាន$ បើកផ្សារទំនើប២០កន្លែ ទៀត នៅវៀតណាម	https://business-cambodia.com/articles/aeon-in-vietnam	ក្រុមហ៊ុនយក្សរបស់ជប៉ុន Aoen Mall គ្រោងបោះទុនលុយប្រមាណ២ ពាន់លានដុល្លារ ពង្រីកសាខា២០កន្លែងទៀតនៅប្រទេសវៀតណាម ហើយគ្រោងនិងពង្រីកការនាំចូលទំនិញវៀតណាមសម្រាប់ចែកចាយនៅក្នុងប្រទេសជប៉ុន។ នេះបើយោងតាមការចុះផ្សាយរបស់សារព័ត៌មាន VN Expres កាលពីថ្ងៃ ២០ ខែឧសភា ឆ្នាំ២០២៣ កន្លងទៅនេះ។  ប្រភពខាងលើបានឱ្យដឹងថា វៀតណាមគឺជាគោលដៅវិនិយោគដ៏ធំបំផុតសម្រាប់ AEON ទូទាំងពិភពលោក ខណៈបច្ចុប្បន្ន ផ្សារទំនើប AEON មានចំនួន ៦កន្លែងហើយនៅប្រទេសវៀតណាម  រួមមាន៖ ទីក្រុងហូជីមិញ, ហាណូយ, ហៃផុង និងនៅខេត្តភាគខាងត្បូង ប៊ីញឌួង ។ ក្រុមហ៊ុនផ្សារ AEON មានផែនការពង្រីកផ្សាររបស់ខ្លួនឱ្យបានដល់ ២០កន្លែងទៀត នៅទូទាំងប្រទេសវៀតណាម ត្រឹមឆ្នាំ២០២៥ ជាមួយនឹងទុនវិនិយោគសរុប ២ពាន់លានដុល្លារ។ ក្នុងនោះលោក Pham Minh Chinh នាយករដ្ឋមន្រ្តី វៀតណាម ក៏បានស្នើរឱ្យ ក្រុមហ៊ុន AEON នាំយកទំនិញវៀតណាមកាន់តែច្រើនទៅកាន់ខ្សែសង្វាក់ផ្គត់ផ្គង់ពិភពលោកផងដែរ ជាពិសេសទំនិញរបស់វៀតណាមមានដូចជា សម្លៀកបំពាក់ ស្បែកជើង ជលផល និងផលិតផលកសិកម្ម ជាដើម។ គួរបញ្ជាក់ផងដែរថា បច្ចុប្បន្នប្រទេសវៀតណាមគឺជាប្រភពចំណូលធំជាងគេរបស់ AEON ដែលមានទឹកប្រាក់ជាង ១.១៨ ពាន់លានដុល្លារអាមេរិក៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:26", "date_created": "2023-05-22T04:04:39.031Z", "category": "អចលនទ្រព្យ", "views": 3808, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ពិធីសម្ពោធដាក់ឱ្យដំណើរការជាផ្លូវការធនាគារ វឌ្ឍនៈ សាខាព្រះមុនីវង្ស ដើម្បីបំពេញតម្រូវការអតិថិជន	https://business-cambodia.com/articles/vatanak-bank-grand-opening-new-branch-	ភ្នំពេញ ថ្ងៃទី ១៧ ខែ ឧសភា ឆ្នាំ ២០២៣ - ធនាគារ វឌ្ឍនៈ បានបន្តពង្រីកសាខារបស់ខ្លួននៅទូទាំងប្រទេសកម្ពុជា ដោយបើកដំណើរការសាខាទី ៣៥ គឺសាខាព្រះមុនីវង្ស។ ពិធីកាត់ខ្សែបូជាផ្លូវការ រួមជាមួយនឹងការដាក់បង្ហាញស្លាកសញ្ញាសាខានេះ មានការចូលរួមពីសំណាក់ អ្នកឧកញ៉ា សំ អាង  ប្រធានក្រុមប្រឹក្សាភិបាលនៃធនាគារ វឌ្ឍនៈ អ្នកឧកញ៉ា ឈុន លាង បណ្ណាធិការ នៃធនាគារ វឌ្ឍនៈ លោក Anthony Chin អគ្គនាយកប្រតិបត្តិ និងគណៈគ្រប់គ្រងជាច្រើនរូបទៀត។ នៅក្នុងព្រឹត្តិការណ៍ដ៏សំខាន់នេះក៏មានការចូលរួមពី តំណាងដ៏ខ្ពង់ខ្ពស់ពីធនាគារជាតិនៃកម្ពុជា គឺ លោក ហេង បូមករា អគ្គនាយករងត្រួតពិនិត្យទី១ ឯកឧត្ដម អ្នកឧកញ៉ា លី យ៉ុងផាត់ ទីប្រឹក្សាផ្ទាល់សម្តេចអគ្គមហាសេនាបតីតេជោហ៊ុន សែន និង លោកជំទាវ ហ៊ុល កញ្ញា ព្រមទាំងភ្ញៀវកិត្តិយសជាច្រើនរូបទៀតចូលរួមអបអរសាទរពិធីនេះផងដែរ។ សាខា ព្រះមុនីវង្ស មានការរចនាសោភ័ណភាពថ្មី ទាន់សម័យ រឹងមាំ និងគួរអោយទាក់ទាញ ។ យើងបានផ្តល់បទពិសោធន៏ថ្មី ល្អប្រសើរជាងមុនមួយកំរិតទៀតសំរាប់អតិថិជនដែលអញ្ជើញមកកាន់សាខារបស់យើង ក្នុងការប្រើប្រាស់ប្រព័ន្ធតំរង់ជួរដើម្បីចុចលេខរង់ចាំ ដោយគ្រាន់តែស្កេន QR នឹងទទួលបានលេខរង់ចាំនៅលើទូរសព្ទដៃរបស់អតិថិជន។ សាខានេះនឹងពង្រីកនូវសក្កានុពលរបស់ខ្លួនក្នុងការបំពេញតម្រូវការអតិថិជនយ៉ាងទូលំទូលាយ ជាពិសេសនៅមហាវិថី ព្រះមុនីវង្ស ដែលជាតំបន់អាជីវកម្មដ៏មមាញឹក ។ ធនាគារ វឌ្ឍនៈ សាខាព្រះមុនីវង្សមានទីតាំងនៅជាន់ផ្ទាល់ដី និងជាន់ទី១នៃអគារស្តង់ដារដែលមានកម្ពស់១0ជាន់។ យើងខ្ញុំផ្តល់ជូននូវផលិតផល និង សេវាកម្មផ្នែកធនាគាររូបវន្តបុគ្គលនិងពាណិជ្ជកម្ម ដ៏ពេញលេញ និងសម្បូរបែបដែលមានដូចជា សេវាប្រាក់បញ្ញើ សេវាឥណទាន សេវាផ្ទេរប្រាក់ សេវាកម្មពាណិជ្ជកម្ម អេធីអឹម កាត សេវាធនាគារឌីជីថល  និងសេវាហិរញ្ញវត្ថុជាច្រើនទៀត។ ឆ្លៀតក្នុងឱកាសនេះផងដែរ លោក Anthony Chin អគ្គនាយកប្រតិបត្តិ នៃធនាគារ វឌ្ឍនៈបានមានប្រសាសន៍ថា “សាខាព្រះមុនីវង្សត្រូវបានររចនា និងកំណែប្រែថ្មីសំរាប់ជាគំរូដល់សាខាផ្សេងៗទៀតរបស់យើងដែលនឹងបើកនាពេលខាងមុខ។ គោលគំនិតសំខាន់ គឺផ្តោតលើ ប្រណិតភាព ភាពរឹងមាំ និងភាពជឿនលឿន ស្របតាមចក្ខុវិស័យថ្មីរបស់ធនាគារ វឌ្ឍនៈ។ បច្ចុប្បន្ននេះ យើងមានសាខាចំនួន ៣៥ គ្របដណ្តប់លើ ២០ ខេត្តក្រុងរួចមកហើយ។ នៅក្នុងឆ្នាំនេះ យើងគ្រោងនឹងបើកសាខាចំនួន ៧ បន្ថែមទៀត ដែលនឹងធ្វើអោយចំនួនសាខាសរុបក្នុងឆ្នាំ២០២៣ មានចំនួន ៤២សាខា។ មិនត្រឹមតែប៉ុណ្ណោះ នៅឆ្នាំក្រោយ យើងនឹងបើកសាខាចំនួន ១១ បន្ថែមទៀត ដែលនឹងធ្វើអោយសាខាសរុបមានចំនួន ៥៣សាខា នៅត្រឹមឆ្នាំ ២០២៤ ទូទាំងខេត្តក្រុង។ គួរបញ្ជាក់ថា ការកើនឡើងយ៉ាងឆាប់រហ័សនៃការបើកសាខារបស់យើងនឹងផ្តល់នូវភាពងាយស្រួលយ៉ាងច្រើនដល់អតិថិជនដែលមានស្រាប់ និងនាពេលអនាគតរបស់យើង នៅទូទាំងប្រទេសកម្ពុជា ត្រឹមឆ្នាំ ២០២៤”។ យើងនឹងបន្តពង្រីកសេវាកម្មរបស់យើងដើម្បីបង្កើនការរួមបញ្ជូលផ្នែកហិរញ្ញវត្ថុក្នុងការផ្តល់ចំនេះដឹងបន្ថែមទៀតផ្នែកធនាគារដល់អតិថិជន។ គាត់បន្ថែមថា “នៅធនាគារ វឌ្ឍនៈ យើងផ្តោតសំខាន់លើការរួមបញ្ចូលគ្នានៃធនាគារនៅតាមសាខា និងឌីជីថលូបនីយកម្ម។ វិធីសាស្រ្តនេះអាចឱ្យអតិថិជន របស់យើងអាចទំនាក់ទំនងមកកាន់យើងតាមរយៈបណ្តាញផ្សេងៗគ្នា មិនថាតាមសាខា ឬ វេទិកាឌីជីថល។ បណ្តាញទំនាក់ទំនងទាំងពីរនេះនឹងបំពេញតម្រូវការផ្សេងគ្នាសំរាប់ផ្នែកអតិថិជនរបស់យើង។ ធនាគារ វឌ្ឍនៈ សាខាព្រះមុនីវង្សមានទីតាំងនៅ អគារលេខ ៤២៦ មហាវិថីព្រះមុនីវង្ស ភូមិ៩ សង្កាត់បឹងកេងកង១ ខណ្ឌបឹងកេងកង រាជធានីភ្នំពេញ។ អតិថិជនអាចមកកាន់សាខាសម្រាប់តម្រូវការធនាគារ និងស្វែងយល់បន្ថែមអំពីសេវាកម្មរបស់ធនាគារ។ ក្រៅពីនេះ អតិថិជនអាចចូលទៅកាន់គេហទំព័រ www.vattanacbank.com សម្រាប់ព័ត៌មានបន្ថែម ឬសូមទាក់ទងមកកាន់ទូរសព្ទលេខ ០២៣ ៩៩៩ ៩០០ សម្រាប់សេវាកម្ម ២៤/៧។	{ "spider_name": "businesscambodia", "scrape_at": "2025-06-14_19:40:26", "date_created": "2023-05-22T03:58:49.150Z", "category": "PR", "views": 137, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
ក្រោយឈ្នះមេដាយមាសស៊ីហ្គេម ក្រុមបាល់ទាត់ឥណ្ឌូនេស៊ីនឹងប្រកួតជាមួយក្រុមបាល់ទាត់ Messi	https://business-cambodia.com/articles/indonesia-football-vs-lionel-messi	ក្រោយដណ្តើមបានមេដាយមាសក្នុងព្រឹត្តិការណ៍ស៊ីហ្គេមលើទឹកដីកម្ពុជា ក្រុមបាល់ទាត់ឥណ្ឌូនេស៊ីនឹងមានការប្រកួតមិត្តភាពជាមួយក្រុមបាល់ទាត់ជើងឯកពិភពលោក Lionel Messi ក្នុងពេលដ៏ខ្លីខាងមុខ។ នេះបើយោងតាមការចេញផ្សាយរបស់ទីភ្នាក់ងារសារព័ត៌មាន CNN ចុះនាថ្ងៃទី២២ ខែឧសភា ឆ្នាំ២០២៣។ សមាគមបាល់ទាត់នៃប្រទេសឥណ្ឌូនេស៊ី (PSSI) បានឆ្លើយតបបន្ទាប់ពីសហព័ន្ធបាល់ទាត់អាហ្សង់ទីន (AFA) បានប្រកាសកាលវិភាគជាផ្លូវការថា អាហ្សង់ទីននឹងមានការប្រកួតមិត្តភាពជាមួយឥណ្ឌូនេស៊ីនៅទីក្រុងហ្សាកាតានាថ្ងៃទី១៩ ខែមិថុនា ឆ្នាំ២០២៣។ ជាមួយគ្នានេះ តាមរយៈគេហទំព័រផ្លូវការ និងគណនីបណ្តាញទំនាក់ទំនងសង្គមផ្លូវការរបស់សហព័ន្ធកីឡាបាល់ទាត់អាហ្សង់ទីន បានចេញសេចក្តីថ្លែងការណ៍មួយនាព្រឹកថ្ងៃនេះ (ថ្ងៃទី២២ ខែឧសភា) ថាក្រុមជម្រើសជាតិអាហ្សង់ទីន នឹងប៉ះជាមួយអូស្រា្តលីទឹកដីទីក្រុងប៉េកាំងនៅថ្ងៃទី១៥ ខែមិថុនា និងឥណ្ឌូនេស៊ីនៅថ្ងៃទី១៩ ខែមិថុនា ខាងមុខនេះ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:26", "date_created": "2023-05-22T03:41:57.227Z", "category": "ភាពជាអ្នកដឹកនាំ", "views": 5208, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
អ្នកនៅលីវលែងឯកោ! Elon Musk អាចនឹងបង្កើតគូស្នេហ៍មនុស្សយន្ត ចូលមកជំនួសដៃគូមនុស្សពិត	https://business-cambodia.com/articles/elon-musk-and-robot-wife-got-viral	ថ្មីៗនេះរូបភាពរបស់មហាសេដ្ឋីពិភពលោក Elon Musk រាំរែកនិងមានការថើបជាមួយនឹងមនុស្សស្រីដែលជាមនុស្សយន្តកំពុងមានភាពល្បីល្បាញខ្លាំងនៅលើបណ្តាញសង្គមកាលពីថ្ងៃទី១៦ឧសភាកន្លងទៅ។ ខណៈមានព័ត៌មានមួយចំនួនបានលើកឡើងថាមហាសេដ្ឋីរូបនេះអាចនឹងបង្កើតគូស្នេហ៍ជាមនុស្សយន្តសម្រាប់មនុស្សដែលនៅលីវមិនចង់រៀបការមានប្រពន្ធ។ យោងតាមការចុះផ្សាយប្រភពសារព័ត៌មាន The Street Journal បានឱ្យដឹងថាលោក Elon Musk អាចនឹងបង្កើតមនុស្សយន្តស្រ្តីដើម្បីធ្វើជាភរិយា ដែលមនុស្សយន្តនេះប្រើប្រាស់ដោយថ្មនិងសាកមួយពេញ រយៈពេលបីថ្ងៃ អាចប្រើប្រាស់បាន១ខែនិងមានលេខសម្ងាត់ឯកជនភាពយ៉ាងតឹងរឹង ថែមទាំងមានអារម្មណ៍ដូចមនុស្សធម្មតាដែរ។ មនុស្សយន្តនេះដែរអាចមានតម្លៃចាប់ពី ៣១៤៤ ដុល្លារឡើងទៅដល់រាប់ម៉ឺនដុល្លារ ដែលគេរំពឹងថានឹងអាចចេញនៅកំឡុងខែកញ្ញាឆ្នាំ២០២៣ ដោយក្រុមហ៊ុន Tesla ផ្ទាល់តែម្តង ។ ដោយឡែកបើតាមការវិភាគសារព័ត៌មានបារាំង FRANCE 24 English បានឱ្យដឹងថារូបភាពដែលកំពុងមានភាពល្បីល្បាញខាងលើនេះអាចនឹងមិនមែនជារូបភាពពិតនោះទេ ពោលគឺជារូបដែលបង្កើតឡើងដោយបច្ចេកវិទ្យា AI ប៉ុន្តែការចេញលក់មនុស្សយន្តស្រី ដើម្បីអនាគតមនុស្សលែងពិបាករៀបការទៀតនោះក៏មិនទាន់ច្បាស់ការ១០០%ដែរ។ គួរជម្រាបថារូបភាពទាំង៤សន្លឹកដែលបង្ហាញពីស្នេហាជាមួយមនុស្សយន្តរបស់ CEO Tesla ដែលកំពុងទទួលបានការចាប់អារម្មណ៍ពីពិភពលោកនេះគឺជារូបដែលបង្កើតឡើងដោយបច្ចេកវិទ្យាឆ្លាតវៃ AI ប៉ុន្តែសម្រាប់គម្រោងបង្កើតចេញជាផលិតផលសម្រេចនៅមិនទាន់មានភាពជាក់លាក់នៅឡើយទេព្រោះមិនទាន់មានការបកស្រាយណាមួយពីមហាសេដ្ឋី Elon Musk ឡើយ។ តើរឿងនេះអាចទៅរួច ខណៈមហាសេដ្ឋី Elon Musk ធ្លាប់បានលើកឡើងពីពេលមុនៗថាអនាគតចំនួនមនុស្សយន្តជាច្រើននឹងមកជំនួសការងាររបស់មនុស្សលោកហើយ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-22T03:28:45.845Z", "category": "ភាពជាអ្នកដឹកនាំ", "views": 1325, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ក្រោយលាចាកសិក្ខាបទ លោកម្ចាស់គ្រូ សាន សុជា ចង់ធ្វើរឿងធំ១នេះ	https://business-cambodia.com/articles/san-sochea-will-do-one-thing	ក្រោយបួសបាន៣១ព្រះវស្សា លោកម្ចាស់គ្រូ សាន សុជា បានសម្រេចចិត្តលាចាកសិក្ខាបទ (សឹក) កាលពីរសៀលម៉ោង ៥ល្ងាច ម៉ោងនៅអូស្ត្រាលី ម្សិលមិញនេះហើយ និងមានបំណងធ្វើរឿងធំមួយក្រោយបញ្ចប់កិច្ចជាព្រះសង្ឃ។ ថ្លែងក្នុងពិធីលាចាកសិក្ខាបទ ព្រះអង្គ សាន សុជា មានសង្ឃដីកាយ៉ាងដូច្នេះថា៖ «ការងារបន្តទៅទៀត អាត្មាមានគម្រោងមួយជាមួយញាតិញោមគណកម្មការថា យើងគួរតែមានកន្លែងមួយ ព្រោះវត្តនេះយើងមានច្បាប់ត្រឹមត្រូវ វត្តផ្សេងមានច្បាប់យ៉ាងណា វត្តយើងពេញសិទ្ធដូចគ្នាដែរ។ ដូច្នេះមិនចង់ឲ្យវត្តនេះបាត់ទៅវិញទេ ទើបគណកម្មការកំពុងរៀបចំធានាព្រះសង្ឃមកបន្តទៀត»។ លោកម្ចាស់គ្រូ សាន សុជា មានសង្ឃដីកាបន្តថា៖ «គម្រោងយើងធំជាងមុន នៅពេលដែលបានព្រះសង្ឃមកដល់ហើយ យើងរកន្លែងថ្មី រកដីធំមួយសម្រាប់ធ្វើជាមណ្ឌលសិក្សាមួយ ដែលមណ្ឌលសិក្សានោះមិនមែនផ្តោតសម្រាប់តែយើងអ្នកសិក្សាពុទ្ធសាសនាទេ យើងអាចគិតដល់ក្មេងៗសម័យក្រោយទៀត ជាក្មេងស្រុកនេះ (អូស្រ្តាលី) ក៏ដូចជាក្មេងស្រុកខ្មែរដែលចង់មករៀននៅក្នុងវត្ថុបំណងរបស់យើង។ សង្ឃឹមថាញាតិញោមនឹងចូលរួមនៅពេលនោះ»។ គួរជម្រាបផងដែរថា ម្ចាស់គ្រូវជិប្បញ្ញោ សាន សុជា គឺជាព្រះសង្ឃមួយអង្គដែលមានចំណេះដឹង ចំណេះវិជ្ជា ជ្រៅជ្រះខ្ពង់ខ្ពស់ នៃវិស័យព្រះពុទ្ធសាសនាក្នុងប្រទេសកម្ពុជា។ ព្រះអង្គ ប្រសូត្រនាឆ្នាំ១៩៧៦ នៅភូមិតាអុក ឃុំកំពង់ញុល ស្រុកទ្រាំង ខេត្តតាកែវ គិតមកទល់បច្ចុប្បន្នព្រះអង្គមានព្រះជន្ម ៤៧វស្សាហើយ៕ ទស្សនាវីឌីអូ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:26", "date_created": "2023-05-22T02:42:12.427Z", "category": "ភាពជាអ្នកដឹកនាំ", "views": 3104, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
លោកម្ចាស់គ្រូ សាន សុជា សម្រេចចិត្តលាចាកសិក្ខាបទ ព្រោះរឿង១នេះ ក្រោយបួសបាន៣១ព្រះវស្សា	https://business-cambodia.com/articles/san-sochea-reason	គុណម្ចាស់ សាន សុជា ដែលមហាជនស្គាល់ព្រះអង្គ ក្នុងនាមជាសង្ឃនៃព្រះពុទ្ធសាសនា ដែលតែងចែករំលែកចំណេះដឹងទាំងផ្លូវពុទ្ធិចក្រ និងអាណាចក្រក្នុងសង្គមទូទៅអស់រយៈពេល៣១ឆ្នាំមកហើយនោះ ថ្ងៃនេះព្រះអង្គបានលាចាកសិក្ខាបទហើយ។ ថ្លែងក្នុងពិធីលាចាសិក្ខាបទនារសៀលថ្ងៃនេះ ព្រះអង្គ សាន សុជា មានសង្ឃដីកាយ៉ាងដូច្នេះថា៖ «ខ្ញុំព្រះករុណាសម្រេចចិត្តដាក់នៅពេលនេះ មិនមែនព្រោះអ្វីទាំងអស់ តែព្រោះគោលការណ៍នៃដំណើរជីវិតផ្ទាល់ខ្លួនប៉ុណ្ណោះ»។ ព្រះអង្គបានបន្តទៀតថា៖ «សូម្បីតែរស់នៅទីនេះ គណកម្មការ ប្រជាពុទ្ធបរិស័ទ្ធ យកចិត្តទុកដាក់ក្នុងការឧបត្ថម្ភ ពុំមានខ្វះខាតអ្វី សម្ពាធផ្លូវចិត្តអ្វីក៏មិនមានដែរ»។ គួរជម្រាបផងដែរថា ម្ចាស់គ្រូវជិប្បញ្ញោ សាន សុជា គឺជាព្រះសង្ឃមួយអង្គដែលមានចំណេះដឹង ចំណេះវិជ្ជា ជ្រៅជ្រះខ្ពង់ខ្ពស់ នៅក្នុងចំណោមព្រះសង្ឃទាំងអស់នៃវិស័យព្រះពុទ្ធសាសនាក្នុងប្រទេសកម្ពុជា និងបានបួសក្នុងភេទជាសង្ឃអស់រយៈកាល ៣១ព្រះវស្សាមកហើយ។ ព្រះអង្គ ប្រសូត្រនាឆ្នាំ១៩៧៦ នៅភូមិតាអុក ឃុំកំពង់ញុល ស្រុកទ្រាំង ខេត្តតាកែវ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:26", "date_created": "2023-05-21T13:38:26.160Z", "category": "ភាពជាអ្នកដឹកនាំ", "views": 56490, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
៣១ឆ្នាំក្នុងភេទជាសង្ឃ! នេះគឺជាជីវប្រវត្តិសង្ខេប របស់ព្រះគ្រូ សាន សុជា ដែលបានសឹកនៅល្ងាចនេះ	https://business-cambodia.com/articles/san-sochea-and-journey	ព្រះគ្រូ វជិប្បញ្ញោ សាន សុជា ដែលមហាជនស្គាល់ព្រះអង្គ ក្នុងនាមជាសង្ឃនៃព្រះពុទ្ធសាសនា តែងតែចែករំលែកចំណេះដឹងក្នុងវិស័យព្រះពុទ្ធសាសនា រយៈពេល៣១ឆ្នាំមកហើយនោះ ព្រះអង្គបានលាចាកសិក្ខាបទហើយនៅល្ងាចថ្ងៃទី២១ ខែឧសភានេះ។ គុណម្ចាស់ ប្រសូត្រ ខែមិគសិរ ឆ្នាំម្សាញ់ ព.ស ២៥២០ គ.ស ១៩៧៦ នៅភូមិតាអុក ឃុំកំពង់យោល ស្រុកទ្រាំង ខេត្តតាកែវ ដោយមាន លោកឪពុកឈ្មោះ ទឹម ទុយ និងអ្នកម្ដាយ អៀង ចែម សព្វថ្ងៃស្ថិតនៅក្នុងឃុំគោកពោធិ៍ ស្រុកបុរីជលសា ខេត្តតាកែវ ដោយមានបងប្អូនប្រុសស្រីចំនួន៤នាក់។ កើតក្នុងសម័យសង្គ្រាម នៅវ័យកុមារលោកគ្រូជាក្មេងដែល រៀនមិនសូវទាន់គេនោះទេព្រោះគ្រួសារក្រលំបាក ហើយជាក្មេងដែលឈឺច្រើនថែមទៀត។   នៅអាយុ១៥ឆ្នាំ ព្រះអង្គបានបួសនិងបន្តរៀនសូត្រនៅសាលាពុទ្ធិកនៃវិទ្យាល័យព្រះសុរាម្រឹតដោយព្រះអង្គបានសិក្សាភាសាបាលី ថៃនិងអង់គ្លេស។ នាឆ្នាំ១៩៩៩ ព្រះអង្គត្រូវបានចាត់ឱ្យទៅបង្រៀនសោមណេរនិងព្រះវិន័យនៅអារាមខេត្តតាកែវ។ លុះឆ្នាំដដែលព្រះអង្គបានចូលប្រឡងជាប់ជាគ្រូនៅក្រសួងធម្មការនិងសាសនាហើយក៏បានជាប់ឈ្មោះទៅបង្រៀននៅខេត្តពោធិសាត់និងបានក្លាយជាភិក្ខុដែលបង្រៀនផ្លូវពុទ្ធិចក្រ អាណាចក្រនិងការអប់រំចិត្តដែលមានកេរ្ត៍ឈ្មោះបោះសំឡេងមួយព្រះអង្គទាំងក្រុងនិងក្រៅប្រទេសរហូតមកដល់បច្ចុប្បន្ននេះ។ គួរជម្រាបផងដែរថា ក្រោយពីមានកត្តិនាមល្អនៅក្នុងវិស័យព្រះពុទ្ធសាសនាអស់រយៈពេល៣១ឆ្នាំមកហើយល្ងាចនេះព្រះអង្គបានលាចាកសិក្ខាបទជាផ្លូវការហើយ ដោយយោងតាមទំព័រផេក Facebook របស់ព្រះអង្គ សាន សុជា ដែលមានឈ្មោះថា San Sochea បានបង្ហោះសារភ្ជាប់ជាមួយវីឌីអូកាលល្ងាចថ្ងៃទី២១ ឧសភានេះ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-21T10:47:26.698Z", "category": "ភាពជាអ្នកដឹកនាំ", "views": 5007, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ក្រុមហ៊ុន J&T បានរៀបចំពិធីថ្លែងអំណរគុណដល់អតិថិជន នឹងត្រៀមបង្ហាញអំពីផលិតផលនិងសេវាកម្មថ្មី	https://business-cambodia.com/articles/j-and-t-new-products-and-services	J&Tគឺជាក្រុមហ៊ុនសេវាកម្មដឹកជញ្ជូនមួយតាមបណ្ដាប្រទេសនានាជាសាកល ដែលមានឥទ្ធិពលរីកចម្រើនឈានមុខគេនៅក្នុងទីផ្សារដ៏ធំរបស់ពិភពលោកពិសេសនៅអាស៊ីអាគ្នេយ៍ និងប្រទេសចិន។ក្រុមហ៊ុនត្រូវបានបង្កើតឡើងក្នុងឆ្នាំ 2015 និងបានគ្របដណ្តប់ប្រទេសចំនួន 13 រួមមាន ឥណ្ឌូនេស៊ី វៀតណាម ម៉ាឡេស៊ី ហ្វីលីពីន ថៃ កម្ពុជា សិង្ហបុរី ចិន អារ៉ាប៊ីសាអូឌីត អារ៉ាប់រួម ម៉ិកស៊ិក ប្រេស៊ីល និងអេហ្ស៊ីប ។ ជាមួយគ្នានោះដែរ ក្រោយពីក្រុមហ៊ុន J&T Express បានបង្ហាញវត្តមាននៅទីផ្សារប្រទេសកម្ពុជារយៈពេល ៤ឆ្នាំមកនេះ ពេលនេះដើម្បីដោះស្រាយបញ្ហាការដឹកជញ្ជូនទំនិញតាមប្រព័ន្ធអេឡិចត្រូនិកឆ្លងដែនក្រុមហ៊ុនបានសម្រេចដាក់ចេញនូវផលិតផលថ្មីពិសេសមួយទៀតដែលអាចជួយអតិថិជនដោះស្រាយបញ្ហាឃ្លាំងនិងការចែកចាយទំនិញ។ តាមរយៈផលិតផលថ្មីនេះដែរ អតិថិជនអាចគ្រប់គ្រងការបញ្ជាទិញបានយ៉ាងឆាប់រហ័សហើយអាចបានទំនិញទាន់ពេលវេលាស្របតាមស្ថានភាពនៃការចូលនិងចេញផលិតផល។ ក្នុងពេលជាមួយគ្នានោះដែរ J&T Express ក៏មានប្រព័ន្ធទូទាត់សុវត្ថិភាពនិងអាចទុកចិត្តបានពេលអតិថិជនចូលទូទាត់តាមអនឡាញដើម្បីធានាសុវត្ថិភាពសាច់ប្រាក់របស់អតិថិជន។ នៅក្នុងកម្មវិធីប្រកាសពីផលិតផលនិងសេវាកម្មថ្មីនេះដែរ ក្រុមហ៊ុន J&T ក៏បានអរគុណទៅដល់អតិថិជនទាំងអស់ដែលបានគាំទ្រនឹងប្រើប្រាស់សេវាកម្មដឹកជញ្ជូននេះជាច្រើនឆ្នាំកន្លងមកនេះ មិនតែប៉ុណ្ណោះក្រុមហ៊ុនក៏បានធ្វើការសូមអភ័យទោសទៅដល់អតិថិជនផ្ទាល់ដោយសារតែមួយរយៈចុងក្រោយនេះក្រុមហ៊ុនទើបតែ Update system ដូច្នេះបានបង្ករឱ្យមានបញ្ហារអាក់រអួលមួយចំនួនផងដែរ។ លោក Benny ដែលជានាយកប្រតិបត្តិនៃក្រុមហ៊ុន J&T នៅកម្ពុជា បានមានប្រសាសន៍ថា “ខ្ញុំពិតជាមានកិត្តិយសបំផុតដែលមានឱកាសឈរនៅទីនេះ ហើយបានស្គាល់ដៃគូសហការដ៏រួសរាយរាក់ទាក់និងមានការគាំទ្រសេវាកម្មដឹកជញ្ជូន J&T នៅកម្ពុជា ដូច្នេះតំណាងឱ្យបុគ្គលិក J&T ទាំងអស់ ខ្ញុំសូមថ្លែងអំណរគុណដោយស្មោះត្រង់អស់ពីដួងចិត្តចំពោះការអញ្ចើញចូលរួមជាភ្ញៀវកិត្តិយសទាំងអស់”។ លើសពីនេះទៅទៀត នៅក្នុងឆ្នាំនេះ J&T នៅកម្ពុជានឹងបើកទំព័រថ្មី បន្តដំណើរថ្មី ដោយមានការកែទម្រង់ដ៏ធំមួយដែលធ្វើការប្រែខ្លួននឹងអាប់ដេតចំពោះផលិតផលនិងសេវាកម្ម ហើយកំណែទម្រង់នេះគឺធ្វើឡើងដើម្បីការផ្តល់សេវាកម្មកាន់តែប្រសើរឡើងជូនដល់អតិថិជនគ្រប់រូប។ លោក Benny ដែលជានាយកប្រតិបត្តិនៃក្រុមហ៊ុន J&T នៅកម្ពុជា បានជឿជាក់ថា វិស័យអនឡាញ នឹងឈានចូលដល់យុគសម័យផ្ទុះឡើង ហើយក៏ជឿជាក់ថាអាជីវកម្មខ្នាតយក្សជាច្រើននឹងផុសឡើងពីសំណាក់ភ្ញៀវកិត្តិយសដែលមានវត្តមាននៅទីនេះផ្ទាល់។ កាតព្វកិច្ចរបស់ J&T គឺប្រឹងប្រែងឱ្យអស់ពីកម្លាំងកាយចិត្តដើម្បីផ្តល់សេវាកម្មកាន់តែល្អ ជូនទៅអតិថិជនគ្រប់រូបដឹកដល់ដៃអតិថិជនឱ្យបានកាន់តែលឿននិងបង្កភាពងាយស្រួលជូនអតិថិជនជម្រុញឱ្យអាជីវកម្មរបស់អតិថិជនរីកចម្រើនទៅមុខកាន់តែលឿន។ សូមបញ្ជាក់ថា ក្រុមហ៊ុន J&T បានចូលមកបង្ហាញខ្លួននៅប្រទេសកម្ពុជាតាំងពីឆ្នាំ ២០១៩ មកម្លេះ ហើយក្រុមហ៊ុនបានខំអភិវឌ្ឍន៍ខ្លួនអស់រយៈពេលជិត ៤ឆ្នាំ ចាប់តាំងពីគ្រាប់ពូជដ៏តូចមួយរហូតក្លាយជាដើមឈើដ៏ធំ។ សមិទ្ធផលទាំងនេះ ក៏សូមអរគុណចំពោះការគាំទ្ររបស់អតិថិជនទាំងអស់ផងដែរ។ J&T នាពេលបច្ចុប្បន្ននេះបានគ្របដណ្តប់ទៅដល់ ១៣ប្រទេសនៅទូទាំងពិភពលោកហើយមានចំនួនកញ្ចប់បញ្ញើរប្រចាំថ្ងៃច្រើនជាង ៧០លានកញ្ចប់ ដែលជាប់លំដាប់ថ្នាក់លេខ១ នៅលើទីផ្សារក្នុងប្រទេសអាស៊ីអាគ្នេយ៍ហើយនៅប្រទេសកម្ពុជាក្រុមហ៊ុនជឿយ៉ាងមុតមាំថានឹងអាចធ្វើឱ្យកាន់តែល្អជាងនេះ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-21T10:08:34.169Z", "category": "PR", "views": 2731, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
CEOក្រុមហ៊ុនចំណូល២០០លាន$ បង្ហាញស្នៀត៤ ជួយឱ្យខ្លួនចំណេញកើន៥០% ក្នុង១ឆ្នាំ	https://business-cambodia.com/articles/ceo-sonar-source	វាជារឿងអស្ចារ្យខ្លាំងណាស់ បើសិនជាអាចចាប់ផ្ដើមអាជីវកម្មតូច តែអាចពង្រីកខ្លួនបានលឿនរហូតអាចបង្កើតចំណូលបានរាប់សិបលានដុល្លារក្នុង១ឆ្នាំ។ ជាក់ស្ដែងសម្រាប់ដំណើរការនៃការចាប់ផ្ដើមដំបូងរបស់ក្រុមហ៊ុនផ្តល់បច្ចេកវិទ្យាដែលអាចឱ្យអ្នកអភិវឌ្ឍន៍កម្មវិធីអាចសរសេរកូដងាយយល់ឈ្មោះ SonarSource ដែលមានលោក Olivier Gaudin ជា CEO បានបង្ហាញនូវស្នៀតដឹកនាំពិសេសចំនួន៤យ៉ាង ជួយឱ្យអាជីវកម្មរីកធំលឿនចំណេញច្រើនទ្វេដងរហូតដល់ទៅ ៥០%ក្នុង១ឆ្នាំ។ ១. ដោះស្រាយបញ្ហាដែលទីផ្សារកំពុងឈឺចាប់ តែគេមើលរំលង សម្រាប់អាជីវកម្មមួយនេះ បានចាប់ផ្ដើមឡើងដោយសម្លឹងមើលទៅចន្លោះប្រហោងក្នុងទីផ្សារ ហើយក៏ជាបញ្ហាដែលនាំឱ្យអតិថិជនគោលដៅលោកមានអារម្មណ៍ឈឺចាប់ជាមួយវាផងដែរ។ ជាក់ស្ដែងលោកបានចាប់យកនូវបញ្ហាដែលជាចន្លោះប្រហោងរបស់ក្រុមហ៊ុនយក្សធំៗ ហើយផ្ដល់នូវដំណោះស្រាយជួយពួកគេវិញរហូតអាចចាប់បានដៃគូធំៗដូចជា IBM, Siemens, Microsoft, Barclays, Alphabet ដែលជួយឱ្យអាជីវកម្មលោកអាចរកចំណូលបានរាប់លានដុល្លារ។ ២. សម្របគំរូអាជីវកម្មរបស់អ្នកទៅនឹងដើមទុនមានកំណត់ នៅដំណាក់កាលអាជីវកម្មកំពុងចាប់ផ្ដើម លោកមិនបានលើកទឹកចិត្តឱ្យម្ចាស់អាជីវកម្មត្រូវសង្វាតដើមទុនពីខាងក្រៅខ្លាំងពេកនោះទេ ព្រោះវាអាចនឹងផ្ដល់ជាសម្ពាធមួយផ្នែកធំផងដែរ បើសិនជាអ្នកយកទុនពីខាងក្រៅមកប្រើ ដែលវានឹងធ្វើឱ្យអ្នកពិបាកក្នុងការសម្របខ្លួនជាមួយការផ្លាស់ប្ដូរ ការសាកល្បងថ្មី ការស្រាវជ្រាវលើចំណុចពិសេសនានា។ ដូច្នេះនៅដំណាក់កាលដំបូង បើសិនជាអាចគួររស់ដោយពឹងលើដើមទុនខ្លួនឯងសិន ព្រោះការធ្វើដូច្នេះ អ្នកដឹកនាំនៃការចាប់ផ្តើមអាជីវកម្មនឹងមានភាពបត់បែនកាន់តែច្រើនក្នុ ងការពិសោធន៍ជាមួយគំនិតថ្មីៗ ធ្វើអ្វីដែលមានប្រយោជន៍ និងជួសជុលអ្វីដែលមិនដំណើរការ។ ៣. ផ្ដោតលើការផ្ដល់នូវដំណោះស្រាយល្អបំផុតជូនអតិថិជន ការរកស៊ីគឺដើម្បីជួយដោះស្រាយបញ្ហារបស់អតិថិជន ដូច្នេះបើសិនជាអ្នកចង់ឱ្យអាជីវកម្មរីកចម្រើន និងអាចរកប្រាក់ចំណេញបានច្រើន អ្នកចាំបាច់ត្រូវខិតខំរកមធ្យោបាយ ដើម្បីផ្ដល់នូវដំណោះស្រាយឱ្យបានល្អបំផុតជូនអតិថិជន។ បន្ថែមពីនោះក្រុមហ៊ុនត្រូវខែខំប្រឹងបង្កើតនូវផលិតផលថ្មីៗ ដើម្បីដោះស្រាយបញ្ហាដែលអតិថិជនកំពុងជួបប្រទះជានិច្ច។ ៤. បង្កើតភាពខ្លាំង និងយកឈ្នះចំណុចខ្សោយរបស់អ្នក ដើម្បីពង្រីកពីគំនិតទៅជាអាជីវកម្មតម្លៃរាប់ពាន់លានដុល្លារ អ្នកដឹកនាំត្រូវតែសម្របខ្លួនទៅនឹងការផ្លាស់ប្តូរ តម្រូវការការងារ និងត្រូវមានភាពស្មោះត្រង់ជាមួយខ្លួនឯងអំពីភាពខ្លាំង និងចំណុចខ្សោយរបស់ខ្លួនឯង។ Gaudin បង្កើតភាពខ្លាំងរបស់គាត់ដោយទទួលស្គាល់ថា "ខ្ញុំជាអ្នកជំនាញផ្នែក Software មិនមែនជាអ្នកជំនួញទេ។ ខ្ញុំមានវិចារណញាណខ្លាំង ហើយឈប់ជឿលើវាដោយផ្អែកលើទិន្នន័យជាក់ស្ដែងវិញ។ ខ្ញុំមើលទៅក្រុមហ៊ុនតាមទស្សនៈរបស់អតិថិជន បុគ្គលិក និងអ្នកវិនិយោគ។ ខ្ញុំយល់ពីការលើកទឹកចិត្តខុសៗគ្នារបស់ពួកគេ ហើយផ្តល់ឱ្យពួកគេនូវតម្លៃដែលស័ក្ដិសមជាមួយនឹងពួកគេ។ គួរជម្រាបថា SonarSource ត្រូវបានបង្កើតឡើងក្នុងឆ្នាំ ២០០៨ ប្រាក់ចំណូលរបស់ SonarSource កើនឡើងដល់ ២០០ លានដុល្លារ និងមានភាពលូតលាស់លឿនជាងអត្រា ៥០ ភាគរយក្នុងមួយឆ្នាំឯនោះ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-21T09:53:29.113Z", "category": "ភាពជាអ្នកដឹកនាំ", "views": 1298, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
មេធំChatGPT កំពុងរកស៊ីជំនួញ១០០លានដុល្លារ លើគម្រោងប្រើAIថ្មី ស្កេនក្រយៅភ្នែកមនុស្ស	https://business-cambodia.com/articles/sam-altman-funding-for-worldcoin	បច្ចេកវិទ្យាឆ្លាតវៃ Chat GPT របស់ក្រុមហ៊ុន OpenAI ដែលមានលោក Sam Altman  ជាសហស្ថាបនិក បានធ្វើឱ្យពិភពលោកបោះពួយក្រសែភ្នែក ស្រូបចំណាប់អារម្មណ៍យ៉ាងខ្លាំងក្លា អំពីសមត្ថភាពពិសេសអស្ចារ្យជាច្រើន មិនចាញ់មនុស្ស។ ជាក់ស្ដែងត្រឹមរយៈពេល ២ខែប៉ុណ្ណោះ បច្ចេកវិទ្យាថ្មីនេះត្រូវបានគេប៉ាន់ស្មានថាមានអ្នកប្រើខ្ទង់ ១០០លាននាក់ទៅហើយ។ ទន្ទឹមនឹងភាពល្បីល្បាញនេះ គេក៏មិនអាចភ្លេចដែរថា នៅមានមហាសេដ្ឋីចាស់វស្សាមួយរូបនេះគឺលោក Bill Gates សហស្ថាបនិកក្រុមហ៊ុន Microsoft ក៏បានបោះទុនវិនិយោគក្នុងបច្ចេកវិទ្យាពិសេសនេះខ្ទង់ ១០ពាន់លានដុល្លារឯនោះ នេះបើយោងតាម Bloomberg។ មិនតែប៉ុណ្ណោះ សេដ្ឋីរូបនេះថែមទាំងបោះសម្ដីថា បច្ចេកវិទ្យានេះនឹងធ្វើឱ្យពិភពលោកផ្លាស់ប្ដូរខ្លាំងដូចជា កុំព្យូទ័រ និងអ៊ីនធឺណែតអ៊ីចឹងដែរ។ យ៉ាងណាមិញកាលពីពេលថ្មីៗនេះ លោក Sam Altman បានកំពុងងាកចូលទៅក្នុងគម្រោងចាស់១ របស់លោកក្នុងវិស័យគ្រីបតូឈ្មោះ Worldcoin ដែលជាគម្រោងតម្លៃ ១០០លានដុល្លារ ផ្ដោតលើលុយឌីជីថលដែលប្រើបច្ចេកវិទ្យា AI ស្កេនក្រយៅភ្នែកមនុស្ស ដោយលោកមានក្ដីស្រមៃថា វានឹងក្លាយជាលុយឌីជីថលដែលមនុស្សនៅលើផែនដីនឹងប្រើប្រាស់គ្រប់ៗគ្នា។ វាមិនសូវខុសអ្វីពី Bitcoin ដែលមានភាពល្បីល្បាញទូទាំងសកលលោកនោះទេ ប៉ុន្តែសម្រាប់លុយឌីជីថល ដែលលោកកំពុងធ្វើនេះ គឺមានប្រព័ន្ធសុវត្ថិភាពពិសេស  ដែលអាចធ្វើការស្កេនក្រយៅភ្នែកមនុស្ស ដោយមិនទាមទារឈ្មោះនោះទេ ដើម្បីបញ្ជាក់ឱ្យច្បាស់ថា បុគ្គលម្នាក់នោះ គឺជាមនុស្សពិតប្រាកដ ជាម្ចាស់នៃគណនីលុយឌីជីថល មិនមែនជារ៉ូបូតនោះទេ។ បច្ចុប្បន្នគម្រោងរបស់លោក ត្រូវបានមនុស្សចំនួន ១.៧លាននាក់ចុះឈ្មោះប្រើប្រាស់ ដែលវាមានល្បឿនលឿនជាង Bitcoin ដែលត្រូវចាយពេលវេលា ១៤ឆ្នាំ ដើម្បីមានអ្នកប្រើប្រាស់ ១លានគណនី កាន់កាក់ម្នាក់១។ ដោយឡែក បើក្រឡែកមកមើល ChatGPT វិញ គឺចំណាយពេលត្រឹមតែ៥ថ្ងៃប៉ុណ្ណោះ ដើម្បីទាញអ្នកប្រើប្រាស់ ១លាននាក់ជាលើកដំបូង ដែលនេះជាសញ្ញាវិជ្ជមានខ្ពស់ ជួយឱ្យ Worldcoin ងាយនឹងទទួលបានភាពជោគជ័យខ្ពស់ ពេលបច្ចេកវិទ្យាទាំង២ផ្សារភ្ជាប់គ្នាឱ្យកាន់តែរលូន។ បើសិនគម្រោងរបស់លោកអាចទទួលបាននូវភាពជោគជ័យ Worldcoin អាចនឹងក្លាយជារូបិយបណ្ណឌីជីថលទំនើប ដែលអាចជំនួសនូវក្រដាសប្រាក់ និង រូបិយបណ្ណឌីជីថលផ្សេងៗទៀត៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-21T09:50:42.429Z", "category": "ភាពជាអ្នកដឹកនាំ", "views": 490, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ព្រះអង្គ ហាក់ សៀងហៃ មានសង្ឃីកាបែបនេះ ក្រោយលោកម្ចាស់គ្រូ សាន សុជា សម្រេចចិត្តលាចាកសិក្ខាបទ	https://business-cambodia.com/articles/hak-sienghai-and-san-sochea	ជារឿងគួរឲ្យភ្ញាក់ផ្អើលមួយ គុណម្ចាស់ សាន សុជា ដែលមហាជនស្គាល់ព្រះអង្គ ក្នុងនាមជាសង្ឃនៃព្រះពុទ្ធសាសនា ដែលតែងចែករំលែកចំណេះដឹងទាំងផ្លូវពុទ្ធិចក្រ និងអាណាចក្រក្នុងសង្គមទូទៅអស់រយៈពេល៣១ឆ្នាំមកហើយនោះ ថ្ងៃនេះព្រះអង្គបានលាចាកសិក្ខាបទហើយ។ ក្នុងនោះ ព្រះអង្គ ហាក់ សៀងហៃ បានមានសង្ឃដីកាយ៉ាងដូច្នេះថា៖ «សូមប្រគេនពរក្នុងដំណើរជីវិតថ្មី អ្វីៗសុទ្ធតែមិនទៀងមែនពិត។ សែនស្តាយមិនដឹងបរិយាយយ៉ាងណា លាចាកសិក្ខាបាត់បង់បញ្ញវន្តសង្ឃមួយអង្គទៀតហើយ។ រដ្ឋចរចា សហរដ្ឋ ថ្ងៃទី២០ ខែឧសភា ២៥៦៧/២០២៣»។ នេះបើយោងតាមការឲ្យដឹងពីទំព័រផេក Facebook ផ្លូវការរបស់ព្រះអង្គ ដែលមានឈ្មោះថា Hak Sienghai កាលពីប៉ុន្មានម៉ោងមុន។ គួរជម្រាបផងដែរថា ម្ចាស់គ្រូវជិប្បញ្ញោ សាន សុជា គឺជាព្រះសង្ឃមួយអង្គដែលមានចំណេះដឹង ចំណេះវិជ្ជា ជ្រៅជ្រះខ្ពង់ខ្ពស់ នៅក្នុងចំណោមព្រះសង្ឃទាំងអស់នៃវិស័យព្រះពុទ្ធសាសនាក្នុងប្រទេសកម្ពុជា។ ព្រះអង្គ ប្រសូត្រនាឆ្នាំ១៩៧៦ នៅភូមិតាអុក ឃុំកំពង់ញុល ស្រុកទ្រាំង ខេត្តតាកែវ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:26", "date_created": "2023-05-21T09:24:10.674Z", "category": "ភាពជាអ្នកដឹកនាំ", "views": 10450, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ស្ដាប់ហើយរំភើប! ក្រោយចប់ស៊ីហ្គេម២០២៣នាយករដ្ឋមន្រ្តីសិង្ហបុរីបង្ហោះសារបែបនេះមកកាន់កម្ពុជា	https://business-cambodia.com/articles/singapore-prime-minister-message-to-cambodia	ក្រោយពីខកខានមិនបានធ្វើជាម្ចាស់ផ្ទះអស់រយៈពេលជាង៦០ឆ្នាំ កម្ពុជាក៏មានឱកាសធ្វើជាម្ចាស់ផ្ទះព្រឹត្តិការណ៍ស៊ីហ្គេមលើកទី៣២ ថែមទាំងទទួលបានការកោតសរសើរយ៉ាងខ្លាំងពីសំណាក់អន្តរជាតិ ហើយកម្ពុជាបានធ្វើជាម្ចាស់ផ្ទះបញ្ចប់ទៅដោយជោគជ័យ។ ក្រោយពីព្រឹត្តការណ៍ស៊ីហ្គេមលើកទី៣២នៅឆ្នាំ២០២៣នៅកម្ពុជាបានបញ្ចប់ទៅ៣ថ្ងៃ លោក Lee Hsien Loong នាយករដ្ឋមន្រ្តីរបស់សិង្ហបុរីបានបង្ហោះសារលើហ្វេសប៊ុកផេករបស់លោកថា” អបអរសាទរដល់ប្រទេសកម្ពុជាសម្រាប់ការធ្វើជាម្ចាស់ផ្ទះយ៉ាងជោគជ័យនៃព្រឹត្តិការណ៍កីឡាអាស៊ីអាគ្នេយ៍(Sea Game) ឆ្នាំ២០២៣ ហើយក៏ទន្ទេញរងចាំស៊ីហ្គេមបន្ទាប់នៅប្រទេសថៃ”។ អំឡុងព្រឹត្តិការណ៍ស៊ីហ្គេមដែលកម្ពុជាយើងសង្កេតឃើញថាសារព័ត៌មានរបស់សិង្ហបុរីធំៗជាពិសេសសារព័ត៌មាន Channel News Asia តែងតែផ្សព្វផ្សាយពីស៊ីហ្គេមនៅកម្ពុជាដោយសរសើរពីការរៀបចំរបស់កម្ពុជាក្នុងនាមជាម្ចាស់ផ្ទះស៊ីហ្គេមលើកទី៣២។ គួរបញ្ជាក់ផងដែរថា ប្រទេសសិង្ហបុរីដែលជាប្រទេសសេដ្ឋកិច្ចធំទី៣នៅអាស៊ានធ្លាប់ធ្វើជាម្ចាស់ផ្ទះស៊ីហ្គេមចំនួន៣ដងរួចមកហើយដោយលើទីមួយនៅឆ្នាំ១៩៨៣ លើទី២នៅឆ្នាំ១៩៩៣ និងលើកទី៣នៅឆ្នាំ២០១៥ ហើយឆ្នាំ២០២៩ក៏នឹងធ្វើជាម្ចាស់ផ្ទះម្ដងទៀត។ ដោយឡែកក្រោយពីបញ្ចប់ស៊ីហ្គេមនៅកម្ពុជា ប្រទេសដែលធ្វើជាម្ចាស់ផ្ទះក្នុងព្រឹត្តិការណ៍ស៊ីហ្គេមលើកទី៣៣គឺប្រទេសថៃដែលនឹងត្រូវធ្វើនៅចុងឆ្នាំ២០២៥ដោយជ្រើសរើសទីតាំងស៊ីហ្គេមសំខាន់ៗដូចជាទីក្រុងបាងកក ខេត្តឈុនបុរី និងខេត្ត Songkhla ភាគខាងត្បួងប្រទេសថៃ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-21T08:47:46.834Z", "category": "ព័ត៌មានថ្មីៗ", "views": 2707, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
កម្មវិធីពិភពលោកដែលកញ្ញាស៊ីន យូប៊ីនស្រ្តីខ្មែរទី១បានដើរ មានដើមកំណើតនៅពេលណា និងប្រារព្ធឡើងព្រោះអ្វី?	https://business-cambodia.com/articles/about-cannes-flims-festival-france-	កម្មវិធីកម្រាលព្រំក្រហមទីក្រុង Cannes ប្រទេសបារាំងគឺជាមហោស្រពភាពយន្តប្រចាំឆ្នាំ ដែលប្រារព្ធធ្វើឡើងជារៀងរាល់ឆ្នាំនៅខែឧសភាសម្រាប់ឆ្នាំ២០២៣ នេះធ្វើឡើងចាប់ពីថ្ងៃទី១៦ដល់ថ្ងៃទី២៧។ កម្មវិធីលំដាប់ពិភពលោកនេះត្រូវបានបង្កើតនៅថ្ងៃទី២០ ខែកញ្ញា ឆ្នាំ១៩៤៦ ដោយលោក Jean Zay ជនជាតិបារាំងដែលជាអតីតរដ្ឋមន្រ្តីក្រសួងអប់រំជាតិនិងសហស្ថាបនិក៣រូបទៀត ដើម្បីស្វែងយល់ពីភាពយន្តសិល្បៈថ្មីៗគ្រប់ទម្រង់មកពីជុំវិញពិភពលោក។ រូបភាព៖ លោក Jean Zay  កម្មវិធីដើរលើកម្រាលព្រំក្រហមនេះគឺជាកម្មវិធីធំមួយក្នុងចំណាមមហោស្រពភាពយន្តអឺរ៉ុបធំៗ ដូចជា មហោស្រពភាពយន្តទីក្រុង Venice ប្រទេសអ៊ីតាលី និងមហោស្រពភាពយន្តអន្តរជាតិទីក្រុង Berlin ប្រទេសអាឡឺម៉ង់ ក៏ដូចជាមហោស្រពភាពយន្តអន្តរជាតិធំៗមួយចំនួនទៀត។ យ៉ាងណាមិញកម្មវិធីនេះធ្វើឡើងក្នុងគោលបំណង "ដើម្បីលើកទឹកចិត្តដល់ការអភិវឌ្ឍសិល្បៈភាពយន្តគ្រប់ទម្រង់ បង្កើត និងជំរុញស្មារតីនៃកិច្ចសហប្រតិបត្តិការរវាងប្រទេសផលិតភាពយន្តទាំងអស់។" នាពេលបច្ចុប្បន្ននេះមហោស្រព de Cannes គឺជាការប្រមូលផ្តុំខ្សែភាពយន្តដ៏ល្បីល្បាញបំផុតនៅទូទាំងសកលលោក ក៏ដូចជាព្រឹត្តិការណ៍វប្បធម៌ដែលត្រូវបានផ្សព្វផ្សាយយ៉ាងទូលំទូលាយទៅកាន់ពិភពលោកទាំងមូល។ ហើយមហោស្រព de Cannes នេះត្រូវបានទទួលស្គាល់ជាផ្លូវការដោយ FIAPF ក្នុងឆ្នាំ១៩៥១ ដែលជាអង្គការមួយមាន សមាជិកសមាគមមកពីប្រទេសចំនួន៣០ចូលរួម ដើម្បីទទួលបន្ទុកគ្រប់គ្រង មហោស្រពភាពយន្ត អន្តរជាតិ រួមទាំងព្រឹត្តិការណ៍សំខាន់ៗមួយចំនួនរបស់ពិភពលោកផងដែរ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-21T07:22:21.802Z", "category": "ភាពជាអ្នកដឹកនាំ", "views": 776, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ក្រោយបួសបាន៣១ព្រះវស្សា លោកម្ចាស់គ្រូ សាន សុជា សម្រេចចិត្តលាចាកសិក្ខាបទ ថ្ងៃនេះហើយ	https://business-cambodia.com/articles/san-sochea	គុណម្ចាស់ សាន សុជា ដែលមហាជនស្គាល់ព្រះអង្គ ក្នុងនាមជាសង្ឃនៃព្រះពុទ្ធសាសនា ដែលតែងចែករំលែកចំណេះដឹងទាំងផ្លូវពុទ្ធិចក្រ និងអាណាចក្រក្នុងសង្គមទូទៅអស់រយៈពេល៣១ឆ្នាំមកហើយនោះ ថ្ងៃនេះព្រះអង្គបានលាចាកសិក្ខាបទហើយ។ យោងតាមទំព័រផេក Facebook ផ្លូវការរបស់ព្រះអង្គ សាន សុជា ដែលមានឈ្មោះថា San Sochea បានបង្ហោះសារភ្ជាប់ជាមួយវីឌីអូកាលពីប៉ុន្មាននាទីមុននេះថា៖ «សូមនមស្សកាលា និងចម្រើនពរលា (សឹក ម៉ោង ៥ ល្ងាច ម៉ោងនៅអូស្រ្តាលី ថ្ងៃនេះ)»។ ទស្សនាវីឌីអូ ក្នុងនោះគុណម្ចាស់ ហាក់ សៀងហៃ ក៏បានធ្វើការថ្វាយបង្គំលាជាលើកចុងក្រោយពីចម្ងាយ ដោយមានសង្ឃដីការៀបរាប់យ៉ាងដូច្នេះថា៖ «បានថ្វាយបង្គំលាជាលើកចុងក្រោយពីចម្ងាយ (អាម៉េរិក-អូស្រ្តាលី) វេលាម៉ោង១២:៣០នាទីយប់ ម៉ោងនៅរដ្ឋចរចា ថ្ងៃទី២១ ឧសភា ២០២៣ មុនពេលលោកម្ចាស់គ្រូ លាចាកសិក្ខាបទថ្ងៃនេះ។ ដីកាលោកម្ចាស់គ្រូ “កូរណាទៅមុនហើយ” សូមប្រគេនពរក្នុងដំណើរជីវិតថ្មី អ្វីៗសុទ្ធតែមិនទៀងមែនពិត។ សែនស្តាយមិនដឹងបរិយាយយ៉ាងណា លាចាកសិក្ខាបាត់បង់បញ្ញវន្តសង្ឃមួយអង្គទៀតហើយ។ រដ្ឋចរចា សហរដ្ឋ ថ្ងៃទី២១ ខែឧសភា ២៥៦៧/២០២៣»។ នេះបើយោងតាមការឲ្យដឹងពីទំព័រផេក Facebook ផ្លូវការរបស់ព្រះអង្គ កាលពីប៉ុន្មានម៉ោងមុន។ គួរជម្រាបផងដែរថា ម្ចាស់គ្រូវជិប្បញ្ញោ សាន សុជា គឺជាព្រះសង្ឃមួយអង្គដែលមានចំណេះដឹង ចំណេះវិជ្ជា ជ្រៅជ្រះខ្ពង់ខ្ពស់ នៅក្នុងចំណោមព្រះសង្ឃទាំងអស់នៃវិស័យព្រះពុទ្ធសាសនាក្នុងប្រទេសកម្ពុជា។ ព្រះអង្គ ប្រសូត្រនាឆ្នាំ១៩៧៦ នៅភូមិតាអុក ឃុំកំពង់ញុល ស្រុកទ្រាំង ខេត្តតាកែវ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:26", "date_created": "2023-05-21T06:09:18.651Z", "category": "ភាពជាអ្នកដឹកនាំ", "views": 14120, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
វឌ្ឍនៈសាលាភាសាខ្មែរ បង្កើតដោយកូនខ្មែរក្នុងបរិបទថ្មី មានគន្លឹះបង្រៀនកុមារអោយឆាប់ចេះ អាន សរសេរភាសាខ្មែរច្បាស់	https://business-cambodia.com/articles/vattanak-khmer-school-cambodia	ហេតុអ្វីវឌ្ឍនៈសាលារៀនគួរភាសាខ្មែរត្រូវបានបង្កើតឡើង? វឌ្ឍនៈសាលារៀនគួរភាសាខ្មែរ បង្កើតឡើងគឺដើម្បីកាត់បន្ថយការលំបាកដល់មាតាបិតា អាណាព្យាបាល និងសិស្សានុសិស្ស តាមសាលាឯកជន តាមសាលារដ្ឋ ដែលមានដូចជា បំណិនអាន សរសេរ ស្តាប់ និងនិយាយភាសាខ្មែរ ដូច្នេះសូមលោកប៉ា អ្នកម៉ាក់ ឈប់បារម្ភទៀតទៅ។  «ភាសាខ្មែជាភាសាជាតិ ជាភាសាទី១ របស់ជនជាតិខ្មែរគ្រប់ៗរូប»។ ជាការពិតណាស់ក្នុងបរិបទសង្គមបច្ចុប្បន្នកុមារជាច្រើនត្រូវបានស្គាល់ភាសាអង់គ្លេសតាមរយៈបច្ចេកវិទ្យា ប្រព័ន្ធផ្សព្វផ្សាយ និងការអប់រំ ដែលអាចនាំឱ្យមានការផ្លាស់ប្តូរឆ្ងាយពីភាសាខ្មែរ និងមួយទៀតគឺការកើនឡើងនៃការប្រើប្រាស់ភាសាអង់គ្លេសនៅក្នុងប្រទេសកម្ពុជា ជាពិសេសនៅតាមបណ្តាគ្រឹះស្ថានអប់រំឯកជនអន្តរជាតិនានា។ កិច្ចខិតខំប្រឹងប្រែងរបស់រាជរដ្ឋាភិបាល ក៏ដូចជាក្រសួងអប់រំកំពុងត្រូវបានធ្វើឡើងដើម្បីលើកកម្ពស់ និងថែរក្សាកម្មវិធីភាសាខ្មែរ។  ក្នុងនោះមានមតិខ្លះបានលើកឡើងថា ភាសាខ្មែរពិបាករៀន កូនតូចៗមួយចំនួនចេះភាសាបរទេសច្បាស់ជាងភាសាជាតិខ្លួន នេះគឺជាបញ្ហាចោទមួយសម្រាប់មាតាបិតា និងសង្គមសព្វថ្ងៃ។ ដោយមើលឃើញពីបញ្ហានេះ វឌ្ឍនៈ សាលារៀនគួរភាសាខ្មែរ បានបង្កើតឡើងក្នុងគោលបំណងដើម្បីពង្រឹង និងបំប៉នទៅលើកូនៗ ឲ្យចេះស្ទាត់ ពូកែភាសាខ្មែរក្នុងថ្នាក់មូលដ្ឋានគ្រឹះដែលជាជំហានដំបូងសំខាន់បំផុតក្នុងការចាប់យកភាសាខ្មែរ ភាសាជាតិ និងមិនអាចខ្វះបានលើកុមារគ្រប់ៗគ្នា។ យ៉ាងណាមិញ វឌ្ឍនៈ សាលារៀនគួរភាសាខ្មែរ បានបង្កើតឡើងដោយកូនខ្មែរ២រូបគឺលោក អ៊ុក តូរ៉ូណា  (ស្ថាបនិក) និងលោក អ៊ុក តូរ៉ាគ្លីត (សហស្ថាបនិក ជានាយកគ្រប់គ្រងទូទៅ) ដែលពួកគាត់បានឈ្វេងយល់ច្បាស់ ទទួលបទពិសោធន៍ពីកូនគាត់ផ្ទាល់ ដោយបានសិក្សាក្នុងថ្នាក់បឋមលើភាសាខ្មែរ ហើយកូនៗហាក់ដូចជាស្ទាត់ជំនាញភាសាបរទេសច្រើនជាងភាសាខ្មែរ។ ដោយក្រឡេកមើលមួយផ្នែកយោងលើបញ្ហានេះហើយ ទើបពួកគាត់ទាំងពីរបានចាប់ដៃគ្នាសម្រេចចិត្តបង្កើតសាលាបង្រៀនគួរភាសាខ្មែរក្នុងគោលដៅគឺចង់ដោះស្រាយលើបញ្ហាដែលបានកើតឡើង ឧទាហរណ៍ដូចកូនរបស់ពួកគាត់ផ្ទាល់ ក៏ដូចជាកូនៗផ្សេងទៀតដែលកំពុងតែជួបបញ្ហាបែបនេះ។ លោក អ៊ុក តូរ៉ូណា បានលើកឡើងយ៉ាងដូច្នេះថា៖ «ខ្ញុំមានឆន្ទៈមួយចង់ឃើញភាសាខ្មែររីកចម្រើនកាន់តែខ្លាំងក្នុងបរិបទសម័យទំនើបនេះ អមជាមួយនិងការរីកចម្រើនគ្រប់វិស័យ ក្រោមការដឹកនាំរបស់រាជរដ្ឋាភិបាល»។ ជឿជាក់ថា ការបង្កើតឲ្យមានវត្តមាន វឌ្ឍនៈ សាលារៀនគួរភាសាខ្មែរ នេះឡើងគឺពិតជាអាចជួយសម្រាលបន្ទុកមួយចំនួនដល់មាតាបិតាដែលគាត់ពុំមានពេលគ្រប់គ្រាន់ក្នុងការបង្រៀនភាសាខ្មែរលើកូនៗ កូនៗហាក់ខ្សោយលើភាសាខ្មែរ ហើយដែលគាត់ចង់ពង្រឹងបំប៉នកូនៗគាត់លើភាសាខ្មែរឲ្យកាន់តែ ស្ទាត់ជំនាញនិងពូកែ។ ជាចុងក្រោយ ក្នុងនាមជាស្ថាបនិក លោក អ៊ុក តូរ៉ូណា សូមលើកទឹកចិត្តឲ្យមាតាបិតាទាំងអស់ងាកមកគិតទៅលើភាសាខ្មែរដែលជាភាសាជាតិ ទៅលើកូនៗរបស់លោកអ្នកដែលគ្រប់វ័យចូលរៀនមានអាយុចាប់ពី៥ ឬ ៦ឆ្នាំ ឲ្យពួកគាត់ទទួលយកបានគ្រប់គ្រាន់ទាំងពេលវេលា និងការរៀនសូត្រភាសាខ្មែរ ចំណែកឯភាសាបរទេសជាភាសាយានទី២ប៉ុណ្ណោះសម្រាប់ថ្ងៃអនាគតរបស់កូនៗ។   គួរជម្រាបផងដែរថា វឌ្ឍនៈ សាលារៀនគួរភាសាខ្មែរ មានកិច្ចតែងការបង្រៀនពិសេសទៅលើភាសាខ្មែរចាប់ពីថ្នាក់ទី១ ដល់ទី៦។ ក្នុងនោះ សាលាមានគ្រូបង្រៀនដែលមានគរុកោសល្យច្បាស់លាស់ចាស់ទុំ មានបទពិសោធន៍ជាង២០ឆ្នាំក្នុងការបង្រៀនដល់សិស្សានុសិស្ស, បង្រៀនផ្តោតលើគោលដៅតែមួយគឺភាសាខ្មែរឲ្យចេះ អាន សរសេរ ស្គាល់ច្បាស់ ស្រៈនិស្ស័យ ព្យញ្ជនៈ ស្រៈពេញតួ, បង្រៀនប្រកបដោយគុណភាព ទំនួលខុសត្រូវ មានវិន័យ និងក្រមសីលធម៌, មានវិធីគន្លឹះខ្លីៗរៀនឆាប់ចេះ ឆាប់យល់ ឆាប់ចងចាំ ក្នុងការចាប់បានយកទៅអនុវត្តន៍។ លើសពីនេះ សាលាក៏មានថ្នាក់រៀនប្រកបដោយផាសុខភាព បរិយាកាសល្អ និងបន្ទប់មានម៉ាស៊ីនត្រជាក់ដែលជំនួយដល់ស្មារតីកូនៗឲ្យកាន់តែប្រសើរផងដែរ។ ចំពោះពេលវេលាសិក្សា វឌ្ឍនៈ សាលារៀនគួរភាសាខ្មែរ មានពីរវេនដើម្បីផ្តល់ភាពងាយស្រួលដល់សិស្សានុសិស្សជ្រើសរើស សម្រាប់វេនថ្ងៃច័ន្ទ-សុក្រ ចាប់ពីម៉ោង ៥:៣០-៦:៣០នាទីល្ងាច និង ៦:៣០-៧:៣០នាទីល្ងាច។ រីឯវេនថ្ងៃសៅរ៍-អាទិត្យ (ថ្នាក់ចុងសប្តាហ៍) ចាប់ពីម៉ោង ៧:៣០-៩:៣០នាទីព្រឹក, ៩:៣០-១១:៣០នាទីព្រឹក, ១:០០-៣:០០នាទីរសៀល និង ៣:០០-៥:០០នាទីរសៀល។ ប្រសិនបើលោកអ្នកចាប់អាម្មរណ៍ចង់ពង្រឹងបំប៉នសមត្ថភាពកូនៗឲ្យខ្លាំងពូកែលើភាសាខ្មែរ អាចនាំកូនៗទៅសាកសួរព័ត៌មានបន្ថែម ឬចុះឈ្មោះចូររៀននៅសាលា វឌ្ឍនៈសាលារៀនគួរភាសាខ្មែរ  ដែលមានទីតាំងស្ថិតនៅ បុរីប៉េងហួត បឹងស្នោរ គម្រោងបូឡារីស២ ផ្ទះលេខ៩៤ ផ្លូវP24 ភូមិក្តីតាកុយ សង្កាត់វាលស្បូវ ខណ្ឌច្បារអំពៅ រាជធានីភ្នំពេញ។ ឬអាចទំនាក់ទំនងសាកសួរព័ត៌មានតាមរយៈលេខទូរស័ព្ទ ០៩៥ ៤៨៨ ៦០០ / ០១០ ៥៥៧ ៧៦៦៕ សូមអរគុណ!	{ "spider_name": "businesscambodia", "scrape_at": "2025-06-14_19:40:26", "date_created": "2023-05-21T05:18:35.100Z", "category": "PR", "views": 635, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ប្រវត្តិពីក្រោយខ្នងនៃភាពជោគជ័យរបស់ម្ចាស់មេដាយមាស PUBG Mobile	https://business-cambodia.com/articles/history-behind-successful-	ប្រវត្តិសង្ខេបដែលបំផុសគំនិតរបស់ Skynin - Inspiring Personal Story - ស្កាយនីន បានក្លាយជាបុគ្គលឆ្នើមរបស់កម្ពុជាក្នុងវ័យត្រឹមតែ 18 ឆ្នាំ ដោយដណ្តើមបានមេដាយមាសជាប្រវត្តិសាស្ត្រក្នុងព្រឹត្តិការណ៍ Seagames លើកទី 32 ក្នុងព្រឹត្តិការណ៍ E-Sports PUBG Mobile Mixed Individual Event ។ ភាពជោគជ័យ នេះ មិនគួរត្រូវបានបញ្ចប់ដោយយើងមិនបានដឹងប្រវត្តិដែលធ្វើឲ្យគាត់ទទួលបានជោគជ៏យបែបនេះឡើយ។ -ស្កាយនីន មានបងប្អូន៤នាក់ ស្រីម្នាក់ និងបងប្អូនប្រុស៣នាក់ ហើយបច្ចុប្បន្នគាត់រស់នៅក្រុងប៉ោយប៉ែត។ - នៅពេលគាត់មានអាយុទើបតែ ៨ ឆ្នាំ ឪពុកម្តាយរបស់គាត់បានលែងលះដែលជាកត្តានាំឱ្យម្តាយរបស់គាត់ត្រូវចិញ្ចឹមកូនទាំងអស់តែម្នាក់ឯង។ - ស្កាយនីនធ្លាប់រស់នៅប្រទេសថៃជាមួយម្តាយរបស់គាត់ធ្វើការជាអ្នកបោសសំអាតនៅក្នុងផ្ទះល្វែង។ ជាមួយនឹងប្រាក់ចំណូលទាបពេកក្នុងការចិញ្ចឹមគ្រួសាររបស់ម្តាយគាត់ អ្នកគ្រប់គ្រងផ្នែកសម្អាតបានសម្រេចចិត្តអនុញ្ញាតឱ្យ Skynin ធ្វើការជាមួយគ្នា ដើម្បីរកប្រាក់បន្ថែមបន្តិច។ នេះមានន័យថា ស្កាយនីន ធ្វើការជាអ្នកបោសសម្អាតតាំងពីគាត់អាយុ ៨ ឆ្នាំមកម្ល៉េះ។ - Skynin ចូលចិត្តលេង Pubg Mobile ហើយក៏តែងតែមើល Live Stream របស់ Bro Di ក៏ដូចជាស្តាប់តាមការបង្ហាត់បង្ហាញ ហើយនឹងលេង Pubg ហ្គេមជាមួយគ្នានៅក្នុង Custom Room របស់ Bro Di ជារៀងរាល់ ។ - Bro Di បានកត់សម្គាល់ពីសមត្ថភាពរបស់គាត់ហើយបន្តមើលធ្វើការវិវត្ត និងទម្រង់លេងរបស់គាត់។ - ជាអកុសល ទូរសព្ទរបស់ Skynin ត្រូវបានខូច ហើយមិនអាចបន្តលេងបានទៀតទេ។ ជាមួយនឹងថវិកាមានកំណត់ គាត់មិនអាចទិញទូរស័ព្ទថ្មីបានទេ ហើយគាត់បានសម្រេចចិត្តឈប់លេងហ្គេម។ ទោះជាយ៉ាងណាក៏ដោយ Bro Di បានមើលឃើញនៅសមត្តភាពដ៏អស្ចារ្យរបស់ស្គាយនីនមិនគួរត្រូវឈប់លេង Bro Di បានសម្រេចចិត្តទិញទូរស័ព្ទថ្មីឲ្យ Skynin ដើម្បីអោយគាត់បន្តហ្វឹកហាត់។ -នៅអាយុ១៣ឆ្នាំ ស្កាយនីន ត្រលប់មករស់នៅ និងបន្តធ្វើការនៅព្រំដែនថៃ-កម្ពុជា ជាកម្មករអូសអីវ៉ាន់ឆ្លងព្រំដែនថៃ-កម្ពុជា។ គាត់ត្រូវធ្វើការពីព្រលឹមរហូតដល់ព្រលប់ ដែលជាហេតុឲ្យគាត់មានពេលវេលាកាន់តែតិចដើម្បីលេង PUBG Mobile ជាហ្គេមដែលគាត់ចូលចិត្ត។ - ការលះបង់ ការខិតខំប្រឹងប្រែង និងការប្តេជ្ញាចិត្តរបស់ Skynin ដើម្បីក្លាយជាកីឡាករអាជីពបាននាំ Bro Di បានព្យាយាមអស់ពីសមត្ថភាពដើម្បីជួយដឹកនាំ Skynin ក្នុងការចូលរួមក្រុមរបស់គាត់ទៅប្រកួតប្រជែងក្នុង Smart Tournament ជាលើកដំបូង។ ទោះជាយ៉ាងណាក៏ដោយ មុននឹងទៅជួបមិត្តរួមក្រុម Skynin ត្រូវឆ្លងកាត់ឧបសគ្គជាច្រើនក្នុងអំឡុងពេលបិទ COVID-19។ Skynin ត្រូវឆ្លងកាត់ការរឹតបន្តឹងតំបន់ក្រហមពីប្រទេសថៃ មកកម្ពុជា ដើម្បីប្រកួតប្រជែងក្នុងការប្រកួត PUBG Mobile Tournaments ។ - ការសាកល្បងលើកដំបូងរបស់គាត់ជាមួយក្រុមអាជីព គាត់បានក្លាយជាជើងឯក ហើយបន្តជោកជ៏យ និងចំណាត់ថ្នាក់ខ្ពស់បំផុតក្នុងការប្រកួតផ្សេងៗជាច្រើន។ - ក្នុង ស៊ីហ្គេម លើក ទី ៣១ នៅ ប្រទេស វៀតណាម ស្កាយនីន មិន មាន ឱកាស ចូល រួម ប្រកួត ទេ ដោយសារ គាត់ មិន ទាន់ គ្រប់ អាយុ។ ដោយឃើញកីឡាករផ្សេងទៀតទទួលបានមេដាយ ហើយក្រុមកម្ពុជាធ្វើមិនបានល្អ គាត់បានសន្យាខ្លួនឯងថានឹងខិតខំប្រឹងប្រែងឱ្យអស់ពីសមត្ថភាពដើម្បីក្លាយជាកីឡាករជម្រើសជាតិ និងតំណាងឱ្យកម្ពុជាក្នុងស៊ីហ្គេមលើកទី៣២។ - Skynin គឺជាអ្នកលេងដែលចេះដាក់ខ្លួន ចេះលះបង់ គោរពវិន័យ និងឧស្សាហ៍ព្យាយាម។ គាត់ជ្រើសរើសភាពស្ងប់ស្ងាត់ជាមូលដ្ធានគ្រឹះក្នុងការគ្រប់គ្រងស្មារតីក្នុងពេលប្រគួត ហើយអ្វីដែលធ្វើឱ្យគាត់ក្លាយជាម្ចាស់មេដាយមាសគឺ មិត្តភក្តិរួមក្រុមរបស់គ្នាក៏រក្សាភាពស្ងប់ស្ងាត់ និងធ្វើការផ្តោតជាពិសេសក្នុងអំឡុងពេលប្រកួត ប៉ុន្តែសម្រាប់ស្គាយនីនគឺកាន់តែត្រូវតែស្ងប់ និងរក្សាចិត្តត្រជាក់ជាងអ្នកទាំងអស់គ្នាដើម្បីផ្តោតលើភាពជោគជ៏យក្នុងការប្រកួតជាក្រុម។ -មេដាយមាសនេះគឺមិនមែនសម្រាប់តែគ្នាម្នាក់នោះទេ ប៉ុន្តែវាជាសមត្ថផលរបស់ក្រុមប្រចាំតំបន់ SEA Wildcard ទាំងអស់ និងជាពិសេសសម្រាប់ប្រជាជនកម្ពុជាទាំងអស់ផងដែរ។ សូមធ្វើការទាញយក PUBG MOBILE ដោយឥតគិតថ្លៃឥឡូវនេះនៅលើ App Store និង Google Play Store ។ ពត៌មានបន្ថែមអំពី PUBG MOBILE PUBG MOBILE គឺផ្អែកលើ PUBG: BATTLEGROUNDS ដែលជាហេតុនាំឲ្យពិភពនៃការកម្សាន្តអន្តរកម្មមួយមានសន្ទុះយ៉ាងសម្បើមក្នុងឆ្នាំ 2017 ។ អ្នកលេងរហូតដល់ 100 នាក់បានលោតឆ័ត្រយោងលើកោះដាច់ស្រយាលមួយដើម្បីប្រយុទ្ធក្នុងការប្រកួតដណ្តើមយកជ័យជំនះ។ អ្នកលេងត្រូវតែកំណត់ទីតាំង និងរើសយកអាវុធ យានជំនិះ ព្រមទាំងគ្រឿងផ្គត់ផ្គង់ផ្ទាល់ខ្លួនរបស់ពួកគេ ហើយកម្ចាត់អ្នកលេងគ្រប់រូបនៅក្នុងសមរភូមិដែលបានមើលឃើញ និងប្រកបដោយយុទ្ធសាស្ត្រដែលដូចជាបង្ខំអ្នកលេងឱ្យចូលទៅក្នុងតំបន់លេងឲ្យធ្លាក់ក្នុងកន្លែងធ្លាក់ចុះ។ សម្រាប់ព័ត៌មានបន្ថែម សូមចូលទៅកាន់បណ្តាញសង្គម PUBG MOBILE ផ្លូវការនៅលើ Facebook, Instagram, Twitter និង YouTube	{ "spider_name": "businesscambodia", "scrape_at": "2025-06-14_19:40:26", "date_created": "2023-05-21T04:12:01.816Z", "category": "PR", "views": 312, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
តម្លៃប្រេងសាំង សប្តាហ៍ថ្មី! នេះជាតម្លៃប្រេងសាំងដែលក្រសួងប្រកាសឱ្យលក់ពីថ្ងៃទី២១ ដល់៣១ ខែឧសភា	https://business-cambodia.com/articles/gasoline-prices-21-may	មុននេះបន្តិច យោងតាមលិខិតរបស់ក្រសួងពាណិជ្ជកម្ម បានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី១១ ដល់ថ្ងៃទី២០ ខែឧសភា ឆ្នាំ២០២២ នឹងត្រូវលក់ ៤.១០០ រៀល/ក្នុង១លីត្រសម្រាប់សាំងធម្មតា EA92  និង ៣,៨៥០ រៀល/ក្នុង១លីត្រ សម្រាប់ប្រេងម៉ាស៊ូត។ បើតាមតម្លៃខាងលើនេះ បានឱ្យដឹងថា តម្លៃលក់រាយសម្រាប់សាំងធម្មតានៅកម្ពុជាគឺនៅលក់តម្លៃដដែល តែចំពោះម៉ាស៊ូតវិញគឺឡើងថ្លៃ ០,៥០រៀល ក្នុង១លីត្រសម្រាប់ប្រេងម៉ាស៊ូត DO 50ppm ។ដោយឡែកកាលពីកន្លងទៅតម្លៃប្រេងសាំងលក់ក្នុងតម្លៃ ៤,១០០ រៀល/ក្នុង១លីត្រសម្រាប់សាំងធម្មតា EA92  និង ៣,៨០០ រៀល/ក្នុង១លីត្រសម្រាប់ប្រេងម៉ាស៊ូត DO 50ppm ។ សូមបញ្ជាក់ថា ដើម្បីជួយសម្រួលដល់ជីវភាពរបស់ប្រជាជន និងដោយមានការរួមចំណែកពីក្រុមហ៊ុនចែកចាយប្រេងឥន្ធនៈនៅកម្ពុជា សម្តេចអគ្គមហាសេនាធិបតីតេជោ ហ៊ុន សែន នាយករដ្ឋមន្រ្តី នៃព្រះរាជាណាចក្រកម្ពុជា បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន៦,៥សេនដុល្លារក្នុងមួយលីត្រ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-21T03:59:23.472Z", "category": "ព័ត៌មានថ្មីៗ", "views": 1641, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
អាចជាលើកចុងក្រោយ! ក្រោយធ្វើរឿង១នេះ កញ្ញា សុីន យូប៊ីន អាចនឹងបាត់ឱកាសចូលរួមកម្មវីធីលំដាប់ពិភពលោកនៅបារាំងបន្តទៀត	https://business-cambodia.com/articles/sin-yubin-join-france	លើកមុខមាត់ជាតិមែនទែន ហើយក៏ជាមោទនភាពបំផុតមួយផងដែរសម្រាប់វិស័យសិល្បៈខ្មែរ បន្ទាប់ពី តារាសម្តែងស្រី កញ្ញា ស៊ិន យូប៊ីន បានបង្ហាញមុខលើកម្រាលព្រំក្រហមក្នុងមហោស្រពភាពយន្ត Cannes ឆ្នាំ 2023 ដែលជាព្រឹត្តិការណ៍លំដាប់ពិភពលោកនៅប្រទេសបារាំង ខណៈកញ្ញាគឺជាតារាស្រីខ្មែរដំបូងគេ ដែលបានចូលចូលរួមកម្មពិធីដ៏មហិមាមួយនេះ។ ទន្ទឹមនឹងភាពអស្ចារ្យនេះដែរ ប្រិយមិត្តមួយចំនួនប្រហែលជាទាន់ដឹងទេថា កញ្ញា ប្រឈមបញ្ហាជាច្រើននៅពីក្រោយ បន្ទាប់ពីកញ្ញាបានព្យាយាមសុំស្លៀកនៅសម្លៀកដែលបង្កោប់នៅរូបទង់ជាតិខ្មែរនៅពីក្រោយ ខណៈគេមិនពេញចិត្តឱ្យស្លៀកទាល់តែសោះ។ បើតាមការបង្ហោះនៅលើផេករបស់កញ្ញាបានសរសេរដូច្នេះថា "សូមបើកកកាយរឿងនៅពីក្រោយមួយចំនួនដែលនាងខ្ញុំត្រូវប្រឈមមុខកំឡុងពេលដើរred carpet ថ្ងៃទី២ជាមួយឈុតមួយនេះ និងក្រោយពេលដើរចប់ជូនដល់បងប្អូនជនរួមជាតិអោយបានដឹងទាំងដែលកាពិតទៅខ្ញុំមិនគួរនិយាយទេ តែដោយសារមានមនុស្សមួយចំនួនតូចDramaរឿងឈុតនេះមិនចប់"។ ដោយរឿងប្រឈមទាំងនោះរួមមាន៖ ១.អំឡុងពេល Cannes Film Festival ទាំងឈុត និងគ្រឿងពេជ្យទាំង០៤ថ្ងៃ ដែលខ្ញុំដើរគឺត្រូវបានរៀបចំដោយ Brand នៅទីនេះស្រាប់ ដែលនាងខ្ញុំមិនចាំបាច់អស់លុយមួយកាក់ទេ តែនាងខ្ញុំសុំប្រើឈុតខ្លួនឯងមួយថ្ងៃសម្រាប់ប្រទេសខ្ញុំ ដែលជាហេតុធ្វើឱ្យខាងbrand មិនសូវជាសប្បាយចិត្តនឹងខ្ញុំជាខ្លាំង។ បញ្ចាក់៖ (ឈុតដែលធ្វើទៅខ្លួនឯងនេះគ្មានsponsorអ្វីទាំងអស់ហើយក៏មិនគិតសុំដែរ ព្រោះធ្វើចង់ធ្វើដោយបេះដូងពិតៗ) ។ ២.អំឡុងពេលដើរលើ Red carpet នាងខ្ញុំខំញញឹមបង្ហាញទង់ជាតិកម្ពុជាទាំងភ័យ ព្រោះនាងខ្ញុំអាចប្រឈមមុខនឹងការត្រូវគេដេញចេញពី Carpet ដោយហេតុកម្មវិធីគេមិនអនុញ្ញាតិ្តឱ្យយើងធ្វើការបង្ហាញអ្វីបែបនេះទេ។ នៅលើ Carpet Cannes Film Festival ជាកន្លែងបង្ហាញតែ Brand ធំៗតែប៉ុណ្នោះ កម្មវិធី International មិនមែនវេទិការប្រកួតឈុតតំណាងជាតិ។ បើអ្នកទាំងអស់គ្នាចាប់អារម្មណ៍អ្នកទាំងអស់គ្នានឹងឃើញនៅចុងclipដែលនាងខ្ញុំផុសមាន guard 2នាក់មកឈរបាំងពីក្រោយទង់ជាតិពេលខ្ញុំលើកដៃ ហើយគេឱ្យខ្ញុំដើរទៅមុខៗ ព្រោះគេមិនចង់ឱ្យឃើញទង់ជាតិយើងទេ។ តែទោះយ៉ាងណាខ្ញុំនៅតែប្រថុយធ្វើ និងធ្វើវាបានសម្រេចដើម្បី our nation ។ ៣.ក្រោយពីដើរចប់នាងខ្ញុំត្រូវជួបរឿងបន្តបន្ទាប់ទៀត ដោយអ្នកដែលចាំជួយនាងខ្ញុំនៅលើ Carpet នោះគេសុំដកខ្លួន គេថាគេខ្មាស់គេ ដោយសារឈុតយើង weir គេមិនចង់ធ្វើ ល។ល នៅក្នុងនោះផងដែរ កញ្ញា ស៊ីន យូប៊ីន បានបញ្ជាក់បន្ថែមថា នាងខ្ញុំបាក់ជើងដើរពឹងលើឈើច្រត់ បើគ្មានអ្នកជួយលើករ៉ូប និងជួយដកឈើច្រត់ពេលឈរថតទេ តើនិងទៅជាយ៉ាងណា? នាងខ្ញុំមិនអាចបន្តរការដើរ០២ថ្ងៃ ដែលនៅសល់គឺ២១និង២២នេះបាននោះទេ បើគ្មានអ្នកជួយ ហើយបើប្រថុយដើរខ្លួនឯង ពិតជាគ្រោះថ្នាក់សម្រាប់ខ្ញុំ ព្រោះវេជ្ជបណ្ឌិតបានផ្តាំថា ហាមខ្ញុំដួលនៅអំឡុងពេលនេះមិនអញ្ចឹងទេលទ្ធផលចុងក្រោយគឺ ពិបាកហើយ ។ ៤.ពេលនេះនាងខ្ញុំនៅត្រូវមកអង្គុយបកស្រាយរឿងឈុតហេតុអីមិនប្រើជាងខ្មែរហេតុអ្វីឱ្យថៃធ្វើ ហេតុអ្វីអញ្ចេះ?ហេតុអ្វីអញ្ចុះ? ជារួមទៅនាងខ្ញុំចង់ប្រាប់បងប្អូនថា នាងខ្ញុំបានខំធ្វើអស់ពីលទ្ធភាពហើយ ដើម្បីបង្ហាញប្រទេស និងវប្បធម៌ដ៏កម្សត់របស់យើងទៅកាន់ឆាកអន្តរជាតិ no matter what happen(មិនខ្វល់ថាមានអ្វីកើតឡើងនោះទេ) ខ្ញុំនៅតែស៊ូធ្វើដោយមិនរអ៊ូមិនស្តីទេ បើទោះមានរឿងអ្វីក៏ដោយ នាងខ្ញុំជួប និងទទួលដឹងវាតែម្នាក់ឯងបានហើយ បងប្អូនមិនបាច់ដឹងទេបងប្អូនដឹងនិងឃើញតែរូបភាពល្អៗដែលពោពេញដោយមោទកភាពជាតិយើងទៅបានហើយ ។ គួរជម្រាបផងដែរថា កញ្ញា ស៊ីន យូប៊ីន បានបន្តទៀតថា "វាមិនមែនជាទម្លាប់របស់ខ្ញុំទេ ដែលមកបកស្រាយ ឬរៀបរាប់បែបនេះ តែលើកនេះខ្ញុំមានរម្មណ៍ថា បាក់ទឹកចិត្ត និងពាក្យរបស់បងប្អូនយើងមួយចំនួនតូចដែលត្រូវបានអ្នកជិតខាងបង្វិលបានសម្រេច ទើបសុំនិយាយខ្លះៗនៅទីនេះ ហើយនាងខ្ញុំសុំមិនបកស្រាយអ្វីបន្ទាប់ពីនេះទៀតទេ។ ឱ្យខ្ញុំសុំទោសបងប្អូនផងចុះ បើអ្វីគ្រប់យ៉ាងដែលនាងខ្ញុំខិតខំធ្វើនៅមិនទាន់គ្រប់គ្រាន់ ឬធ្វើទៅវាខុសសម្រាប់បងប្អូន តែចង់ប្រាប់ដដែលៗ ថានាងខ្ញុំបានខំអស់ពីលិទ្ធភាពហើយ។ នាងខ្ញុំអរគុណបងប្អូនជាច្រើនដែលpostនិងshare លើកសរសើនាងខ្ញុំហើយការពារនាងខ្ញុំ no matter what ហើយតែងតែយល់ពីស្ថានការ នាងខ្ញុំសូមគោរពអរគុណពីចម្ងាយ" ។	{ "spider_name": "businesscambodia", "scrape_at": "2025-06-14_19:40:26", "date_created": "2023-05-21T03:58:37.825Z", "category": "កំពូលអ្នកលក់", "views": 23509, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
វិស័យសុខាភិបាលនឹងកាន់តែខ្លាំង! កម្ពុជានឹងមានមន្ទីរថ្មីជួយបណ្ដុះបណ្ដាលសិស្សពេទ្យលើជំនាញទាំងនេះ	https://business-cambodia.com/articles/university-of-health-sciences-cambodia	រាជរដ្ឋាភិបាលបានសម្រេចបង្កើតមន្ទីរពេទ្យថ្មីមួយដែលមានឈ្មោះថា UHS ដែលមានឈ្មោះពេញថា (University of Healthy Science Teaching Hospital )។ មន្ទីពេទ្យថ្មីនេះបង្កើតឡើង ដើម្បីអប់រំ និងបណ្ដុះបណ្ដាលនិស្សិតវិទ្យាសាស្ដ្រសុខាភិបាលលើផ្នែកវេជ្ជសាស្រ្ដ និងផ្នែកគ្លីនិក ក៏ដូចជាការព្យាបាលអ្នកជំងឺផងដែរ។ នេះបើតាមការចុះផ្សាយពីក្រសួងសុខាភិបាល កាលពីថ្ងៃទី២០ ខែឧសភា ឆ្នាំ២០២៣ កន្លងទៅនេះ។ តាមរយៈវីដេអូដែលមានរយៈពេលជាង ២នាទី របស់ក្រសួងសុខាភិបាល បានបញ្ជាក់ថា មន្ទីរពេទ្យ UHS ត្រូវបានបង្កើតឡើងក្រោមផែនការអភិវឌ្ឍន៍ជាតិ មានកម្ពស់៧ជាន់ ដែលផ្ដល់សេវាវេជ្ជសាស្ដ្រ និងឧបករណ៍ទំនើបៗ ការអប់រំនិស្សិតវិទ្យាសាស្ដ្រសុខាភិបាល ជាមួយនឹងការបណ្ដុះបណ្ដាលជាប្រព័ន្ធ និងផ្នែកគ្លីនិក។ លក្ខណៈពិសេសរបស់មន្ទីពេទ្យនេះ គឺផ្នែកខាងក្នុងមានបន្ទប់សម្រាប់អប់រំផ្នែកវេជ្ជសាស្រ្ត រួមទាំងបន្ទប់ដាច់ដោយឡែកសម្រាប់អ្នកជំងឺឆ្លង និងមជ្ឈមណ្ឌថែទាំយ៉ាងជិតស្និតនៃអ្នកជំងឺដាច់សសៃឈាមខួរក្បាលផងដែរ។ ចំពោះគោលបំណងនៃការបង្កើតមន្ទីពេទ្យនេះ ដើម្បីសម្រេចឲ្យបានប្រសើរឡើងនូវបរិមាណ និងគុណភាព នៃធនធានមនុស្សផ្នែកវេជ្ជសាស្ដ្រ, ចូលរួមលើកកម្ពស់សុខភាពសាធារណៈរបស់កម្ពុជា។   ក្នុងដំណាក់កាលនេះ មន្ទីរពេទ្យបង្រៀន UHS នឹងត្រូវដំណើរការចំនួន២០០គ្រែ ហើយផ្នែកវេជ្ជសាស្ដ្រនឹងពង្រីករហូតដល់៤០០គ្រែ នៅពេលអនាគត បន្ទាប់ពីប្រតិបត្តិការជោគជ័យលើ២០០គ្រែដំបូង។ នៅពេលបើកដំណើរការ មន្ទីរពេទ្យនេះនឹងចូលរួមកែលម្អរចនាសម្ព័ន្ធថែថាំសុខភាព និងបណ្ដុះបណ្ដាលមនុស្សផ្នែកសុខាភិបាល ដែលមានសមត្ថភាពចូលរួមលើកកម្ពស់ និងអភិវឌ្ឍន៍ផ្នែកវេជ្ជសាស្រ្ដកម្ពុជា និងផ្នែកគ្លីនិក។ សូមជម្រាបផងដែរថា មន្ទីរពេទ្យថ្មីនេះគឺរចនាឡើងតាមបែបសហសម័យ មានច្រលចូលធំ និងដំបូល ឆ្លុះបញ្ជាំងពីផ្លូវចូលប្រាសាទបុរាណ នៃពុទ្ធសាស្រ្តានា និងរចនាបទខ្មែរ។ ផ្នែកខាងក្រៅអគារគឺមានសួនច្បារ ដែលមានបរិយាកាសល្អបរិសុទ្ធសម្រាប់អ្នកជំងឺនិងបុគ្គលិកពេទ្យផងដែរ៕ អត្ថបទដោយ៖ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:26", "date_created": "2023-05-21T03:02:38.663Z", "category": "អចលនទ្រព្យ", "views": 3120, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
អស្ចារ្យ! កាក់សេន បង្ហាញសៀវភៅដំបូងរបស់ខ្លូន ដើម្បីជួយបង្កើនចំណេះដឹងផ្នែកហិរញ្ញវត្ថុដល់ប្រជាជនកម្ពុជា	https://business-cambodia.com/articles/book-kakcent	កាក់សេន (KAKCENT) គឺជាសហគមន៍ឌីជីថលផ្នែកហិរញ្ញវត្ថុផ្ទាល់ខ្លួនមួយដែលឈានមុខគេនៅលើបណ្តាញសង្គម Facebook និង Instagram ពេលនេះបានប្រកាសបោះពុម្ភសៀវភៅដំបូងរបស់ខ្លួនជាមួយបេសកម្មមួយគឺលើកកម្ពស់ចំណេះដឹងផ្នែកហិរញ្ញវត្ថុទៅកាន់ប្រជាជនកម្ពុជា។ ស្នាដៃសៀវភៅនេះដែរ គឺនិយាយអំពី “លុយ និងជីវិតភាគទី១” ដែលជាញើសឈាមនៃការខំប្រឹងប្រែងរបស់កាក់សេន (KAKCENT) អស់រយៈពេលបីឆ្នាំកន្លងមកនេះ។ ចំពោះមូលហេតុដែលធ្វើឱ្យ កាក់សេន (KAKCENT) បង្កើតសៀវភៅ “លុយ និងជីវិតភាគទី១” ឡើងមក ដោយសារតែចង់លើកទឹកចិត្តដល់ប្រជាជនកម្ពុជាឱ្យចាប់ផ្តើមរៀនស្វែងយល់អំពីតួនាទីនិងសារសំខាន់នៃលុយកាក់ដើម្បីផ្សារភ្ជាប់ទៅនឹងជីវិតប្រចាំថ្ងៃរបស់ពួកគេឱ្យកាន់តែច្បាស់។ មិនតែប៉ុណ្ណោះក្រុមហ៊ុនការងារកាក់សេន (KAKCENT) បានបញ្ចូលចំណេះដឹងនិងបទពិសោធន៍ទាំងអស់ដែលពួកគេមាននៅក្នុងសៀវភៅនេះដោយសង្ឃឹមថាអ្នកអាននឹងទទួលបានចំណេះដឹងនិងរៀនបាននូវយុទ្ធសាស្រ្តគ្រប់គ្រង់ហិរញ្ញវត្ថុផ្ទាល់ខ្លួនដែលពួកគេអាចអនុវត្តបានភ្លាមៗ។ កញ្ញា លឹម ឆរិកា ដែលជាប្រធាននិពន្ធនៅកាក់សេន បាននិយាយថា យើងជឿជាក់ថា ចំណេះដឹងផ្នែកហរិញ្ញវត្ថុ គឺជាគន្លឹះមួយដ៏សំខាន់ដើម្បីរស់នៅជីវិតប្រកបដោយភាពល្អប្រសើរ ព្រោះបេសកម្មរបស់យើងគឺផ្តល់ជូនប្រជាជនកម្ពុជានូវចំណេះដឹងផ្នែកហិរញ្ញវត្ថុផ្ទាល់ខ្លួនដើម្បីឱ្យពួកគាត់អាចសម្រេចចិត្តលើកិច្ចការផ្នែកហិរញ្ញវត្ថុរបស់ខ្លួនប្រចាំថ្ងៃបានត្រឹមត្រូវ។ ហើយកញ្ញាក៏សង្ឃឹមថា ស្នាដៃនេះនឹងក្លាយជាកាតាលីករមួយដ៏សំខាន់ដែលនឹងជម្រុញដល់ការអភិវឌ្ឍន៍វិស័យអក្ខរកម្មហិរញ្ញវត្ថុផ្ទាល់ខ្លួននៅកម្ពុជា។ ប្រធាននិពន្ធនៅកាក់សេន បានបន្ថែមទៀតថា ក្រុមការងារយើងពិតជារំភើបណាស់ដែលមានឱកាសបានចែករំលែកចំណេះដឹងទៅកាន់សាធារណជនតាមរយៈសៀវភៅនេះ ហើយយើងសង្ឃឹមថាវានឹងផ្តល់ជាចំណេះដឹងកម្លាំងចិត្តនិងប្រាជ្ញាស្មារតីដល់ប្រជាជនកម្ពុជាក្នុងការគ្រប់គ្រង់ហិរញ្ញវត្ថុរបស់ពួកគេឱ្យកាន់តែប្រសើរហើយព្រមទាំងអាចរស់នៅជីវិតដែលមានសេរីភាពហិរញ្ញវត្ថុ។ ក្រឡេកមកមើលពីតម្លៃលក់ជាផ្លូវការរបស់សៀវភៅ “លុយ និងជីវិតភាគទី១” វិញគឺមានលក់តម្លៃពេញ ៤៤០០០រៀល។ ប៉ុន្តែបើបងប្អូនទាំងអស់គ្នាបានដាក់ការកម្មង់ទុកមុនគឺក្រុមការងារនឹងដាក់លក់តម្លៃពិសេសជូនដោយលក់ត្រឹមតែ ៣២០០០ រៀលប៉ុណ្ណោះ ការកម្មង់គឺទទួលចាប់ពីថ្ងៃនេះរហូតដល់ថ្ងៃទី៣០ ខែឧសភា ឆ្នាំ២០២៣។ ដូច្នេះបងប្អូនប្រញាប់កក់ទុកមុនដោយទំនាក់ទំនងទៅកាន់គេហទំព័រផ្លូវការរបស់កាក់សេន (KAKCENT) នៅលើ Facebook Instagram ឬ Telegram បាន។ សូមជម្រាបថា សៀវភៅ “លុយ និងជីវិតភាគទី១នេះ” គឺជាសៀវភៅមួយដែលមិនគួរខ្វះសម្រាប់អ្នកដែលចង់ទទួលបានការយល់ដឹងកាន់តែច្បាស់អំពីលុយ និងរបៀបប្រើប្រាស់វាដោយវៃឆ្លាតឡើយ ព្រោះសៀវភៅនេះគ្របដណ្តប់លើប្រធានបទជាច្រើន រួមមានការគ្រប់គ្រងចំណូល ចំណាយ និងវិធីផ្សេងៗដើម្បីសន្សំលុយប្រកបដោយប្រសិទ្ធភាព។ ដូច្នេះ សម្រាប់ព័ត៌មានបន្ថែម ឬដើម្បីបញ្ជាទិញសៀវភៅ "លុយ និងជីវិត ភាគទី១" ជាមុន សូមចូលទៅកាន់ https://www.facebook.com/kakcentkh/posts/777034917133150 ឬ ចូលទៅកាន់គេហទំព័រ របសកាក់សេន៖ https://www.kakcent.com/moneylifebook/។ ឬអាចធ្វើការទំនាក់ទំនងទៅកាន់កញ្ញា លឹម ឆរិកា ដែលមានអ៊ីម៉ែល : hello@kakcent.com លេខទូរសព្ទ : +855 77 57 96 69 / +855 98 74 89 89 មានអាស័យដ្ឋាន : ផ្ទះលេខ៥៨៣ មហាវិថីឧកញ្ញ៉ាឃ្លាំងមឿង សង្កាត់ទួលសង្កែ ខណ្ឌប្ញស្សីកែវ រាជធានីភ្នំពេញ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-21T02:01:46.772Z", "category": "PR", "views": 1175, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ឲ្យចេះធ្វើខ្លួនឯង! ចិនសម្រេចបង្រៀនបច្ចេកទេសនៃការសាងសង់ផ្លូវរថភ្លើងល្បឿនលឿនទៅកាន់ប្រទេសថៃ	https://business-cambodia.com/articles/china-will-transfer-high-speed-railway-tech-to-thailand-says-engineers	ដើម្បីឲ្យប្រជាជាតិអាស៊ីអាគ្នេយ៍មួយនេះ អាចអភិវឌ្ឍបណ្តាញផ្លូវរថភ្លើងល្បឿនលឿនផ្ទាល់ខ្លួន ពេលនេះចិនបានយល់ព្រមផ្ទេរចំណេះដឹងបច្ចេកវិទ្យាមួយចំនួនទៅប្រទេសថៃ។  នេះបើយោងតាមការចេញផ្សាយរបស់គេហទំព័រ Railway Business Magazine កាលពីពេលថ្មីៗកន្លងទៅនេះ។ ប្រភពខាងលើបានឲ្យដឹងថា នៅពេលដែលកិច្ចសហប្រតិបត្តិការលើគម្រោងផ្លូវដែកល្បឿនលឿនចិន-ថៃកាន់តែស៊ីជម្រៅ ប្រទេសថៃកាន់តែមានបំណងមុតមាំក្នុងការរចនា និងសាងសង់ផ្លូវរថភ្លើងល្បឿនលឿនដោយខ្លួនឯង។ ក្នុងនោះដែរលោក Gao ជាវិស្វករជាន់ខ្ពស់នៃក្រុមហ៊ុនរដ្ឋ China Railway International Group និងជាសមាជិកនៃក្រុមអ្នកគ្រប់គ្រងវិស្វកម្ម និងក្រុមចរចាចែករំលែកបច្ចេកទេសទៅបរទេស បាននិយាយថា៖ “ដើម្បីឆ្លើយតបទៅនឹងសំណើម្តងហើយម្តងទៀតរបស់ប្រទេសថៃ សម្រាប់ការផ្ទេរបច្ចេកវិទ្យា និងការបង្រៀនលើបច្ចេកវិទ្យារថភ្លើងល្បឿនលឿនរបស់ចិននៅក្នុងកិច្ចប្រជុំគណៈកម្មាធិការរួម ប្រទេសចិនបានយល់ព្រមបញ្ជូនបច្ចេកវិទ្យានេះទៅឱ្យប្រទេសថៃក្រោមការសន្មត់ថា មិនបំពានច្បាប់របស់ប្រទេសចិន” ។ យ៉ាងណាមិញលោកក៏បានបន្តថា “នៅក្រោមច្បាប់របស់ចិន ក្រុមហ៊ុន និងបុគ្គលត្រូវតែទទួលបានការយល់ព្រមពីរដ្ឋាភិបាលដើម្បីនាំចេញបច្ចេកវិទ្យាណាមួយដែលចាត់ទុកថាមានសារៈសំខាន់ចំពោះសន្តិសុខជាតិ ឬផលប្រយោជន៍សេដ្ឋកិច្ចរបស់ប្រទេស”។ សូមជម្រាបផងដែរថា ប្រទេសចិនមានបណ្តាញផ្លូវដែកល្បឿនលឿនធំបំផុតរបស់ពិភពលោកដែលត្រូវបានសាងសង់ក្នុងរយៈពេលត្រឹមតែ ១៥ ឆ្នាំប៉ុណ្ណោះ។ បណ្តាញនេះលាតសន្ធឹងជាង ៤០,០០០គីឡូម៉ែត្រ ដែលសឹងតែស្មើនឹងប្រវែងមួយរង្វង់មូលផែនដីទៅហើយ។ ខណៈបទពិសោធន៍ផ្នែកវិស្វកម្ម ចំណេះដឹង និងបច្ចេកវិទ្យារបស់ចិនអាចមានប្រយោជន៍សម្រាប់បណ្ដាប្រទេសដទៃទៀតដែលចង់កសាងហេដ្ឋារចនាសម្ព័ន្ធស្រដៀងគ្នាយ៉ាងឆាប់រហ័ស និងក្នុងតម្លៃទាប។ យោងតាមក្រុមរបស់លោក Gao អាចផ្តល់ឲ្យប្រទេសថៃនូវព័ត៌មានអំពីសម្ភារៈប្រើប្រាស់ក្នុងការសាងសង់ផ្លូវដែក និងការអនុវត្តល្អបំផុតសម្រាប់ការដាក់ផ្លូវដែកក្នុងដីផ្សេងៗគ្នា។ ដោយឡែកចំពោះ គម្រោងផ្លូវដែកចិន-ថៃ នឹងពង្រីកប្រវែង ៨៧៣គីឡូម៉ែត្រ ពីទីក្រុងគុនមីង ភាគនិរតីនៃប្រទេសចិន ទៅកាន់ទីក្រុងបាងកក ក្នុងប្រទេសថៃ មានរថភ្លើងដំណើរការក្នុងល្បឿនរហូតដល់ ២៥០គីឡូម៉ែត្រក្នុងមួយម៉ោង។ ខ្សែរថភ្លើងនេះគឺជាផ្នែកមួយដ៏សំខាន់នៃគំនិតផ្តួចផ្តើមខ្សែក្រវាត់ និងផ្លូវរបស់ទីក្រុងប៉េកាំង ព្រោះវានឹងក្លាយជាតំណភ្ជាប់ដ៏សំខាន់នៅក្នុង "ច្រករបៀងភាគខាងត្បូង" ដែលតភ្ជាប់ប្រទេសចិនជាមួយបណ្ដាប្រទេសអាស៊ីអាគ្នេយ៍។ វានឹងឆ្លងកាត់ទីក្រុងថៃ រួមទាំងឈៀងម៉ៃ និងនគររាជសីម៉ា ហើយនឹងតភ្ជាប់ជាមួយបណ្តាញដឹកជញ្ជូនផ្សេងទៀតនៅក្នុងតំបន់ដូចជាផ្លូវដែកឡាវ-ចិន និងផ្លូវរថភ្លើងល្បឿនលឿនម៉ាឡេស៊ី-សិង្ហបុរី៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:26", "date_created": "2023-05-21T01:53:58.528Z", "category": "អចលនទ្រព្យ", "views": 1484, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ពិធីចុះហត្ថលេខាផ្លូវការ លើអនុស្សរណៈយោគយល់ រវាងគម្រោង មានជ័យ រ៉េស៊ីដិនស៍ និង ក្រុមហ៊ុន ហ្វីលីព ត្រាស់ធី (ខេមបូឌា) ឯ.ក អនុញ្ញាតឱ្យវិនិយោគិនបរទេសអាចផ្ទះនៅ គម្រោង មានជ័យ រ៉េស៊ីដិនស៍	https://business-cambodia.com/articles/mean-chey	ភ្នំពេញ ថ្ងៃទី19 ខែឧសភា ឆ្នាំ2023 ក្រុមហ៊ុន រ៉ូសម៉ាវែល ប្រផឹធី ឌីវេឡុបម៉ិន ឯ.ក បានប្រារព្ធ ពិធីចុះហត្ថលេខា លើអនុស្សរណៈយោគយល់ដៃគូយុទ្ធសាស្រ្ត រវាង  គម្រោង មានជ័យ រ៉េស៊ីដិនស៍ ជាមួយ ក្រុមហ៊ុន ហ្វីលីព ត្រាស់ធី (ខេមបូឌា) ឯ.ក ប្រកបដោយការប្តេជ្ញាចិត្តរួមគ្នា ក្នុងការផ្តល់សេវាកម្មបរធនបាលកិច្ច ប្រកបដោយ វិជ្ជាជីវៈ ចំណេះដឹង និងបទពិសោធន៍ច្បាស់លាស់ ដើម្បីឆ្លើយតបនឹងតម្រូវការក្នុងវិស័យអចលនទ្រព្យនៅកម្ពុជា ពីសំណាក់វិនិយោគិនបរទេស។ ជាពិសេសគឺការទាក់ទាញនូវអ្នកវិនិយោគអន្តរជាតិ ក្នុងការកសាងភាពជឿជាក់ លើអចលទ្រព្យក្នុងទីផ្សារកម្ពុជា។ ថ្លែងនៅក្នុងពិធីចុះហត្ថលេខា លោកបណ្ឌិត Simon David Vancliff តំណាងគម្រោង មានជ័យ រ៉េស៊ីដិនស៍ នៃក្រុមហ៊ុន រ៉ូសម៉ាវែល ប្រផឹធី ឌីវេឡុបម៉ិន ឯ.ក មានប្រសាសន៍ថា “យើងមានសេចក្តីរំភើបរីករាយ ដែលបានសហការជាមួយ ក្រុមហ៊ុន ហ្វីលីព ត្រាស់ធី (ខេមបូឌា) ឯ.ក ក្នុងការផ្តល់នូវសេវាកម្មបរធនបាលកិច្ចលើអចលទ្រព្យ ដើម្បីផ្តល់ឲ្យមានភាពងាយស្រួលសម្រាប់វិនិយោគិនបរទេសដែលមានបំណងចង់ទិញផ្ទះរបស់ គម្រោង មានជ័យ រ៉េស៊ីដិនស៍ ។” ថ្លែងនៅក្នុងពិធីចុះហត្ថលេខានេះផងដែរ ប្រធានគ្រប់គ្រងទូទៅនៃក្រុមហ៊ុន ហ្វីលីព ត្រាស់ធី (ខេមបូឌា) ឯ.ក លោក ព្រឿង សុភាព មានប្រសាសន៍ថា “យើងមានសេចក្តីរំភើបរីករាយដែលបានសហការជាមួយ គម្រោង មានជ័យ រ៉េស៊ីដិនស៍ ក្នុងការផ្តល់នូវសេវាកម្មបរធនបាលកិច្ចអចលទ្រព្យនៅលើទីផ្សារកម្ពុជា។ បរធនបាលកិច្ចដែលបង្កើតឡើងស្របតាមច្បាប់ នឹងផ្តល់អត្ថប្រយោជន៍មិនត្រឹមតែបរធនបាលទាយក/អ្នកផ្តល់វិភាគទានប៉ុណ្ណោះទេ ប៉ុន្តែថែមទាំងដល់អត្ថគាហៈ និងសន្តតិជនរបស់ពួកគេផងដែរ។” បន្ទាប់ពីពិធីចុះហត្ថលេខារួចរាល់ ដៃគូសហការទាំងពីរបានចុះទស្សនកិច្ចផ្ទាល់នៅការិយាល័យលក់គម្រោង មានជ័យ រ៉េស៊ីដិនស៍ ដែលនៅជាប់នឹងផ្សារទំនើប អ៊ីអនមានជ័យ (AEON 3) មហាវិថីសម្តេចតេជោហ៊ុនសែន (ផ្លូវ 60m)។ សម្រាប់ព័ត៌មានបន្ថែមអំពី គម្រោង មានជ័យ រ៉េស៊ីដិនស៍ សូមទំនាក់ទំនង៖ 078 / 089 / 090 72 77 88	{ "spider_name": "businesscambodia", "scrape_at": "2025-06-14_19:40:26", "date_created": "2023-05-20T13:41:36.778Z", "category": "PR", "views": 196, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ខែក្រោយបើកការដ្ឋាន! នេះជាប្រវែងនិងលុយចំណាយពិតប្រាដកសម្រាប់សាងសង់ផ្លូវល្បឿនលឿនភ្នំពេញ-បាវិត	https://business-cambodia.com/articles/money-for-the-construction-of-the-second-expressway	នៅថ្ងៃទី៧ ខែមិថុនា ខាងមុខនេះ គម្រោងផ្លូវល្បឿនលឿនភ្នំពេញ-បាវិត នឹងត្រូវបើកដ្ឋានសាងសង់ជាផ្លូវការហើយ។ យ៉ាងណាមុននឹងការបើកការដ្ឋានសាងសង់មកដល់ ថ្មីៗនេះក្រសួងសាធារណការ និងដឹកជញ្ជូន ក៏បានបញ្ជាក់ពីប្រវែងផ្លូវ និងទំហំទឹកប្រាក់ដែលត្រូវចំណាយសម្រាប់ផ្លូវល្បឿនលឿនទី២នៅក្នុងប្រទេសកម្ពុជានេះផងដែរ។ យោងតាមការចុះផ្សាយពីក្រសួងសាធារណការ កាលពីថ្ងៃទី១៨ ខែឧសា បានឲ្យដឹងថា គម្រោងផ្លូវល្បឿនលឿនភ្នំពេញ-បាវិតនេះ មានប្រវែង១៣៥,១០ គីឡូម៉ែត្រ សាងសង់ជា ០៤ គន្លង ដោយឆ្លងកាត់ខេត្តកណ្តាល ខេត្តព្រៃវែង និងខេត្តស្វាយរៀង។ ផ្លូវថ្មីនេះនឹងត្រូវសាងសង់ជាមួយទុនវិនិយោគប្រមាណ ១,៣៥ ពាន់លានដុល្លារអាមេរិក និងមានរយៈពេលសាងសង់ ០៤ឆ្នាំ ក្រោមទម្រង់វិនិយោគសាងសង់-ប្រតិបត្តិការ-ផ្ទេរ (Build-Operate-Transfer) ហៅកាត់ថា BOT ដូចគ្នាទៅនឹង គម្រោងផ្លូវល្បឿនលឿនភ្នំពេញ-ក្រុងព្រះសីហនុដែរ ហើយក្រុមហ៊ុននឹងធ្វើប្រត្តិបត្តិការរយៈពេល៥០ឆ្នាំ មុនពេលផ្ទេរជូនរាជរដ្ឋាភិបាល។ សូមជម្រាបផងដែរថា គម្រោងផ្លូវល្បឿនលឿនទី២ នេះ ទទួលសិទ្ធិនៅក្នុងការវិនិយោគសាងសង់ដោយក្រុមហ៊ុនសាជីវកម្មស្ពាន និងថ្នល់ចិន (CRBC)។ តាមការគ្រោងទុកគម្រោងនេះនឹងត្រូវបញ្ចប់នៅចុងឆ្នាំ២០២៦ ឬនៅដើមឆ្នាំ២០២៧ ដែលអាចនឹងចប់ដំណាលគ្នាមួយគម្រោងផ្លូវល្បឿនលឿនហូជីមិញ-ម៉ុកបៃ របស់ប្រទេសវៀតណាម៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:26", "date_created": "2023-05-20T10:44:25.035Z", "category": "អចលនទ្រព្យ", "views": 2184, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
អាចម៍ផ្កាយ ធ្លាប់ផ្តាច់ពូជដាយណូស័រ នឹងមិនគំរាមកំហែងផែនដីរហូតដល់១ពាន់ឆ្នាំខាងមុខ ប៉ុន្តែថ្មតូចៗនៅតែជាបញ្ហា	https://business-cambodia.com/articles/no-planet-killers	ផែនដីប្រហែលជាមិនត្រូវបានវាយប្រហារដោយអាចម៌ផ្កាយពិឃាដ ធ្លាប់ផ្តាច់ពូជសត្វដាយណូស័រទេ ចាប់ពីពេលនេះរហូតដល់ ១០០០ឆ្នាំខាងមុខ ប៉ុន្តែដុំថ្មតូចៗនៅតែជាបញ្ហា។ នេះបើយោងតាមការចុះផ្សាយររបស់ Live Science នាថ្ងៃទី១៩ ខែឧសភា ឆ្នាំ២០២៣។ ការស្រាវជ្រាវថ្មីដែលត្រូវបានបោះពុម្ពផ្សាយនៅក្នុង The Astronomical Journal បានរកឃើញថា គ្មានអាចម៍ផ្កាយណាមានទទឹងរាប់គីឡូម៉ែត្រ ដែលធ្វើដំណើរជិតផែនដី ឬទំនងជានឹងមកបុកភពផែនដីក្នុងរយៈពេលនេះរហូតដល់ ១០០០ឆ្នាំខាងមុខឡើយ។ តែទោះជាយ៉ាងណា អាចម៍ផ្កាយដែលមានទទឹង ០.៦ ម៉ាយ នៅតែអាចបណ្តាលឱ្យមានការបំផ្លិចបំផ្លាញតាមទ្វីប នេះបើយោងតាម Global Challenges Foundation ដែលអាចសម្លាប់មនុស្សរាប់រយលាននាក់ ខណៈអាចម៍ផ្កាយដែលបំផ្លាញជីវិតដាយណូស័រ ត្រូវបានគេគិតថាមានអង្កត់ផ្ចិតប្រហែល ៦.២ ម៉ាយ (១០ គីឡូម៉ែត្រ) ។ ក្នុងនោះ ទស្សនាវដ្ដី MIT Technology Review បានរាយការណ៍ថា វត្ថុដែលតូចជាងមួយគីឡូម៉ែត្រក៏អាចមានគ្រោះថ្នាក់ដែរ គ្រាន់តែនៅលើមាត្រដ្ឋានភូមិសាស្ត្រតូចជាងប៉ុណ្ណោះ។ ជាក់ស្តែង ព្រឹត្តិការណ៍ Tunguska ដែលបានរុញច្រានផ្ទៃដី ៨៣០ ម៉ាយការ៉េ (២,១៥០ គីឡូម៉ែត្រក្រឡា) នៃព្រៃស៊ីបេរីក្នុងឆ្នាំ ១៩០៨ ត្រូវបានបង្កឡើងដោយការផ្ទុះនៃថ្មអវកាសដែលមានអង្កត់ផ្ចិតប្រហែល ២០០ ហ្វីត (៦០ ម៉ែត្រ) នៅក្នុងបរិយាកាស។ នៅតំបន់ដែលមានប្រជាជន ការផ្ទុះបែបនេះនឹងមានការបំផ្លិចបំផ្លាញខ្លាំង។ លើសពីនេះ ក្នុងឆ្នាំ២០១៣ កាំជ្រួចតូចមួយដែលបង្កឡើងដោយការបំណែកអាចម៍ផ្កាយដែលមានអង្កត់ផ្ចិតប្រហែល ៥៩ ហ្វីត (១៨ ម៉ែត្រ) បានបំផ្ទុះបង្អួចនិងអគារឲ្យរងការខូចខាតនៅក្នុងទីក្រុង Chelyabinsk ប្រទេសរុស្ស៊ីដែលបណ្តាលឱ្យមនុស្សជិត ១,៥០០ នាក់រងរបួសផងដែរ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:26", "date_created": "2023-05-20T10:01:59.022Z", "category": "ភាពជាអ្នកដឹកនាំ", "views": 34, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ច្បាស់ការ! គម្រោងជីកផ្លូវទឹកពីទន្លេទៅសមុទ្រ “ព្រែកជីកហ្វូណនតេជោ” នឹងត្រូវឆ្លងកាត់ខេត្ដ ៤ នេះ	https://business-cambodia.com/articles/prek-funan-techo-project	នាពេលថ្មីៗនេះ រាជរដ្ឋាភិបាលកម្ពុជាបានសម្រេចអនុម័តការអនុវត្ដគម្រោងផ្លូវនាវាចរណ៍ និងប្រព័ន្ធភស្ដុភារកម្មទន្លេបាសាក់ ដែលជាគម្រោងជីកផ្លូវទឹកពីទន្លេទៅសមុទ្រដំបូងបំផុតក្នុងប្រវត្ដិសាស្រ្ដ។ ក្នុងនោះគណៈរដ្ឋមន្ដ្រីក៏បានសម្រេចប្រសិទ្ធនាមគម្រោងនេះជា “ព្រែកជីកហ្វូណនតេជោ” ផងដែរ។ តាមការសិក្សាបង្ហាញថា គម្រោងផ្លូវទឹកនេះមានប្រវែង ១៨០ គីឡូម៉ែត្រ ចាប់ផ្ដើមពីព្រេកតាកែវនៃទន្លេមេគង្គ ឆ្លងកាត់តាមព្រែកតាឯកនៃទន្លេបាសាក់ រួចតាមព្រែកតាហ៊ីងនៃទន្លេបាសាក់ស្រុកកោះធំ និងបន្ដរហូតដល់សមុទ្រខេត្ដកែប ដោយឆ្លងកាត់ខេត្ដចំនួន ៤ រួមមាន៖ ខេត្ដកណ្ដាល ខេត្ដតាកែវ ខេត្ដកំពត និងខេត្ដកែប ដែលមានប្រជាជនសរុបប្រមាណ ១,៦ លាននាក់រស់នៅអមសងខាងផ្លូវទឹកនេះ។ ផ្លូវទឹកនេះមានមុខកាត់ផ្នែកខាងលើប្រវែង ១០០ ម៉ែត្រ និងមុខកាត់ផ្នែកខាងក្រោមប្រមាណ ៨០ ម៉ែត្រ និងជម្រៅទឹកប្រមាណ ៥,៤ ម៉ែត្រ (ជម្រៅនាវាចរណ៍ ៤,៦ ម៉ែត្រ និងគម្លាតសុវត្ថិភាព ៧,៧ ម៉ែត្រ) មានគន្លងនាវាចរណ៍ចំនួន ២ គន្លង អាចចេញ-ចូល និងចៀសគ្នាបានដោយសុវត្ថិភាព។ គម្រោងនេះ នឹងត្រូវសាងសង់សន្ទះផ្លូវនាវាចរណ៍ចំនួន ៣ កន្លែង សាងសង់ស្ពានចំនួន ១១កន្លែង សាងសង់ផ្លូវអមសងខាងប្រវែង ២០៨ គីឡូម៉ែត្រ និងមានបំពាក់សញ្ញាជំនួយនាវាចរណ៍ និងហេដ្ឋារចនាសម្ព័នឆ្លងកាត់ទន្លេផ្សេងៗទៀតផងដែរ។ ការសាងសង់គម្រោងផ្លូវទឹកថ្មីនេះ ត្រូវបានប៉ាន់ស្មានថា នឹងត្រូវចំណាយទុនវិនិយោគប្រមាណ ១៧០០លានដុល្លារអាមេរិក និងប្រើប្រាស់រយៈពេលសាងសង់ប្រមាណ ៤ឆ្នាំ។ ពេលសាងសង់រួចគម្រោងនេះ នឹងជួយកាត់បន្ថយរយៈពេល និងចម្ងាយនៃការដឹកជញ្ជូននាពេលបច្ចុប្បន្ន ដែលត្រូវឆ្លងកាត់តាមកំពង់ផែកៃមែបរបស់វៀតណាមប្រមាណ ៦៩គីឡូម៉ែត្រ ពីកំពង់ផែស្វយ័តក្រុងភ្នំពេញ ទៅកំពង់ផែក្រុងព្រះសីហនុ និងប្រមាណ ១៣៥គីឡូម៉ែត្រ ពីកំពង់ផែស្វយ័តក្រុងភ្នំពេញ ទៅកំពង់ផែខេត្តកំពត។ គម្រោងនេះ នឹងផ្ដល់ផលចំណេញលើតម្លៃដឹកជញ្ជូនប្រមាណ ១៧០លានដុល្លារអាមេរិក សម្រាប់ទំនិញប្រភេទកុងតឺន័រ ២០ហ្វីត ស្មើនឹង (១TEUs) និងចំណេញប្រមាណ ២២៣លានដុល្លារអាមេរិក សម្រាប់ទំនិញប្រភេទកុងតឺន័រ ៤០ហ្វីត (២TEUs) ដែលតម្លៃនេះ គឺទាបជាងតម្លៃដឹកជញ្ជូននាពេលបច្ចុប្បន្នប្រមាណ ១៦%៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:26", "date_created": "2023-05-20T09:08:07.011Z", "category": "អចលនទ្រព្យ", "views": 26709, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ប្រជាពលរដ្ឋក្នុងស្រុកស្រីសន្ធរសម្តែងនូវអំណរសាទរចំពោះសមិទ្ធផលស្ពានបេតុងថ្មី ៩ កន្លែង ជាអំណោយដ៏ថ្លៃថ្លារបស់សម្តេចអគ្គមហាសេនាបតីតេជោ ហ៊ុន សែន និង សម្ដេចកិត្តិព្រឹទ្ធបណ្ឌិត តាមរយៈក្រុមហ៊ុន ប៉េង ហួត គ្រុប	https://business-cambodia.com/articles/local-people-in-srey-santhor-express-their-congratulations-on-the-achievements-of-9-new-concrete-bridges	កាលពីព្រឹកថ្ងៃទី១៩ ខែឧសភា ឆ្នាំ២០២៣ ក្រុមហ៊ុន ប៉េង ហួត គ្រុប ចូលរួមរៀបចំពិធីសម្ពោធដាក់ឱ្យប្រើប្រាស់ជាផ្លូវការស្ពានបេតុង ៩ កន្លែង ស្ថិតក្នុងឃុំចំនួន៥ ក្នុងស្រុកស្រីសន្ធរ ខេត្តកំពង់ចាម បន្ទាប់ពីបានសម្ពោធដាក់ឱ្យប្រើប្រាស់ជាផ្លូវការផ្លូវបេតុង ៧០B ចំនួន ០១ខ្សែ ប្រវែង ២១ គ.ម និងបើកការដ្ឋានសាងសង់ស្ពានបេតុងទាំង៩កន្លែងនេះ កាលពីថ្ងៃទី១៧ ខែមីនា ឆ្នាំ២០២២ ជាអំណោយដ៏ថ្លៃថ្លារបស់សម្តេចអគ្គមហាសេនាបតីតេជោ ហ៊ុន សែន និង សម្ដេចកិត្តិព្រឹទ្ធបណ្ឌិត ក្រោមការឧបត្ថម្ភរបស់ក្រុមហ៊ុន ប៉េង ហួត គ្រុប ជូនដល់ប្រជាពលរដ្ឋស្រុកស្រីសន្ធរ។ ពិធីសម្ពោធដាក់ឱ្យប្រើប្រាស់ជាផ្លូវការស្ពានបេតុង ៩ កន្លែង ស្ថិតក្នុងឃុំចំនួន៥ ក្នុងស្រុកស្រីសន្ធរ ខេត្តកំពង់ចាមនេះ គឺត្រូវបានប្រព្រឹត្តឡើងក្រោមអធិបតីភាព ឯកឧត្តម បណ្ឌិត ហ៊ុន ម៉ាណែត តំណាងដ៏ខ្ពង់ខ្ពស់របស់សម្តេចអគ្គមហាសេនាបតីតេជោ ហ៊ុន សែន និង សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ក៏ដូចជាមានការចូលរួមពីប្រជាពលរដ្ឋរស់នៅក្នុងស្រុកស្រីសន្ធរប្រមាណជាង ៥ពាន់ នាក់ផងដែរ។ ស្ពានបេតុង ៩ កន្លែង ក្នុងស្រុកស្រីសន្ធរ ខេត្តកំពង់ចាមនេះ លាតសន្ធឹងឆ្លងកាត់ឃុំចំនួន ៥ រួមមាន៖ ឃុំព្រែករំដេង ឃុំឫស្សីស្រុក ឃុំស្វាយខ្សាច់ភ្នំ ឃុំព្រែកដំបូក និងឃុំផ្ទះកណ្តាល ក្នុងទំហំទឹកប្រាក់សាងសង់ប្រមាណ ៦លានដុល្លារអាមេរិក គឺត្រូវបានចាប់ផ្តើមសាងសង់បន្ទាប់ពីបានសម្ពោធដាក់ឱ្យប្រើប្រាស់ជាផ្លូវការផ្លូវបេតុង ៧០B ប្រវែង ២១ គ.ម ដែលចាប់ផ្ដើមពីទីតាំងសាលាស្រុកស្រីសន្ធរ រហូតដល់ ឃុំព្រែករំដេង កាលពីខែមីនា ឆ្នាំ២០២២។ «មានផ្លូវ មានស្ពាន មានសង្ឃឹម» គឺជាទិសស្លោកមួយរបស់រាជរដ្ឋាភិបាល ដែលបានដាក់ចេញជាគោលនយោបាយអាទិភាពមួយ ក្នុងចំណោមអាទិភាពទាំង ៤៖ ទឹក ផ្លូវ ភ្លើង និងមនុស្ស។ ជាក់ស្តែងផ្លូវ និងស្ពានត្រូវបានចាត់ទុកជាសរសៃឈាមសេដ្ឋកិច្ចយ៉ាងសំខាន់បំផុត ហើយជាកាតាលីករនៃជីវភាព និងសេដ្ឋកិច្ចជាតិយ៉ាងសំខាន់ តួយ៉ាងការកសាងស្ពាននេះ គឺស្មើនឹងការតភ្ជាប់សរសៃឈាមសេដ្ឋកិច្ចជាតិ តភ្ជាប់តំបន់មួយទៅតំបន់មួយ ដើម្បីបម្រើដល់ចរន្តនៃចលនាអភិវឌ្ឍន៍ជាតិ និងប្រជាជន។ ការធ្វើដំណើរឆ្លងកាត់ក្នុងភូមិសាស្ត្រស្រុកស្រីសន្ធរ ខេត្តកំពង់ចាម បច្ចុប្បន្ននេះតាមរយៈផ្លូវនិងស្ពានបេតុងថ្មី លែងមានជាឧបសគ្គទៀតហើយ ខណៈកាលពីមុនធ្លាប់ជាផ្លូវដីលំធម្មតាក្រោយឆ្នាំរំដោះ ១៩៧៩ សម្រាប់ថ្មើរជើង, កង់, រទេះសេះ និងរទះគោ-ក្របី ប៉ុណ្ណោះ ប៉ុន្តែពេលនេះបានប្រែក្លាយជាហេដ្ឋារចនាសម្ព័ន្ធថ្មីសន្លាង ដែលអាចពង្រីកសក្តានុពលនៃការធ្វើដំណើរប្រកបដោយភាពងាយស្រួលផង និងបម្រើដល់ការដឹកជញ្ជូនកសិផលទៅកាន់ទីផ្សារផង។ ទាក់ទងទៅនឹងសមិទ្ធផលនៃការអភិវឌ្ឍស្ពាន ៩ កន្លែង នៅលើកំណាត់ផ្លូវបេតុងមួយខ្សែនេះ ប្រជាពលរដ្ឋដែលរស់នៅក្នុងស្រុកស្រីសន្ធរក៏ដូចជាប្រជាពលរដ្ឋជាច្រើននាក់ទៀតបានសម្ដែងនូវអំណរគុណ និងត្រេកអរសាទរចំពោះសមិទ្ធផលថ្មីបម្រើដល់ជីវភាពប្រចាំថ្ងៃរបស់ប្រជាជនអ្នកស្រុកស្រីសន្ធរ ខណៈទាំងស្ពាន និងផ្លូវបេតុង ៧០B នេះគឺបានចូលរួមដោះស្រាយបញ្ហានៃមធ្យោបាយធ្វើដំណើររបស់ប្រជាពលរដ្ឋក្នុងស្រុកស្រីសន្ធរនេះប្រមាណជាង ២០,២៨៧ គ្រួសារ ដែលស្មើនឹង ៨៩,៨១៣នាក់ នៃចំនួនប្រជាពលរដ្ឋដែលបានប្រើប្រាស់ដងផ្លូវនេះអាស្រ័យផល ក្នុងការប្រកបអាជីវកម្ម ការអប់រំ និងសេវាសាធារណៈផ្សេងៗជាច្រើនទៀត។ល។ ហើយនេះក៏ជាការរួមចំណែកអភិវឌ្ឍសង្គមមួយឆ្លើយតបដល់ការរីកចម្រើនកំណើនសេដ្ឋកិច្ចជាតិផងដែរ។ ថ្លែងក្នុងពិធីសម្ពោធដាក់ឱ្យប្រើប្រាស់ស្ពានបេតុងថ្មី ៩ កន្លែងនេះ ឯកឧត្តម បណ្ឌិត ហ៊ុន ម៉ាណែត បានសម្ដែងនូវអំណរសាទរចំពោះសមិទ្ធផលថ្មីនេះ ព្រមទាំងមានប្រសាសន៍ថា៖ “ហេដ្ឋារចនាសម្ព័ន្ធទាំងផ្លូវ និងស្ពានបេតុងថ្មីទាំងនេះ ដែលនឹងក្លាយជាគុណប្រយោជន៍ដ៏ធំធេងសម្រាប់ប្រជាជនក្នុងមូលដ្ឋាន រួមទាំងអ្នកដំណើរមកពីទីជិតឆ្ងាយ។ ជាក់ស្តែងណាស់ សមិទ្ធផលទាំងនេះបានកើតចេញពីកម្លាំងរួបរួមសាមគ្គីភាពរវាងវិស័យឯកជន ដែលមានក្រុមហ៊ុន ប៉េង ហួត គ្រុប តែងតែចូលរួមចំណែកក្នុងកិច្ចការសង្គមជាមួយរាជរដ្ឋាភិបាល ជាពិសេសការកសាងផ្លូវ និងស្ពានទាំងនេះទ្បើង ដើម្បីនាំមកនូវក្តីសង្ឃឹម ជួយសម្រួលការរស់នៅប្រកបរបរប្រចាំថ្ងៃ បម្រើឱ្យការអភិវឌ្ឍសេដ្ឋកិច្ច និងលើកកម្ពស់កម្រិតជីវភាពរបស់ប្រជាពលរដ្ឋក្នុងស្រុកស្រីសន្ធរឱ្យកាន់តែចម្រើនរុងរឿងថែមទៀត។ ទាំងនេះកើតមានទៅបានគឺដោយឈរលើស្មារតី “សិល្បៈនៃការចែករំលែក” ក្រោមដំបូលនៃសុខសន្តិភាព និងវឌ្ឍនភាពនៃសង្គមជាតិ។” លោក ហ៊ុន ម៉ាណែត បានបន្ថែមថា ខេត្តកំពង់ចាម ជាខេត្តប្រកបដោយសក្កានុពលទាំងប្រជាជន និងវិស័យកសិកម្មរបស់ប្រទេសកម្ពុជា។ ជាមួយនឹងសក្តានុពលដ៏សម្បូរបែបនេះ សម្តេចតេជោនាយករដ្ឋមន្ត្រី បានរៀបចំនូវផែនការយុទ្ធសាស្ត្រ និងចក្ខុវិស័យជាច្រើនសម្រាប់ក្របខណ្ឌទូទាំងប្រទេស និយាយជារួម និងសម្រាប់ខេត្តកំពង់ចាម និយាយដោយឡែក តាមរយៈការអភិវឌ្ឍហេដ្ឋារចនាសម្ព័ន្ធផ្សេងៗ ដែលបម្រើដល់តម្រូវការ និងអាទិភាពផ្នែកសេដ្ឋកិច្ច ធនធានមនុស្ស និងកសិកម្ម។ ជាក់ស្តែងខេត្តកំពង់ចាមបាន និងកំពុងទទួលបាននូវសមិទ្ធផលផ្លូវបេតុងនិងស្ពានថ្មី ៩ កន្លែង ហើយក៏កំពុងត្រៀមទទួលបានផងដែរផ្លូវបេតុងថ្មីបន្ថែមទៀតស្របតាមដងទន្លេមេគង្គ ដើម្បីតភ្ជាប់ទន្លេមេគង្គត្រើយខាងកើតសម្រាប់បម្រើដល់វិស័យកសិកម្ម និងកសិ-ឧស្សាហកម្ម។ ប្រជាពលរដ្ឋដែលជាអាជីវករលក់ដូរម្នាក់រស់នៅក្នុងមូលដ្ឋានស្រុកស្រីសន្ធរ បានសម្ដែងនូវការសប្បាយចិត្តជាខ្លាំងដោយទទួលបានសមិទ្ធផលផ្លូវ និងស្ពានល្អ និងងាយស្រួលធ្វើដំណើរ ព្រមទាំងបានថ្លែងនូវអំណរគុណយ៉ាងជ្រាលជ្រៅដល់ក្រុមហ៊ុន ប៉េង ហួត គ្រុប ថា៖ “ផ្លូវ និងស្ពានកាលពីមុននោះ លំបាកធ្វើដំណើរខ្លាំងណាស់ ពេលធ្វើដំណើរទៅណាមកណាហ៊ុយខ្លាំងណាស់ ហើយពេលភ្លៀងម្ដងៗភក់ជ្រាំ រអិលខ្លាំងណាស់ ត្រូវការចំណាយពេលវេលាយូរ ហើយតាំងពីបានផ្លូវ និងស្ពានថ្មីមក គឺងាយស្រួលធ្វើដំណើរពីផ្ទះទៅភ្នំពេញលឿនដូចចិត្ត ខ្ញុំអរគុណសម្តេចខ្លាំងណាស់ដែលបានផ្តល់អំណោយដ៏ថ្លៃថ្លានេះ ហើយក៏អរគុណក្រុមហ៊ុន ប៉េង ហួត ផងដែរដែលបានគិតគូរអភិវឌ្ឍហេដ្ឋារចនាសម្ព័ន្ធទាំងអស់នេះឡើង ដើម្បីឱ្យបងប្អូនប្រជាពលរដ្ឋបានធ្វើដំណើរទៅមកកាន់តែងាយស្រួល”។   គួររំឭកផងដែរ៖ កន្លងមកក្រុមហ៊ុន ប៉េង ហួត គ្រុប បានចូលរួមចំណែកជាមួយរាជរដ្ឋាភិបាល ក្នុងការអភិវឌ្ឍមូលដ្ឋានស្រុកស្រីសន្ធរជាច្រើនទៀត ដែលរួមមាន៖ ខ្លោងទ្វារវត្ត របងវត្ត កុដិយាយជី-តាជី ដែលជាសទ្ធាជ្រះថ្លា នៅវត្តជ័យមង្គល សាលារៀន ផ្លូវថ្នល់ក្នុងភូមិ អគារ ១ខ្នង ២ជាន់ ស្មើនឹង ១២បន្ទប់ នៅវិទ្យាល័យ ហ៊ុន សែន ប៉េង ហួត ស្វាយតានាន់ រួមទាំងអគារទីចាត់ការ ១ខ្នងផងដែរ និងថ្មីៗនេះ អភិវឌ្ឍផ្លូវ និងស្ពានបេតុង។ល។  ដែលសមិទ្ធផលទាំងអស់នេះគិតជាទឹកប្រាក់សរុបរួមប្រមាណជាង ១៧,៨៨៦,២៥០ ដុល្លារអាមេរិក។ ស្មារតីចែករំលែកគឺជាទឹកចិត្តដ៏ថ្លៃថ្លា និងជាការដឹងគុណដល់សង្គម និងរាជរដ្ឋាភិបាលដែលថ្នាក់ដឹកនាំរបស់ក្រុមហ៊ុនតែងតែប្រកាន់ខ្ជាប់នូវទស្សនៈ និងគំនិតដូចសុភាសិតខ្មែរមួយដែលតែងដាស់តឿនសតិកូនខ្មែរឱ្យប្រតិបតិ្តវប្បធម៌ដឹងគុណ ពោលគឺ៖ “ផឹកទឹកនឹកដល់ប្រភព បានជ្រកម្លប់នឹកដល់អ្នកដាំ”៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-20T08:24:20.117Z", "category": "ព័ត៌មានថ្មីៗ", "views": 89, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ផ្តើមពីការធ្វើវីដេអូជាមួយទូរស័ព្ទ ទីបំផុតកញ្ញា ឆម ស្រីផាច ទទួលប៊ូតុងប្រាក់ពី YouTube ហើយ	https://business-cambodia.com/articles/chhom-srey-pach-	កញ្ញា ឆម ស្រីផាច គឺជាអ្នកធ្វើវីដេអូចម្អិនអាហារបែបស្រុកស្រែចំការមួយរូប ដែលកំពុងទទួលបានភាពល្បីល្បាញយ៉ាងខ្លាំងនៅលើ Facebook ជាពិសេសគឺមួយរយៈចុងក្រោយនេះ ដែលគ្រប់វីដេអូរបស់កញ្ញាមានអ្នកទស្សនារាប់លាន និងមានវីដេអូខ្លះមានអ្នកមើលរហូតដល់ទៅ ៦.២លាននាក់ឯណោះ។ ក្នុងកិច្ចសម្ភាសន៍ជាមួយ Business Cambodia កញ្ញា ឆម ស្រីផាច បានប្រាប់ឱ្យដឹងថាកញ្ញាគឺជាកូនអ្នកខេត្តបន្ទាយមានជ័យ មុនកញ្ញាបោះជំហានធ្វើវីដេអូ កញ្ញាជាសិស្សដែលទើបនឹងបញ្ចប់ការសិក្សាថ្នាក់បរិញ្ញាបត្រជំនាញ Business ហើយការធ្វើវីដេអូនេះទៀតសោតគឺកញ្ញាបានចាប់ផ្តើមធ្វើតាំងតែពីឆ្នាំ ២០១៧ មកម្លេះ ប៉ុន្តែដោយសារជាប់សិក្សាទើបកញ្ញាមិនសូវបានផ្តោតពេញលេញលើការធ្វើវីដេអូនោះទេ ហើយទើបតែរយៈពេល ៤ខែចុងក្រោយនេះ បន្ទាប់ពីបញ្ចប់ការសិក្សា ទើបកញ្ញាបានផ្តោតធ្វើពេញលេញទាំងស្រុង ហើយគ្រាន់តែចាប់ផ្តើមធ្វើពេញភ្លាមសន្ទុះនៃការគាំទ្រក៏មានការកើនឡើងខ្លាំង រហូតធ្វើឱ្យផេក Chhom Srey Pach ទទួលបានអ្នកតាមដានរហូតដល់ទៅជាង ១លាននាក់។ អ្នកផលិតវីដេអូវ័យ ២៤ ឆ្នាំរូបនេះបានបន្តទៀតថា ប៉ុន្តែទន្ទឹមនឹងការផលិតវីដេអូដែលល្អៗរហូតមានអ្នកទស្សនា មានភាពល្បីល្បាញនិងការគាំទ្រដ៏ច្រើននេះ នៅក្រោយការផលិតវីដេអូនីមួយៗកញ្ញាក៏ជួបផលលំបាកច្រើនផងដែរ ដោយហេតុថាការផលិតវីដេអូម្ហូបនីមួយៗកញ្ញាត្រូវចំណាយថវិកាសម្រាប់ការទិញគ្រឿងផ្សំដើម្បីធ្វើ ដែលពេលខ្លះកញ្ញាពុំមានថវិកាគ្រប់គ្រាន់សម្រាប់ទិញនោះទេ។ហើយផលលំបាកមួយទៀតនោះគឺកង្វះខាតឧបករណ៍សម្រាប់ថតគឺកញ្ញាមិនមានកាំមេរ៉ាដែលមានតម្លៃថ្លៃអ្វីថតនោះទេ គឺមានត្រឹមតែទូរស័ព្ទមួយគ្រឿងប៉ុណ្ណោះដើម្បីថតវីដេអូរាល់ថ្ងៃនេះ។ ប៉ុន្តែមកដល់បច្ចុប្បន្ននេះ កញ្ញាក៏មានសម្ភារដើម្បីថតវីដេអូបានកាន់តែប្រសើរជាងមុន រហូតធ្វើឱ្យគុណភាពវីដេអូមានការកើនឡើង ហើយបន្តមានអ្នកតាមដានជាហូរហែរហូតទទួលបានប៊ូតុងប្រាក់ពីក្រុមហ៊ុន YouTube ជា Channel ដែលមានអ្នកតាមដានដល់ ១០ម៉ឺននាក់។ក្រោយពីទទួលបាន Silver Play Button ពីក្រុមហ៊ុន YouTube កញ្ញា ស្រីផាច ក៏បានសម្តែងអារម្មណ៍យ៉ាងដូច្នេះថា “ រីករាយថ្ងៃកំណើតខ្លួនឯង YT Surprise gift” ៕ អត្ថបទដោយ៖សម្បតិ្ត សុខឡាង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-20T04:33:59.511Z", "category": "ចាប់ផ្តើមអាជីវកម្ម", "views": 5901, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ធនាគារ វីង ចូលរួមគាំទ្រការរៀបចំពិព័រណ៍ ២០២៣ នៅប្រទេសជប៉ុន ដើម្បីជួយផ្សព្វផ្សាយសក្តានុពលទេសចរណ៍កម្ពុជា	https://business-cambodia.com/articles/wing-in-japan	ធនាគារ វីង បានចូលរួមអបអរសាទរនៃទំនាក់ទំនងរវាងកម្ពុជា-ជប៉ុន និងបានធ្វើឲ្យសេវាផ្ទេរប្រាក់កាន់តែប្រសើរឡើងសម្រាប់សហគមន៍កម្ពុជាដែលរស់នៅបរទេស    ធនាគារ វីង បានចូលរួមក្នុងព្រឹត្តិការណ៍នៃការរៀបចំពិព័រណ៍ដ៏ធំមួយសម្រាប់សហគមន៍កម្ពុជានៅក្នុងប្រទេសជប៉ុនដែលជាមិត្តជិតស្និទ្ធជាដៃគូពាណិជ្ជកម្មនិងវិនិយោគសម្រាប់កម្ពុជា។ពិព័រណ៍នេះមានគោលបំណងពង្រឹងចំណងទំនាក់ទំនងសហគមន៍ខ្មែរក៏ដូចជាផ្សព្វផ្សាយវប្បធម៌ខ្មែរនៅក្នុងប្រទេសជប៉ុន “ទឹកដីនៃព្រះអាទិត្យរះ (The Land of the Rising Sun)”។ ស្របពេលដែលទំនាក់ទំនងផ្នែកសេដ្ឋកិច្ចនិងវប្បធម៌រវាងប្រទេសទាំងពីរមានការរីកចម្រើនព្រឹត្តិការណ៍នេះគឺជាការអបអរសាទរនៃទំនាក់ទំនងទ្វេភាគីក៏ដូចជាពង្រឹងចំណងមិត្តភាពរវាងប្រជាជាតិទាំងពីរផងដែរ។ពិព័រណ៍នេះត្រូវបានសហការរៀបចំឡើងរវាងស្ថានទូតកម្ពុជាប្រចាំប្រទេសជប៉ុនក្រសួងវប្បធម៌ និងវិចិត្រសិល្បៈក្រសួងពាណិជ្ជកម្មនិងក្រសួងទេសចរណ៍។ ពិព័រណ៍កម្ពុជាឆ្នាំ២០២៣ មានរយៈពេលពីរថ្ងៃដោយចាប់ផ្តើមពីថ្ងៃទី៣-៤ខែឧសភានៅឧទ្យាន Yoyogi ដែលជាឧទ្យានដ៏ធំបំផុតនៅទីក្រុងតូក្យូ ប្រទេសជប៉ុន។ ព្រឹត្តិការណ៍នេះ មានការតាំងបង្ហាញផលិតផល ម្ហូបអាហារនិងការបង្ហាញផ្សព្វផ្សាយពីសិល្បៈវប្បធម៌ប្រពៃណីតាមរយៈការសម្តែងសិល្បៈជូនភ្ញៀវទស្សនាកម្សាន្តដោយទទួលបានអ្នកចូលរួមទស្សនាប្រមាណ៥០.០០០នាក់ដែលរាប់បញ្ចូលទាំងភ្ញៀវបរទេស និជនជាតិខ្មែរ។  លោក ឈុន វឌ្ឍនៈភក្តី អគ្គនាយករងធនាគារ វីង បានថ្លែងថា៖ “ធនាគារ វីង មានកិត្តិយសដែលបានចូលរួមក្នុងព្រឹត្តិការណ៍ពិព័រណ៍កម្ពុជានៅប្រទេសជប៉ុនសម្រាប់ឆ្នាំ២០២៣នេះ។គោលដៅនៃការចូលរួមរបស់យើងគឺដើម្បីរួមចំណែកពង្រឹងចំណងមិត្តភាពឲ្យកាន់តែរឹងមាំនិងល្អប្រសើរបន្ថែមទៀតរវាងប្រជាជាតិយើងទាំងពីរ ក៏ដូចជាការលើកកម្ពស់ ថែរក្សា និងផ្សព្វផ្សាយវប្បធម៌ដ៏សម្បូរបែបរបស់កម្ពុជានៅក្រៅប្រទេស”។ លោក ឈុន វឌ្ឍនៈភក្តី បានបន្តថា៖ “ធនាគារ វីង មានការប្តេជ្ញាចិត្តប្រកបដោយការទទួលខុសត្រូវក្នុងការផ្តល់សេវាកម្មទៅដល់អតិថិជនរបស់ខ្លួនទាំងនៅក្នុងប្រទេសកម្ពុជា និងក្រៅប្រទេស។ ប្រជាជនកម្ពុជាកាន់តែច្រើនកំពុងស្វែងរកឱកាសការងារនៅប្រទេសជប៉ុនក្នុងមួយឆ្នាំៗ ហើយធនាគារ វីង មានមោទកភាពក្នុងការផ្តល់ជូននូវសេវាផ្ទេរប្រាក់ប្រកបដោយភាពងាយស្រួល និងសុវត្ថិភាព ទៅដល់សហគមន៍កម្ពុជានៅក្នុងប្រទេសជប៉ុន”។ ក្នុងឱកាសព្រឹត្តិការណ៍នៃការរៀបចំពិព័រណ៍កម្ពុជា ២០២៣ ធនាគារ វីង ក៏បានផ្តល់ប្រូម៉ូសិនពិសេសសម្រាប់អ្នកដែលបានចុះឈ្មោះបើកកាតផ្ញើប្រាក់ជាមួយក្រុមហ៊ុន City Express ដែលជាដៃគូសហការបស់ធនាគារ វីង នៅក្នុងប្រទេសជប៉ុនផងដែរ។ បន្ថែមពីនេះអ្នកចូលរួមក៏មានឱកាសឈ្នះរង្វាន់ទូរស័ព្ទ iPhone 14 មួយគ្រឿង ដែលអ្នកឈ្នះរង្វាន់ត្រូវបានប្រកាសនៅចុងថ្ងៃនៃកម្មវិធីពិព័រណ៍នេះ។ ពលរដ្ឋកម្ពុជានៅប្រទេសជប៉ុនដើរតួនាទីយ៉ាងសំខាន់ក្នុងការជួយជ្រោមជ្រែងគ្រួសាររបស់ពួកគេតាមរយៈការផ្ញើប្រាក់ត្រលប់ទៅស្រុកកំណើត។យោងតាមតួលេខផ្លូវការរបស់ក្រសួងការងារនិងបណ្តុះបណ្តាលវិជ្ជាជីវៈដែលរាយការណ៍ដោយប្រព័ន្ធផ្សព្វផ្សាយក្នុងស្រុកបានបង្ហាញថាប្រជាជនកម្ពុជាប្រហែល ២០.០០០នាក់ កំពុងធ្វើការនៅប្រទេសជប៉ុនគិតត្រឹមខែកុម្ភៈ ឆ្នាំ ២០២៣។ ចំនួននេះរំពឹងថានឹងមានការកើនឡើងបន្ថែមទៀតនាពេលខាងមុខ។ ដើម្បីជួយសម្រួលដល់សហគមន៍កម្ពុជានៅប្រទេសជប៉ុន ធនាគារ វីង បានសហការជាមួយក្រុមហ៊ុនផ្ទេរប្រាក់អន្តរជាតិល្បីឈ្មោះនៅក្នុងប្រទេសជប៉ុនមានដូចជា៖ក្រុមហ៊ុន Japan Remit Finance (JRF) Co., Ltd និងក្រុមហ៊ុន City Express។ កិច្ចសហការទាំងនេះ នឹងផ្តល់នូវជម្រើសផ្ទេរប្រាក់កាន់តែច្រើនពីប្រទេសជប៉ុនមកកម្ពុជាដែលជួយសម្រួលដល់ប្រជាជនកម្ពុជានៅក្រៅប្រទេសអាចផ្ញើប្រាក់ទៅកាន់មនុស្សជាទីស្រលាញ់របស់ពួកគេនៅឯស្រុកកំណើតប្រកបដោយងាយស្រួលសុវត្ថិភាពនិងមានតម្លៃសេវាសមរម្យ។ ពលរដ្ឋកម្ពុជាដែលរស់នៅក្នុងប្រទេសជប៉ុនអាចធ្វើការផ្ទេរប្រាក់បានយ៉ាងងាយស្រួលដោយគ្រាន់តែទៅកាន់សាខាឬបញ្ជរណាមួយដែលជាដៃគូររបស់ធនាគារ វីង ហើយបន្ទាប់មកជ្រើសរើសជម្រើសនៃការផ្ទេរប្រាក់។ អតិថិជនអាចធ្វើការផ្ទេរប្រាក់ដោយផ្ញើចូលក្នុងគណនីធនាគារ វីង របស់សមាជិកគ្រួសាររបស់ពួកគេនៅស្រុកកំណើតដោយផ្ទាល់ហើយអាចពិនិត្យទឹកប្រាក់នោះបានភ្លាមៗតាមកម្មវិធីWing Bank App នៅលើស្មាតហ្វូន។ ម្យ៉ាងវិញទៀត អតិថិជនអាចផ្ញើប្រាក់មកសមាជិកគ្រួសារតាមរយៈការដកសាច់ប្រាក់ដែលមធ្យោបាយនេះ សមាជិកគ្រួសារនៅស្រុកកំណើតនឹងទទួលបានលេខកូដសម្ងាត់ ៨ខ្ទង់ ហើយអាចប្រើប្រាស់លេខកូដនោះ ដើម្បីដកសាច់ប្រាក់ជារៀល ឬដុល្លារ ជាមួយបណ្តាញវីងនៅទូទាំងប្រទេសកម្ពុជា។ ក្រុមហ៊ុន City Express ផ្តល់នូវមធ្យោបាយងាយស្រួលផ្ញើប្រាក់តាមម៉ាស៊ីន ATM របស់ធនាគារប្រៃសណីយ៍ជប៉ុនជាង ៣០.០០០ កន្លែងនិងបញ្ជរចំនួន ២៥ កន្លែងនៅទូទាំងប្រទេសជប៉ុន។ លើសពីនេះអតិថិជនអាចប្រើប្រាស់ City Express ដើម្បីផ្ញើប្រាក់រហូតដល់ទៅ ២៥០.០០០ យ៉េន ទៅកាន់គណនីធនាគារវីងឬបណ្តាញវីងនៅទូទាំងប្រទេសកម្ពុជា។ បន្ថែមពីនេះ អតិថិជនក៏មានជម្រើសក្នុងការផ្ទេរប្រាក់តាមរយៈក្រុមហ៊ុន JRF ដែលជាដៃគូសហការមួយផ្សេងទៀតជាមួយធនាគារ វីង ដែលអតិថិជនក៏អាចប្រើម៉ាស៊ីន ATM របស់ធនាគារប្រៃសណីយ៍ជប៉ុន និងបញ្ជរក្រុមហ៊ុន JRF ដើម្បីធ្វើការផ្ទេរប្រាក់ផងដែរ។ ក្រុមហ៊ុន JRF មានការិយាល័យចំនួន ១២ ទីតាំងនៅទូទាំងប្រទេសជប៉ុន។  ការផ្ទេរប្រាក់ពីប្រទេសជប៉ុនមកកម្ពុជាអាចធ្វើឡើងភ្លាមៗទៅកាន់គណនីធនាគារ វីង ជាមួយនឹងតម្លៃផ្ទេរប្រាក់ចាប់ពី ១.០០០ យ៉េនសម្រាប់ការផ្ទេរប្រាក់ក្នុងមួយដង។ ក្រៅពីសេវាផ្ទេរប្រាក់ចូលក្នុងប្រទេស ធនាគារ វីង ក៏មានការផ្តល់សេវាផ្ទេរប្រាក់អន្តរជាតិតាមរយៈកម្មវិធី Wing Bank App ដែលអនុញ្ញាតដល់អ្នកប្រើប្រាស់ទាំងអស់អាចផ្ញើប្រាក់ទៅក្រៅប្រទេស រហូតដល់ទៅជាង ២០០ ប្រទេស និងតំបន់ ទូទាំងពិភពលោក។   ការចូលរួមរបស់ធនាគារ វីង នៅក្នុងព្រឹត្តិការណ៍ពិព័រណ៍កម្ពុជា២០២៣ នៅក្នុងប្រទេសជប៉ុនមិនត្រឹមតែបានរួមចំណែកលើកកម្ពស់វប្បធម៌កម្ពុជាប៉ុណ្ណោះទេថែមទាំងផ្តល់ឱកាសដល់ធនាគារ វីង ផ្តល់សេវាកម្មហិរញ្ញវត្ថុដ៏មានសារៈសំខាន់ទៅដល់ប្រជាជនកម្ពុជានៅក្នុងប្រទេសជប៉ុនផងដែរ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-20T02:18:51.556Z", "category": "PR", "views": 118, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ទស្សនាវដ្តី Forbes លំដាប់ពិភពលោក ចុះផ្សាយបែបនេះពីលោកវណ្ណដា តារាចម្រៀងវ័យក្មេងកម្ពុជា	https://business-cambodia.com/articles/vannda-and-forbes-world-magazine-	ទស្សនាវដ្តី Forbes គឺជាស្ថាប័នទស្សនាវដ្តីមហាសេដ្ឋីនិងដកស្រង់អំពីបុគ្គលល្បីជាច្រើនមកពីគ្រប់ទិសទីជុំវិញពិភពលោក។ យ៉ាងណាមិញកាលពីថ្ងៃទី១៧ ខែឧសភា កន្លងទៅទស្សនាវដ្តីមួយនេះបានចុះផ្សាយពីតារាចម្រៀងដែលលេចធ្លោបំផុតក្រោមអាយុ៣០ឆ្នាំនៅអាស៊ី។ ក្នុងនោះគេឃើញមានតារាចម្រៀងកម្ពុជាវ័យក្មេងលោក វណ្ណដា ដោយទស្សនាវដ្តីនេះបានចុះផ្សាយដូច្នេះថា៖ “នៅកម្ពុជា ការរ៉េបជាភាសាខ្មែរ និងអង់គ្លេសដ៏ហ្មត់ចត់របស់ VannDa និងការប្រើប្រាស់ឧបករណ៍ប្រពៃណីក្នុងស្រុកបានលើកតម្កើងសិល្បករឱ្យមានភាពល្បីល្បាញក្នុងតំបន់ដូចជាប្រទេសថៃ និងសិង្ហបុរី បន្ទាប់ពីបានចេញអាល់ប៊ុមទីពីររបស់គាត់ Skull 2 (Season 1) កាលពីខែមិថុនា។ ថ្មីៗនេះ VannDa ទទួលបានការចូលមើល ១០០ លានដងនៅលើ YouTube ជាមួយនឹងបទដ៏ធំបំផុតរបស់គាត់គឺ "Time to Rise" ដែលមានលោកតា គង់ ណៃ ព្រឹទ្ធាចារ្យផ្នែកភ្លេងបុរាណខ្មែរ និងជាតន្ត្រីករម្នាក់ក្នុងចំណោមតន្ត្រីករមួយចំនួនដែលរស់រានមានជីវិតពីរបបប្រល័យពូជសាសន៍ខ្មែរក្រហម។ បន្ទាប់ពីចុះកុងត្រាជាមួយផលិតកម្ម Baramey Production ក្នុងឆ្នាំ ២០១៩ VannDa បានបន្តសហការជាមួយតារារ៉េបថៃ OG Bobby និង F.HERO “។ គួរជម្រាបផងដែរថា លោក វណ្ណដា មានឈ្មោះពេញថា ម៉ាន់ វណ្ណដា កើតនៅ ថ្ងៃទី២២ ខែមករា ឆ្នាំ១៩៩៧ លើទឹកដីខេត្ត ព្រះសីហនុ ប្រទេសកម្ពុជា។ កាលពីនៅ វ័យជំទង់លោកគ្រាន់តែជាក្មេងប្រុសម្នាក់ មានចិត្តតស៊ូ ស្រេកឃ្លានរត់តាមក្តីស្រមៃ ហ៊ានវិចបង្វិចរត់ពីស្រុកកំណើតមកភ្នំពេញ ជាមួយលុយ១០០ដុល្លារជាប់ខ្លួន វណ្ណដា ចិញ្ចឹមចិត្តគិតថា ថ្ងៃណាមួយខ្លួននឹងអាចសម្រេចក្តីសុបិនក្លាយជាកំពូលតារារ៉េបមានឈ្មោះបោះសម្លេងម្នាក់នៅកម្ពុជា ជាពិសេសឲ្យបរទេសស្គាល់កម្ពុជាកាន់តែច្រើនតាមរយៈស្នាដៃសិល្បៈ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T15:08:38.348Z", "category": "ភាពជាអ្នកដឹកនាំ", "views": 6965, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
Dumex SuperGold Kid គាំទ្រតារាឆ្នើមនាពេលអនាគតជាមួយនឹងការឧបត្ថម្ភផ្តាច់មុខលើកម្មវិធី Cambodian Idol Junior	https://business-cambodia.com/articles/dumex-super-gold-kids-club	ក្នុងនាមជាក្រុមហ៊ុនអាហារឈានមុខគេមួយ ដែលមានអ្នកប្រើប្រាស់ជាង 900 លាននាក់នៅទូទាំងពិភពលោក ដាណន់ មានទំនួលខុសត្រូវក្នុងការលើកកម្ពស់អាហារូបត្ថម្ភកុមារដែលសម្បូរសារធាតុចិញ្ចឹម។ ល្អដល់ការទ្រទ្រង់ ការលូតលាស់របស់កុមារ។ Dumex SuperGold Kid ដែលជាម៉ាកយីហោ អាហារូបត្ថម្ភកុមារឈានមុខគេមួយក្នុងចំណោមម៉ាកយីហោផ្សេងទៀត បានចាប់ដៃគូជាផ្លូវការជាមួយកម្មវិធីកម្សាន្តដ៏ពេញនិយមលំដាប់ពិភពលោក Cambodian Idol Junior តាមរយៈការឧបត្ថម្ភផ្តាច់មុខសម្រាប់រដូវកាលទី ២ នេះ។ ការឧបត្ថម្ភកម្មវិធីនេះ គឺជាការផ្តោតសំខាន់របស់ Dumex SuperGold Kid ក្នុងការគាំទ្រដល់ឪពុកម្តាយ និងជួយពង្រីកសក្តានុពលរបស់កុមារកម្ពុជាថែមមួយកម្រិតទៀត។ អ្នកស្រី សុខ ម៉ីលី អ្នកគ្រប់គ្រងម៉ាកជាន់ខ្ពស់ផ្នែកម៉ាកយីហោ នៅក្រុមហ៊ុនដាណន់ កម្ពុជា បានលើកឡើងថា "មិនថាវាជាកម្មវិធីសិក្សាបន្ថែមដូចជា តន្ត្រី ឬមុខវិជ្ជាផ្សេងៗ ដូចជា គណិតវិទ្យា វិទ្យាសាស្រ្ត និងភាសាក៏ដោយ Dumex SuperGold Kid ប្តេជ្ញាក្នុងការជួយកុមារកម្ពុជាដើម្បីស្វែងយល់ និងយល់ដឹងកាន់តែច្បាស់ ពីសមត្ថភាពរបស់ពួកគេ”។ ហើយលោក ឆែ សុខឡេង ប្រធានផ្នែកលក់ និងទីផ្សារ នៃក្រុមហ៊ុន ដាណន់ កម្ពុជា ក៏លើកឡើងបន្ថែមថា “លើសពីនេះទៅទៀត យើងជឿជាក់យ៉ាងពេញទំហឹងលើការអភិវឌ្ឍរួមរបស់កុមារ ដោយការជំរុញ លើកទឹកចិត្ត ក្នុងការបញ្ចេញនូវសមត្ថភាពសិល្បៈរបស់ពួកគេ ដូចដែលយើងជួយអភិវឌ្ឍជំនាញសិក្សារបស់ពួកគេផងដែរ។ នេះក៏ជាមូលហេតុមួយផងដែរ ដែលយើងមានមោទនភាព ធ្វើជាដៃគូឧបត្ថម្ភផ្តាច់មុខជាមួយ Cambodian Idol Junior ដែលជាវេទិកាដ៏ល្អមួយសម្រាប់កុមារកម្ពុជា ក្នុងការបញ្ចេញសមត្ថភាព ក៏ដូចជាបង្ហាញនូវទេពកោសល្យផ្នែកតន្ត្រីរបស់ពួកគេ ដើម្បីកសាងនូវទំនុកចិត្ត និងការខិតខំប្រឹងប្រែង ព្រមទាំងបង្កើតនូវមិត្តភាពថ្មីៗផងដែរ“។ ឈានចូលមកដល់រដូវកាលទី 2 នេះ ដំណើរការប្រកួតរបស់ Cambodian Idol Junior គឺមានភាពស្រដៀងគ្នាទៅនឹង Cambodian Idol ដែរ។ វគ្គ ជម្រុះ ធ្វើឡើងក្នុងរយៈពេល 4 សប្តាហ៍ ដោយមានគណៈកម្មការចំនួន 3 នាក់ ធ្វើការវាយតម្លៃ ទៅលើការសម្តែងរបស់បេក្ខជន និងបេក្ខនារី។ បេក្ខជន និងបេក្ខនារីដែលមានសមត្ថភាពនឹងត្រូវបានជ្រើសរើស ដើម្បីបន្តទៅកាន់វគ្គបន្ទាប់ ដែលពួកគេនឹងត្រូវឆ្លងកាត់ការប្រកួតប្រជែងផ្សេងៗគ្នារៀងរាល់សប្តាហ៍។ គណកម្មការជម្រុះពិសេសរបស់ Cambodian Idol Junior និងជាតារាកិត្តិយស តំណាងឱ្យ Dumex SuperGold Kid គឺលោក នី រតនា លើកឡើងថា “វាជារឿងមួយដ៏រំភើប ដែលបានឃើញពីភាពមោះមុតរបស់តារាក្មេងៗទាំងនេះ“។ លោកបានបន្តថា៖ “ពីវគ្គជម្រុះដំបូង អ្នកអាចប្រាប់បានថា បេក្ខជនរូបណា ដែលមានសមត្ថភាពអាចក្លាយជាតារា ហើយបេក្ខជនរូបណាដែលត្រូវការបង្ហាត់បន្ថែមទៀត។ វាមានភាពពិបាកបន្តិច ប៉ុន្តែវាជាការសាកល្បងភាពឆ្លាតវៃផ្នែកអារម្មណ៍របស់កុមារ ដូចគ្នានឹងការសាកល្បងសមត្ថភាពច្រៀងរបស់ពួកគេផងដែរ“។ ជាមួយនឹងរូបមន្ត DHA និងPrebiotics ច្រើនជាងគេ 3 ដង Dumex SuperGold Kid ផ្តល់នូវគុណប្រយោជន៍ខ្ពស់ជាងគេ បើប្រៀបធៀបទៅនឹងម៉ាកទឹកដោះគោម្សៅផ្សេងទៀត ។ DHA ច្រើនជាង 3 ដង ជួយទ្រទ្រង់ដល់ការអភិវឌ្ឍខួរក្បាលឆ្លាតវៃ។ ការអភិវឌ្ឍខួរក្បាលអាចរួមបញ្ចូលការរៀនភាសា និងចក្ខុវិស័យ។ ខណៈពេលដែល Prebiotics ច្រើនជាង 3 ដង ជួយរក្សាប្រព័ន្ធរំលាយអាហារឱ្យមានសុខភាពល្អ។ លោក ឆែ សុខឡេង ប្រធានផ្នែកលក់ និងទីផ្សារ នៃក្រុមហ៊ុន ដាណន់ កម្ពុជា បានលើកឡើងបន្ថែមទៀតថា “ការផ្តល់ឱ្យកុមារនូវមូលដ្ឋានគ្រឹះនៃអាហារូបត្ថម្ភ ដែលពួកគេត្រូវការ សម្រាប់ការអភិវឌ្ឍពេញលេញ គឺពិតជាសំខាន់ណាស់។ ទឹកដោះគោម្សៅ Dumex SuperGold Kid ផ្តល់ឱ្យកុមារនូវការគាំទ្រល្អ៣ ដែលរួមមាន៖ ខួរក្បាលល្អ អារម្មណ៍ល្អ និង ក្រពះពោះវៀនល្អ។ ដូចនេះហើយ ឪពុកម្តាយនឹងមានភាពជឿជាក់បានថា កូនរបស់ពួកគាត់ នឹងអាចសម្រេចក្តីសុបិន និងក្លាយជាតារាដ៏ឆ្នើមមួយរូប” ។ កម្មវិធី Cambodian Idol Junior មានការផ្សាយជូនទស្សនារៀងរាល់ថ្ងៃសៅរ៍ វេលាម៉ោង ៨ យប់ ដល់ ១០ យប់ នៅលើកញ្ចក់ទូរទស្សន៍ ហង្សមាស HDTV។ ទឹកដោះគោម្សៅ Dumex SuperGold Kid មានលក់នៅតាមហាងនានាទូទាំងប្រទេស។ សូមចុចទស្សនាវីដេអូ: អំពីក្រុមហ៊ុន ដាណន់ និង Dumex SuperGold Kid ក្រុមហ៊ុន ដាណន់ ស្ពេសស៊លឡាយដ៏ នូទ្រីសិន (ខេមបូឌា) ជាតំណាងនៃសមិទ្ធផលដំណោះស្រាយអាហារូបត្ថម្ភតាមបែបវិទ្យាសាស្ត្រ ដែលត្រូវបានបង្កើតឡើង ដើម្បីផ្តល់ផលវិជ្ជមានដល់សុខភាពតាមរយៈអាហារសម្រាប់អ្នកដែលត្រូវការជាចាំបាច់ ចាប់ពីពេលមានផ្ទៃពោះ រហូតដល់កុមារមានអាយុដល់ 9 ឆ្នាំ។ សមិទ្ធផលរបស់យើង ដែលមានក្នុងប្រទេសកម្ពុជា រួមមានម៉ាកទឹកដោះគោកុមារក្នុងស្រុក និងក្រៅស្រុក ដូចជា Dumex Dugro, Dumex Super Gold Kid និង Aptakid ។ Dumex Super Gold Kids Club - Home \| Facebook MOH License: #: 2476101123@ddf #Dumex Super Gold Kids Club	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T15:06:41.066Z", "category": "PR", "views": 97, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ឡូយណាស់! ក្រោយពីទទួលបានមេដៃមាសស៊ីហ្គេម ឥណ្ឌូនេស៊ីធ្វើការដង្ហែអបអរ កក្រើពេញទីក្រុងហ្សាកាតា	https://business-cambodia.com/articles/medal-sea-game	បន្ទាប់ពីដណ្តើមបានមេដាយមាសក្នុងវគ្គផ្តាច់ព្រ័ត្រនៃការប្រកួតកីឡាបាល់ទាត់ស៊ីហ្គេមជាមួយប្រទេសថៃរួចមក ប្រទេសឥណ្ឌូនេស៊ីបានរៀបចំក្បួនដង្ហែរយ៉ាងកក្រើកពេញទីក្រុងហ្សាកាតា។ នេះបើតាមការចុះផ្សាយរបស់គេហទំព័រ ASEAN FOOTBALL នៅថ្ងៃទី១៩ ខែឧសភា ឆ្នាំ២០២៣។ ទន្ទឹមនឹងនេះដែរបើយោងតាមផេកផ្លូវការរបស់សហព័ន្ធកីឡាបាល់ទាត់ឥណ្ឌូនេស៊ី (PFC) បានបង្ហាញនូវរូបភាពអ្នកគាំទ្រ U22 ជាច្រើនម៉ឺននាក់បានធ្វើការដង្ហែរមេដាយមាសដែលខ្លួនបានប្រគួតឈ្នះពីព្រឹត្តិការណ៍ស៊ីហ្គេមលើកទី៣២ មានកម្ពុជាធ្វើម្ចាស់ផ្ទះ ខណៈក្បួនដង្ហែរមួយនេះបានធ្វើឱ្យមានភាពកក្រើកអឺងកងពេញរដ្ឋធានីហ្សាកាតារនៃប្រទេសឥណ្ឌូនេស៊ី៕ គួរជម្រាបផងដែរថា ក្បួនដង្ហែនេះធ្វើឡើងដើម្បីការអបអរភាពជោគជ័យដ៏ធំមួយបស់ក្រុមជម្រើសជាតិឥណ្ឌូនេស៊ី ដែលបានបំបែកកំណត់ត្រាមេដាយមាសពីការប្រកួតកីឡាស៊ីហ្គេមនេះជាលើកទីពីរ ខណៈលើកទីមួយ ឥណ្ឌូនេស៊ីឈ្នះមេដាយមាសគឺនៅឆ្នាំ១៩៩១ និងលើកទីពីរនៅឆ្នាំ២០២៣៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T12:29:30.031Z", "category": "កំពូលអ្នកលក់", "views": 1100, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
អាចម៍ផ្កាយ ធ្លាប់ផ្តាច់ពូជដាយណូស័រ នឹងមិនគំរាមកំហែងផែនដីរហូតដល់១ពាន់ឆ្នាំខាងមុខ ប៉ុន្តែថ្មតូចៗនៅតែជាបញ្ហា	https://business-cambodia.com/articles/no-planet-killer	ផែនដីប្រហែលជាមិនត្រូវបានវាយប្រហារដោយអាចម៌ផ្កាយពិឃាដ ធ្លាប់ផ្តាច់ពូជសត្វដាយណូស័រទេ ចាប់ពីពេលនេះរហូតដល់ ១០០០ឆ្នាំខាងមុខ ប៉ុន្តែដុំថ្មតូចៗនៅតែជាបញ្ហា។ នេះបើយោងតាមការចុះផ្សាយររបស់ Live Science នាថ្ងៃទី១៩ ខែឧសភា ឆ្នាំ២០២៣។ ការស្រាវជ្រាវថ្មីដែលត្រូវបានបោះពុម្ពផ្សាយនៅក្នុង The Astronomical Journal បានរកឃើញថា គ្មានអាចម៍ផ្កាយណាមានទទឹងរាប់គីឡូម៉ែត្រ ដែលធ្វើដំណើរជិតផែនដី ឬទំនងជានឹងមកបុកភពផែនដីក្នុងរយៈពេលនេះរហូតដល់ ១០០០ឆ្នាំខាងមុខឡើយ។ តែទោះជាយ៉ាងណា អាចម៍ផ្កាយដែលមានទទឹង ០.៦ ម៉ាយ នៅតែអាចបណ្តាលឱ្យមានការបំផ្លិចបំផ្លាញតាមទ្វីប នេះបើយោងតាម Global Challenges Foundation ដែលអាចសម្លាប់មនុស្សរាប់រយលាននាក់ ខណៈអាចម៍ផ្កាយដែលបំផ្លាញជីវិតដាយណូស័រ ត្រូវបានគេគិតថាមានអង្កត់ផ្ចិតប្រហែល ៦.២ ម៉ាយ (១០ គីឡូម៉ែត្រ) ។ ក្នុងនោះ ទស្សនាវដ្ដី MIT Technology Review បានរាយការណ៍ថា វត្ថុដែលតូចជាងមួយគីឡូម៉ែត្រក៏អាចមានគ្រោះថ្នាក់ដែរ គ្រាន់តែនៅលើមាត្រដ្ឋានភូមិសាស្ត្រតូចជាងប៉ុណ្ណោះ។ ជាក់ស្តែង ព្រឹត្តិការណ៍ Tunguska ដែលបានរុញច្រានផ្ទៃដី ៨៣០ ម៉ាយការ៉េ (២,១៥០ គីឡូម៉ែត្រក្រឡា) នៃព្រៃស៊ីបេរីក្នុងឆ្នាំ ១៩០៨ ត្រូវបានបង្កឡើងដោយការផ្ទុះនៃថ្មអវកាសដែលមានអង្កត់ផ្ចិតប្រហែល ២០០ ហ្វីត (៦០ ម៉ែត្រ) នៅក្នុងបរិយាកាស។ នៅតំបន់ដែលមានប្រជាជន ការផ្ទុះបែបនេះនឹងមានការបំផ្លិចបំផ្លាញខ្លាំង។ លើសពីនេះ ក្នុងឆ្នាំ២០១៣ កាំជ្រួចតូចមួយដែលបង្កឡើងដោយការបំណែកអាចម៍ផ្កាយដែលមានអង្កត់ផ្ចិតប្រហែល ៥៩ ហ្វីត (១៨ ម៉ែត្រ) បានបំផ្ទុះបង្អួចនិងអគារឲ្យរងការខូចខាតនៅក្នុងទីក្រុង Chelyabinsk ប្រទេសរុស្ស៊ីដែលបណ្តាលឱ្យមនុស្សជិត ១,៥០០ នាក់រងរបួសផងដែរ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T10:54:12.255Z", "category": "ភាពជាអ្នកដឹកនាំ", "views": 186, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មន្ទីរសម្រាកព្យាបាលវឌ្ឍនៈវិជ្ជាហ្រ្គេនភ្នំពេញ ផ្តល់សេវាថែទាំ-ព្យាបាលជំងឺដល់ផ្ទះទាំងរយៈពេលវែងនិងខ្លី	https://business-cambodia.com/articles/vadhanak-vichea-clinic-cares-	ដើម្បីចូលរួមចំណែកក្នុងការផ្តល់សេវាវេជ្ជសាស្រ្តគ្រប់ជ្រុងជ្រោយជូនដល់អ្នកជំងឺជាពិសេសអ្នកដែលមានជំងឺរ៉ាំរ៉ៃដូចជា ៖ ជំងឺលើសសម្ពាធឈាម, ជំងឺទឹកនោមផ្អែម,ជំងឺស្ទះសរសៃឈាមខួរក្បាលស្លាប់មួយចំហៀងខ្លួន,ជំងឺវង្វេង (វង្វេងកាច ឬ វង្វេងស្លូត) ជំងឺ Parkinson, ជំងឺកង្វះអាហាររូបត្ថម្ភ, ជំងឺមហារីកខួរក្បាល, ជំងឺកង្វះជាតិអំបិលរ៉ាំរ៉ៃ ជំងឺដំបៅគ្រែ ជំងឺខ្សោយតម្រងនោមលាងឈាម ជំងឺមហារីក អ្នកមានជំងឺច្រើនមុខចូលគ្នា អ្នកជំងឺមានបញ្ហាអសមត្ថភាពក្នុងការបំលាស់ទី ចាស់ជរា ក៏ដូចជាអ្នកជំងឺធ្ងន់ៗដំណាក់កាលចុងក្រោយ ជាដើម។ ចំណែកការថែទាំព្យាបាលជំងឺដល់ផ្ទះរយៈពេលខ្លីមួយចំនួនក៏គ្លីនិកផ្តល់ជូនដែរដូចជា៖ ការលាងសម្អាតរបួស ការបូមឈាមពិនិត្យអមវេជ្ជសាស្រ្ត ការយកសញ្ញាជីវិត ការចាក់ថ្នាំបន្តលើការព្យាបាលដែលមានស្រាប់ ការពិគ្រោះជំងឺដល់ផ្ទះជាមួយក្រុមវេជ្ជសាស្រ្តឯកទេស។ ការផ្តល់សេវាថែទាំ និង ព្យាបាលជំងឺដល់ផ្ទះនេះគឺជួយកាត់បន្ថយការចូលទៅមន្ទីរពេទ្យញឹកញាប់របស់អ្នកជំងឺ ហើយក៏ជួយចំពោះបងប្អូនកូនចៅរបស់អ្នកជំងឺដែលរវល់ការងាររកទទួលទានមមាញឹកពុំមានពេលវេលាគ្រប់គ្រាន់ក្នុងការមើលថែអ្នកជំងឺដែលជាយាយតា ឬ ឪពុកម្តាយ ឬ កូនចៅ ឬ ជាសាច់ញាតិរបស់ខ្លួន ដើម្បីធានាថាអ្នកជំងឺបានបំពេញគ្រប់គ្រាន់នូវគុណភាពនៃការថែទាំនិងព្យាបាលជំងឺមួយដែលល្អប្រសើរ ឯកជនភាព និងជួយសម្រួលបន្ទុករបស់សមាជិកគ្រួសារបានមួយកំរិតធំ។ ការផ្ដល់សេវាកម្មវេជ្ជសាស្រ្តថែទាំសុខភាពនិងព្យាបាលជំងឺនេះគឺធ្វើដោយក្រុមវេជ្ជសាស្រ្តមានជំនាញវិជ្ជាជីវៈថែទាំនិងព្យាបាល(វេជ្ជបណ្ឌិតឯកទេស និង គិលានុប្បដ្ឋាក-យិកាជំនាញ)នៅតាមផ្ទះរបស់អតិថិជន(អ្នកជំងឺ)។ គិលានុបដ្ឋា-យិកាដែលផ្តល់សេវាកម្មថែទាំរួមមាន៖ ការតាមដានសញ្ញជីវិតប្រចាំថ្ងៃ,ការអោយថ្នាំតាមវេជ្ជបញ្ជារបស់វេជ្ជបណ្ឌិត,ការមើលថែពីរបបអាហារប្រចាំថ្ងៃអោយបានគ្រប់គ្រាន់,តាមដានពីអាការះប្រែប្រួលរបស់អ្នកជំងឺ,ការសំអាតខ្លួនអ្នកជំងឺជាប្រចាំរួចធ្វើរបាយការណ៍ពីស្ថានភាពប្រចាំថ្ងៃរបស់អ្នកជំងឺជូនទៅក្រុមការងារ និងក្រុមគ្រួសារអ្នកជំងឺ។ សេវាកម្មវេជ្ជសាស្រ្តថែទាំនិងព្យាបាលជំងឺនៅផ្ទះនៃមន្ទីរសម្រាកព្យាបាល វឌ្ឍនៈវិជ្ជាហ្រ្គេនភ្នំពេញ គឺមានក្រុមវេជ្ជបណ្ឌិត និងគិលានុបដ្ឋាក យិកាដែលមានឯកទេសនិងបទពិសោធន៍ក្នុងការមើលថែអ្នកជំងឺនិងមនុស្សចាស់ ជាច្រើនឆ្នាំ។ សម្រាប់ព័ត៌មានលម្អិតអំពីសេវាថែទាំនិងព្យាបាលដល់ផ្ទះសូមទំនាក់ទំនងមកកាន់ទូរស័ព្ទលេខ៖ ០៩៨ ៧៩២ ២២៣ , ០៧៨ ៣០៨ ១២៤ ,០៩៧ ៣៧៩ ៩៧៧៦ ឬ មកកាន់អាស័យដ្ឋាន៖ អាគារលេខ សេ១៤(០១&០២) មហាវិថីហាណូយ ភូមិ/សង្កាត់ឃ្មួញ ខណ្ឌសែនសុខ រាជធានីភ្នំពេញ ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T10:44:57.912Z", "category": "PR", "views": 277, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ស្ងាត់ៗ គម្រោងធំ១មួយតម្លៃ ២៨ លានដុល្លារស្ថិតនៅកោះនរា សម្រេចការសាងសង់ ៧០ ភាគរយហើយ	https://business-cambodia.com/articles/pumping-station	គម្រោងសាងសង់ស្ថានីយបូមទឹកឆៅថ្មីតម្លៃប្រមាណ ២៨ លានដុល្លារដែលមានទីតាំងស្ថិតនៅកោះនរា គិតមកដល់ពេលនេះសម្រេចបានជាង ៧០ ភាគរយហើយ។ ស្ថានីយ៍បូមទឹកឆៅដ៏ធំមួយនេះនឹងដើរតួនាទីយ៉ាងសំខាន់សម្រាប់ផ្តល់ទឹកដល់រោងចក្រផលិតទឹកស្អាត និរោធជំហានទី១ និងជំហានទី២ និងសម្រាប់ផ្គត់ផ្គង់ដល់គម្រោងរោងចក្រផលិតទឹកស្អាតនិរោធជំហានទី៣ជាដើម។ ក្នុងនោះដែរកាលពីថ្ងៃទីថ្ងៃទី១៨ ខែឧសភា ឆ្នាំ២០២៣ ឯកឧត្តកិត្តិសេដ្ឋាបណ្ឌិត ចម ប្រសិទ្ធ រដ្ឋមន្រ្តីក្រសួងឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍ និងឯកឧត្ដម ឡុង ណារ៉ូ អគ្គនាយករដ្ឋាករទឹកស្វយ័តក្រុងភ្នំពេញ ក៏បានចុះពិនិត្យមើលវឌ្ឍនភាពនៃគម្រោងសាងសង់ស្ថានីយបូមទឹកឆៅថ្មី កោះនរានេះផងដែរ។ នៅក្នុងឱកាសចុះពិនិត្យនោះ អគ្កនាយករដ្ឋាករទឹកស្វយ័តក្រុងភ្នំពេញបានឲ្យដឹងថា គម្រោងសាងសង់ស្ថានីយបូមទឹកថ្មីកោះនរា សម្រាប់ការសាងសង់អគារ និងអណ្ដូងសម្រេចបាន ៧៨ ភាគរយហើយ និងត្រៀមដំឡើងទុយោពីស្ថានីយបូមទឹកឆៅ ក៏ដូចជាដំឡើងបរិក្ខាផ្សេងៗដែលអាចរួចរាល់នៅក្នុងឆ្នាំ២០២៤ ខាងមុខ។ ឯកឧត្ដមបន្ដថា គម្រោងសាងសង់ស្ថានីយបូមទឹកឆៅថ្មីកោះនរា គឺជាស្ថានីយបូមទឹកដ៏ធំមួយដែលអាចដើរតួនាទីយ៉ាងសំខាន់ក្នុងការផ្ដត់ផ្គង់ទឹកឆៅដល់រោងចក្រផលិតទឹកស្អាតនិរោធជំហានទី១ និងជំហានទី២ ដែលកំពុងតែផលិតទឹកស្អាតប្រើប្រាស់បច្ចុប្បន្ន ព្រមទាំងផ្ដត់ផ្គង់ទឹកឆៅដល់រោងចក្រផលិតទឹកស្អាតនិរោធជំហានទី៣ផងដែរ សូមជម្រាបថា គម្រោងស្ថានីយបូមទឹកឆៅថ្មីដែលមានទីតាំងស្ថិតនៅកោះនរាត្រូវបានបើកការដ្ឋានសាងសង់កាលពីអំឡុងខែកុម្ភៈ ឆ្នាំ២០២១។ តាមការគ្រោងទុកគម្រោងនេះគ្រោងនឹងបញ្ចប់ ព្រមទាំងដាក់ឲ្យដំណើរការនៅពាក់កណ្ដាលឆ្នាំ២០២៤ ខាងមុខនេះ ខណៈគម្រោងនេះគ្រោងចំណាយថវិការង្វង់២៨ លានដុល្លារ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T10:07:51.468Z", "category": "អចលនទ្រព្យ", "views": 374, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ចំណងស្នេហ៍២០ឆ្នាំពេញ! នេះជាមន្តស្នេហ៍របស់ Priscilla Chan ធ្វើឱ្យមេធំ Meta ដកចិត្តមិនរួច	https://business-cambodia.com/articles/priscilla-chan-billionaire-wife	សំណាបយោងដី ស្រ្តីយោងបុរស ដូចពាក្យចាស់លោកថាមិនខុស ជាក់ស្តែងដូចមហាសេដ្ឋីបច្ចេកវិទ្យា Mark Zuckerbeg ដែលមានភរិយាកូនកាត់ចិន បានបង្កើតចំណងស្នេហ៍២០ឆ្នាំចាប់តាំងលោកនៅក្មេងគ្មានអីសោះរហូតលោកក្លាយជាមហាសេដ្ឋីពិភពលោក ហើយទាំងនេះគឺជាមន្តស្នេហ៍របស់លោកស្រី Priscilla Chan ធ្វើឱ្យមេធំរូបនេះដកចិត្តមិនរួច។ លោកស្រី Priscilla Chan ប្រពន្ធរបស់ Mark គឺជាស្រ្តី ដែលឆ្លាតនិងរៀនបានខ្ពស់មួយរូបនាងបានបញ្ចប់ថា្នក់បរិញ្ញបត្រនៅ Harvard ផ្នែកជីវៈវិទ្យានិងជាគ្រូពេទ្យមួយរូបផងដែរ។ លោកស្រីបានធំធាត់នៅក្នុងគ្រួសារក្រលំបាកកាត់ចិន-វៀតណាម ហើយក៏ជាមនុស្សទី១ហើយក្នុងគ្រួសារដែលបានរៀនសូត្រចប់ចុងចប់ដើម។ លោក Mark ធ្លាប់បានលើកឡើងថាប្រពន្ធគាត់ជាមនុស្សពូកែសន្សំណាស់ សូម្បីតែការដើរផ្សារក៏មិនទិញរបស់ថ្លៃផ្តាសផ្តោសដែរ។ ខណៈពេលដែលពួកគាត់ទាំង២រៀបការក្នុងឆ្នាំ២០១២ ចិញ្ចៀនរៀបការនិងរ៉ូបកូនក្រមុំ មានតម្លៃសរុបមិនដល់៣ម៉ឺនដុល្លារផង។ ស្នេហារបស់អ្នកទាំងពីរបានផ្តើមក្រោយអ្នកទាំងពីរជួបគ្នានៅពិធីជប់លៀងមួយ ទោះបីជាដឹងថា Mark បានបោះបង់ចោលការសិក្សាហើយងាកមកបំពេញក្តីស្រមៃក៏នាងគឺជាមនុស្សដំបូងបំផុតដែលគាំទ្រគំនិតមហាសេដ្ឋីលោក Mark ក្នុងការបង្កើត Facebook ដែរ។ រឿងដ៏លំបាកបំផុតរបស់ស្រ្តី គឺការពរពោះធ្វើម្តាយគេនិងថែទាំក្មេង ប៉ុន្តែលោកស្រី Chan បែរជាចង់បង្កើតកូនឱ្យបានច្រើនហើយចូលចិត្តមើលថែទាំក្មេងដោយទៅធ្វើជាគ្រូបង្រៀនសាលាមតេ្តយ្យថែមទៀត។ ថ្វីត្បិតតែស្វាមីជាមហាសេដ្ឋីទ្រព្យពាន់លាន ក៏លោកស្រីរីករាយជានិច្ចនាងចូលចិត្តចូលរួមជាមួយ Mark ដើម្បីជួយឱ្យពិភពលោកប្រសើរឡើងដែរ អ្នកទាំងពីរបានប្រើទ្រព្យរាប់សិបលានដុល្លារដើម្បីបរិច្ឆាគជារឿយៗហើយ កាលពីពេលថ្មីនេះអ្នកទាំងពីរបានបរិច្ចោគប្រាក់ចំណេញ៩៩% ដែលស្មើ៤.៥ពាន់លាននៅក្រុមហ៊ុន Meta ទៅកាន់មន្ទីរពេទ្យមួយ ដើម្បីអបអរថ្ងៃកើតរបស់កូនពៅទី៣។ ដោយឡែកចំពោះតួនាទីជាស្វាមី ទោះបីជាលោករវល់ការងារយ៉ាងណាក្តីក៏លោកត្រូវតែចំណាយពេល១០០នាទីដើម្បីនៅជាមួយភរិយារៀងរាល់១សប្តាហ៍ម្តងដែរ។ ជារួមចំណុចពិសេស ដែលស្រ្តីរូបនេះក្លាយជាមន្តស្នេហ៍របស់មហាសេដ្ឋីពិភពលោក ព្រោះអ្នកទាំងពីរមានភាពដូចគ្នា មានគោលដៅតែមួយ និងស្រឡាញ់ការរស់នៅសាមញ្ញៗដូចគ្នា៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T10:02:01.013Z", "category": "ភាពជាអ្នកដឹកនាំ", "views": 494, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មិនមែនវិបតិ្តធនាគារ! អាមេរិកមានបញ្ហាធំ១ បើដោះស្រាយមិនចេញទេ មានហានិភ័យធំដល់ពិភពលោក	https://business-cambodia.com/articles/us-crisis-concern-the-whole-world	កាលពីខែមីនាឆ្នាំ២០២៣ អាមេរិកជួបវិបត្តិមួយគឺធនាគាររបស់ខ្លួនបានដួលរលំជាបន្តបន្ទាប់ដែលធ្វើឲ្យប្រជាជនទូទាំងពិភពលោកមានការភ្ងាក់ផ្អើលនិងព្រួយបារម្ភខណៈធនាគារធំរបស់ប្រទេសមហាអំណាចសេដ្ឋកិច្ចមួយនេះដួលរលំ។ យ៉ាងណាមិញមកដល់ពេលនេះបញ្ហាធនាគារដួលរលំនៅអាមេរិកមិនមែនជាបញ្ហាទៀតឡើយព្រោះអាមេរិកបានគ្រប់គ្រងស្ថានការណ៍បានទាំងស្រុងហើយ។ បើទោះជាវិបត្តិធនាគារបានរសាត់បាត់ពិតមែន ប៉ុន្ដែអាមេរិកនៅជួបព្យុះភ្លៀងមួយទៀតគឺបំណុលអាមេរិកបានឡើងដល់ពិដាន ដែលមានន័យរដ្ឋាភិបាលអាមេរិកមិនអាចបន្តខ្ចីលុយ ប្រសិនបើរដ្ឋាភិបាលអាមេរិកមិនដំឡើងពិដានបំណុលរបស់ខ្លួន។ តើអ្វីទៅជាពិដានបំណុល( Debt ceiling) របស់អាមេរិក?  តាំងពីឆ្នាំ១៩១៧មកសហរដ្ឋអាមេរិកបានបង្កើតច្បាប់មួយគឺកំណត់ចំនួនបំណុលសរុបដែលរដ្ឋាភិបាលគួរមានហើយពិដានបំណុលដំបូងគឺកំណត់ឲ្យមានត្រឹមតែ១១.៥ពាន់លានដុល្លារប៉ុណ្ណោះ។ ដោយឡែកឈានដល់ឆ្នាំ២០២៣បំណុលរដ្ឋាភិបាលអាមេរិកបានឡើងដល់ពិដានដែលបានកំណត់គឺឡើងដល់៣១.៤ពាន់ពាន់លានដុល្លារ។ បើយោងតាមលោកស្រី Janet Yellen ប្រធានរតនាគាររបស់អាមេរិកបានលើកឡើងថាប្រសិនបើរដ្ឋាភិបាលមិនអាចដំឡើងពិដានបំណុលទេ នោះត្រឹមថ្ងៃទី១ខែមិថុនាឆ្នាំ២០២៣នេះអាមេរិកនឹងអស់លុយសម្រាប់ការចំណាយសំខាន់ដូចជាចំណាយលើប្រាក់ខែមន្រ្តីរដ្ឋាភិបាល កងទ័ព គ្រូពេទ្យ គ្រូបង្រៀន និងលុយសន្តិសុខប្រជាជនចូលនិវត្តន៍រដ្ឋអាមេរិកជាដើម។  បំណុលរដ្ឋាភិបាលអាមេរិកឡើងដល់ពិដាន ហើយរដ្ឋាបាលត្រូវដំឡើងពិដានបំណុលរបស់ខ្លួនបន្ថែមទៀតដើម្បីឲ្យខ្លួនអាចមានលទ្ធភាពបន្តខ្ចីលុយសម្រាប់យកមកផ្គត់ផ្គង់ការចំណាយផ្សេងៗដែលបានរៀបរាប់ខាងលើមកហើយ។ ត្រង់នេះរដ្ឋាភិបាល ដែលមានគណបក្សប្រជាធិបតេយ្យ មានលោក Joe Biden កំពុងដឹកនាំប្រទេសមិនមែនចេះតែដំឡើងពិដានបំណុលដោយឯកឯងនោះទេ ពោលគឺទាល់តែមានការយល់ព្រមពីគណបក្សសាធារណៈរដ្ឋជាបក្សប្រឆាំមានសំលេងនៅក្នុងសភា។ យ៉ាងណាមិញ លោក Joe Biden កំពុងចរចារជាមួយលោក Kevin McCarthy អ្នកនាំពាក្យខាងបក្សប្រឆាំប្រចាំសេតវិមានដើម្បីឈានដល់ការដំឡើងពិដានបំណុល។ មកដល់ពេលនេះការចរចារដំឡើងពិដានបំណុលរវាងលោក Joe Biden និងគណបក្យសាធារណៈរដ្ឋមិនចេញជាផ្លែផ្កាឡើយ ប៉ុន្ដែលោក Joe Biden ផ្ទាល់បានប្រកាសក្ដីសង្ឃឹមនឹងឈានដល់កិច្ចព្រមព្រៀងដំឡើងពិដានបំណុលក្នុងពេលឆាប់ៗ។  ចុះប្រសិនរដ្ឋាភិបាលអាមេរិកមិនអាចដំឡើងពិដានបំណុលតើមានរឿងអ្វីកើតឡើង?  បើតាមអ្នកជំនាញបានព្រមានថាប្រសិនជាអាមេរិកមិនអាចដំឡើងពិដានបំណុលទេនោះ អាមេរិកមិនអាចខ្ចីលុយដើម្បីបើកប្រាក់ខែបុគ្គលិករដ្ឋនិងសេវាសាធារណៈឡើយ។ ត្រង់នេះនឹងធ្វើឲ្យអាមេរិកធ្លាក់ចូលវិបត្តិហើយអត្រាអ្នកអត់ការងារធ្វើនឹងកើនឡើងយ៉ាងគំហុក។ លើសពីនេះផ្សារហ៊ុននឹងដាំក្បាលចុះអាមេរិកធ្លាក់ចូលវិបត្តិហើយអាចធ្វើឲ្យពិភពលោកធ្លាក់ចូលវិបត្តិដូចគ្នា។	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T09:41:14.579Z", "category": "ហិរញ្ញវត្ថុ", "views": 868, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្តៅខ្លាំង! អ្នកវិទ្យាសាស្រ្តថា ឆ្នាំ២០២៣ ដល់២០២៧ ភពផែនដីនឹងឡើងកម្តៅខ្លាំងមិនធ្លាប់មកពីមុនមក	https://business-cambodia.com/articles/global-warming	ចាប់ពីឆ្នាំ២០២៣ រហូតដល់ឆ្នាំ២០២៧ អ្នកវិទ្យាសាស្រ្តបានព្យាករណ៍ថា ភពផែនដីនឹងបំបែកដែនកំណត់ថ្មីគឺសីតុណ្ហភាពនឹងឡើងកម្តៅខ្លាំង មិនធ្លាប់មានពីមុនមកក្នុងរយៈពេលប៉ុន្មានឆ្នាំខាងមុខនេះ។ នេះបើយោងតាមការចុះផ្សាយដោយសារព័ត៌មាន BBC ។ ប្រភពដដែលបានបន្តឱ្យដឹងទៀតថា មូលហេតុដែលបណ្តាលឱ្យភពផែនដីឡើងកម្តៅមិនធ្លាប់មានបែបនេះ ដោយសារតែការបំភាយឧស្ម័នផ្ទះកញ្ចក់ដែលកើតចេញពីសកម្មភាពរបស់មនុស្ស ហើយភពផែនដីក៏ទទួលបាននៅបាតុភូទអាកាសធាតុ EI Nino ដែលវាអាចកើតឡើងនៅចុងឆ្នាំនេះ។ មិនតែប៉ុណ្ណោះ ភពផែនដីនឹងឡើងកម្ដៅជាង 1.5C ក្នុងអំឡុងពាក់កណ្តាលទីពីរនៃសតវត្សទី១៩ មុនពេលការបំភាយឥន្ធនៈហ្វូស៊ីលពីឧស្សាហូបនីយកម្មចាប់ផ្តើមកើនឡើង។ លោកសាស្រ្តាចារ្យ Adam Scaif ប្រធានផ្នែកព្យាករណ៍ បាននិយាយថា ពីឆ្នាំ២០២៣ រហូតដល់ឆ្នាំ២០២៧ សីតុណ្ណភាពនឹងកើនឡើងក្តៅជាខ្លាំង ដែលសីតុណ្ហភាពនេះវាអាចនឹងបង្កផលប៉ះពាល់កាន់តែឡើងខ្លាំងដែលបណ្តាលឱ្យមានការកើនឡើងកម្តៅ មានរលកកម្តៅ ខ្យល់ព្យុះនិងភ្លើងឆេះព្រៃកាន់តែច្រើនផងដែរ។ សូមបញ្ជាក់ថា សម្រាប់ តួលេខ 1.5C នេះមិនមែនជាការវាស់វែងដោយផ្ទាល់នៃសីតុណ្ហភាពរបស់ពិភពលោកនោះទេ ប៉ុន្តែវាជាសូចនាករនៃចំនួនផែនដីដែលបានឡើងកម្តៅ ឬចុះត្រជាក់ខ្លាំង បើប្រៀបធៀបទៅនឹងមធ្យមភាគពិភពលោករយៈពេលវែង។ ចំណែកកម្ដៅរបស់បាតុភូតអាកាសធាតុ El Nino នឹងធ្វើឱ្យផ្ទៃមហាសមុទ្រប៉ាស៊ីហ្វិកឡើងកម្ដៅ និងជំរុញឱ្យសីតុណ្ហភាពពិភពលោកឡើងដល់កម្រិតខ្ពស់ជាថ្មីនៅឆ្នាំក្រោយនេះ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T09:10:57.288Z", "category": "ព័ត៌មានថ្មីៗ", "views": 1001, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
Dumex SuperGold Kid គាំទ្រតារាឆ្នើមនាពេលអនាគតជាមួយនឹងការឧបត្ថម្ភផ្តាច់មុខលើកម្មវិធី Cambodian Idol Junior	https://business-cambodia.com/articles/dumex-super-gold-kid	ក្នុងនាមជាក្រុមហ៊ុនអាហារឈានមុខគេមួយ ដែលមានអ្នកប្រើប្រាស់ជាង 900 លាននាក់នៅទូទាំងពិភពលោក ដាណន់ មានទំនួលខុសត្រូវក្នុងការលើកកម្ពស់អាហារូបត្ថម្ភកុមារដែលសម្បូរសារធាតុចិញ្ចឹម។ ល្អដល់ការទ្រទ្រង់ ការលូតលាស់របស់កុមារ។ Dumex SuperGold Kid ដែលជាម៉ាកយីហោ អាហារូបត្ថម្ភកុមារឈានមុខគេមួយក្នុងចំណោមម៉ាកយីហោផ្សេងទៀត បានចាប់ដៃគូជាផ្លូវការជាមួយកម្មវិធីកម្សាន្តដ៏ពេញនិយមលំដាប់ពិភពលោក Cambodian Idol Junior តាមរយៈការឧបត្ថម្ភផ្តាច់មុខសម្រាប់រដូវកាលទី ២ នេះ។ ការឧបត្ថម្ភកម្មវិធីនេះ គឺជាការផ្តោតសំខាន់របស់ Dumex SuperGold Kid ក្នុងការគាំទ្រដល់ឪពុកម្តាយ និងជួយពង្រីកសក្តានុពលរបស់កុមារកម្ពុជាថែមមួយកម្រិតទៀត។ អ្នកស្រី សុខ ម៉ីលី អ្នកគ្រប់គ្រងម៉ាកជាន់ខ្ពស់ផ្នែកម៉ាកយីហោ នៅក្រុមហ៊ុនដាណន់ កម្ពុជា បានលើកឡើងថា "មិនថាវាជាកម្មវិធីសិក្សាបន្ថែមដូចជា តន្ត្រី ឬមុខវិជ្ជាផ្សេងៗ ដូចជា គណិតវិទ្យា វិទ្យាសាស្រ្ត និងភាសាក៏ដោយ Dumex SuperGold Kid ប្តេជ្ញាក្នុងការជួយកុមារកម្ពុជាដើម្បីស្វែងយល់ និងយល់ដឹងកាន់តែច្បាស់ ពីសមត្ថភាពរបស់ពួកគេ”។ ហើយលោក ឆែ សុខឡេង ប្រធានផ្នែកលក់ និងទីផ្សារ នៃក្រុមហ៊ុន ដាណន់ កម្ពុជា ក៏លើកឡើងបន្ថែមថា “លើសពីនេះទៅទៀត យើងជឿជាក់យ៉ាងពេញទំហឹងលើការអភិវឌ្ឍរួមរបស់កុមារ ដោយការជំរុញ លើកទឹកចិត្ត ក្នុងការបញ្ចេញនូវសមត្ថភាពសិល្បៈរបស់ពួកគេ ដូចដែលយើងជួយអភិវឌ្ឍជំនាញសិក្សារបស់ពួកគេផងដែរ។ នេះក៏ជាមូលហេតុមួយផងដែរ ដែលយើងមានមោទនភាព ធ្វើជាដៃគូឧបត្ថម្ភផ្តាច់មុខជាមួយ Cambodian Idol Junior ដែលជាវេទិកាដ៏ល្អមួយសម្រាប់កុមារកម្ពុជា ក្នុងការបញ្ចេញសមត្ថភាព ក៏ដូចជាបង្ហាញនូវទេពកោសល្យផ្នែកតន្ត្រីរបស់ពួកគេ ដើម្បីកសាងនូវទំនុកចិត្ត និងការខិតខំប្រឹងប្រែង ព្រមទាំងបង្កើតនូវមិត្តភាពថ្មីៗផងដែរ“។ឈានចូលមកដល់រដូវកាលទី 2 នេះ ដំណើរការប្រកួតរបស់ Cambodian Idol Junior គឺមានភាពស្រដៀងគ្នាទៅនឹង Cambodian Idol ដែរ។ វគ្គ ជម្រុះ ធ្វើឡើងក្នុងរយៈពេល 4 សប្តាហ៍ ដោយមានគណៈកម្មការចំនួន 3 នាក់ ធ្វើការវាយតម្លៃ ទៅលើការសម្តែងរបស់បេក្ខជន និងបេក្ខនារី។ បេក្ខជន និងបេក្ខនារីដែលមានសមត្ថភាពនឹងត្រូវបានជ្រើសរើស ដើម្បីបន្តទៅកាន់វគ្គបន្ទាប់ ដែលពួកគេនឹងត្រូវឆ្លងកាត់ការប្រកួតប្រជែងផ្សេងៗគ្នារៀងរាល់សប្តាហ៍។ គណកម្មការជម្រុះពិសេសរបស់ Cambodian Idol Junior និងជាតារាកិត្តិយស តំណាងឱ្យ Dumex SuperGold Kid គឺលោក នី រតនា លើកឡើងថា “វាជារឿងមួយដ៏រំភើប ដែលបានឃើញពីភាពមោះមុតរបស់តារាក្មេងៗទាំងនេះ“។ លោកបានបន្តថា៖ “ពីវគ្គជម្រុះដំបូង អ្នកអាចប្រាប់បានថា បេក្ខជនរូបណា ដែលមានសមត្ថភាពអាចក្លាយជាតារា ហើយបេក្ខជនរូបណាដែលត្រូវការបង្ហាត់បន្ថែមទៀត។ វាមានភាពពិបាកបន្តិច ប៉ុន្តែវាជាការសាកល្បងភាពឆ្លាតវៃផ្នែកអារម្មណ៍របស់កុមារ ដូចគ្នានឹងការសាកល្បងសមត្ថភាពច្រៀងរបស់ពួកគេផងដែរ“។ ជាមួយនឹងរូបមន្ត DHA និងPrebiotics ច្រើនជាងគេ 3 ដង Dumex SuperGold Kid ផ្តល់នូវគុណប្រយោជន៍ខ្ពស់ជាងគេ បើប្រៀបធៀបទៅនឹងម៉ាកទឹកដោះគោម្សៅផ្សេងទៀត ។ DHA ច្រើនជាង 3 ដង ជួយទ្រទ្រង់ដល់ការអភិវឌ្ឍខួរក្បាលឆ្លាតវៃ។ ការអភិវឌ្ឍខួរក្បាលអាចរួមបញ្ចូលការរៀនភាសា និងចក្ខុវិស័យ។ ខណៈពេលដែល Prebiotics ច្រើនជាង 3 ដង ជួយរក្សាប្រព័ន្ធរំលាយអាហារឱ្យមានសុខភាពល្អ។ លោក ឆែ សុខឡេង ប្រធានផ្នែកលក់ និងទីផ្សារ នៃក្រុមហ៊ុន ដាណន់ កម្ពុជា បានលើកឡើងបន្ថែមទៀតថា “ការផ្តល់ឱ្យកុមារនូវមូលដ្ឋានគ្រឹះនៃអាហារូបត្ថម្ភ ដែលពួកគេត្រូវការ សម្រាប់ការអភិវឌ្ឍពេញលេញ គឺពិតជាសំខាន់ណាស់។ ទឹកដោះគោម្សៅ Dumex SuperGold Kid ផ្តល់ឱ្យកុមារនូវការគាំទ្រល្អ៣ ដែលរួមមាន៖ ខួរក្បាលល្អ អារម្មណ៍ល្អ និង ក្រពះពោះវៀនល្អ។ ដូចនេះហើយ ឪពុកម្តាយនឹងមានភាពជឿជាក់បានថា កូនរបស់ពួកគាត់ នឹងអាចសម្រេចក្តីសុបិន និងក្លាយជាតារាដ៏ឆ្នើមមួយរូប” ។ កម្មវិធី Cambodian Idol Junior មានការផ្សាយជូនទស្សនារៀងរាល់ថ្ងៃសៅរ៍ វេលាម៉ោង ៨ យប់ ដល់ ១០ យប់ នៅលើកញ្ចក់ទូរទស្សន៍ ហង្សមាស HDTV។ ទឹកដោះគោម្សៅ Dumex SuperGold Kid មានលក់នៅតាមហាងនានាទូទាំងប្រទេស។សូមចុចទស្សនាវីដេអូ:   About Danone and Dumex SuperGold Kid អំពីក្រុមហ៊ុន ដាណន់ និង Dumex SuperGold Kid ក្រុមហ៊ុន ដាណន់ ស្ពេសស៊លឡាយដ៏ នូទ្រីសិន (ខេមបូឌា) ជាតំណាងនៃសមិទ្ធផលដំណោះស្រាយអាហារូបត្ថម្ភតាមបែបវិទ្យាសាស្ត្រ ដែលត្រូវបានបង្កើតឡើង ដើម្បីផ្តល់ផលវិជ្ជមានដល់សុខភាពតាមរយៈអាហារសម្រាប់អ្នកដែលត្រូវការជាចាំបាច់ ចាប់ពីពេលមានផ្ទៃពោះ រហូតដល់កុមារមានអាយុដល់ 9 ឆ្នាំ។ សមិទ្ធផលរបស់យើង ដែលមានក្នុងប្រទេសកម្ពុជា រួមមានម៉ាកទឹកដោះគោកុមារក្នុងស្រុក និងក្រៅស្រុក ដូចជា Dumex Dugro, Dumex Super Gold Kid និង Aptakid ។ MOH License: #: 2476101123@ddf	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T08:49:36.942Z", "category": "PR", "views": 105, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ផ្តល់ជូនពិសេសសម្រាប់អាជីវកម្មរបស់លោកអ្នក! ប្រើប្រាស់សេវាប្រាក់បៀវត្សរ៍ ស្ថាបនា ដើម្បីទទួលបានអត្ថប្រយោជន៍ជាច្រើនពីកម្មវិធី “Corporate Executive Benefits”	https://business-cambodia.com/articles/sathapana-e-payroll-program	ភ្នំពេញ ថ្ងៃទី១៩ ខែឧសភា ឆ្នាំ២០២៣៖ រីករាយជាមួយនឹងអត្ថប្រយោជន៍ជាច្រើនពីកម្មវិធី “Corporate Executive Benefits” នៅពេលលោកអ្នកប្រើប្រាស់ Sathapana ePayroll សម្រាប់អាជីវកម្មរបស់លោកអ្នក។ ខណៈពេលដែលក្រុមហ៊ុនជាច្រើនទទួលបាននូវព័ត៌មាន និងការចាប់យកនិន្នាការឌីជីថលដែលកំពុងរីកចម្រើន និងកំពុងធ្វើការផ្លាស់ប្តូរទៅប្រើប្រាស់ប្រព័ន្ធគ្រប់គ្រងប្រាក់បៀវត្សរ៍ស្វ័យប្រវត្តិដូចជា Sathapana ePayroll ដែលជាប្រព័ន្ធគ្រប់គ្រងប្រាក់បៀវត្សរ៍មួយប្រភេទជួយជំរុញឱ្យអាជីវកម្មរបស់ពួកគេរីកចម្រើនទៅមុខ។ Sathapana ePayroll អនុញ្ញាតឱ្យនិយោជកបើកប្រាក់ឈ្នួលជូនបុគ្គលិករបស់ខ្លួនបានដោយស្វ័យប្រវត្តិ និងរក្សាកំណត់ត្រាធនធានមនុស្សដូចជាពេលវេលាម៉ោងធ្វើការ និងវត្តមាន។ តាមរយៈប្រព័ន្ធបើកប្រាក់បៀវត្សរ៍ឌីជីថលដែលមានសុវត្ថិភាពមួយនេះនឹង ផ្តល់នូវប្រព័ន្ធស្វ័យប្រវត្តិ និងប្រព័ន្ធអនុម័តឆ្លាតវៃដែលមានភាពបត់បែន និងសមស្របទៅតាមគោលនយោបាយរបស់ក្រុមហ៊ុននីមួយៗ។ បន្ថែមពីលើនេះ ការប្រើប្រាស់សេវាបើកប្រាក់បៀវត្សរ៍ស្វ័យប្រវត្តិអាចជួយសន្សំសំចៃពេលវេលាដែលចំណាយលើការធ្វើរបាយការណ៍ដោយដៃ ជាពិសេសអនុញ្ញាតឱ្យចូលទៅមើលរបាយការណ៍ដែលបានរៀបចំរួចជាស្រេចដោយស្វ័យប្រវត្តបានគ្រប់ពេលវេលា និងផ្តល់នូវទំនុកចិត្តដល់បុគ្គលិកថាប្រាក់ឈ្នួលរបស់ពួកគេនឹងធ្វើការបើកជូនទាន់ពេលវេលា និងត្រឹមត្រូវ។ កម្មវិធីប្រូម៉ូសិននៃកម្មវិធី “Corporate Executive Benefits” នឹងមានការផ្តល់ជូនពិសេសជាច្រើនទៀតទៅលើផលិតផល និងសេវាកម្មធនាគារផ្សេងៗសម្រាប់ម្ចាស់អាជីវកម្មដែលប្រើប្រាស់ Sathapana ePayroll។ ការផ្តល់ជូនពិសេសលើគណនីបញ្ញើសន្សំរបស់និយោជក ១) សេវាបើកប្រាក់បៀវត្សរ៍ ២) គណនីប្រាក់សោធននិវត្តន៍ ៣) ការផ្ទេរប្រាក់អន្តរសាខា ៤) ការផ្ទេរប្រាក់ទៅក្រៅប្រទេសត្រឹមតែ ០.១២% ៥) ការទទួលប្រាក់ពីក្រៅប្រទេស (ដុល្លារ) ៦) បន្ថែមការប្រាក់ ១% ពីលើអត្រាការប្រាក់ធម្មតា សម្រាប់ការបើកគណនីបញ្ញើមានកាលកំណត់ រយៈពេលចាប់ពី ១២ខែឡើងទៅ ៧) លើកលែងកម្រៃសេវាប្រចាំឆ្នាំ លើប័ណ្ណវីសាឥណទានពាណិជ្ជកម្ម (រហូតដល់ទៅ៣ប័ណ្ណ) ៨) សេវាធនាគារតាមរយ:ទូរស័ព្ទ/ iBanking ការផ្តល់ជូនពិសេសលើគណនីបញ្ញើសន្សំរបស់និយោជិត ១) ប័ណ្ណឥណពន្ធវីសា ២) បន្ថែម ០.៥% ពីលើការប្រាក់ធម្មតា សម្រាប់ការបើកគណនីថ្មី (គណនីសន្សំ គណនីសន្សំឆ្លាតវៃ និងគណនីបញ្ញើមានកាលកំណត់) ៣) ការផ្ទេរប្រាក់អន្តរសាខា ៤) សេវាធនាគារតាមរយ:ទូរស័ព្ទ/ iBanking ៥) គម្រោង សន្សំជាក្រុម ទទួលបានអត្រាការប្រាក់រហូតដល់ ២,៧៥% ក្នុងមួយឆ្នាំ ការផ្តល់ជូនពិសេសលើគណនីឥណទាន ១) កម្មវិធីឥណទានគេហដ្ឋាន ឆ្លាតវៃ ២) ឥណទានប្រាក់បៀវត្សរ៍ ៣) កម្ចីផ្ទាល់ខ្លួនគ្មានទ្រព្យធានា ៣) កម្មវិធីប័ណ្ណឥណទាន សូមអញ្ជើញមកកាន់សាខាធនាគារ ស្ថាបនា ដែលនៅជិតលោកអ្នកបំផុត ដើម្បីទទួលបានព័ត៌មានបន្ថែមអំពីកម្មវិធី “Corporate Executive Benefits” និងដាក់ពាក្យស្នើសុំប្រើប្រាស់ Sathapana ePayroll។ ការផ្តល់ជូនពិសេសមានរហូតដល់ថ្ងៃទី៣១ ខែកក្កដា ឆ្នាំ២០២៣។ អំពីធនាគារ ស្ថាបនា  ធនាគារ ស្ថាបនា គឺជាធនាគារពាណិជ្ជឈានមុខគេមួយនៅកម្ពុជា ដែលមានទ្រព្យសកម្មសរុបជាង ២,៧ ពាន់លានដុល្លារអាមេរិក និងមានបុគ្គលិកជាង ៤.៤០០នាក់។ យើងមានបណ្តាញសាខាយ៉ាងទូលំទូលាយនៅទូទាំងប្រទេសដែលមានសាខាជាង ១៧២សាខា ស្ថាបនា ព្រីមារណ៍ចំនួន ៣ និងម៉ាស៊ីនអេធីអឹមជាង ៣០០។ យើងផ្តល់ជូនសេវាធនាគារយ៉ាងពេញលេញដូចជា៖ សេវាឥណទាន សេវាដាក់ប្រាក់បញ្ញើ សេវា S2Biz ធនាគារចល័ត ប័ណ្ណឥណពន្ធ និងប័ណ្ណឥណទាន សេវាផ្ទេរប្រាក់ក្នុងស្រុក និងក្រៅប្រទេស សេវាផ្ទេរប្រាក់ឆ្លងប្រទេសងជាមួយ SWIFT និងសេវា Visa B2B Connect Western Union ហិរញ្ញប្បទានពាណិជ្ជកម្ម និងសេវាហិរញ្ញវត្ថុផ្សេងទៀត។   ក្រៅពីនេះ យើងក៏មានផ្តល់ជូនសេវាប្រមូលពន្ធ និងសេវាទូទាត់ថ្លៃសេវាសាធារណៈជាមួយក្រសួងសាធារណការ និងដឹកជញ្ជូន និងក្រសួងការងារ និងបណ្តុះបណ្តាលវិជ្ជាជីវៈ។ ទន្ទឹមនឹងនេះ យើងក៏មានការសហការជាមួយក្រុមហ៊ុនផ្តល់សេវាទូទាត់ចល័តផ្សេងទៀតដូចជា ៖ វីង ផាយផេ ទ្រូម៉ាន់នី លី ហួរ វេលុយ អ៊ីម៉ាន់នី និងបាគង ដើម្បីផ្តល់ជូនភាពងាយស្រួលបន្ថែមទៀតដល់អតិថិជនរបស់យើង។ ថ្មីៗនេះ ធនាគារ ស្ថាបនា ទើបតែទទួលបានពានរង្វាន់ Best Mobile Banking App ឆ្នាំ២០២២ និង Mobile Banking & Payment Initiative of the Year ពីទស្សនាវដ្ដី Global Brands Magazine របស់ប្រទេសអង់គ្លេស និង Asian Banking & Finance Retail Banking Awards សម្រាប់កម្មវិធីស្ថាបនា ម៉ូបាលរចនាបទថ្មី ដែលផ្ដល់នូវសេវាកម្មរហ័ស ងាយស្រួល និងសុវត្ថិភាពជាងមុនជូនដល់អតិថិជន។ បន្ថែមពីលើនេះ ធនាគារក៏ទទួលបានពានរង្វាន់ឆ្នើមចំនួន២ “Leadership in Credit Card Issuance 2022” និង “Leadership In Innovation For SME 2022” ពីក្រុមហ៊ុន VISA។ ពានរង្វាន់ទាំងអស់នេះ គឺជាសក្ខីភាពបង្ហាញពីកិច្ចខិតខំប្រឹងប្រែង និងការប្ដេជ្ញាចិត្តរបស់យើងដើម្បីបម្រើអតិថិជនឱ្យបានកាន់តែល្អប្រសើរ។	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T08:30:22.218Z", "category": "PR", "views": 90, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ធនាគារ វីង សហការជាមួយក្រុមហ៊ុន JRF ផ្តល់ភាពងាយស្រួលក្នុងការផ្ទេរប្រាក់ពីជប៉ុនមកកម្ពុជា	https://business-cambodia.com/articles/wing-and-jrf	ពលរដ្ឋកម្ពុជារស់នៅក្នុងប្រទេសជប៉ុនអាចផ្ញើប្រាក់ទៅស្រុកកំណើតកាន់តែងាយស្រួល និងសុវត្ថិភាព ដោយសារកិច្ចសហការថ្មីមួយរវាង ធនាគារ វីង និងក្រុមហ៊ុន Japan Remit Finance។ ពលរដ្ឋកម្ពុជាដែលរស់នៅក្នុងប្រទេសជប៉ុនឥឡូវនេះមានមធ្យោបាយដែលអាចទុកចិត្តបាន ក្នុងការផ្ទេរប្រាក់ទៅកាន់មនុស្សជាទីស្រលាញ់របស់ពួកគេនៅស្រុកកំណើត ដោយសារភាពជាដៃគូយុទ្ធសាស្ត្រថ្មីមួយរវាងធនាគារ វីង និង ក្រុមហ៊ុន Japan Remit Finance Co., Ltd (JRF)។ ធនាគារ វីង និងក្រុមហ៊ុន JRF បានរៀបចំពិធីចុះអនុស្សរណៈយោគយល់ (MoU) ក្នុងការបង្កើតភាពជាដៃគូយុទ្ធសាស្រ្តនេះឡើង ដើម្បីជាមធ្យោបាយជួយសម្រួលទៅដល់ប្រជាជនកម្ពុជាដែលរស់នៅក្នុងប្រទេសជប៉ុន ក្នុងការផ្ទេរប្រាក់ទៅកាន់ក្រុមគ្រួសារនៅស្រុកកំណើតប្រកបដោយទំនុកចិត្ត សុវត្ថិភាព និងតម្លៃសេវាសមរម្យ។ ពិធីចុះ MoUនេះ ត្រូវបានរៀបចំធ្វើឡើងនៅឯការិយាល័យ JRF នៅទីក្រុងតូក្យូ ប្រទេសជប៉ុន ដោយមានការចូលរួមចុះហត្ថលេខារវាងលោក ឈុន វឌ្ឍនៈភក្តី អគ្គនាយករងធនាគារ វីង និងលោក Hossain MD Sarwar ប្រធាន ក្រុមហ៊ុន JRF។ ពិធីចុះហត្ថលេខានេះ ធ្វើឡើងក្រោមអធិបតីភាព ឯកឧត្តម ទុយ រី ឯកអគ្គរាជទូតវិសាមញ្ញ និងពេញសមត្ថភាព នៃព្រះរាជាណាចក្រកម្ពុជា ប្រចាំប្រទេសជប៉ុន។   លោក ឈុន វឌ្ឍនៈភក្តី អគ្គនាយករងធនាគារ វីង បានថ្លែងថា៖ “យើងពិតជាមានសេចក្តីរីករាយចំពោះភាពជាដៃគូសហការថ្មីនេះ ដែលជាការបើកលទ្ធភាពផ្តល់ជូនសេវាផ្ទេរប្រាក់ដែលអាចទុកចិត្តបាន ទៅដល់សហគមន៍កម្ពុជានៅក្នុងប្រទេសជប៉ុន ដើម្បីជួយសម្រួលក្នុងការផ្ញើប្រាក់ផ្គត់ផ្គង់គ្រួសាររបស់ពួកគេនៅស្រុកកំណើត។ កិច្ចសហការនេះ ក៏ជាការពង្រីកវត្តមានរបស់យើងនៅក្នុងទីផ្សារផ្ទេរប្រាក់អន្តរជាតិ ដែលជាយុទ្ធសាស្រ្តអាទិភាពមួយរបស់ធនាគារ វីង”។ ពលរដ្ឋកម្ពុជានៅប្រទេសជប៉ុនដើរតួនាទីយ៉ាងសំខាន់ក្នុងការជួយផ្គត់ផ្គង់គ្រួសាររបស់ពួកគេតាមរយៈការផ្ញើប្រាក់ត្រលប់ទៅស្រុកកំណើត។ យោងតាមតួលេខផ្លូវការរបស់ក្រសួងការងារ និងបណ្តុះបណ្តាលវិជ្ជាជីវៈ ដែលរាយការណ៍ដោយប្រព័ន្ធផ្សព្វផ្សាយក្នុងស្រុក បានបង្ហាញថាប្រជាជនកម្ពុជាប្រមាណ ១៧.០០០នាក់ កំពុងធ្វើការនៅប្រទេសជប៉ុនគិតត្រឹមខែកុម្ភៈ ឆ្នាំ ២០២៣។ ចំនួននេះ រំពឹងថានឹងមានការកើនឡើងបន្ថែមទៀតនាពេលខាងមុខ។ លោក ឈុន វឌ្ឍនៈភក្តី បានបន្ថែមថា៖ “យើងមានទំនុកចិត្តថាកិច្ចសហការនេះនឹងនាំមកនូវផលវិជ្ជមានចំពោះពលរដ្ឋខ្មែរនៅកូរ៉េខាងត្បូង និងជីវភាពរស់នៅក្រុមគ្រួសាររបស់ពួកគេ ដោយប្រាកដថាការផ្ញើប្រាក់ដែលរកបានដោយលំបាករបស់ពួកគេ ទៅកាន់ក្រុមគ្រួសារនៅស្រុកកំណើត មានភាពងាយស្រួល និងតម្លៃសមរម្យ។ ចាប់ពីពេលនេះ ពលរដ្ឋកម្ពុជាដែលរស់នៅក្នុងប្រទេសជប៉ុនអាចធ្វើការផ្ទេរប្រាក់បានយ៉ាងងាយស្រួលដោយគ្រាន់តែទៅកាន់សាខា ឬបញ្ជរណាមួយរបស់ក្រុមហ៊ុន JRF ហើយបន្ទាប់មកជ្រើសរើសជម្រើសនៃការផ្ទេរប្រាក់។ អតិថិជន អាចធ្វើការផ្ទេរប្រាក់ ដោយផ្ញើចូលក្នុងគណនីធនាគារ វីង របស់សមាជិកគ្រួសាររបស់ពួកគេនៅស្រុកកំណើត ដោយផ្ទាល់ ហើយអាចពិនិត្យទឹកប្រាក់នោះបានភ្លាមៗតាមកម្មវិធី Wing Bank App នៅលើស្មាតហ្វូន។ ម្យ៉ាងវិញទៀត អតិថិជនអាចផ្ញើប្រាក់មកសមាជិកគ្រួសារតាមរយៈការដកសាច់ប្រាក់ ដែលមធ្យោបាយនេះ សមាជិកគ្រួសារ នៅស្រុកកំណើតនឹងទទួលបានលេខកូដសម្ងាត់ ៨ខ្ទង់ ហើយអាចប្រើប្រាស់លេខកូដនោះ ដើម្បីដកសាច់ប្រាក់ជារៀល ឬដុល្លារ ជាមួយនឹងបណ្តាញវីងនៅទូទាំងប្រទេសកម្ពុជា។ ការផ្ទេរប្រាក់ពីប្រទេសជប៉ុនមកកម្ពុជាអាចធ្វើឡើងភ្លាមៗទៅកាន់គណនីធនាគារ វីង ជាមួយនឹងតម្លៃផ្ទេរប្រាក់ចាប់ពី ១.០០០ យ៉េន សម្រាប់ការផ្ទេរប្រាក់ក្នុងមួយដង។ លោក Hossain MD Sarwar ប្រធានក្រុមហ៊ុន JRF បានថ្លែងថា៖ “តាមរយៈកិច្ចសហការជាមួយធនាគារ វីង យើងមានទំនុកចិត្តថា នឹងជំរុញឲ្យមានការផ្លាស់ប្តូរជាវិជ្ជមានទៅដល់ពលរដ្ឋកម្ពុជារស់នៅក្នុងប្រទេសជប៉ុន នោះគឺតាមរយៈការផ្តល់សេវាផ្ទេរប្រាក់ដែលមានទំនុកចិត្ត និងតម្លៃសេវាសមរម្យ”។ ធនាគារ វីង ជាធនាគារពាណិជ្ជមួយកំពុងរីកលូតលាស់យ៉ាងឆាប់រហ័ស នៅក្នុងប្រទេសកម្ពុជា ជាមួយនឹងសាខាធនាគារបើកដំណើរការនៅតាមទីតាំងយុទ្ធសាស្ត្រដែលបំពាក់ដោយម៉ាស៊ីន ATM សម្រាប់ដំណើការដកប្រាក់ដោយឥតគិតថ្លៃ។ ការិយាល័យសាខាបន្ថែមទៀតនឹងបើកដំណើការក្នុងឆ្នាំ ២០២៣នេះ។ ចំណែកឯ JRF គឺជាក្រុមហ៊ុនផ្ទេរប្រាក់អន្តរជាតិ ដែលមានបំណងក្លាយជាក្រុមហ៊ុនប្រតិបត្តិការអាជីវកម្មប្រកបដោយនិរន្តរភាព និងផ្តល់សេវាកម្មឲ្យបានទូលំទូលាយនៅក្នុងវិស័យបចេ្ចកវិទ្យាហិរញ្ញវត្ថុ។ ជាមួយនឹងបទពិសោធន៍ជាង ១០ ឆ្នាំ ដែលបានបម្រើសេវាអិតិថិជន ក្រុមហ៊ុន JRF បានបម្រើអតិថិជនជាង ១០០.០០០ នៅក្នុងប្រទេសជប៉ុនដែលមានតម្រូវការផ្ញើប្រាក់ត្រឡប់ទៅស្រុកកំណើត។ ក្រុមហ៊ុន JRF មានការិយាល័យប្រតិបត្តិការចំនួន១២ ទីតាំងនៅទូទាំងប្រទេសជប៉ុន ខណៈដែលសាខានៅក្រៅប្រទេសកំពុងដំណើរការនៅក្នុងប្រទេសចំនួនប្រាំមួយរួមមាន៖ វៀតណាម ហ្វីលីពីន សាធារណរដ្ឋកូរ៉េ ម៉ាឡេស៊ី កាណាដា និងប្រទេសអ៊ីតាលី។ ធនាគារ វីង និងក្រុមហ៊ុន JRF នឹងខិតខំប្រឹងប្រែងរួមគ្នា ដើម្បីធានាបាននូវប្រតិបត្តិការផ្ទេរប្រាក់ដោយស្របច្បាប់  ដោយប្រកាន់ភ្ជាប់ការអនុវត្តតាមបទប្បញ្ញត្តិអន្តរជាតិ និងក្នុងស្រុក ហើយភាពជាដៃគូថ្មីរវាងស្ថាប័នទាំងពីរនេះ រំពឹងថានឹងមានឥទ្ធិពលជាវិជ្ជមានទៅដល់សហគមន៍កម្ពុជានៅក្នុងប្រទេសជប៉ុន៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T08:25:46.582Z", "category": "PR", "views": 92, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
គម្រោងប្រវត្តិសាស្រ្ត! រដ្ឋសម្រេចអនុម័តគម្រោងតម្លៃជិត២ពាន់លាន$ ជីកផ្លូវទឹកពីទន្លេទៅសមុទ្រ	https://business-cambodia.com/articles/historical-project-state-approves-2-billion-project-to-dig-river-to-sea	នៅមុននេះបន្ដិចរាជរដ្ឋាភិបាលបានសម្រេចអនុម័តការអនុវត្តគម្រោងផ្លូវនាវាចរណ៍ និងប្រព័ន្ធភស្តុរភារកម្មទន្លេបាសាក់ ដែលជាគម្រោងជីកផ្លូវទឹកតភ្ជាប់ពីទន្លេ ទៅកាន់សមុទ្រដំបូងបំផុតនៅកម្ពុជា។ ការសម្រេចនេះត្រូវបានឡើងក្នុងកិច្ចប្រជុំគណៈរដ្ឋមន្ត្រីដឹកក្រោមអធិបតីភាពដ៏ខ្ពង់ខ្ពស់របស់សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជានៅថ្ងៃទី១៩ ខែឧសភា ឆ្នាំ២០២៣នេះ។ យោងតាមការបញ្ជាក់ពីឧត្ដម ផៃ ស៊ីផាន អ្នកនាំពាក្យរាជរដ្ឋាភិបាលបានឲ្យដឹងថា គម្រោងនេះ គឺជាគម្រោងប្រវត្តិសាស្រ្តលើកទី១ ក្នុងវិស័យដឹកជញ្ជូនផ្លូវទឹករបស់កម្ពុជា ដើម្បីតភ្ជាប់ប្រព័ន្ធទន្លេមេគង្គ និងផ្លូវសមុទ្រ។ ការសិក្សាគម្រោងផ្លូវនាវាចរណ៍ និងប្រព័ន្ធភស្តុភារកម្មទន្លេបាសាក់នេះ ត្រូវបានបែងចែកជា ២ដំណាក់កាល ដែលប្រើប្រាស់រយៈពេលសរុប ២៦ខែ រួមមាន៖ ដំណាក់កាលទី១ ការសិក្សាបឋម ប្រើរយៈពេល ១៤ខែ និងដំណាក់កាលទី២ ការសិក្សាសមិទ្ធិលទ្ធភាព ប្រើរយៈពេល ១២ខែ។ តាមលទ្ធផលនៃការវិភាគ និងវាយតម្លៃផ្នែកសេដ្ឋកិច្ច ការវិនិយោគ និងគណនាផលប្រយោជន៍សេដ្ឋកិច្ច៖ គម្រោងផ្លូវទឹកថ្មីនេះ ត្រូវបានប៉ាន់ស្មានថា នឹងត្រូវចំណាយទុនវិនិយោគប្រមាណ ១៧០០លានដុល្លារអាមេរិក និងប្រើប្រាស់រយៈពេលសាងសង់ប្រមាណ ៤ឆ្នាំ។ អ្វីដែលពិសេសគម្រោងនេះ នឹងជួយកាត់បន្ថយរយៈពេល និងចម្ងាយនៃការដឹកជញ្ជូននាពេលបច្ចុប្បន្ន ដែលត្រូវឆ្លងកាត់តាមកំពង់ផែកៃមែបរបស់វៀតណាមប្រមាណ ៦៩គីឡូម៉ែត្រ ពីកំពង់ផែស្វយ័តក្រុងភ្នំពេញ ទៅកំពង់ផែក្រុងព្រះសីហនុ និងប្រមាណ ១៣៥គីឡូម៉ែត្រ ពីកំពង់ផែស្វយ័តក្រុងភ្នំពេញ ទៅកំពង់ផែខេត្តកំពត។ នៅពេលសាងសង់រួចគម្រោងផ្លូវទឹកថ្មីនេះនឹងផ្ដល់ផលចំណេញលើតម្លៃដឹកជញ្ជូនប្រមាណ ១៧០លានដុល្លារអាមេរិក សម្រាប់ទំនិញប្រភេទកុងតឺន័រ ២០ហ្វីត ស្មើនឹង (១TEUs) និងចំណេញប្រមាណ ២២៣លានដុល្លារអាមេរិក សម្រាប់ទំនិញប្រភេទកុងតឺន័រ ៤០ហ្វីត (២TEUs) ដែលតម្លៃនេះ គឺទាបជាងតម្លៃដឹកជញ្ជូននាពេលបច្ចុប្បន្នប្រមាណ ១៦%។ ក្នុងនោះក៏នឹងផ្ដល់អត្ថប្រយោជន៍ជាច្រើនផ្សេងទៀតរួមមានដូចជា៖ ការបង្កើតតំបន់ពាណិជ្ជកម្ម និងមជ្ឈមណ្ឌលភស្ដុភារកម្ម ការអភិវឌ្ឍផែរណបថ្មីៗជាច្រើន ការពង្រីកតំបន់អភិវឌ្ឍន៍កសិកម្ម ធារាសាស្ត្រ វារីវប្បកម្ម និងចិញ្ចឹមសត្វ ការជួយគាំទ្រដល់ការអភិវឌ្ឍប៉ូលសេដ្ឋកិច្ចទី៤ របស់កម្ពុជា ការបង្កើតការងារបន្ថែមនៅកំពង់ផែស្វយ័តក្រុងព្រះសីហនុ កំពង់ផែស្វយ័តក្រុងភ្នំពេញ និងកំពង់ផែផ្សេងទៀត ការជំរុញការអភិវឌ្ឍទីក្រុង និងនគរូបនីយកម្ម និងការជំរុញការរីកចម្រើនផ្នែកអចលនទ្រព្យ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T08:11:04.362Z", "category": "អចលនទ្រព្យ", "views": 11305, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
សេដ្ឋីអវកាសប្រែហើយ! ព្រោះបញ្ហាធំ១នេះ Elon Musk ប្ដូរទម្លាប់ឈប់គេងយប់តិចម៉ោងទៀតហើយ	https://business-cambodia.com/articles/elon-musk-change-sleep-habit	មនុស្សធម្មតាធ្វើការប្រហែលជា ៤០ម៉ោងប៉ុណ្ណោះក្នុង១សប្ដាហ៍ ប៉ុន្តែសម្រាប់មហាសេដ្ឋីលេខ ១ Elon Musk វិញ លោកធ្វើការស្មើនឹងមនុស្ស៣នាក់ឯនោះ ពោលគឺលោកធ្វើការជាមធ្យមខ្ទង់ ១២០ម៉ោងក្នុង១សប្ដាហ៍។ ទម្លាប់ធ្វើការធ្វើការខ្លាំងដូចជាម៉ាស៊ីននេះហើយ បានធ្វើឱ្យក្រុមហ៊ុនភាគច្រើនដែលលោកបង្កើត តែងតែទទួលបាននូវភាពជោគជ័យមហិមា និងពិបាកឱ្យដៃគូប្រជែងយកឈ្នះបំផុត។ ថ្វីត្បិតតែសល់ទ្រព្យមហាសាល ទោះចាយ៣ជំនាន់ទៀតក៏មិនអស់ក៏ដោយ ប៉ុន្តែលោកគឺពិតជាមានទម្លាប់គេងនិងធ្វើការគួរឱ្យខ្លាចបំផុតផងដែរ។ ជាក់ស្ដែងលោកបានបំប្លែងអូហ្វីសធ្វើការរបស់លោក ជាកន្លែងសម្រាប់គេង ហើយខ្លះទៀត លោកគេងនៅលើកម្រាលព្រំ តាមរោងចក្រដែលលោកធ្វើការក៏មាន។ មានថ្ងៃខ្លះ គាត់ធ្វើការតាំងតែពីពេលយប់ រហូតដល់ម៉ោង៤ព្រឹកក៏មានដែរ។ លោកធ្លាប់និយាយថា៖ «ថ្ងៃខ្លះខ្ញុំធ្វើការដល់ទៅ២២ម៉ោងក្នុង១ថ្ងៃ ហើយខ្ញុំនឹងត្រឡប់ទៅធ្វើការភ្លាមៗបើទោះបីជាម៉ោង៣ព្រឹក ឬថ្ងៃអាទិត្យក៏ដោយ ឱ្យតែមានបញ្ហាប្រឈមណាមួយទាមទារឱ្យខ្ញុំត្រូវដោះស្រាយជាបន្ទាន់ រហូតដល់ពេលខ្លះ គេងក្នុងរោងចក្រតែម្ដងក៏មាន»។ ថ្វីត្បិតតែសេដ្ឋីរូបនេះ ជាមនុស្សដែលឱ្យតម្លៃលើការងារលើសពីសុខភាពខ្លួនក៏ដោយ ប៉ុន្តែពេលនេះលោកនឹងសម្រេចចិត្តផ្លាស់ប្ដូរទម្លាប់ឈប់គេងយប់តិចម៉ោងដូចមុនទៀតហើយ ដោយជំនួសមកវិញគឺគេងឱ្យគ្រប់ ៦ម៉ោងក្នុង១យប់។ ចំពោះមូលហេតុដែលធ្វើឱ្យលោកសម្រេចចិត្តចិត្តឱ្យតម្លៃលើការគេងច្រើនជាងមុន ព្រោះដោយសារលោកមានបញ្ហាសុខភាព ជាពិសេសគឺសមត្ថភាពខួរក្បាលថយចុះ ព្រោះលោកថាការគេងតិចម៉ោងបានធ្វើឱ្យខួរក្បាលរបស់លោកមានអារម្មណ៍ឈឺចាប់បំផុត។ Musk បាននិយាយថា៖ «ខ្ញុំបានព្យាយាមគេងតិច ព្រោះគិតថាទោះបីជាខ្ញុំភ្ញាក់ពីគេងច្រើនម៉ោងក៏ដោយ ក៏ខ្ញុំធ្វើការងារបានតិចដែរ”។ ផ្ទុយទៅវិញកម្រិតនៃការឈឺចាប់ខួរក្បាលគឺអាក្រក់ ប្រសិនបើខ្ញុំគេងតិចជាងប្រាំមួយម៉ោងក្នុងមួយយប់»។ គួរបញ្ជាក់ថា ទាក់ទងនឹងការគេង បរិមាណនៃការគេងដែលល្អ គឺប្រែប្រួលពីមនុស្សម្នាក់ទៅមនុស្សម្នាក់ ប៉ុន្តែសម្រាប់មនុស្សពេញវ័យភាគច្រើនដែលមានអាយុចន្លោះពី ១៨ ទៅ ៦០ឆ្នាំ គួរតែគេងយ៉ាងហោចណាស់ ៧ម៉ោងក្នុងមួយយប់ នេះបើយោងតាមមជ្ឈមណ្ឌលគ្រប់គ្រង និងការពារជំងឺ ព្រោះការគេងមិនលក់មានទំនាក់ទំនងទៅនឹងជំងឺបេះដូង ជំងឺតម្រងនោម ជំងឺលើសឈាម ទឹកនោមផ្អែម ជំងឺដាច់សរសៃឈាមខួរក្បាល ធាត់ និងជំងឺធ្លាក់ទឹកចិត្ត។ ដូច្នេះទោះបីជាអ្នករវល់ការងារខ្លាំងយ៉ាងណា សូមកុំភ្លេចថែរក្សាសុខភាពឱ្យបានល្អទាំងការហូបចុក ការគេង និងកុំភ្លេចហាត់ប្រាណឱ្យបានញឹកញាប់ផងដែរ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T07:55:40.678Z", "category": "ភាពជាអ្នកដឹកនាំ", "views": 6762, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
កុំរំលង! បាតុភូតកម្រ Da Vinci នឹងបង្ហាញខ្លួនក្នុងយប់នេះ ភ្លឺច្បាស់ខ្លាំងអាចមើលឃើញដោយភ្នែកទទេ	https://business-cambodia.com/articles/da-vinci	បាតុភូតកម្រពន្លឺរបស់ Da Vinci ដែលត្រូវបានគេហៅថា Earthshine នឹងលេចវត្តមានក្នុងរាត្រីយប់ថ្ងៃសុក្រ ខែឧសភា ខណៈព្រឹត្តិការណ៍នេះកើតឡើងនៅពេលផ្នែកនៃព្រះច័ន្ទដែលត្រូវបានបំភ្លឺដោយផ្ទាល់ដោយព្រះអាទិត្យលេចឡើងជាអឌ្ឍចន្ទស្តើង។ យោងតាមទីភ្នាក់ងារសារព័ត៌មាន CNN ចុះផ្សាយនាថ្ងៃទី១៨ ខែឧសភា ឆ្នាំ២០២៣។ ប្រជាជនគ្រប់ទីកន្លែងនៅលើភពផែនដី អាចមើលឃើញបាតុភូត Earthshine នៅលើផ្ទៃមេឃភ្លាមៗបន្ទាប់ពីថ្ងៃលិចនាម៉ោង ៦:៤៨ល្ងាច យប់ថ្ងៃសុក្រនេះ។ ក្នុងនោះ អង្គការ NASA បាននិយាយថា បាតុភូត Earthshine ខុសពីពន្លឺព្រះអាទិត្យ វាសំដៅទៅលើពន្លឺដែលបញ្ចេញចេញពីផែនដី សូម្បីតែបន្ទាប់ពីព្រះអាទិត្យលិចក៏ដោយ។ ប្រភពពន្លឺចេញមកពីផែនដីនេះគឺភ្លឺជាងពន្លឺព្រះច័ន្ទពេញវង់ប្រហែល ៥០ដងឯណោះ។ យ៉ាងណាមិញ អង្គការស្រាវជ្រាវទីអាវកាស NASA បានបញ្ជាក់លើគេហទំព័ររបស់ខ្លួនថា ពន្លឺផែនដីនេះ គឺជាពន្លឺព្រះអាទិត្យដែលត្រូវបានឆ្លុះបញ្ចាំងពីផែនដី បន្ទាប់មកបានលោតចេញពីព្រះច័ន្ទ ហើយត្រលប់មកភ្នែករបស់យើងវិញ។ វាអាចមើលឃើញក្នុងអំឡុងពេលថ្ងៃដំបូង និងថ្ងៃចុងក្រោយនៃគន្លងរបស់ព្រះច័ន្ទជុំវិញផែនដី។ កាន់តែពិសេសវាមិនត្រឹមតែអាចមើលឃើញក្នុងពេលរាត្រីនោះទេ នាពេលព្រឹកព្រលឹមស្រាងៗក៏យើងអាចមើលឃើញផងដែរ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T07:52:10.661Z", "category": "ភាពជាអ្នកដឹកនាំ", "views": 7690, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មិនធម្មតា! កញ្ញា ស៊ីន យូប៊ីន ក្លាយជាតារាស្រីខ្មែរដំបូងគេ ចូលរួមកម្មវិធីលំដាប់ពិភពលោក នៅបារាំង	https://business-cambodia.com/articles/yu-bin-shine-france	កាលពីពេលថ្មីនេះតារាសម្ដែងស្រី កញ្ញា ស៊ីន យូប៊ីន បានបង្ករភាពចាប់អារម្មណ៍ជាខ្លាំង ជាពិសេសពីសំណាក់អ្នកគាំទ្រ បន្ទាប់ពីកញ្ញាបានបង្ហាញខ្លួននៅលើកម្រាលព្រំក្រហមនៅឯមហោស្រពភាពយន្ត Cannes ឆ្នាំ២០២៣ ដែលជាព្រឹត្តិការណ៍លំដាប់ពិភពលោកមួយនៅទីក្រុងកាន ប្រទេសបារាំង ខណៈកញ្ញាគឺជានារីខ្មែរដំបូងគេដែលបានចូលរួមព្រឹត្តិការណ៍ដ៏ធំមួយនេះ។ ស្របពេលដែលតារានៅជំុវិញពិភពលោកតែងតែមានបំណងចង់ដើរនៅលើកម្រាលព្រំក្រហម នៅឯមហោស្រពភាពយន្តនៃទីក្រុងកាន កញ្ញា ស៊ីន យូប៊ីន គឺជាមនុស្សម្នាក់ដែលត្រូវបានអញ្ជើញចូលរួមក្នុងកម្មវិធីនេះ។ ហើយអ្វីដែលគួរឲ្យកោតសរសើរជាងនេះទៅទៀតនោះ បើទោះបីជាកញ្ញាមានរបួសជើងក៏ពិតមែន ប៉ុន្តែកញ្ញានៅតែតាំងចិត្តមិនចុះចាញ់ ពោលគឺដើម្បីនាំមកនូវមោទនភាពសម្រាប់សិល្បៈភាពយន្តខ្មែរ។ ជាមួយគ្នានេះដែរសូម្បីតែសារព័ត៌បរទេស JEZEBEL ក៏ស្រលាញ់នៅការតាំងចិត្តរបស់កញ្ញាដែរ ដោយគេបានសរសេរថា “ ខ្ញុំមិនដឹងថាហេតុអ្វីបានជា Yubin ត្រូវការឈើច្រត់ទេ ប៉ុន្តែខ្ញុំស្រឡាញ់ការប្តេជ្ញាចិត្តរបស់នាងទោះត្រូវពិបាកនឹងផ្លាស់ទី តែព្យាយាមបង្ហាញថាខ្លួនមិនអី”។ គួរជម្រាបផងដែរថា មហោស្រពភាពយន្តទីក្រុង Cannes ត្រូវបានប្រារព្ធឡើងជារៀងរាល់ឆ្នាំនៅទីក្រុង Cannes ប្រទេសបារាំង ចាប់តាំងពីឆ្នាំ១៩៤៦ ដោយគោលបំណងនៃកម្មវិធីនេះគឺដើម្បីជួបជាមួយសិល្បករ តារាសម្តែង ផលិតករជុំវិញពិភពលោក ដើម្បីអាចផ្លាស់ប្តូរគ្នា ខណៈសំបុត្រចំបុត្រចូលរួមកម្មវិធីនេះ មានតម្លៃចាប់ពី ៦ពាន់ដុល្លាររហូតដល់ ២៥ពាន់ដុល្លារក្នុងមួយនាក់៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T05:40:33.662Z", "category": "កំពូលអ្នកលក់", "views": 1099, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ដំបូងគេនៅខ្មែរ! ចាយតែ ៣ដុល្លារ អាចញ៉ាំប៊ូហ្វេផ្លែឈើក្នុងចម្ការបានមួយឆ្អែត ហើយមានបញ្ចុះតម្លៃពេលទិញទៀត	https://business-cambodia.com/articles/fresh-farm-	ត្រូវប៉ាន់អ្នកចូលចិត្តញ៉ាំផ្លែឈើ ព្រោះនៅពេលឆាប់ៗខាងមុខនេះនឹងមានចំការផ្លែឈើមួយកន្លែងស្ថិតនៅខេត្តព្រះវិហារ នឹងរៀបចំប៊ូហ្វេផ្លែឈើមួយ ដោយបើកទទួលភ្ញៀវចូលទស្សនា និងញ៉ាំផ្លែឈើក្នុងចំការ បេះពីដើមផ្ទាល់ៗដោយសេរី ដោយចំណាយក្នុងម្នាក់ត្រឹមតែ ១២,០០០រៀលតែប៉ុណ្ណោះ។ ថ្លែងប្រាប់ក្រុមការងារចាបក្រហម ម្ចាស់ចំការ Fresh Farm - ចំការស្រស់ស្រាយ លោក ស្វាយ សុផល បានឱ្យដឹងថា ចំការរបស់លោកនឹងបើកទទួលឱ្យភ្ញៀវចូលទស្សនា និងញ៉ាំប៊ូហ្វេផ្លែឈើចាប់ពីថ្ងៃចន្ទ ទី១ ខែ ឧសភា ឆ្នាំ ២០២៣ នេះតទៅ ដោយក្នុងម្នាក់ត្រូវចំណាយអស់ ១២,០០០រៀលប៉ុណ្ណោះ ប៉ុន្តែអាចញ៉ាំផ្លែសាវម៉ាវ និងផ្លែឈើផ្សេងទៀត បានដោយសេរីក្នុងរយៈពេល ៣ម៉ោង។ហើយសម្រាប់អ្នកដែលចូលលេងចង់ទិញយកទៅផ្ទះក៏មានតម្លៃពិសេសជូនថែមទៀតផង។ គួរបញ្ជាក់ផងដែរថា ចំការ Fresh Farm - ចំការស្រស់ស្រាយ ចាប់ផ្តើមបើកឱ្យភ្ញៀវចូលចាប់ពីម៉ោង ៧ព្រឹក ដល់ម៉ោង ៦ល្ងាច នៅទីតាំងក្នុងភូមិអូរក្លែងព័រ ខេត្តព្រះវិហារ។ហេតុដូច្នេះសម្រាប់បងប្អូនដែលបានទៅលេងនៅខេត្តព្រះវិហារអាចឈានចូលទៅញ៉ាំប៊ូហ្វេផ្លែឈើនៅចំការ Fresh Farm បានដែលមានទីតាំងស្ថិតនៅ ភូមិអូរក្លែងព័រ ជិះពីទីរួមខេត្តព្រះវិហារចម្ងាយប្រហែល 6គីឡូម៉ែត្រ បង្គោលគីឡូម៉ែត្រលេខ120 ហួសសាលាហ្មសែត។ហើយចំពោះបងប្អូនដែលមានបំណងចង់កម្ម៉ង់ផ្លែឈើពី ចំការ Fresh Farm - ចំការស្រស់ស្រាយ ក៏មានការដឹកជញ្ជូន២៥ខេត្តក្រុងបានផងដែរ ឬចង់ សាកសួរពីព័ត៌មានផ្សេងៗ អាចទំនាក់ទំនងទៅកាន់លេខ (017 83 33 78 / 086 698 666 ) ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T05:25:56.054Z", "category": "ចាប់ផ្តើមអាជីវកម្ម", "views": 934, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
ប្រញាប់ចុះឈ្មោះ! វិទ្យាស្ថានល្បីៗ២ បើកបង្រៀនជំនាញមានទីផ្សារទាំង១៦ រៀនឥតគិតថ្លៃ	https://business-cambodia.com/articles/free-study-16-skills	ចំពោះសិស្ស និស្សិត ដែលចង់រៀនជំនាញបន្ថែមប៉ុន្តែពុំមានលទ្ធភាពគ្រប់គ្រាន់ក្នុងការរៀននោះ ពេលនេះលេងជាបញ្ហាទៀតហើយ ដោយបងប្អូនទាំងអស់គ្នាប្រញាប់ដាក់ពាក្យរៀននៅវិទ្យាស្ថានល្បីៗទាំង២ នេះ ព្រោះផុតកំណាត់ការចុះឈ្មោះសប្តាហ៍ក្រោយហើយ។ វិទ្យាស្ថានដែលកំពុងតែប្រកាសបណ្តុះបណ្តាលជំនាញរៀនឥតគិតថ្លៃនោះមានដូចជា៖ ជាក់ស្តែងថ្មីៗនេះ វិទ្យាស្ថានជាតិពហុបច្ចេកទេសតេជោសែន ដែលស្ថិតក្រោមឱវាទរបស់ក្រសួងការងារ និងបណ្តុះបណ្តាលវិជ្ជាជីវៈ បានចេញសេចក្តីជូនដំណឹងពីការជ្រើសរើសសិក្ខាកាមទាំង២ភេទ ចំនួន២១០នាក់សិក្សារដោយឥតគិតថ្លៃនៅជំនាញទាំង៤ នេះ ដោយជំនាញទី១គឺ ការតម្លើងតបណ្តាញអគ្គិសនីក្នុងអគារ ជំនាញទី២ សេវាកម្មបរិក្ខារត្រជាក់ក្នុងគេហដ្ឋាន,ការថែទាំ និងជួសជុលរថយន្ត, ការផលិតនំ។ ចំពោះជំនាញ៤នេះ គឺសិក្សារយៈពេល ៤ខែ ដែលរៀនចាប់ពីថ្ងៃច័ន្ទ ដល់ថ្ងៃសុក្រ វេលាម៉ោង ១៣:៣០ ដល់ម៉ោង១៧:៣០ នាទី ចំពោះកាលទទួលពាក្យគឺចាប់ពីថ្ងៃជូនដំណឹងនេះតទៅ កាលបរិច្ឆេទចូលរៀនគឺនៅថ្ងៃទី២២ ខែឧសភា ឆ្នាំ២០២៣ អាស័យដ្ឋានគឺស្ថិតនៅផ្លូវជាតិលេខ២១ ភូមិព្រែកសំរោង សង្កាត់តាខ្មៅ ក្រុងតាខ្មៅ ខេត្តកណ្តាល។ ព័ត៌មានលំអិតអាចធ្វើការទំនាក់ទំនងទៅកាន់លេខ ០៩៩ ៧៧៧ ៣៧៧/០៩៨ ៤៤៤ ៤៩៥/០៩២ ៧៣៥ ២៦៣/០៩៦ ៥០៨ ៤៦៩៨/០១៦ ៤៧៥ ៥៤៤។ ជាមួយគ្នានោះដែរ ក្នុងនោះក៏មាន វិទ្យាស្ថានជាតិវិជ្ជាជីវៈបាត់ដំបងបានប្រកាសពីវគ្គ បណ្តុះបណ្តាលទៅលើជំនាញចំនួន ១២ ជំនាញរួមមាន ៖ ការដំឡើងបណ្តាលអគ្គិសនីក្នុងអាគារ ការងារកំបោរ ការដំឡើងកាមេរ៉ាសិវត្ថិភាព ថែទាំនិងជួលជុលរថយន្ត ជួសជុលម៉ាស៊ីនធន់តូច ផ្សារអគ្គិសនី ការកែច្នៃបន្លែ និងផ្លែឈើ  ដែលវគ្គបណ្តុះបណ្តាលជំនាញទាំង ៧នេះមានរយៈពេល៤ខែ។ក្នុងនោះក៏មានជំនាញវគ្គខ្លីដែលបណ្តុះបណ្តាលត្រឹមតែ ៧ថ្ងៃផងដែរ ដែលមានជំនាញដូចជា ៖ ការកែច្នៃបន្លែនិងផ្លែឈើស្ងួតដោយប្រេង បច្ចេកទេសកែច្នៃអាហារ បច្ចេកទេសក្រោយប្រមូលផល ការផលិតនំ និងការធ្វើភេសជ្ជៈ ជំនាញទាំង៥ជំនាញនេះប្រើរយៈពេលបណ្តុះបណ្តាលត្រឹមតែ ៧ថ្ងៃតែប៉ុណ្ណោះ។ គួរបញ្ជាក់ផងដែរថា សម្រាប់បងប្អូនដែលមានចំណាប់អារម្មណ៍ទៅលើជំនាញណាមួយក្នុងចំណោមជំនាញសំខាន់ៗទាំង ១២ ខាងលើនេះ អាចទៅទិញពាក្យដោយផ្ទាល់នៅវិទ្យាស្ថានជាតិវិជ្ជាជីវៈបាត់ដំបងបាន ដែលមានអាសយដ្ឋាននៅផ្លូវលេខ ៥៧ ភូមិអណ្តូងព្រីង សង្កាត់អូរម៉ាល់ ក្រុងបាត់ដំបង ខេត្តបាត់ដំបង  (ខាងលិចរង្វង់មូលនាងរំសាយសក់ចម្ងាយ ១,៥០០ម៉ែត្រ) ឬបងប្អូនអាចសាកសួរព័ត៌មានបន្ថែមបានតាមរយៈលេខទំនាក់ទំនង 069 58 58 55 / 086 87 13 72 / 012 39 69 11 / 015 342 985 / 071 3683 360៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T05:18:43.861Z", "category": "ព័ត៌មានថ្មីៗ", "views": 5341, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រោយជ្រើសបង្កើតជាតំបន់ប៉ូលសេដ្ឋកិច្ចពិសេសថ្មី ខេត្ដ៣នេះនឹងមានផ្លូវល្បឿនលឿនឆ្លងកាត់នាពេលខាងមុខ	https://business-cambodia.com/articles/expressway-4-updated	កាលពីពេលកន្លងទៅនេះ រាជរដ្ឋាភិបាលបានសម្រេចបង្កើតតំបន់ប៉ូលសេដ្ឋកិច្ចពិសេសថ្មីទី៤ នៅភាគពាយ័ព្យនៃប្រទេសកម្ពុជា ដោយបានជ្រើសយកខេត្ដចំនួន ៤ រួមមាន៖ ខេត្ដពោធិ៍សាត់ ខេត្ដបាត់ដំបង ខេត្ដប៉ៃលិន និងខេត្ដបន្ទាយមានជ័យ។ ការបង្កើតប៉ូលសេដ្ឋកិច្ចថ្មីនេះ ធ្វើឡើងក្នុងគោលបំណងឆ្លើយតបទៅនឹងកំណើនកសិកម្ម និងមច្ឆាជាតិ។ យ៉ាងណាខេត្ដចំនួន ៣ ក្នុងចំណោមខេត្ដដែលត្រូវបានជ្រើសរើសសម្រាប់ការបង្កើតតំបន់ប៉ូលសេដ្ឋកិច្ចថ្មីខាងលើ ក៏នឹងអាចមានគម្រោងផ្លូវល្បឿនលឿនសាងសង់ឆ្លងកាត់នាពេលខាងមុខផងដែរ។ ជាក់ស្ដែងយោងតាមការលើកឡើងពីឯកឧត្ដម ស៊ុន ចាន់ថុល ទេសរដ្ឋមន្រ្ដី រដ្ឋមន្ដ្រីក្រសួងសាធារណការ និងដឹកជញ្ជូន បានឲ្យដឹងថា កន្លងទៅមានក្រុមហ៊ុនឯកជនមួយ បានស្នើសុំសិក្សាសាងសង់គម្រោងផ្លូវល្បឿនលឿនភ្នំពេញ-ប៉ោយប៉ែត។ ខណៈដែលគម្រោងនេះគឺនឹងត្រូវឆ្លងកាត់ខេត្ដពោធិ៍សាត់ បាត់ដំបង និងខេត្ដបន្ទាយមានជ័យ (ក្រុងប៉ោយប៉ែត)។ តាមការបញ្ជាក់បន្ថែមពីឯកឧត្ដមទេសរដ្ឋមន្ដ្រី គម្រោងផ្លូវដ៏សំខាន់នេះ ក៏ត្រូវបានក្រសួងអនុញ្ញាតឲ្យខាងក្រុមហ៊ុនធ្វើការសិក្សា និងដាក់ទុនដើម្បីស្ថាបនាផងដែរ ដែលគម្រោងនេះស្ថិតនៅក្រោមទម្រង់វិនិយោគសាងសង់-ប្រតិបត្តិការ-ផ្ទេរ (Build-Operate-Transfer) ហៅកាត់ថា BOT ដូចទៅនឹងផ្លូវល្បឿនលឿនភ្នំពេញ-ព្រះសីហនុ។ សូមជម្រាបផងដែរថា ទាក់ទងគម្រោងល្បឿនលឿននេះ កាលពីចុងឆ្នាំ២០២២កន្លងទៅកម្ពុជាទើបនឹងបើកដំណើរការផ្លូវល្បឿនលឿទី១ ភ្នំពេញ-ព្រះសីហនុ ហើយនៅថ្ងៃទី៧ ខែមិថុនានេះក៏នឹងបើកការដ្ឋានសាងសង់ផ្លូវល្បឿនលឿនទី២ ភ្នំពេញ-បាវិត ស្របពេលដែលគម្រោងផ្លូវល្បឿនលឿនខ្សែទី៣ ភ្នំពេញ-ក្រុងសៀមរាប គ្រោងនឹងបញ្ចប់ការសិក្សាសមិទ្ធិលទ្ធភាពនៅចុងខែឧសភានេះ គ្រោងនឹងចុះអនុស្សារណៈនៃការយោគយល់ (MoU) ក្នុងពេលឆាប់ៗនេះ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T05:07:23.549Z", "category": "អចលនទ្រព្យ", "views": 7927, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
អាស៊ានប៉ារ៉ាហ្គេមនៅខ្មែរជិតចាប់ផ្តើមហើយ! តោះមកស្គាល់វិញ្ញាសាកីឡាជនពិការ ទាំង១២សម្រាប់ការប្រកួត	https://business-cambodia.com/articles/sport-in-para-games-at-cambodia-	ស៊ីហ្គេមនៅកម្ពុជាត្រូវបានបញ្ចប់ទៅយ៉ាងរលូន អាស៊ានប៉ារ៉ាហ្គេមក៏ជិតចាប់ផ្តើមដែរ ហើយនេះក៏ជាលើកទី១ដែលកម្ពុជាធ្វើជាម្ចាស់ផ្ទះព្រឹត្តិការណ៍កីឡាជនពិការ Asian Para Games លើកទី១២ ដោយមានប្រទេសជាសមាជិកទាំង១១មកជួបជុំគ្នា។ ដូច្នេះតើវិញ្ញាសាណាខ្លះត្រូវបានដាក់ឱ្យអត្តពលិកដែលជាជនពិការប្រកួតសម្រាប់អាស៊ានប៉ារ៉ាហ្គេមឆ្នាំ២០២៣? យ៉ាងមិញយោងតាមប្រភពរបស់ក្រសួងព័ត៌មានចុះខែកក្កដា ឆ្នាំ២០២២ វិញ្ញាសាប៉ារ៉ាហ្គេមដែលត្រូវបានអនុម័តឱ្យប្រកួតនៅប្រទេសកម្ពុជាគឺមាន១២វិញ្ញាសាក្នុងនោះរួមមាន៖ ១.  Boccia កីឡានេះមានលក្ខណៈស្រដៀងគ្នាទៅនឹងកីឡាប៉េតង់ដែរ ២.  កីឡាបាល់ទាត់៥ចំហៀង ( ការធ្វើចលនាខួរក្បាល ) ៣. កីឡាបាល់បោះពិការភ្នែក ៤. កីឡាវាយសី ៥. កីឡាវាយកូនឃ្លីលើតុ ៦. កីឡាបាល់ទះអង្គុយ ៧. កីឡាលេងអុក ៨. បាល់ទាត់ប្រាំពីរចំហៀង ( ការធ្វើចលនាខួរក្បាល ) ៩. កីឡាអត្តពលកម្ម ១០. កីឡាហែលទឹក ១១. កីឡាលើកទម្ងន់ ១២. កីឡាបាល់បោះរទេះរុញ កីឡានេះបង្កើតឡើងក្នុងគោលបំណង ថាពិការភាពមិនមែនជាឧបសគ្គនៅក្នុងកីឡានោះទេ កីឡាគឺជាស្មារតីរស់ក្នុងសន្តិភាព កីឡានាំមកនូវសាមគ្គីភាព ដូច្នេះជនពិការក៏ត្រូវបានលើកកម្ពស់ឱ្យប្រកួតកីឡាដែរ បើទោះបីជាពួកគេមានពិការភាពអវយវៈអ្វីក៏ដោយរាប់ចាប់តាំងពីពិការដៃ ពិការជើង ឬស្ពឹកស្រពន់ខួរក្បាលជាដើម។ គួររំលឹកផងដែរថាប៉ារ៉ាហ្គេមគឺជាព្រឹត្តិការណ៍ពហុកីឡាដែលប្រារព្ធឡើងរយៈពេល២ឆ្នាំម្តងក្រោយព្រឹត្តិការណ៏ស៊ីហ្គេមប្រកួតរួចរាល់ ខណៈកម្ពុជានឹងចាប់ផ្តើមធ្វើកីឡានេះឡើងចាប់ពីថ្ងៃទី០៣-ថ្ងៃទី០៩ ខែមិថុនា ឆ្នាំ២០២៣ខាងមុខនេះ។ កីឡាអាស៊ាននេះត្រូវបានបង្កើតឡើងដំបូងក្នុងឆ្នាំ២០០១ ដោយមានទីក្រុងកូឡាឡាំពួរ ប្រទេសម៉ាឡេស៊ីធ្វើជាម្ចាស់ផ្ទះ។ អត្តពលិកដែលចូលរួមមាន ពិការភាពច្រើនប្រភេទរាប់ចាប់ពី ស្ពឹក ពិការខួរក្បាល ពិការភាពចល័ត ពិការភ្នែក រហូតដល់ ពិការបញ្ញា។ល៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T05:06:43.943Z", "category": "ភាពជាអ្នកដឹកនាំ", "views": 1905, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ដល់តម្លៃចង់ទិញនៅ? ហាងឆេងមាសបន្តធ្លាក់ថ្លៃ រឿងសំខាន់៣នេះនៅអាមេរិកដាក់សម្ពាធលើមាស	https://business-cambodia.com/articles/gold-market-continue-to-fall	នៅ៣ថ្ងៃចុងក្រោយនេះ តម្លៃមាសបានរងសម្ពាធកាន់តែខ្លាំងពីកត្តាសេដ្ឋកិច្ចរបស់សហរដ្ឋអាមេរិកហើយបន្តធ្លាក់ថ្លៃកាន់តែខ្លាំង។ ជាក់ស្ដែងគិតត្រឹមព្រឹកនេះតម្លៃហាងឆេងមាសលើទីផ្សារអន្តរជាតិធ្លាក់មកត្រឹម១៩៥៨ដុល្លារក្នុងមួយអោន( ស្មើនឹង២៣៥៩ដុល្លារក្នុងមួយតម្លឹង)។  កាលពីអំឡុងខែមីនាឆ្នាំ២០២៣នេះតម្លៃមាសលើទីផ្សារអន្តរជាតិបានឡើងដល់ជាង២ពាន់ដុល្លារក្នុងមួយអោនដោយសារមានបញ្ហាវិបត្តិធនាគារ ដោយធនាគារអាមេរិកមួយចំនួនបានដួលរលំ។ មួយវិញទៀតបញ្ហាបំណុលអាមេរិកឡើងដល់ពិដាន ដែលអាមេរិកមិនអាចបន្តខ្ចីលុយហើយអាចនឹងជួបវិបត្តិខ្វះសាច់លុយសម្រាប់ចំណាយលើសេវាផ្សេងៗក៏ជាកត្តាមួយរុញមាសឲ្យឡើងថ្លៃផងដែរ។ យ៉ាងណាមិញកាលពីថ្ងៃទី១៧ខែឧសភានេះ ប្រធានាធិបតីអាមេរិក លោក Joe Biden បានប្រកាសថាអាមេរិកកំពុងឈានដល់កិច្ចព្រមព្រៀងដំឡើងពិដានបំណូល( debt ceiling) ដើម្បីមានលទ្ធភាពបន្តខ្ចីលុយយកមកផ្ទត់ផ្គង់ការចំណាយសេវាសាធារណៈផ្សេងៗ។ ព័ត៌មានពីកិច្ចព្រមព្រៀងអាចដំឡើងពិដានបំណុលនេះ គឺជារឿងល្អសម្រាប់អាមេរិកហើយព័ត៌មានល្អនេះបានដាក់សម្ពាធលើមាសធ្វើឲ្យមាសចាប់ផ្ដើមធ្លាក់ថ្លៃ។ ក្រៅពីលទ្ធភាពនៃការដំឡើងពិដានបំណុលរបស់អាមេរិកជាកត្តារុញឲ្យមាសចុះ ក៏មានកត្តា២ផ្សេងទៀតដែលដាក់សម្ពាធមកលើតម្លៃហាងឆេងមាស។ ក្នុងនោះតម្លៃប្រាក់ដុល្លារអាមេរិកកើនឡើងជាកត្តាធ្វើឲ្យមាសដាំក្បាលចុះផងដែរ។ លើសពីនេះបើយោងតាមរបាយការណ៍ចុងក្រោយនៃនាយកដ្ឋានការងាររបស់អាមេរិកបានបង្ហាញថាអត្រាអ្នកអត់ការងារធ្វើនៅអាមេរិកបានបន្តធ្លាក់ចុះពី២៤,២០០០មកត្រឹម២២,០០០នាក់នៅត្រឹមថ្ងៃទី១៣ខែឧសភានេះ ហើយកត្តាអត្រាអ្នកអត់ការងារធ្វើធ្លាក់ចុះបញ្ជាក់ថាសេដ្ឋកិច្ចអាមេរិកកាន់តែល្អប្រសើរ ដូច្នេះក៏កាន់តែធ្វើឲ្យមាសរងសម្ពាធថែមទៀត។ សម្រាប់ហាងឆេងមាសក្នុងស្រុកវិញគិតត្រឹមថ្ងៃនេះ ហាងឆេងមាសបានធ្លាក់មក២៣០ដុល្លារក្នុងមួយជី។ សូមបន្តតាមដានហាងឆេងមាសបន្តទៀតថាតើវានឹងបន្តដាំក្បាលចេះឬហក់ឡើងវិញ។ ចង់តាមដានព័ត៌មានទាក់ទងនឹងហិរញ្ញវត្ថុក៏ដូចជាការប្រើលុយឲ្យចំណេញ និងវិនិយោគលុយដើម្បីបង្កើនទ្រព្យ អាចតាមដាន Facebook page Toeuy Hong-ទឿយ ហុង និងចូលគ្រុបតេឡេក្រាម   https://t.me/toeuy_hong៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T04:58:10.423Z", "category": "ហិរញ្ញវត្ថុ", "views": 12806, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្លឹបសហគ្រិននៃវិទ្យស្ថានខេមអេដ (CamEd Entrepreneur Club of CamEd Business School) បានប្រកាសអំពី ការរៀបចំនូវសិក្ខាសាលាសហគ្រិនមួយ ស្ដីពី «វិធីសាស្រ្តដើម្បីរស់រាន សម្រាប់សហគ្រិនសម័យបដិវត្តន៍ឧស្សាហកម្ម ៤.០» ដែលមានឈ្មោះជាភាសាអង់គ្លេសថា “ Survival Scheme - Entrepreneur 4.0”	https://business-cambodia.com/articles/survival-scheme-entrepreneurship-workshop-for-entrepreneurs-of-the-industrial-revolution-4-0	ដោយយោងតាមគេហទំព័រហ្វេសប៊ុកផ្លូវការ របស់សមាគមនិស្សិតសហគ្រិនខេមអេដ (CamEd Entrepreneur Club ហៅកាត់ថា CEC) នៃវិទ្យស្ថានខេមអេដ  (CamEd Business School) បានប្រកាសអំពី ការរៀបចំនូវសិក្ខាសាលាសហគ្រិនមួយ ស្ដីពី «វិធីសាស្រ្តដើម្បីរស់រាន សម្រាប់សហគ្រិនសម័យបដិវត្តន៍ឧស្សាហកម្ម ៤.០» ដែលមានឈ្មោះជាភាសាអង់គ្លេសថា  “SURVIVAL SCHEME- Entrepreneur4.0”។ កម្មវិធីនេះ គឺជាព្រឹត្តិការណ៍ប្រចាំឆ្នាំរបស់សមាគម បង្កើតឡើងដើម្បីជំរុញយុវជននិងយុវតីឱ្យមានការបំផុសគំនិតថ្មីៗ តាមរយៈការស្តាប់បទពិសោធន៍ជាក់ស្ដែងរបស់វាគ្មិនទាំងបីរូបដែលមានវត្តមាននៅក្នុងកម្មវិធី ដោយពួកគាត់នឹងធ្វើការបកស្រាយពីប្រវត្តិនៃការតស៊ូ និងការអភិវឌ្ឍខ្លូនរហូតដល់ក្លាយជាបុគ្គលមានឥទ្ធិពលក្នុងយុគសម័យទំនើបនេះ។ មិនតែប៉ុណ្ណោះ កម្មវិធីនេះក៏មានគោលបំណងចង់លើកស្ទួយយុវជនអោយមានភាពក្លាហានក្នុងការបញ្ចេញគំនិតច្នៃប្រឌិតមាននៅក្នុងខ្លួន ហើយប្រើប្រាស់វាដើម្បីសម្រេចក្ដីស្រមៃ។ ម៉្យាងវិញទៀត កម្មវីធីក៏មានបំណងបណ្តុះផ្នត់គំនិតអ្នកចូលរួមទាំងអស់ឱ្យមានការតាំងចិត្តខ្ពស់ ពង្រឹងសា្មរតី ហ៊ានប្រឈមមុខនឹងឧបសគ្គ និងដោះស្រាយរាល់បញ្ហាដែលជួបប្រទះ។ វាគ្មិនទាំងបីរូបមានសមាសភាពដូចតទៅ៖           ១) កញ្ញា រិទ្ធី លំអពេជ្រ ជាសហស្ថាបនិកនៃភ្លើងគប់ និងជានាយកគ្រប់គ្រងកម្មវិធីបុណ្យភូមិ           ២) លោក បូ សកលកិត្យា ជាម្ចាស់នៃកាហ្វេក្បែររបង           ៣) លោក សុខ ពេជ្យវិសាល ជាម្ចាស់ហាងកាហ្វេ Ocean Box។ ជាងនេះទៅទៀត សិក្ខាសាលានេះនឹងនាំអារម្មណ៍ទស្សនិកជនទាំងអស់ឱ្យបានស្គាល់អំពីទស្សនីយភាពរបាំព្រះរាជទ្រព្យខ្មែរ ក៏ដូចជាការបកស្រាយបទចម្រៀងពីសំណាក់តារាចម្រៀងល្បីឈ្មោះម្នាក់ក្នុងសង្គមខ្មែរផងដែរ។ SURVIVAL SCHEMES - Entrepreneur 4.0 នឹងប្រព្រឹត្តទៅនៅថ្ងៃអាទិត្យ ទី ២១ ខែឧសភា ឆ្នាំ២០២៣ ស្ថិតនៅជាន់ទី ១៥ នៃមជ្ឈមណ្ឌលអភិវឌ្ឍធុរកិច្ច ដែលមានទីតាំងលើមហាវិថី OCIC ខណ្ឌជ្រោយចង្វារ រាជធានីភ្នំពេញ ចាប់ពីម៉ោង ១៣:០០ នាទី ដល់ ១៧:៣០ នាទី ល្ងាច។  សូមកុំអោយឱកាសដ៏កម្រនេះកន្លងផុតទៅឱ្យសោះ! ចូលរួមជាមួយពួកយើងទាំងអស់គ្នាតាមរយៈតំណភ្ជាប់ចុះឈ្មោះនេះ៖ https://forms.gle/1nLwS92ChoJgx43U6 ដែលសំបុត្រ Early Bird មានតម្លៃ $3.00 គិតត្រឹមថ្ងៃទី ១៦ ខែឧសភា និងសំបុត្រធម្មតាមានតម្លៃ $4.00 ចាប់ពីថ្ងៃទី ១៧  ខែឧសភា តទៅ។ ប្រសិនបើលោកអ្នកចង់ទទួលបានព័ត៌មានលំអិត សូម Like គេហទំព័រហ្វេសប៊ុកផ្លូវការរបស់សមាគមនិស្សិតសហគ្រិនខេមអេដ https://www.facebook.com/CEC.officialpage ។	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T04:36:56.109Z", "category": "ព័ត៌មានថ្មីៗ", "views": 256, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
លោក ហៀង សាវុធ ចិញ្ចឹមជ្រូកពី៤០ក្បាល កើនដល់៤០០ក្បាល មិនដែលខាត តាមបច្ចេកទេសថ្មី១នេះ	https://business-cambodia.com/articles/pig-raising-in-cambodia-	ធ្លាប់ជាអតីតពលករដែលធ្លាប់បម្រើការងារនៅឯប្រទេសថៃ លោក ហៀង សាវុធ បាននាំយកបច្ចេកទេសចិញ្ចឹមជ្រូកថ្មីមួយ ដែលអាចវិវត្តពីការចិញ្ចឹមជ្រូកពី ៤០ ក្បាលកើនដល់ ៤០០ក្បាលមិនដែលខាត ជ្រូកមិនដែលឈឺ ហើយចាយថ្លៃដើមអស់តិចបំផុត។ ក្នុងកិច្ចសម្ភាសន៍ជាមួយ Business Cambodia  លោក ហៀង សាវុធ ម្ចាស់កសិដ្ឋានចិញ្ចឹមជ្រូកធំមួយនៅក្នុងខេត្ត បាត់ដំបង បានឱ្យដឹងថា តាមរយៈបទពិសោធន៍ចិញ្ចឹមជ្រូកប្រមាណជា ៤ ឆ្នាំមកនេះ លោកមិនដែលខាតម្តងឡើយ បើទោះបីជាជ្រូកធ្លាក់ថ្លៃនៅសល់តែមួយគីឡូ ៧ទៅ៨ពាន់រៀនក៏លោកនៅតែមិនខាតដែរ នេះដោយសារតែលោកចំណាយលើការចិញ្ចឹមអស់តិចទាំងកម្លាំងពលកម្ម ថ្នាំវ៉ាក់សាំងជ្រូកក៏មិនដែលចាក់ ចំណែកទឹកភ្លើងក៏មិនប្រើ ហេតុនេះទើបធ្វើឱ្យលោកអាចចំណាយថ្លៃដើមអស់តិច។ ទស្សនាវីដេអូពេញ  លោកបានឱ្យដឹងទៀតថា មូលហេតុដែលលោកចិញ្ចឹមជ្រូកអស់ថ្លៃដើមតិចបែបនេះដោយសារតែលោក ចិញ្ចឹមតាមបច្ចេកទេសថ្មីមួយខុសពីការចិញ្ចឹមទូទៅ៖ ដោយលោកចិញ្ចឹមជ្រូកលើដីផ្ទាល់ដែលក្រាលតែអង្កាមប៉ុណ្ណោះ ហើយជារៀងរាល់មួយសប្តាហ៍ម្តងលោកបាញ់ថ្នាំជីលីនស៊ីជាប្រភេទថ្នាំធម្មជាតិពុំមែនជាថ្នាំគីមីឡើយ ចំពោះថ្នាំនេះដែរធ្វើអស់តែ១ម៉ឺនរៀលខ្មែរ អាចប្រើបានដល់ទៅកន្លះឆ្នាំ។ ចំណែកឯគុណសម្បត្តិរបស់ថ្នាំនេះគឺជួយបំបាត់ក្លិនស្អុយ ហើយបើកាលណាគ្មានក្លិនក៏គ្មានរុយដែលជាអ្នកបង្កររោគដែលនាំឱ្យជ្រូកប៉ះជំងឺ ហើយបើជ្រូកមិនប៉ះជំងឺយើងក៏មិនពិបាកព្យាបាលអស់លុយទិញថ្នាំដែរ។ ម្ចាស់កសិដ្ឋានរូបនេះក៏បានបញ្ជាក់បន្ថែមថា ផលចំណេញនៃការចិញ្ចឹមជ្រូកបែបនេះក្រៅពីចំណាយថ្លៃដើមតិចហើយ សូម្បីតែកម្លាំងពលកម្មក៏តិចដែរ ពោលគឺក្នុងការចិញ្ចឹមជ្រូក៤០០ក្បាល លោកធ្វើតែ២នាក់ប្តីប្រពន្ធគាត់ប៉ុណ្ណោះ ហើយមួយថ្ងៃធ្វើការតែ២ដងទេគឺពេលដាក់ចំណីឱ្យជ្រូក ចំណែកឯការស្រោចទឹកវិញក៏មិនមានដែរ ព្រោះការចិញ្ចឹមជ្រូកលើដីវាមានសភាពត្រជាក់ស្រាប់មិនពិបាកស្រោចទឹកដូចការចិញ្ចឹមជ្រូកលើជ្រុងស៊ីម៉ង់ឡើយ។ គូសបញ្ជាក់ផងដែរថា បច្ចេកទេសទាំងអស់នេះ លោក ហៀង សាវុធ គឺបានរៀនសូត្រមកពីប្រទេសថៃ ដោយសារលោកធ្លាប់ជាអតីតពលករខ្មែរ ដែលធ្លាប់បម្រើការងារនៅក្នុងកសិដ្ឋានចិញ្ចឹមជ្រូក ហើយនៅអំឡុងពេលបម្រើការងារលោកក៏លួចរៀនសង្កេត រៀនមើលពីបច្ចេកទេសនៃការចិញ្ចឹមរហូតអាចយល់ដឹងកាន់តែច្រើនពីការចិញ្ចឹមជ្រូកនេះ រហូតឈានដល់ការមកបើកកសិដ្ឋានចិញ្ចឹមជ្រូកផ្ទាល់ខ្លួននាពេលបច្ចុប្បន្ននេះ៕ ចូលរួមសិក្ខាសាលា "ក្បួនពង្រីកអាជីវកម្ម" ជាមួយវាគ្មិន៣រូប លោកកែវទ្បង់ឌី-ប្រធានបទ-ក្បួនពង្រីករបស់ Babay Outlet លោកយន់សុផាត-ប្រធានបទ-ក្បួនខ្ចីលុយគេកុំឲ្យព្រួយ លោកសំកុសល-ប្រធានបទ-ក្បួនពង្រីកខ្លួនរបស់ចាបក្រហម នៅថ្ងៃសៅរ៍ ទី០៣ ខែមិថុនា ឆ្នាំ២០២៣ ខាងមុខនេះ Showroom Isuzu 15$/នាក់សម្រាប់ព័ត៌មានលម្អិត និងចុះឈ្មោះតាមលេខ +855 85 827 828/ 093 300 755 អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T03:57:15.500Z", "category": "មុខរបរកសិកម្ម", "views": 1396, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ភាសាជាតិទី១! សាលា វឌ្ឍនៈ បង្រៀនកូនៗខ្សោយភាសាខ្មែរ ឲ្យចេះស្ទាត់ក្នុងរយៈពេលខ្លី និងបញ្ចុះតម្លៃពិសេស	https://business-cambodia.com/articles/vattanak-khmer-school	ភាសាខ្មែពិបាករៀន កូនតូចៗមួយចំនួនចេះភាសាបរទេសច្បាស់ជាងភាសាជាតិខ្លួន នេះគឺជាបញ្ហាចោទមួយសម្រាប់មាតាបិតា និងសង្គមបច្ចុប្បន្ន។ ដោយមើលឃើញពីបញ្ហានេះ វឌ្ឍនៈ សាលារៀនគួរភាសាខ្មែរ បានបង្កើតឡើងក្នុងគោលបំណងដើម្បីពង្រឹង និងបំប៉នទៅលើកូនៗ ឲ្យចេះស្ទាត់ ពូកែភាសាខ្មែរឡើងវិញក្នុងរយៈពេលខ្លីបំផុត។ វឌ្ឍនៈ សាលារៀនគួរភាសាខ្មែរ មានកិច្ចតែងការពិសេសទៅលើភាសាខ្មែរតាំងពីថ្នាក់ទី១ ដល់ទី៦។ ក្នុងនោះ សាលាមានគ្រូបង្រៀនដែលមានគរុកោសល្យច្បាស់លាស់ចាស់ទុំ មានបទពិសោធន៍ជាង២០ឆ្នាំក្នុងការផ្ទេរចំណេះដឹងដល់សិស្សានុសិស្ស, បង្រៀនផ្តោតលើគោលដៅតែមួយគឺភាសាខ្មែរឲ្យចេះ អាន សរសេរ ស្គាល់ច្បាស់ ស្រៈនិស្ស័យ ព្យញ្ជនៈ ស្រៈពេញតួ, បង្រៀនប្រកបដោយគុណភាព វិន័យ និងសីលធម៌, មានវិធីគន្លឹះរៀនឆាប់ចេះ ឆាប់យល់ ឆាប់ចងចាំ ក្នុងការចាប់បានយកទៅអនុវត្តន៍។ លើសពីនេះ សាលាក៏មានថ្នាក់រៀនប្រកបដោយផាសុកភាព បរិយាកាសល្អ និងបន្ទប់មានម៉ាស៊ីនត្រជាក់ដែលជំនួយដល់ស្មារតីកូនៗឲ្យកាន់តែប្រសើរផងដែរ។ ចំពោះម៉ោងនិងតម្លៃសិក្សា វឌ្ឍនៈ សាលារៀនគួរភាសាខ្មែរ មានពីរវេនដើម្បីផ្តល់ភាពងាយស្រួលដល់សិស្សានុសិស្សជ្រើសរើស សម្រាប់វេនថ្ងៃច័ន្ទ-សុក្រ ចាប់ពីម៉ោង ៥:៣០-៦:៣០នាទីល្ងាច និង ៦:៣០-៧:៣០នាទីល្ងាច។ រីឯវេនថ្ងៃសៅរ៍-អាទិត្យ (ថ្នាក់ចុងសប្តាហ៍) ចាប់ពីម៉ោង ៧:៣០-៩:៣០នាទីព្រឹក, ៩:៣០-១១:៣០នាទីព្រឹក, ១:០០-៣:០០នាទីរសៀល និង ៣:០០-៥:០០នាទីរសៀល។ អ្វីដែលកាន់តែពិសេស តម្លៃពេញប្រចាំខែ ១១០ដុល្លារ បញ្ចុះ២០%នៅសល់ ៨៨ដុល្លារ និងតម្លៃពេញប្រចាំត្រីមាស ៣៣០ដុល្លារ បញ្ចុះ២៥%នៅសល់ ២៤៨ដុល្លារ ចំណែកថ្លៃសេវាផ្សេងៗ និងសម្ភារៈសិក្សាតម្លៃ ២០ដុល្លារ ត្រូវបានផ្តល់ជូនដោយឥតគិតថ្លៃ។ គួរជម្រាបផងដែរថា ប្រសិនបើលោកអ្នកចាប់អាម្មរណ៍ចង់ពង្រឹងសមត្ថភាពកូនៗឲ្យខ្លាំងពូកែផ្នែកភាសាខ្មែរ រួសរាន់ឡើងនាំកូនៗទៅចុះឈ្មោះចូររៀននៅសាលា វឌ្ឍនៈសាលារៀនគួរភាសាខ្មែរ Vattanak Khmer School កុំឱកាសផ្តល់ជូនពិសេសនេះកន្លងហួសឲ្យសោះ ដែលមានទីតាំងស្ថិតនៅ បុរីប៉េងហួត បឹងស្នោរ គម្រោងបូឡារីស២ ផ្ទះលេខ៩៤ ផ្លូវP24 ភូមិក្តីតាកុយ សង្កាត់វាលស្បូវ ខណ្ឌច្បារអំពៅ រាជធានីភ្នំពេញ។ ឬអាចទំនាក់ទំនងសាកសួរព័ត៌មានតាមរយៈលេខទូរស័ព្ទ ០៩៥ ៤៨៨ ៦០០ / ០១០ ៥៥៧ ៧៦៦៕ សូមអរគុណ!	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T02:20:51.028Z", "category": "PR", "views": 21, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ឱកាសការងារជាង៥ពាន់កន្លែង! ក្រុមហ៊ុនធំ២ បោះទុនរាប់លាន$ បង្កើតរោងចក្រថ្មី២ នៅខេត្តកំពង់ស្ពឺ	https://business-cambodia.com/articles/new-project-in-kampong-speu	បច្ចុប្បន្នខេត្តកំពង់ស្ពឺកំពុងមានភាពរីកច្រើនយ៉ាងខ្លាំងស្ទើរតែគ្រប់វិស័យ ពិសេសគឺ វិស័យឧស្សាហកម្មតែម្ដង។ ជាក់ស្ដែងកាលពីពេលថ្មីៗកន្លងទៅនេះ ក្រុមប្រឹក្សាអភិវឌ្ឍន៍កម្ពុជា ឬហៅកាត់CDC បានអនុម័តគម្រោងធំចំនួន២ បន្ថែមទៀត ខណៈ គម្រោងនេះមានតម្លៃសរុបប្រមាណ១១.៤លានដុល្លារ និងអាចបង្កើតការងារបានជាង៥ កន្លែងផងដែរ។ យោងតាមការចុះផ្សាយពី CDC កាលពីថ្ងៃទី១៩ ខែឧសភា ឆ្នាំ២០២៣នេះបានឲ្យដឹងថា ក្រុមហ៊ុនដែលទទួលបានសិទ្ធវិនិយោគគម្រោងទាំង ២ ខាងលើរួមមាន៖ ១. ក្រុមហ៊ុន GENMEI INDUSTRIAL (CAMBODIA) CO., LTD គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅភូមិក្របីត្រាំ ឃុំជង្រុក ស្រុកគងពិសី ខេត្តកំពង់ស្ពឺ ក្នុងទុនវិនិយោគប្រមាណ ៥,៨លានដុល្លារអាម៉េរិក និងអាចបង្កើតការងារបានចំនួន ៣.៧៦៩កន្លែង។ ២. ក្រុមហ៊ុន TAI FONG SHOES (CAMBODIA) MANUFACTURING CO., LTD គម្រោងបង្កើតរោងចក្រផលិតស្បែកជើង ដែលមានទីតាំងវិនិយោគស្ថិតនៅភូមិព្រះម្លប់ ឃុំភារីមានជ័យ ស្រុកបរសេដ្ឋ ខេត្តកំពង់ស្ពឺ ក្នុងទុនវិនិយោគប្រមាណ ៥,៦លានដុល្លារអាម៉េរិក និងអាចបង្កើតការងារបានចំនួន ១.៩២៨កន្លែង៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:26", "date_created": "2023-05-19T01:40:05.952Z", "category": "អចលនទ្រព្យ", "views": 1401, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
រោងចក្រផលិតសំបកកង់រថយន្តម៉ាក សៃលុន គឺជារោងចក្រផលិតសំបកកង់ធំជាងគេ និងដំបូងគេបង្អស់នៅកម្ពុជា ដែលប្រើប្រាស់វត្ថុធាតុដើមក្នុងស្រុក១០០ភាគរយ	https://business-cambodia.com/articles/sailun-tire-factory-is-the-largest-and-first-tire-manufacturer-in-cambodia-using-100-local-raw-materials	រោងចក្រផលិតសំបកកង់រថយន្តធំជាងគេ និងដំបូងគេបង្អស់ក្នុងព្រះរាជាណាចក្រកម្ពុជាបានលេចរូបរាងឡើងក្នុង ខេត្តស្វាយរៀងជាមួយទុនប្រមាណ៥៦២លានដុល្លារនិងគ្រោងសាងសង់នូវរោងចក្រទី៣បន្ថែមទៀតក្នុងពេល ឆាប់ៗនេះ។ (ស្វាយរៀង)៖ រោងច្រក ខាត ថាយអឺរ ឯ.ក គឺជារោងចក្រផលិតសំបកកង់រថយន្ដសម្រាប់នាំចេញ និងចែកចាយក្នុង ស្រុកធំជាងគេ និងដំបូងគេបង្អស់នៅក្នុងប្រទេសកម្ពុជា ដែលមានទីតាំងស្ថិតនៅក្នុងតំបន់សេដ្ឋកិច្ចពិសេស ឈីលូ ជានពុចាយ ខេត្តស្វាយរៀង ដែលជាក្រុមហ៊ុនបុត្រសម្ព័ន្ធរបស់ក្រុមហ៊ុន SAILUN GROUP។ ក្រុមហ៊ុន SAILUN GROUP ត្រូវបានបង្កើតឡើងក្នុងឆ្នាំ ២០០២ មានទីតាំងនៅទីក្រុង ឈីងតាវ ខេត្តសានទុង ប្រទេសចិន ដែលជា ក្រុមហ៊ុនផលិតសំបកកង់ឈានមុខគេ និងចែកចាយផលិតផលសំបកកង់ទៅ ១៨០ប្រទេស និងក្នុងតំបន់នៅទូទាំង ពិភពលោករួមមាន អាមេរិកខាងជើង អឺរ៉ុប អាស៊ី អាហ្រ្វិក និងអាមេរិកខាងត្បូង។ ជាពិសេសនោះនឹងចែកចាយ ក្នុងព្រះរាជាណាចក្រកម្ពុជាក្នុងពេលដ៏ឆាប់ខាងមុខនេះ។ រោងចក្រ ខាត ថាយអឺរ ឯ.ក ត្រូវបានសាងសង់ឡើងនៅលើផ្ទៃដីប្រមាណជាង ១០០ហិចតា ដែលត្រូវបានចែកជា បីដំណាក់កាល។ ដំណាក់កាលទី១ ត្រូវបានសាងសង់រួចរាល់ និងដាក់អោយដំណើរការនៅក្នុងការផលិតសំបកកង់ សម្រាប់ (រថយន្តដឹកអ្នកដំណើរ) នៅថ្ងៃទី១៨ ខែវិច្ឆិកា ឆ្នាំ២០២១ អស់ទឹកប្រាក់សរុបប្រមាណ ៣៥៥លានដុល្លារ។ ដំណាក់កាលទី២ ត្រូវបានសាង់សង់រួចរាល់ និងដាក់ឲ្យដំណើរការបន្ទាប់ក្នុងការផលិតសំបកកង់សម្រាប់ (រថយន្តដឹកទំនិញ) នៅថ្ងៃទី១៨ ខែវិច្ឆិកា ឆ្នាំ២០២២ អស់ទឹកប្រាក់សរុបប្រមាណ ២០៧លានដុល្លារ។ សម្រាប់ដំណាក់កាលទី៣ កំពុងស្ថិតនៅក្នុងការសាងសង់ និងមានគម្រោងដាក់ឲ្យដំណើរការផលិតក្នុង ពេលឆាប់ៗ នេះ។  បច្ចុប្បន្ននេះរោងចក្រមាននិយោជិត និងកម្មករសរុបចំនួន ២៤០០នាក់។ ជាពិសេសជាងនេះទៅទៀតរោងចក្រ ខាត ថាយអឺរ ឯ.ក កំពុងតែប្រើប្រាស់ជ័រកៅស៊ូក្នុងស្រុកដែលជាកសិផលជាតិ សម្រាប់ប្រើប្រាស់ជាវត្ថុធាតុដើមក្នុង ការផលិតសំបកកង់រថយន្ត។ ក្នុងនោះដែរដោយយោងតាមរបាយការណ៍ពីរោងចក្រសម្រាប់ឆ្នាំទី១ ក្រុមហ៊ុននឹងត្រូវ ការកៅស៊ូប្រមាណ ៥០០០០តោន ហើយនៅឆ្នាំទី៥ តម្រូវការនឹងកើនឡើងរហូតដល់ ១៥០០០០តោន ស្មើនឹងប្រមាណ ៤៣% នៃផលិតកម្មកៅស៊ូក្នុងស្រុកសរុបក្នុងឆ្នាំ២០២០។ ថ្មីៗនេះ រោងចក្រ ខាត ថាយអឺរ ឯ.ក បានចុះហត្ថលេខាប្រគល់សិទ្ធចែកចាយផ្តាច់មុខនូវផលិតផលសំបកកង់ម៉ាក សៃលុន ទៅអោយ ក្រុមហ៊ុន ពេជ្រ ថាយអឺរ ឯ.ក គឺជាក្រុមហ៊ុន អាហ័រណ នីហ័រណ ដែលមានចក្ខុវិស័យក្នុង ការចែកចាយនូវផលិតផលសំបកកង់ដែលផលិតនៅកម្ពុជាប្រកបដោយគុណភាព និងបច្ចេកវិទ្យាទំនើបចុងក្រោយ ជូនប្រជាពលរដ្ឋកម្ពុជាបានប្រើប្រាស់ទូលំទូលាយពាសពេញប្រទេស ដើម្បីជាការលើកកម្ពស់វិស័យ ឧស្សាហកម្ម ក្នុងស្រុករួមទាំងកសិផលជ័រកៅស៊ូកម្ពុជា អោយមានតម្លៃប្រសើរឡើងផងដែរ។	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T12:34:22.307Z", "category": "ព័ត៌មានថ្មីៗ", "views": 1419, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
កម្ពុជាធ្វើបានល្អណាស់! រឿងធំៗ៣ ដែលកម្ពុជាធ្វើបានយ៉ាងអស្ចារ្យមុនថ្ងៃបញ្ចប់ស៊ីហ្គេមលើកទី៣២	https://business-cambodia.com/articles/sea-game-cambodia-amazing	ថ្មីៗនេះ ព្រឹត្តិការណ៍ស៊ីហ្គេមលើកទី៣២ ដែលកម្ពុជាធ្វើជាម្ចាស់ផ្ទះបានទទួលនៅភាពជោគជ័យ និងទទួលបានការកោតសរសើរយ៉ាងខ្លាំងលើឆាកអន្តរជាតិ ហើយព្រឹត្តិការណ៍នេះផងដែរ បានធ្វើឱ្យប្រជាជនកម្ពុជាទាំងមូលពិតជាមានអារម្មណ៍មោទនភាពយ៉ាងខ្លាំងខ្លាដែលបានកើតមកជាកូនខ្មែរ។ ជាមួយគ្នានោះដែរ នៅក្នុងព្រឹត្តិការណ៍មហាអស្ចារ្យនេះដែរ គឺមានរឿងធំៗទាំង៣ ដែលកម្ពុជាធ្វើបានល្អល្អបំផុត រហូតអាចល្បីល្បាញយ៉ាងខ្លាំង។ ចំពោះរឿងអស្ចារ្យទី១នោះគឺ កាលពីមុន កីឡាករកម្ពុជាយើងទៅប្រកួតជាមួយប្រទេសដទៃទទួលបានមេដាយតិចណាស់ តែពេលនេះ កម្ពុជាយើងទទួលបានមេដាយរហូតទៅដល់ ២៨២ឯណោះ។ ជាក់ស្តែង តាមសម្តេចតេជោ ហ៊ុន សែន បានបង្ហោះសារលើកគេហទំព័រថា កាលពីស៊ីហ្គេមលើកទី២០ឆ្នាំ១៩៩៩កម្ពុជាស្ថិតនៅចំណាត់ថ្នាក់លេខ១០ជាមួយនឹង០មេដាយ។ ប៉ុន្តែសម្រាប់ ស៊ីហ្គេមលើកទី៣២ឆ្នាំ២០២៣ នេះវិញ កម្ពុជាទទួលបានមេដាយសរុប២៨២ដោយឈរលំដាប់ទី៤ខាងមេដាយមាសនិងឈរលំដាប់ទី៣ខាងមេដាយច្រើន។ នេះជាសមិទ្ធិផលរបស់ប្រជាជាតិទាំងមូលដែលប្រឹងងើបឈរឡើងក្នុងការកសាងជាតិនិយាយជារួមនិងក្នុងវិស័យកីឡានិយាយដោយឡែក។ រឿងអស្ចារទ្យទី២ នោះគឺកម្ពុជាមិនគិតថ្លៃគ្រប់យ៉ាង ក្នុងនាមជាម្ចាស់ផ្ទះ នៃព្រឹត្តិការណ៍ SEA Games លើកទី៣២។ ក្រោយកម្ពុជាបានរង់ចាំអស់រយៈពេល៦៤ឆ្នាំទម្រាំមានឱកាសធ្វើជាម្ចាស់នៃព្រឹត្តិការណ៍កីឡាស៊ីហ្គេម ទិដ្ឋភាពដ៏អធិកអធមនេះ គឺជាស្មារតីនៃការរួបរួមគ្នារបស់ប្រជាជនកម្ពុជានិងបណ្តាប្រទេសជាសមាជិកអាស៊ានទាំង១១។ ក្នុងនាមជាម្ចាស់ផ្ទះកម្ពុជាមិនបានគិតថ្លៃសំបុត្រចូលទស្សនារបស់មហាជនទាំងក្នុងនិងក្រៅប្រទេស មិនយកថ្លៃស្នាក់នៅសណ្ជារគារ អាហារហូបចុក របស់ប្រតិភូកីឡា កីឡាករ-កីឡាការិនីដែលមកប្រកួត សូម្បីតែតម្លៃនៃការផ្សព្វផ្សាយរបស់សារព័ត៌មានទូទាំងពិភពលោកក៏មិនគិតថ្លៃ១សេននោះឡើយ។ មូលហេតុទាំងនេះធ្វើឱ្យពិភពលោកងាកមកចាប់អារម្មណ៍និងសរសើរពីការរៀបចំភាពជាម្ចាស់ផ្ទះរបស់កម្ពុជាជាខ្លាំង សម្រាប់ការធ្វើជាម្ចាស់ផ្ទះលើកដំបូងបំផុតនៃកីឡាស៊ីហ្គេមនេះ។ ចំណែករឿងអស្ចារ្យទី៣ នោះសម្រាប់កីឡាការនីរបស់កម្ពុជា គឺកញ្ញា បូ សំណាង បានធ្វើរឿងអស្ចារ្យ រហូតល្បីដល់ពិភពលោក ដោយកញ្ញាបានររត់ប្រណាំងចំណាយ ៥ពាន់ម៉ែត្រ។ ល្បីដល់ប្រព័ន្ធផ្សាបផ្សាយព័ត៌មានអន្តរជាតិទាំងថៃ ទាំងសង្ហបុរី និងអាមេរិកបានចុះផ្សាយពីកីឡាករបូ សំណាង។ គេបានដាក់ឈ្មោះមួយហៅថា “កីឡាករអត់ទទួលបានមេដាយមាស តែកីឡាករទទួលបេះដូងច្រើនជាងគេបំផុត”។ ការតស៊ូកីឡាកររូបនេះ ធ្វើឱ្យបរទេសលើកសរសើរថា ជាកីឡាករមានបេះដូងចេះតស៊ូ និងជាកីឡាករគំរូ។ ក្នុងនាមជាកូនខ្មែរ នឹងជាប្រជាពលរដ្ឋខ្មែរពិតជាមានអារម្មណ៍មោទនភាពជាខ្លាំងដែលកម្ពុជាអាចធ្វើឱ្យអន្តរជាតិកោតសរសើរនៅក្នុងព្រឹត្តិការណ៍ស៊ីហ្គេមលើកទី៣២ នេះ ហើយនៅក្នុងព្រឹត្តិការណ៍នេះក៏បានធ្វើឱ្យកម្ពុជាកាន់តែមានឈ្មោះល្បីល្បាញជាពិសេសនោះគឺកីឡាករនិងកីឡាការីរបស់កម្ពុជាជាច្រើនបានទទួលមេដាយមាសផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T10:53:04.558Z", "category": "ព័ត៌មានថ្មីៗ", "views": 406, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ច្បាស់ការ! ក្រោយសាងសង់ចប់ រយៈពេល ៥០ ឆ្នាំទើបផ្លូវល្បឿនលឿនទី២ “ភ្នំពេញ-បាវិត” ត្រូវប្រគល់ជូនរដ្ឋគ្រប់គ្រង	https://business-cambodia.com/articles/expressway-phnom-penh-to-bavet	គម្រោងផ្លូវល្បឿនលឿនភ្នំពេញ-បាវិត ដែលជាគម្រោងផ្លូវល្បឿនលឿនទី២ នៅក្នុងប្រទេសកម្ពុជា នឹងចាប់ផ្ដើមសាងសង់នៅថ្ងៃទី៧ ខែមិថុនា ឆ្នាំ២០២៣ ខាងមុខនេះហើយ។ ជាក់ស្ដែងនៅថ្ងៃទី១៨ ខែឧសភា នេះក្រសួងសាធារណការ និងដឹកជញ្ជូន ក៏បានចុះកិច្ចសន្យាភាពជាដៃគូ រវាងរដ្ឋ និងឯកជន ដើម្បីបើកការដ្ឋានសាងសង់ផងដែរ។ តាមការបញ្ជាក់ពីក្រសួងសាធារណការ និងដឹកជញ្ជូន គម្រោងផ្លូវនេះសាងសង់ក្រោមទម្រង់វិនិយោគសាងសង់-ប្រតិបត្តិការ-ផ្ទេរ (Build-Operate-Transfer) ហៅកាត់ថា BOT ដូចគ្នាទៅនឹង គម្រោងផ្លូវល្បឿនលឿនភ្នំពេញ-ក្រុងព្រះសីហនុដែរ ហើយក្រុមហ៊ុននឹងធ្វើប្រត្តិបត្តិការរយៈពេល៥០ឆ្នាំ មុនពេលផ្ទេរជូនរាជរដ្ឋាភិបាល។ ដូច្នេះមានន័យថា ក្រោយការសាងសង់ផ្លូវនេះរួច គឺរយៈពេល ៥០ ឆ្នាំទើបរដ្ឋមានសិទ្ធនៅក្នុងការគ្រប់គ្រងនេះ។ សូមជម្រាបថា គម្រោងផ្លូវល្បឿនលឿនភ្នំពេញ-ក្រុងបាវិត មានប្រវែង១៣៥,១០ គីឡូម៉ែត្រ សាងសង់ជា ០៤ គន្លង ដោយឆ្លងកាត់ខេត្តកណ្តាល ខេត្តព្រៃវែង និងខេត្តស្វាយរៀង។ គម្រោងផ្លូវថ្មីនេះគឺសាងសង់ដោយក្រុមហ៊ុនសាជីវកម្មស្ពាន និងថ្នល់ចិន (CRBC) ជាមួយទុនវិនិយោគប្រមាណ ១,៣៥ ពាន់លានដុល្លារអាមេរិក និងរយៈពេលសាងសង់ ០៤ឆ្នាំ ពោលគឺអាចនឹងរួចរាល់នៅចុងឆ្នាំ២០២៦ ឬដើមឆ្នាំ២០២៧។ អ្វីដែលពិសេស ហេដ្ឋារចនាសម្ព័ន្ធផ្លូវល្បឿនលឿនភ្នំពេញ-ក្រុងបាវិតនេះ នឹងត្រូវតភ្ជាប់ជាមួយគម្រោងផ្លូវល្បឿនលឿនហូជីមិញ-ម៉ុកបៃ របស់ប្រទេសវៀតណាម ដែលរំពឹងថានឹងរួចរាល់ក្នុងពេលដំណាលគ្នា៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T10:28:10.495Z", "category": "អចលនទ្រព្យ", "views": 2022, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ឯកឧត្ដម ស៊ុន ចាន់ថុល បញ្ជាក់ពីប្រវែងស្ពានតម្លៃជាង ២០០ លាន$ ដែលសង់នៅតំបន់ដីឥដ្ឋតភ្ជាប់ទៅល្វាឯម	https://business-cambodia.com/articles/bridge-200-million-dollars-2250m	កាលពីពេលកន្លងទៅ រាជរដ្ឋាភិបាលបានប្រកាសបញ្ចេញថវិកាជាតិជាង ២៤០ លានដុល្លារ សម្រាប់គម្រោងសាងសង់ផ្លូវឆ្លងកាត់ទន្លេមេគង្គពីតំបន់ដីឥដ្ឋ នៃស្រុកកៀនស្វាយ ឆ្ពោះទៅតំបន់ល្វាឯម ខេត្ដកណ្ដាល។ ដោយការសាងសង់ស្ពាននេះគឺដើម្បីតភ្ជាប់ទៅកាន់គម្រោងផ្លូវល្បឿនលឿនភ្នំពេញ-បាវិត និងផ្លូវវាត់ក្រុងទី២ប៉ែកខាងកើតផងដែរ។ ជាមួយគ្នានេះដែរថ្មីៗនេះ ឯកឧត្ដម ស៊ុន ចាន់ថុល ទេសរដ្ឋមន្ដ្រី រដ្ឋមន្ដ្រីក្រសួងសាធារណការ និងដឹកជញ្ជូន បញ្ជាក់ថា គម្រោងសាងសង់ស្ពានខាងលើនេះ មានប្រវែងសរុប ២២៥០ ម៉ែត្រ។ ការបញ្ជាក់របស់ឯកឧត្ដមនេះត្រូវបានធ្វើឡើងនៅក្នុងពិធីចុះហត្ថលេខាលើកិច្ចសន្យាភាពជាដៃគូរវាងរដ្ឋ និងឯកជន នៃគម្រោងហេដ្ឋារចនាសម្ព័ន្ធផ្លូវល្បឿនលឿនតភ្ជាប់ពីរាជធានីភ្នំពេញទៅ ក្រុងបាវិត កាលពីព្រឹកថ្ងៃទី ១៨ ខែឧសភា ឆ្នាំ២០២៣នេះ។ ថ្លែងនៅក្នុងពិធីខាងលើឯកឧត្តមបានមានប្រសាសន៍យ៉ាងដូច្នេះថា “ ក្រៅពីសាងសង់ផ្លូវ១៣៥គីឡូម៉ែត្រ ទៅពីរមកពីរនេះ យើងត្រូវសាងសង់ស្ពានដ៏វែងមួយឆ្លងទន្លេមេគង្គនៅដីឥដ្ឋ ស្ពានហ្នឹងមានប្រវែង២២៥០ ម៉ែត្រ ទន្ទឹង២៦ម៉ែត្រ បូកនិងផ្លូវដែលតភ្ជាប់ប្រហែល៣គីឡូ ទាំងអស់ទាំងស្ពាននិងផ្លូវ” ។  ឯកឧត្ដមបានបន្ថែមថា ស្ពាននេះនឹងតភ្ជាប់នៅផ្លូវក្រវាត់ក្រុងទី៣ ទៅតំបន់ល្វាឯមត្រោយខាងកើតទន្លេមេគង្គ។ អ៊ីចឹងប្រជាពលរដ្ឋអាចធ្វើដំណើរឆ្លងទៅត្រើយខាងកើតឬធ្វើដំណើរជុំវិញ ខ្សែក្រវាត់ក្រុងនេះ ដោយឆ្លងកាត់ស្ពាននេះបានមិនបាច់បង់ប្រាក់។ សូមជម្រាបផងដែរ គម្រោងសងសង់ស្ពានឆ្លងកាត់ទន្លេមេគង្គប្រវែងជាង ២ ពាន់ម៉ែត្រនេះ គឺទទួលការសាងសង់ដោយក្រុមហ៊ុន CRBC ដែលជាក្រុមហ៊ុនវិនិយោគសាងសង់ផ្លូវល្បឿនលឿនភ្នំពេញ-បាវិត។ តាមការបញ្ជាក់ពីក្រសួងសាធារណការ គម្រោងស្ពាននេះអាចនឹងបញ្ចប់រួចរាល់មុន ឬដំណាលគ្នាជាមួយផ្លូវល្បឿនលឿនភ្នំពេញ-បាវិតផងដែរ។ ស្របពេលដែលគម្រោងផ្លូវល្បឿលឿននេះបើកការដ្ឋានសាងសង់នៅថ្ងៃទី៧ ខែមិថុនា ឆ្នាំ២០២៣ និងគ្រោងបញ្ចប់នៅចុងឆ្នាំ២០២៦ ឬដើមឆ្នាំ២០២៧៕ អត្ថបទដោយ៖ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T10:23:53.606Z", "category": "អចលនទ្រព្យ", "views": 3284, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ប្រធានាធិបតីឥណ្ឌូនេស៊ី ប្រើក្បួនដឹកនាំពិសេស៣ ធ្វើឱ្យជាតិរីកចម្រើនក្លាយជាបងធំសេដ្ឋកិច្ចទី១នៅអាស៊ាន	https://business-cambodia.com/articles/leadership-of-president-joko-widodo	សាធារណរដ្ឋឥណ្ឌូនេស៊ី គឺជាប្រទេសមួយនៅអាស៊ីអាគ្នេយ៍ ដែលស្ថិតនៅចន្លោះរវាងមហាសមុទ្រឥណ្ឌា និងប៉ាស៊ីហ្វិក។ ប្រទេសនេះមានប្រជុំកោះជាង ១៧០០០ ជារដ្ឋប្រជុំកោះធំជាងគេលើពិភពលោក និងជាប្រទេសធំជាងគេទី១៤ ដែលមានផ្ទៃដីសុរប១,៩០៤,៥៦៩ គីឡូម៉ែត្រការ៉េ។ ឥណ្ឌូនេស៊ីមានប្រជាជនប្រហែល ២៨០ លាននាក់ ហើយក៏ជាប្រទេសដែលមានប្រជាជនច្រើនជាងគេលំដាប់ទី ៤ របស់ពិភពលោក និងជាប្រទេសដែលមានប្រជាជនម៉ូស្លីមច្រើនជាងគេ។ ថ្វីត្បិតតែប្រទេសនេះ ជាប្រជុំកោះច្រើនជាងគេ ប្រឈមនឹងគ្រោះធម្មជាតិជាញឹកញាប់ ប៉ុន្តែប្រទេសនេះអាចរក្សាកំណើនសេដ្ឋកិច្ចជាមធ្យម ៥.៣% ក្នុង១ឆ្នាំ កាលពីឆ្នាំ២០២២ និងរំពឹងថាមានកំណើន ៤.៨% នៅឆ្នាំ២០២៣នេះ ជាមួយទំហំផលិតផលក្នុងស្រុកធំលំដាប់លេខ ១៦លើលោក។ ក្រឡែកមកមើលពីក្បាលម៉ាស៊ីនដឹកនាំប្រទេសនេះវិញ តើប្រធានាធិបតី Joko Widodo មានគោលការណ៍ដឹកនាំអ្វីខ្លះ ទើបធ្វើឱ្យជាតិរីកចម្រើនក្លាយជាបងធំសេដ្ឋកិច្ចទី១នៅអាស៊ាន? ១. កំណែទម្រង់វិស័យអប់រំ និងហេដ្ឋារចនាសម្ព័ន្ធ វិស័យទាំង២នេះ ជាវិស័យដែលមានអាទិភាពខ្ពស់ ជាស្នូលក្នុងការកសាងជាតិ និងសេដ្ឋកិច្ច។ អាស្រ័យហេតុនេះហើយ ទើបបានជាប្រធានាធិបតីរូបនេះ បានធ្វើកំណែទម្រង់ស៊ីជម្រៅ និងផ្ដល់អាទិភាពខ្លាំងកសាងអភិវឌ្ឍន៍វិស័យទាំង២ឱ្យបានខ្លាំងក្លា ដើម្បីកសាងធនធានមនុស្ស និងសេដ្ឋកិច្ចជាតិឱ្យបានរឹងមាំបំផុត។ ជាក់ស្ដែង ប្រទេសនេះ បានរៀបចំកញ្ចប់ថវិកាមិនតិចជាង ២០ពាន់លានដុល្លារនោះទេ សម្រាប់ចំណាយលើ ស័យអប់រំ និងហេដ្ឋារចនាសម្ព័ន្ធ។ ២. កំណែទម្រង់រដ្ឋបាល អនុគ្រោះពន្ធ ដើម្បីទាក់ទាញវិនិយោគគិន វិស័យពាណិជ្ជកម្ម ក៏ជារឿងសំខាន់បំផុត១ ក្នុងការជួយជំរុញសេដ្ឋកិច្ចឱ្យរីកចម្រើនទៅមុខផងដែរ។ អាស្រ័យហេតុនេះបានជាបណ្ដាប្រទេសនានាតែងតែកសាងខ្លួនឱ្យដូចជាមេដែក ដើម្បីស្រូបអ្នកវិនិយោគគិន ឱ្យចូលមករកស៊ីក្នុងប្រទេសខ្លួន។ អាស្រ័យហេតុនេះទើប ប្រធានាធិបតីឥណ្ឌូនេស៊ី បានធ្វើកំណែទម្រង់រដ្ឋបាល ច្បាប់ និងផ្នែកពន្ធ ឱ្យកាន់តែមានភាពលឿន រហ័សសាមញ្ញ និងមានមុខងារច្បាស់លាស់ ដើម្បីធ្វើឱ្យអ្នកដែលចង់ចូលមករកស៊ី មិនឈឺក្បាល មិនសាំញ៉ាំ និងរង់ចាំយូរសម្រាប់ប្រតិបត្តិការរកស៊ីរបស់ខ្លួន។ នាពេលកន្លងមក ក្នុងជំនួបជាមួយសេដ្ឋីពិភពលោក Elon Musk លោកក៏ធ្លាប់បានស្នើឱ្យសេដ្ឋីរូបនេះ ចូលមករកស៊ីក្នុងប្រទេសខ្លួនផងដែរ។ ៣. គោលការណ៍ សាមញ្ញ រហ័ស ប្រសិទ្ធភាព មុខងារច្បាស់លាស់ មិនថាជាការដាក់ចេញនូវគោលនយោបាយ ការអនុវត្តការងារ និងការរៀបចំកិច្ចការងាររដ្ឋបាលនានានោះទេ លោកតែងតែព្យាយាមរៀបចំឱ្យវាកាន់តែមានភាពសាមញ្ញងាយយល់ ងាយធ្វើ មានភាពរហ័សមិនសាំញ៉ាំមិនចំណាយពេលយូរ កិច្ចការងារនោះអាចផ្ដល់នូវប្រសិទ្ធភាពខ្ពស់ ហើយរាល់អ្វីដែលធ្វើត្រូវមានមុខងារតួនាទីច្បាស់លាស់បំផុត។ ការអនុវត្តនូវគោលការណ៍ដឹកនាំបែបនេះហើយ បានជួយឱ្យការដឹកនាំរបស់លោក មានប្រសិទ្ធភាព និងប្រសិទ្ធផលខ្ពស់។	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T09:51:13.999Z", "category": "ភាពជាអ្នកដឹកនាំ", "views": 897, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ពិធីចុះហត្ថលេខាផ្លូវការ លើអនុស្សរណៈយោគយល់ រវាងគម្រោង មានជ័យ រ៉េស៊ីដិនស៍ និង BIC Trust អនុញ្ញាតឱ្យវិនិយោគិនបរទេសអាចមានផ្ទះនៅ គម្រោង មានជ័យ រ៉េស៊ីដិនស៍ ជាមួយសេវាកម្ម BIC Trust	https://business-cambodia.com/articles/meanchey-residence-and-bic-trust	ភ្នំពេញ ថ្ងៃទី17 ខែឧសភា ឆ្នាំ2023 ក្រុមហ៊ុន រ៉ូសម៉ាវែល ប្រផឹធី ឌីវេឡុបម៉ិន ឯ.ក បានប្រារព្ធ ពិធីចុះហត្ថលេខា លើអនុស្សរណៈយោគយល់ដៃគូយុទ្ធសាស្រ្ត រវាង  គម្រោង មានជ័យ រ៉េស៊ីដិនស៍ ជាមួយ BIC TRUST CO., LTD., ប្រកបដោយការប្តេជ្ញាចិត្តរួមគ្នា ក្នុងការផ្តល់សេវាកម្មបរធនបាលកិច្ច (BIC Trust) ប្រកបដោយ វិជ្ជាជីវៈ ចំណេះដឹង និងបទពិសោធន៍ច្បាស់លាស់ ដើម្បីឆ្លើយតបនឹងតម្រូវការក្នុងវិស័យអចលនទ្រព្យនៅកម្ពុជា ពីសំណាក់វិនិយោគិនបរទេស។ ជាពិសេសគឺការទាក់ទាញនូវអ្នកវិនិយោគអន្តរជាតិ ក្នុងការកសាងភាពជឿជាក់ លើអចលទ្រព្យក្នុងទីផ្សារកម្ពុជា។ ថ្លែងនៅក្នុងពិធីចុះហត្ថលេខា លោកបណ្ឌិត Simon David Vancliff តំណាងគម្រោង មានជ័យ រ៉េស៊ីដិនស៍ នៃក្រុមហ៊ុន រ៉ូសម៉ាវែល ប្រផឹធី ឌីវេឡុបម៉ិន ឯ.ក មានប្រសាសន៍ថា យើងមានសេចក្តីរំភើបរីករាយ ដែលបានសហការជាមួយ BIC Trust ផ្តល់នូវសេវាកម្មបរធនបាលកិច្ចអចលទ្រព្យ ដើម្បីផ្តល់ឲ្យមានភាពងាយស្រួលសម្រាប់វិនិយោគិនបរទេសដែលមានបំណងចង់ទិញផ្ទះរបស់ គម្រោង មានជ័យ រ៉េស៊ីដិនស៍ ។ ថ្លែងនៅក្នុងពិធីចុះហត្ថលេខានេះផងដែរ លោកស្រីអគ្គនាយកនៃក្រុមហ៊ុន BIC Trust មានប្រសាសន៍ថា យើងមានសេចក្តីរំភើបរីករាយដែលបានសហការជាមួយ គម្រោង មានជ័យ រ៉េស៊ីដិនស៍ ក្នុងការផ្តល់នូវសេវាកម្មបរធនបាលកិច្ចអចលទ្រព្យ(BIC Trust) ដែលជាវិស័យថ្មីមួយនៅលើទីផ្សារកម្ពុជា ។ លោកស្រីបានបញ្ជាក់ថា BIC Trust ជាក្រុមហ៊ុនធំមួយដែលឈានមុខគេក្នុងចំណោមក្រុមហ៊ុនដែលផ្តល់សេវាកម្មបរធនបាលកិច្ចក្នុងប្រទេសកម្ពុជា។ បន្ទាប់ពីពិធីចុះហត្ថលេខារួចរាល់ដៃគូរសហការទាំងពីរបានចុះទស្សនាកិច្ចផ្ទាល់នៅការិយាល័យលក់គម្រោង មានជ័យ រ៉េស៊ីដិនស៍ ដែលនៅជាប់នឹងផ្សារទំនើប អ៊ីអនមានជ័យ (AEON 3) មហាវិថីសម្តេចតេជោហ៊ុនសែន (ផ្លូវ 60m)។ សម្រាប់ព័ត៌មានបន្ថែមអំពី គម្រោង មានជ័យ រ៉េស៊ីដិនស៍ សូមទំនាក់ទំនង៖ 078 / 089 / 090 72 77 88	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T09:41:29.102Z", "category": "PR", "views": 143, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
រំភើបណាស់! ក្រុមហ៊ុននិងធនាគារធំ១ នឹងចូលខ្លួនមកកែច្នៃសំរាមប្លាស្ទិកនៅកម្ពុជាដើម្បីឱ្យកម្ពុជាគ្មានសំរាម	https://business-cambodia.com/articles/one-big-company-and-bank-wants-to-change-waste-in-cambodia	ពិតជាដំណឹងដ៏សែនរីករាយខ្លាំងមែនទែន ដែលបច្ចុប្បនេះមានក្រុមហ៊ុនបរទេសមកចាប់អារម្មណ៍ចង់មកកែប្រែសំរាមនៅប្រទេសកម្ពុជាដើម្បីឱ្យកម្ពុជាមានភាពស្រស់ស្អាតខ្លាំងជាងមុន នឹងធ្វើឱ្យប្រទេសកម្ពុជាគ្មានសំរាមផងដែរ។ ជាក់ស្តែង កាលពីកន្លងទៅនេះក្រុមហ៊ុនធំ១របស់ចិនគឺក្រុមហ៊ុន Mizuda Group Co., Ltd បានបង្ហាញការចាប់អារម្មណ៍លើការវិនិយោគកែច្នៃដុតសំរាមនៅកម្ពុជាឱ្យក្លាយទៅជាថាមពលអគ្គិសនីសម្រាប់ប្រើប្រាស់នៅរាជធានីភ្នំពេញ។ នៅក្នុងជំនួបជាមួយ ឯកឧត្តម ឃួង ស្រេង ដែលជាអភិបាលរាជធានីភ្នំពេញ លោក Shan Jian Ming បានបង្ហើបថា ក្រុមហ៊ុនមានគោលបំណង ពិភាក្សាអំពីលទ្ធភាពនៃការធ្វើវិនិយោគលើគម្រោងផ្សេងៗ និងការចូលរួមចំណែកលើការអភិវឌ្ឍរាជធានីភ្នំពេញឱ្យកាន់តែស្រស់ស្អាត មានសោភណ្ឌភាពនិងស័ក្តិសមជាទីក្រុងទំនើប។ ជាមួយគ្នានោះដែរ ដើម្បីឱ្យកម្ពុជាក្លាយជាប្រទេសដែលគ្មានសំរាម ធនាគារពិភពលោក World Bank Cambodia-ធនាគារពិភពលោកប្រចាំកម្ពុជា បានប្រកាសអនុម័តផ្តល់គម្រោងមួយតម្លៃ ៦០លានដុល្លារអាមេរិក ដើម្បីជួយស្តានិងកែលម្អការគ្រប់គ្រងសំរាម សំណល់រឹង និងប្លាស្ទិកនៅកម្ពុជា។ ដោយគម្រោងនេះក៏បានបន្ថែមដោយទឹកប្រាក់ ៣លានដុល្លារទៀតជាសហហិរញ្ញប្បទានពីមូលនិធិ PROBLUE Trust Fund ផងដែរ។ យោងតាមការផ្សាយដោយផ្ទាល់លើផេកផ្លូវការរបស់ World Bank Cambodia-ធនាគារពិភពលោកប្រចាំកម្ពុជា បានឱ្យដឹងថា ដោយសារតែការរីកចម្រើននៃសេដ្ឋកិច្ច នគរូបនីយកម្ម និងទេសចរណ៍ក្នុងអំឡុងពេលប៉ុន្មានឆ្នាំនេះ បានបណ្តាលឱ្យសំណល់រឹង និងសំណល់ប្លាស្ទិក កើនបរិមាណច្រើនសន្ធឹកសន្ធាប់ដែរនៅកម្ពុជា។ ទន្ទឹមគ្នានេះ សេវាប្រមូលសំរាមនៅស្ថិតក្នុងអត្រាទាបនៅឡើយ, រីឯហេដ្ឋារចនាសម្ព័ន្ធទ្រទ្រង់ដល់ប្រព្រឹត្តិកម្មនិងចាក់ចោលកាកសំណល់ក៏នៅខ្វះខាត, ហើយការបោះចោលសំរាម និងសំណល់ប្លាស្ទិកនៅតាមដងផ្លូវ ផ្លូវទឹក, ការរាយប៉ាយសំរាមតាមផ្លូវ និងការដុតសំរាមនៅតែមានជាហូរហែរនៅឡើយ។ កិច្ចខិតខំក្នុងការគ្រប់គ្រងសំណល់នេះក៏នៅមានកម្រិតដែរ ដោយសារកង្វះបទប្បញ្ញត្តិ និងគោលនយោបាយសម្រាប់យកទៅអនុវត្តតាម។ នៅក្នុងនោះដែរ សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ បានមានប្រសាសន៍ថា “រាជរដ្ឋាភិបាលកម្ពុជាបានកំណត់យកការកែលម្អការគ្រប់គ្រងសំរាម សំណល់រឹង និង សំណល់ប្លាស្ទិកឱ្យកាន់តែល្អប្រសើរឡើងជាកិច្ចការដែលមានអាទិភាពខ្ពស់នៅក្នុងរបៀបវារៈរបស់ថ្នាក់ជាតិ ដូចមានចែងនៅក្នុងគោលនយោបាយស្តីពីការគ្រប់គ្រងសំរាម សំណល់រឹងទីប្រជុំជន ២០២០-២០៣០"។ ដូចនេះ ការគាំទ្រដល់ការអនុវត្តអនុក្រឹត្យលេខ ១១៣ ស្តីពីការគ្រប់គ្រងសំរាម សំណល់រឹងទីប្រជុំជន ដើម្បីបង្កើនប្រសិទ្ធភាព តម្លាភាព និងគណនេយ្យភាពនៃការគ្រប់គ្រងសេវាប្រមូលសំរាម និងការពារសុខភាពសាធារណៈ បរិស្ថាន និងទេសភាពនៅក្នុងប្រទេសកម្ពុជា គឺជាកិច្ចការអាទិភាពដ៏សំខាន់មួយរបស់រាជរដ្ឋាភិបាល៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T09:04:26.474Z", "category": "ចាប់ផ្តើមអាជីវកម្ម", "views": 3177, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
កាន់តែអស្ចារ្យ! ៦ឆ្នាំទៀត កម្ពុជានឹងធ្វើជាម្ចាស់ផ្ទះ ព្រឹត្តិការណ៍កីឡាដ៏ល្បី១ដែលមានប្រទេស៤៥ចូលរួម	https://business-cambodia.com/articles/asian-youth-games-2029-hosting	ព្រឹត្តិការណ៍កីឡាអាស៊ីអាគ្នេយ៍លើកទី៣២ ដែលកម្ពុជាធ្វើជាម្ចាស់ផ្ទះបានកន្លងផុតទៅហើយ អ្វីដែលកាន់តែអស្ចារ្យនឹងបងប្អូនទន្ទឹងរង់ចាំនោះគឺ ៦ឆ្នាំទៀតកម្ពុជានឹងធ្វើជាម្ចាស់ផ្ទះព្រឹត្តិការណ៍កីឡា Asian Youth Games លើកទី៥ ដែលនឹងមាន៤៥ប្រទេសចូលរួមមកពីទ្វីបអាស៊ីជួបជុំគ្នាលើដែនដីសុវណ្ណភូមិខ្មែរម្តងទៀត។ នេះបើយោងតាមការចុះផ្សាយពីក្រសួងព័ត៌មានចុះ ខែវិច្ឆិកា ឆ្នាំ២០២១។ ក្នុងការប្រកួតកីឡាលំដាប់ថ្នាក់អាស៊ីនេះដែរ មានការចូលរួមដោយ អត្តពលិកជាង៣០០០នាក់ មកពីប្រទេស៤៥ចូលរួម ដែលរំពឹងថាមាន១៨ប្រភេទកីឡា នាពហុកីឡាដ្ឋានជាតិមរតកតេជោក្នុងឆ្នាំ២០២៩។ សម្រាប់កីឡានេះនឹងប្រារព្ធធ្វើឡើងនៅរៀងរាល់៤ឆ្នាំម្តង ដោយធ្វើលើកទី១នៅឆ្នាំ២០០៩ នាប្រទេសសិង្ហបុរី ខណៈឆ្នាំ២០២៥ខាងមុខ ព្រឹត្តិការណ៍នេះនឹងធ្វើឡើងនៅប្រទេស Uzbekistan ។ នេះបើយោងតាមការចុះផ្សាយរបស់សារព័ត៌មានកីឡា Inside the games។ កម្ពុជាទទួលបានសិទ្ធិធ្វើជាម្ចាស់ផ្ទះនៅឆ្នាំ២០២៩ បន្ទាប់ពីព្រះរាជាណាចក្របានចុះហត្ថលេខាលើសិទ្ធិធ្វើជាម្ចាស់ផ្ទះនៅទីក្រុងឌូបៃ ប្រទេសអារ៉ាប់រួមកាលពីថ្ងៃទី ២១ ខែវិច្ឆិកា ឆ្នាំ២០២១ ក្រោមអធិបតីភាពឯកឧត្តមបណ្ឌិត ថោង ខុន រដ្ឋមន្រ្តីក្រសួងទេសចរណ៍ និងជាអគ្គលេខាធិការគណៈកម្មាធិការជាតិអូឡាំពិកកម្ពុជា (NOCC)។ គួរជម្រាបផងដែរថាព្រឹត្តិការណ៍ Asian Youth Games ធ្វើឡើងក្នុងគោលបំណងវិនិយោគលើយុវជនអាស៊ី ដើម្បីអនាគតកីឡា សង្គមកាន់តែប្រសើរឡើង និងប្រមូលផ្តុំសហគមន៍ សកម្មភាពវប្បធម៌ ដើម្បីផ្សព្វផ្សាយ និងស្វែងយល់ពីវប្បធម៌ផ្សេងៗគ្នានៅទូទាំងទ្វីបអាស៊ី៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T08:57:03.921Z", "category": "ភាពជាអ្នកដឹកនាំ", "views": 4169, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ជើងយន្តហោះ កើនឡើងខ្លាំង! តោះមកដឹងចំនួនអ្នកគាំទ្រវៀតណាម ដែលបានមកទស្សនាស៊ីហ្គេមនៅខ្មែរ	https://business-cambodia.com/articles/vn-visit-sea-game-cambodia	ជាដំណឹងដ៏រីករាយមួយ ស៊ីហ្គេមនៅកម្ពុជាបានទាញអ្នកគាំទ្រជនជាតិវៀតណាម ឱ្យមកទស្សនាជាច្រើននាក់ ខណៈអ្នកដំណើរដែលធ្វើដំណើរពីប្រទេសវៀតណាមមកកម្ពុជាតាមយន្តហោះកើនឡើងយ៉ាងខ្លាំងមុនការប្រកួតកីឡាស៊ីហ្គេមលើកទី៣២។ នេះបើយោងតាមការចុះផ្សាយរបស់សារព័ត៌មាន VIETNAM NET កាលពីពេលថ្មីនេះ។ លោក Tran Minh Hoan អ្នកគ្រប់គ្រងសាខានៃក្រុមហ៊ុនអាកាសចរណ៍វៀតណាមនៅកម្ពុជាបានឱ្យដឹងថា “ចំនួនជើងហោះហើរបរទេសមកកម្ពុជាបានកើនឡើង ២៥ភាគរយក្នុងរយៈពេលប៉ុន្មានថ្ងៃកន្លងមកនេះ រួមទាំងជើងហោះហើរមកពីប្រទេសវៀតណាមផងដែរ”។ ទន្ទឹមនឹងនេះដែរ នាយឧត្តមសេនីយ៍ សៅ សុខា អនុប្រធានគណៈកម្មាធិការជាតិរៀបចំការប្រកួតកីឡាស៊ីហ្គេមលើកទី៣២ (CAMSOC) មានប្រសាសន៍ថា “អ្នកគាំទ្រវៀតណាម និងជនបរទេសវៀតណាមនៅកម្ពុជាប្រមាណ ២ម៉ឺននាក់ បានចុះឈ្មោះជាមួយអាជ្ញាធរកម្ពុជា ដើម្បីទស្សនាការប្រកួតកីឡាដែលមានកីឡាករវៀតណាម”។ គួរបញ្ជាក់គួរជម្រាបផងដែរថា ការកើនឡើងដ៏គួរឱ្យកត់សម្គាល់នេះ មួយផ្នែកធំគឺមានការចូលរួមពីក្រុមហ៊ុនអាកាសចរណ៍វៀតណាមបានអនុវត្តការផ្សព្វផ្សាយជាច្រើន រួមទាំងការផ្តល់វ៉ាលី ១០០០ គីឡូក្រាមដោយឥតគិតថ្លៃសម្រាប់គណៈប្រតិភូ ក៏ដូចជាការកក់ទុក និងកាលវិភាគហោះហើរប្រកបដោយភាពបត់បែនសម្រាប់អត្តពលិកក្នុងស្រុក៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T08:47:45.921Z", "category": "កំពូលអ្នកលក់", "views": 7023, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
អស្ចារ្យ! ព្រឹត្តិការណ៍ស៊ីហ្គេមទើបចប់ ធនាគារពិភពលោកប្រកាសថាសេដ្ឋកិច្ចកម្ពុជានឹងកើន៥.៥%	https://business-cambodia.com/articles/world-bank-predict-cambodia-economy-growth	ជារៀងរាល់ឆ្នាំកំណើនសេដ្ឋកិច្ចកម្ពុជាកើនឡើងក្នុងរង្វង់៧% ប៉ុន្ដែចាប់តាំងពីចុងឆ្នាំ២០១៩នៅពេលដែលវិបត្តិកូវីដ១៩បានរាតត្បាតធ្វើឲ្យកំណើនសេដ្ឋកិច្ចកម្ពុជាធ្លាក់ចុះយ៉ាងខ្លាំង។ យ៉ាងណាមិញបើតាមការប្រកាសព័ត៌មានរបស់ធនាគារពិភពលោកប្រចាំនៅកម្ពុជាបានព្យាករថាសេដ្ឋកិច្ចកម្ពុជានៅឆ្នាំ២០២៣នេះរំពឹងនឹងកើនកើនប្រមាណ៥.៥%។ ក្នុងការប្រកាសព័ត៌មានរបស់ធនាគារពិភពលោកប្រចាំនៅកម្ពុជាបានឲ្យដឹងថា សេដ្ឋកិច្ចរបស់កម្ពុជា កំពុងមានសន្ទុះស្វាហាប់ឆ្ពោះ ទៅការស្តារឡើងវិញពេញលេញ ដោយសារមានការជំរុញពីផ្នែកនាំចេញ និងពីកំណើន ក្នុងផ្នែកសេវាកម្ម និងកសិកម្ម។ នៅក្នុងរបាយការណ៍ដដែលបានឲ្យដឹងទៀតថាឆ្នាំ ២០២២កន្លងទៅសេដ្ឋកិច្ចកម្ពុជាមានសភាពរឹងមាំ។ ក្នុងនោះកម្ពុជាសម្រេចបានកំណើនក្នុងកម្រិត ៥.២ភាគរយ។ ផ្នែកសំខាន់ដេលជួយឲ្យសេដ្ឋកិច្ចកម្ពុជាស្ទុះងើបឡើងវិញមានដូចជា សេវាកម្ម ជាពិសេសក្នុងផ្នែកពាណិជ្ជកម្ម ការធ្វើដំណើរ និងបដិសណ្ឋារកិច្ចជាដើម។ លើសពីនេះកត្តាដែលធ្វើឲ្យសេដ្ឋកចិច្ចកម្ពុជាស្ទុះងើបឡើងវិញគឺដោយសារថ្លៃទំនិញក្នុងស្រុកមានសភាពធូរស្រាលបន្តិចវិញ។ ទន្ទឹមគ្នានឹងការរក្សាបាននូវលំនឹងនៃថ្លៃប្រេងឥន្ធនៈ និងទំនិញ នៅទូទាំងពិភពលោកផងដែរ។ ចំណែកវិស័យកសិកម្មរបស់កម្ពុជា កំពុងរីកវិសាលភាពរបស់ខ្លួន ដោយមានច្រកចូលទៅកាន់ទីផ្សារ ក្នុងតំបន់កាន់តែច្រើន បន្ទាប់ពីការផ្តល់សច្ចាប័នលើកិច្ចព្រមព្រៀងពាណិជ្ជកម្មសេរី។ នៅក្នុងបរិបទនេះ ធនាគារពិភពលោកព្យាករថា កំណើនសេដ្ឋកិច្ចរបស់កម្ពុជានៅក្នុងឆ្នាំ២០២៣ នឹងស្ទុះឡើងដល់កម្រិត ៥.៥ភាគរយ។ បើតាមសម្ដីរបស់លោកស្រី ម៉ារីយ៉ាម សាលីម នាយកគ្រប់គ្រងនៃធនាគារពិភពលោកប្រចាំនៅកម្ពុជា បានឲ្យដឹងថា «ដើម្បីរក្សាឲ្យបាននូវដំណើរងើបឡើងវិញ នៃសេដ្ឋកិច្ចកម្ពុជា ចាំបាច់ត្រូវធ្វើពិពិធកម្មផលិតផល និងទីដៅទេសចរណ៍ ឲ្យកាន់តែសម្បូរបែបថែមទៀត។ ជាមួយគ្នានេះ កម្ពុជាក៏ចាំបាច់ត្រូវបង្កើនសមត្ថភាពប្រកួតប្រជែងរបស់ខ្លួនដែរ តាមរយៈការពង្រីកបណ្តាញផ្លូវគមនាគមន៍, កាត់បន្ថយរបាំងពាណិជ្ជកម្ម និងសម្រួលនីតិវិធីគយ ឲ្យកាន់តែរលូនថែមទៀត»។ បើតាមរយបាយការណ៍ធនាគារពិភពលោកបង្ហាញថា សម្រាប់រយៈពេលមធ្យម សេដ្ឋកិច្ចត្រូវបានរំពឹងថា នឹងកើនដល់៦ភាគរយ ដោយមានការទ្រទ្រង់ពីសំណាក់ សន្ទុះស្វាហាប់នៃការនាំចេញទំនិញ និងសេវាកម្ម និងពីសំណាក់ការកើនឡើង នៃការវិនិយោគ ជាពិសេសក្រោមរូបភាពដៃគូរវាងផ្នែកសាធារណៈ និងផ្នែកឯកជន ទៅលើគម្រោងហេដ្ឋារចនាសម្ព័ន្ធធំៗ មានកំពង់ផែសមុទ្រ និងផ្លូវជាដើម។ ដូច្នេះ កម្ពុជាអាចជំរុញកំណើននេះបានតាមរយៈការវិនិយោគលើតភ្ជាប់នៃហេដ្ឋារចនាសម្ព័ន្ធ និងការអភិវឌ្ឍធនធានមនុស្ស ធានាបាននូវស្ថិរភាពផ្នែកហិរញ្ញវត្ថុ និងជំរុញការធ្វើពិពិធកម្មការនាំចេញ ដើម្បីពង្រីកភាពធន់របស់សេដ្ឋកិច្ច និងភាពប្រកួតប្រជែងរបស់ខ្លួន៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T08:41:16.893Z", "category": "ហិរញ្ញវត្ថុ", "views": 11980, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ឯកឧត្ដម ស៊ុន ចាន់ថុល៖ គម្រោងផ្លូវល្បឿនលឿនទី៣ "ភ្នំពេញ-សៀមរាប" អាចនឹងសាងសង់ហួសទៅដល់ក្រុងប៉ោយប៉ែត	https://business-cambodia.com/articles/expressway-phnom-penh-to-siem-reap-	គម្រោងផ្លូវល្បឿនលឿនភ្នំពេញ-សៀមរាប ដែលជាគម្រោងផ្លូវល្បឿនលឿនថ្មីទី៣ របស់កម្ពុជា បច្ចុប្បន្នបាននិងកំពុងដំណើរការសិក្សានៅឡើយ ខណៈគម្រោងផ្លូវល្បឿនលឿនថ្មីនេះអាចនឹងបន្តហួសទៅដល់ក្រុងប៉ោយប៉ែតថែមទៀតផង។ នេះបើយោងតាមប្រសាសន៍លើកឡើងរបស់ឯកឧត្តម ស៊ុន ចាន់ថុល ទេសរដ្ឋមន្ត្រី រដ្ឋមន្រ្តីក្រសួងសាធារណការ និងដឹកជញ្ជូន ។ ថ្លែងនៅក្នុងពិធីចុះហត្ថលេខាលើកិច្ចសន្យាភាពជាដៃគូរវាងរដ្ឋ និងឯកជន នៃគម្រោងហេដ្ឋារចនាសម្ព័ន្ធផ្លូវល្បឿនលឿនតភ្ជាប់ពីរាជធានីភ្នំពេញទៅ ក្រុងបាវិត កាលពីព្រឹកថ្ងៃទី ១៨ ខែឧសភា ឆ្នាំ២០២៣ ឯកឧត្តមបានមានប្រសាសន៍ថា  “ដោយសារតែគេទុកចិត្តលើរាជរដ្ឋាភិបាល ដោយសារប្រទេសមានសុខសន្តិភាព សេដ្ឋកិច្ចមានការីកចម្រើន ហើយខ្ញុំសង្ឃឹមថាលទ្ធផលនៃការសិក្សានេះល្អ និងឈានដល់ការចុះកិច្ចព្រមព្រៀងជាដៃគូរវាងរដ្ឋនិងក្រុមហ៊ុនឯកជន ផ្លូវល្បឿនលឿនពីភ្នំពេញ-សៀមរាប អាចបន្តពីសៀមរាបទៅប៉ោយប៉ែតផងដែរ” ។ ក្នុងនោះឯឧត្តម ក៏បានលើកឡើងដែរថា “នៅដាច់ខែ៥ នេះក្រុមហ៊ុន CRBC)គាត់នឹងសិក្សាចប់  ហើយនឹងមានការស្នើរសុំចុះ MOU នៅខែក្រោយនេះ។ អ៊ីចឹងយើងបើកសារដ្ឋានសាងសង់ផ្លូវល្បឿនលឿនទី២ ពេលជាមួយគ្នានេះ យើងចុះហ្ថលេខា លើអនុស្សរណៈនៃការយោគយល់គ្នា នៅខែ៦នេះដែរ ដោយបើកមួយចុះមកមួយទៀត” ។ សូមជម្រាបផងដែរថា សម្រាប់គម្រោងផ្លូវល្បឿនលឿនថ្មីទី៣នេះ នៅមិនទាន់បញ្ជាក់ប្រវែងសរុប និងចំនួនទឹកប្រាក់សម្រាប់ការសាងសង់នៅឡើយនោះទេ។ ប៉ុន្ដែគម្រោងផ្លូវនេះ អាចនឹងមានប្រវែង វែងជាងគម្រោងផ្លូវល្បឿនលឿនទី១ និងផ្លូវល្បឿនលឿនទី២ ហើយចំពោះថវិកាក៏នឹងអាចចំណាយច្រើនជាងផងដែរ៕ អត្ថបទដោយ៖ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T08:09:10.797Z", "category": "អចលនទ្រព្យ", "views": 6136, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ចំណាយពេល២០ឆ្នាំនៅស្រុកខ្មែរ បុរសមកពីអឺរ៉ុប១រូបនេះ ចាយទុនខ្ទង់លាន$ បង្កើតរីស៊តនៅខេត្តកែប	https://business-cambodia.com/articles/kep-west	លោក មូន ចូសេហ្វ (MOONS JOZEF) លោកគឺជា CEO របស់រមណីដ្ឋាន និងរីស៊ត របស់ថ្ងៃបាំងឆ័ត្រ រួមទាំងកែបវេស ដែលគ្រប់គ្នាបានដឹងនិងបានស្គាល់រួចមកហើយគឺជាហាងកាហ្វេជាប់មាត់សមុទ្រដ៏ល្បីល្បាញមួយនៅឆ្នេរកែប។ក្នុងកិច្ចសម្ភាសន៍ជាមួយ Business Cambodia លោក មូន ចូសេហ្វ បានឱ្យដឹងថា លោកគឺជាជនជាតិប៊ែលហ្សិក និងបានចូលមករស់នៅប្រទេសកម្ពុជាអស់រយៈពេលប្រមាណជា ២០ឆ្នាំមកហើយ ពោលគឺលោកមករស់នៅប្រទេសកម្ពុជាតាំងពីឆ្នាំ ២០០៣ មកម្លេះ។ ចាប់តាំងពីមករស់នៅខ្មែររយៈពេល ២០ ឆ្នាំ លោក មូន ចូសេហ្វ បានជួយដល់ប្រទេសកម្ពុជាជាច្រើនដោយលោកធ្លាប់បានធ្វើការជាមួយអង្គការជាច្រើនដោយមិនយកប្រាក់កម្រៃអស់រយៈពេលជាច្រើនឆ្នាំ។រហូតក្រោយមកទៀតលោកបានបង្កើតជារីស៊តមួយកន្លែងនៅក្រុងកែបឈ្មោះថា “ថ្ងៃបាំងឆ័ត្រ” បន្ទាប់ពីបានបើកអាជីវកម្មនេះហើយ ដោយមើលឃើញពីសក្តានុពលរបស់ខេត្តកែបមានភាពអំណោយផលខាងវិស័យទេសចរណ៍លោក មូន ចូសេហ្វ បានចាប់ដៃគ្នាសហការជាមួយរាជរដ្ឋាភិបាល បង្កើតជាហាងកាហ្វេដ៏ប្រណិតមួយឡើង ដើម្បីទាក់ទាញភ្ញៀវទេសចរណ៍មកកាន់ខេត្តកែបកាន់តែច្រើន និងបានបង្កើតឱកាសការងារជូនដល់ប្រជាជនខ្មែរថែមទៀតផង។ បើតាមការលើកឡើងពីលោក មូន ចូសេហ្វ ដោយផ្ទាល់ លោកបានរៀបរាបឱ្យដឹងថា គោលដៅធំបំផុតដែលលោកបង្កើត “Kep West” នេះគឺដោយសារតែលោកចង់ឱ្យខេត្តកែបក្លាយជាគោលដៅទេសចរណ៍ធំមួយនៅពេលអនាគត ប្រែក្លាយទៅជាខេត្តដែលមានសក្តានុពល ភាពល្បីល្បាញ មានភាពច្នៃប្រឌិត ស៊ីវិល័យទាក់ទាញ។ គួរបញ្ជាក់ផងដែរថា គោលដៅនាថ្ងៃអនាគត លោក មូន ចូសេហ្វ នឹងប្រែក្លាយឆ្នេរកែបឱ្យក្លាយទៅជាគោលដៅទេសចរណ៍ដ៏ធំបំផុត ដែលមានជាមជ្ឈមណ្ឌលជិះទូកមើលថ្ងៃលិច និងជា កន្លែងរុករកមើលបាតសមុទ្រជាដើម។ យ៉ាងណាមិញសម្រាប់បងប្អូនដែលបានទៅលេងខេត្តកែប កុំភ្លេចឈាងចូលទស្សនារមណីដ្ឋានរបស់កែបវេសបាន ដោយមានបើកទទួលភ្ញៀវចាប់ពីម៉ោង ៧ព្រឹក ដល់ម៉ោង ១០យប់សម្រាប់ថ្ងៃធម្មតា និងបើកដលយប់អធ្រាត្រសម្រាប់ថ្ងៃចុងសប្តាហ៍៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T07:43:18.804Z", "category": "ចាប់ផ្តើមអាជីវកម្ម", "views": 1822, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ត្រៀមទីតាំង ត្រៀមលុយរួច! ថៃសន្យាធ្វើរឿង១នេះឲ្យល្អបំផុត ពេលខ្លួនធ្វើជាម្ចាស់ផ្ទះស៊ីហ្គេម ឆ្នាំ២០២៥	https://business-cambodia.com/articles/thailand-promise-one-thing	បន្ទាប់ពីត្រៀមទីតាំង និងថវិកាគ្រោងចំណាយរួចជាស្រេច ប្រទេសថៃបានសន្យាថាខ្លួននឹងរៀបចំព្រឹត្តិការណ៍ស៊ីហ្គេម លើកទី៣៣ និងអាស៊ានប៉ារ៉ាហ្គេមក្នុងឆ្នាំ២០២៥ ឲ្យមានស្តង់ដារខ្ពស់បំផុតតាមដែលអាចធ្វើទៅបាន ក្នុងនាមជាម្ចាស់ផ្ទះ។ នេះបើយោងតាមទីភ្នាក់ងារសារព័ត៌មាន Oana News ចុះផ្សាយនាថ្ងៃទី១៨ ខែឧសភា ឆ្នាំ២០២៣។ លោក Gongsak Yodmani អភិបាលនៃអាជ្ញាធរកីឡាថៃ (SAT) បានប្រាប់សន្និសីទសារព័ត៌មានក្នុងទីក្រុងភ្នំពេញថា៖ «ព្រឹត្តិការណ៍ស៊ីហ្គេម លើកទី៣៣ នឹងប្រារព្ធឡើងនៅទីក្រុងបាងកក ឈុនបុរី និងសុងក្លា ចាប់ពីថ្ងៃទី៩ ដល់ថ្ងៃទី ២០ ខែធ្នូ ឆ្នាំ២០២៥។ ការរៀបចំទាំងអស់នឹងប្រព្រឹត្តទៅដោយរលូន ឲ្យមានស្តង់ដារខ្ពស់បំផុតតាមដែលអាចធ្វើទៅបាន ក្នុងនាមជាម្ចាស់ផ្ទះ»។ ក្នុងនោះអគ្គលេខាធិការគណៈកម្មាធិការជាតិអូឡាំពិកកម្ពុជា លោក វ៉ាត់ ចំរើន បានចូលរួមអបអរសាទរចំពោះប្រទេសថៃ និងបង្ហាញពីបំណងចង់អភិវឌ្ឍទាំងស៊ីហ្គេម និងទំនាក់ទំនងរវាងប្រទេសអាស៊ានជាមួយតំណាងមកពីប្រទេសជាសមាជិកផ្សេងទៀត ដែលបានសន្យាគាំទ្រ និងសាមគ្គីភាពចំពោះប្រទេសថៃ។ គួរជម្រាបផងដែរថា ការប្រកួតកីឡាស៊ីហ្គេមលើកទី៣៣ នាពេលខាងមុខ នឹងក្លាយជាលើកទី៦ហើយ ដែលប្រទេសថៃធ្វើជាម្ចាស់ផ្ទះនៃព្រឹត្តិការណ៍កីឡាអាស៊ីអាគ្នេយ៍នេះ ដោយបានរៀបចំលើកចុងក្រោយកាលពីឆ្នាំ២០០៧ នៅខេត្តនគររាជសីមា៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T06:43:00.629Z", "category": "ភាពជាអ្នកដឹកនាំ", "views": 6757, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
វ័យខ្ទង់៣០ឆ្នាំ យុវជនឥណ្ឌូនេស៊ី២រូបនេះ អាចបង្កើតក្រុមហ៊ុនតម្លៃ១០ពាន់លាន$ វាយលុកទីផ្សារពេញអាស៊ាន	https://business-cambodia.com/articles/go-jek-indonesy	ប្រិយមិត្តដែលធ្លាប់ទៅប្រទេស ឥណ្ឌូនេស៊ី វៀតណាម សិង្ហបុរី ថៃ និង ហ្វីលីពីនប្រហែលជាធ្លាប់ស្គាល់ក្រុមហ៊ុនដឹកអ្នកដំណើរ PT Gojek រួចមកហើយ ប៉ុន្តែបងប្អូនប្រហែលមិនទាន់ដឹងទេថានរណានៅពីក្រោយជំនួញគ្រាក់ៗមួយនេះ។ ដូច្នេះហើយថ្ងៃនេះ Business Cambodia សូមលើកយកបុគ្គលវ័យខ្ទង់៣០ឆ្នាំ២រូប ដែលបានបង្កើតក្រុមហ៊ុនយក្សនេះឡើង ដែលកំពុងវៃលុកពេញទីផ្សារអាស៊ានយ៉ាងខ្លាំង។ ក្រុមហ៊ុនដឹកអ្នកដំណើរដោយម៉ូតូ Gojek ត្រូវបានបង្កើតឡើងនៅឆ្នាំ ២០១៥ ជាមួយនឹងទ្រព្យសម្បត្តិសុទ្ធចំនួន ១០ ពាន់លានដុល្លារដែលជាស្នារដៃបុគ្គលខ្លាំងរបស់ឥណ្ឌូនេស៊ីពីររូបចាប់ដៃគ្នាបង្កើតវាឡើង ដោយទី១គឺលោក Nadiem Makarim មានអាយុ៣៩ឆ្នាំ បានបញ្ជាប់ ថ្នាក់អនុបណ្ឌិត នៅ សាលាធុរកិច្ចនៅសាលា Harvard ។ ចំណែកបុគ្គលសំខាន់ទី២ គឺលោក Kevin Aluwi មានអាយុ ៣៦ បានបញ្ចប់ការសិក្សាថ្នាក់បរិញ្ញាបត្រផ្នែកជំនួញពីសកវិទ្យាល័យ USC Marshall School of Business។ ដំបូងឡើយ ក្រុមហ៊ុនមានម៉ូតូដឹកអ្នកដំណើរត្រឹមតែ២០គ្រឿងប៉ុណ្ណោះ ប៉ុន្តែបច្ចុប្បន្នមានអ្នកបើកបរប្រមាណ២លាននាក់ ដោយកំណើននៃការផ្លាស់ប្តូដ៏ធំមួយនេះដោយសារតែ Gojek មានចំណុចពិសេសខុសគេ ហើយមានការអាប់ឌែតជាប្រចាំ។ ជាក់ស្តែងលទ្ធផលរបស់ Gojek គឺបានមកពីការលក់សេវាកម្មច្រើនមុខរបស់ខ្លួនដូចជា ការដឹកអ្នកដំណើរ (GoRide) ការដឹកជញ្ជូនទំនិញ (GoSend) និងការទិញទំនិញ (GoMart)។ មកដល់ថ្ងៃនេះ Gojek បានចាប់ដៃគូជាមួយអ្ពាណិជ្ជករខ្ទង់ ១២៥.០០០ នាក់ ហើយនឹងកំពុងសង្ញំពង្រីកខ្លួនទូទាំង ៥០ ខេត្តក្រុងក្នុងប្រទេសឥណ្ឌូនេស៊ី រូមមានតាមតំបន់ជនបទផងដដែរ។ ដោយសារតែចំណុចខ្លាំងអស់នេះហើយ ទើបធ្វើយីហោមួយនេះទទួលបានការគាំទ្រពីសំណាក់អតិថិជនច្រើនខ្លាំងបែបនេះ។ គួរជម្រាបផងដែរថា មូលហេតុដែលអ្នកទាំងពីបង្កើតក្រុមហ៊ុននេះឡើងដោយសារតែពួកលោក ចង់ផ្តល់ភាពងាយស្រួលដល់អតិថិជនក្នុងការធ្វើដំណើរជិតៗ ដោយផ្តល់ឱ្យសហគមន៍នូវការផ្តល់នូវការធ្វើដំណើរកាន់តែប្រសើរជាងមុន ហើយវាក៏ផ្តល់ឱ្យអ្នកបើកបរ ojek មានការងារធ្វើបន្ថែមទៀត៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T06:10:17.140Z", "category": "កំពូលអ្នកលក់", "views": 364, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ធនាគារ CIMB និងវិទ្យាស្ថានខេមអេដ ប្រគល់អាហារូបករណ៍ ដល់និស្សិតកម្ពុជា ៦រូប ក្រោមគម្រោងសកម្មភាពទំនួលខុសត្រូវសង្គម	https://business-cambodia.com/articles/cimb-bank-and-camed-institution-awarded-scholarships-to-6-cambodian-students-under-the-csr-project	រាជធានីភ្នំពេញ - ថ្ងៃទី១០ ខែឧសភា ឆ្នាំ២០២៣៖ ធនាគារ ស៊ីអាយអិមប៊ី ភីអិលស៊ី (ធនាគារ CIMB) ដែលជាធនាគារអន្តរជាតិឈានមុខគេមួយ និងវិទ្យាស្ថានខេមអេដ ដែលជាគ្រឹះស្ថានឧត្តមសិក្សា ឈានមុខគេ លើជំនាញគណនេយ្យ និងហិរញ្ញវត្ថុ ក្នុងប្រទេសកម្ពុជា បានប្រារព្ធពិធីប្រគល់ អាហារូបករណ៍ដល់និស្សិតកម្ពុជា ចំនួន ៦រូប ស្មើនឹងកញ្ចប់ទឹកប្រាក់រហូតដល់ ៧២.០០០ដុល្លារ អាមេរិក ដើម្បីបន្តការសិក្សាថ្នាក់ បរិញ្ញាបត្រជំនាញ គណនេយ្យ និងហិរញ្ញវត្ថុ នៅវិទ្យាស្ថានខេមអេដ ចាប់ពីឆ្នាំសិក្សា២០២៣។  គម្រោងទំនួលខុសត្រូវសង្គម (CSR) របស់ធនាគារ CIMB និងវិទ្យាស្ថានខេមអេដ ត្រូវបានបង្កើតឡើង ក្នុងគោលបំណងប្តេជ្ញាកសាងចំណេះយល់ដឹង អំពីវិស័យហិរញ្ញវត្ថុក្នុងសង្គម ឲ្យមានវឌ្ឍនភាព ជាលំដាប់ សម្រាប់អនាគតកាល ក៏ដូចបច្ចុប្បន្ន តាមរយៈការចូលរួមបង្កើនធនធានអ្នកជំនាញផ្នែក គណនេយ្យ និងហិរញ្ញវត្ថុ ហើយ ជាពិសេសផ្តល់ឱកាសដល់ប្អូនសិស្សានុសិស្ស ដែលមានសមត្ថភាព ហើយពុំមានលទ្ធភាពគ្រប់គ្រាន់ ដើម្បីបន្តការសិក្សា នៅគ្រឹះស្ថានឧត្តមសិក្សា ដែលមានការទទួល ស្គាល់ជាអន្តរជាតិ ដូចជាវិទ្យាស្ថានខេមអេដ។ កម្មវិធីប្រគល់អាហារូបករណ៍នេះ ត្រូវបានប្រារព្ធធ្វើឡើងនៅវិទ្យាស្ថានខេមអេដ ក្រោមអធិបតីភាពរបស់ លោកស្រី អ៊ុំ ចិន្តាភក្តី នាយកធនធានមនុស្ស របស់ធនាគារ CIMB និងលោក ខេស៊ី បាណេត នាយកនៃ វិទ្យាស្ថានខេមអេដ ព្រមទាំងបុគ្គលិកតំណាង នៃស្ថាប័នទាំងពីរ។ ជាកិច្ចចាប់ផ្តើមនៃកម្មវិធី លោកបណ្ឌិត ព្រំម វីរៈ ប្រធានក្រុមប្រឹក្សាភិបាល នៃវិទ្យាស្ថានខេមអេដ បានមានប្រសាសន៍ថា៖ ប្អូនៗដែលបានទទួលអាហារូបករណ៍ ពីធនាគារ CIMB នាពេលនេះ                              សុទ្ធតែមានសំណាងខ្ពស់ ព្រោះថា បន្ថែមពីលើការទទួលអាហារូបករណ៍សិក្សានៅវិទ្យាស្ថានខេមអេដ ប្អូនៗ ក៏នឹងមានឱកាសទៅបម្រើការងារនៅធនាគារ CIMB ដែលជាធនាគារអន្តរជាតិ មានសាខា នៅគ្រប់ប្រទេស ក្នុងតំបន់អាស៊ាន ហើយក៍ត្រូវបានទទួលស្គាល់ថា ជាធនាគារអន្តរជាតិធំលំដាប់លេខ ២ នៅប្រទេសម៉ាឡេស៊ី និងលំដាប់លេខ៥ ក្នុងតំបន់អាស៊ាន។ ជាចុងបញ្ចប់ លោកបណ្ឌិត ព្រំម វីវៈ ក៏បានឲ្យដំបូន្មានឲ្យនិស្សិតអាហារូបករណ៍ទាំងអស់ ខិតខំយកចិត្តទុកដាក់ លើការសិក្សា ដើម្បីទទួលបាននូវជំនាញមួយច្បាស់លាស់ និងមានឱកាសធ្វើការ នៅក្រុមហ៊ុនល្បីៗ មិនថាក្រុមហ៊ុនវិនិយោគ ក្រសួង និងធនាគារ ជាពិសេសធនាគារ CIMB ជាដើម។ លោកខេស៊ី បាណេត នាយក នៃវិទ្យាស្ថានខេមអេដ បានមានប្រសាសន៍ថា៖ ជាង១០ឆ្នាំមកហើយ ដែលវិទ្យាស្ថានខេមអេដ បានមានទំនាក់ទំនងយ៉ាងល្អប្រសើរជាមួយធនាគារ CIMB ក្រោមរូបភាពផ្តល់ នូវនិស្សិតដែលមានជំនាញខ្ពស់ផ្នែកហិរញ្ញវត្ថុ និងសវនកម្ម ទៅបម្រើការងារ នៅធនាគារ CIMB ហើយធនាគារ CIMB ក៏តែងតែបញ្ជូនបុគ្គលិករបស់ខ្លួន មកសិក្សាបន្ថែម នៅវិទ្យាស្ថានខេមអេដ ដើម្បីពង្រឹងជំនាញការងារផងដែរ។ លោកខេស៊ី បាណេត ក៏បានបញ្ជាក់ថា វិទ្យាស្ថានខេមអេដ និងធនាគារ CIMB មានគោលបំណងរួមគ្នាមួយ នោះគឺបង្កើនការប្រើប្រាស់ធនធានហិរញ្ញវត្ថុ នៅប្រទេសកម្ពុជាប្រកប ដោយប្រសិទ្ធភាព សម្រាប់អភិវឌ្ឍសេដ្ឋកិច្ចប្រទេស។ ដូច្នេះកម្មវិធីប្រគល់អាហារូបករណ៍នាពេលនេះ គឺជាសក្ខីភាពយ៉ាងជាក់ច្បាស់ ព្រោះថានិស្សិតដែលមានជំនាញគឺជា កាតាលីករដ៏សំខាន់មួយ ក្នុងការ ទ្រទ្រង់ និងអភិវឌ្ឍសេដ្ឋកិច្ចប្រទេសជាតិ។ នៅក្នុងឱកាសនេះផងដែរ លោកស្រី អ៊ុំ ចិន្តាភក្តី នាយកធនធានមនុស្ស នៃធនាគារ CIMB បានមានប្រសាសន៍ថា៖ «ស្របតាមការប្តេជ្ញាចិត្តរបស់ធនាគារ CIMB ក្នុងការលើកស្ទួយវិស័យអប់រំ ក្នុងប្រទេសកម្ពុជា យើងពិតជាមានជំនឿយ៉ាងមុតមាំថា វិទ្យាស្ថានខេមអេដ គឺជាដៃគូដ៏សក្តិសមបំផុត ដើម្បីរួមគ្នាកសាងធនធានមនុស្ស ប្រកបដោយគុណភាព ជាពិសេសផ្នែកគណនេយ្យ និងហិរញ្ញវត្ថុ។ តាងនាមឲ្យធនាគារ CIMB ខ្ញុំមានក្តីសោមនស្សរីករាយក្រៃលែង ក្នុងការប្រកាសផ្តល់អាហារូបករណ៍សិក្សា ដល់និស្សិតឆ្នើមទាំង ៦រូប នាពេលនេះ»។ ជាមួយគ្នានេះ អ្នកស្រី អុំ ចិន្តាភក្តី បានជូនពរដល់និស្សិតអាហារូបករណ៍ទាំង ៦រូបរបស់យើង ឲ្យសម្រេចបានជោគជ័យ សម្រាប់សិក្សាថ្នាក់បរិញ្ញាបត្រ នៅវិទ្យាស្ថានខេមអេដ ដើម្បីអនាគតខ្លួនឯង និងគ្រួសារ ក៏ដូចជារួមចំណែកដល់ការអភិវឌ្ឍ សម្រាប់សង្គមជាតិទាំងមូលផងដែរ។ មិនតែប៉ុណ្ណោះ អ្នកស្រីបានលើកទឹកចិត្ត ដល់សិស្សនិស្សិតខ្មែរដទៃទៀត ឲ្យបន្តខិតខំប្រឹងប្រែងបន្ថែមទៀត ក្នុងការសិក្សា ព្រមទាំងត្រៀមខ្លួន សម្រាប់កម្មវិធីអាហារូបករណ៍ផ្សេងៗ រួមទាំងកម្មវិធីអាហារូបករណ៍ របស់ធនាគារ CIMB នាពេលខាងមុខផងដែរ។ សូមរំលឹកផងដែរថា ធនាគារ CIMB បានចាប់ផ្តើមប្រតិបត្តិការ ក្នុងទីផ្សារប្រទេសកម្ពុជា ក្នុងឆ្នាំ២០១០ ដោយបាន បើកដំណើរការសាខាពាណិជ្ជទី១ នៅចំកណ្តាលរាជធានីភ្នំពេញ។ បច្ចុប្បន្ននេះ ធនាគារបានពង្រីកសាខា របស់ខ្លួនរហូតដល់ ១៤ ទូទាំងប្រទេស ដោយមានផ្តល់ជូនសេវាកម្ម និងផលិតផលធនាគារដ៏ទូលំទូលាយ រួមមានសេវាកម្មហិរញ្ញវត្ថុបុគ្គល សេវាកម្មហិរញ្ញពាណិជ្ជកម្ម ព្រមទាំងសេវាកម្មហិរញ្ញវត្ថុសាជីវកម្ម សេវាប្រតិបត្តិការ និងគ្រឹះស្ថានហិរញ្ញវត្ថុផងដែរ។ វិទ្យាស្ថានខេមអេដ ជាគ្រឹះស្ថានឧត្តមសិក្សាឈានមុខគេ លើជំនាញគណនេយ្យ និងហិរញ្ញវត្ថុ ក្នុងប្រទេសកម្ពុជា។ ក្នុងរយៈពេល ២៣ឆ្នាំនេះមកនេះ វិទ្យាស្ថានខេមអេដ បានខិតខំយ៉ាងខ្លាំង ដើម្បីបង្កើត កាលានុវត្តភាពដល់និស្សិត និងសាធារណៈជនទូទៅ ដែលសិក្សានៅវិទ្យាស្ថាន ដោយយកគុណភាពជាចម្បង ជាពិសេសចំពោះ គុណភាពសាស្ត្រាចារ្យ និងកម្មវិធីសិក្សា ដើម្បីអោយ ស្របទៅនឹងមាត្រដ្ឋានជាតិ និងអន្តរជាតិ។ ជាលទ្ធផល វិទ្យាស្ថានទទួលបាននូវការទទួល ស្គាល់គុណភាព ពីសំណាក់ស្ថាប័នជាតិ និងអន្តរជាតិជាច្រើន។   អំពីធនាគារ ស៊ីអាយអិមប៊ី ភីអិលស៊ី   ធនាគារ ស៊ីអាយអិមប៊ី ភីអិលស៊ី ជាផ្នែកមួយនៃស៊ីអាយអិមប៊ី គ្រុប ដែលបានចាប់ផ្តើមប្រតិបត្តិការ នៅថ្ងៃទី១៩ ខែវិច្ឆិកា ឆ្នាំ២០១០ ដោយបានបើកសាខាពាណិជ្ជទី១ នៅចំកណ្តាលរាជធានីភ្នំពេញ។ បច្ចុប្បន្ន ធនាគារមានសាខាចំនួន ១៤កន្លែង នៅក្នុងខេត្តរាជធានីសំខាន់ៗទាំង៥ រួមមានរាជធានីភ្នំពេញ ខេត្តសៀមរាប ខេត្តព្រះសីហនុ ខេត្តកំពង់ចាម និងខេត្តបាត់ដំបង។ ជាមួយនឹងអតិថិជនទាំងបុគ្គលសរុបប្រមាណ ៣៥,០០០នាក់ ធនាគារ ស៊ីអាយអិមប៊ី មានផ្តល់ជូនសេវាកម្ម និងផលិតផលធនាគារដ៏ទូលំទូលាយ រួមមានសេវាកម្មហិរញ្ញវត្ថុ បុគ្គល សេវាកម្មហិរញ្ញពាណិជ្ជកម្ម ព្រមទាំងសេវាកម្មហិរញ្ញវត្ថុ សាជីវកម្ម សេវាប្រតិបត្តិការ និងគ្រឹះស្ថានហិរញ្ញវត្ថុផងដែរ។   ស៊ីអាយអិមប៊ី គ្រុប គឺជាស្ថាប័នហិរញ្ញវត្ថុដ៏ធំបំ ផុតទីពីររបស់ប្រទេស ម៉ាឡេស៊ី និងជាធនាគារសាកលនាំមុខគេមួយក្នុងតំបន់អាស៊ាន។ ធនាគារនេះមានផ្តល់ជូនសេវាកម្មធនាគារពាណិជ្ជ ធនាគារវិនិយោគ ធនាគារឥស្លាម ក៏ដូចជាផលិតផល និងសេវាកម្មគ្រប់គ្រង ទ្រព្យសកម្ម និងធានារ៉ាប់រង។ មានទីស្នាក់ការកណ្តាល នៅក្រុងគូឡាឡាំពួ បច្ចុប្បន្ននេះ ស៊ីអាយអិមប៊ី គ្រុប មានវត្តមាន នៅប្រទេសទាំង ១០ ក្នុងចំណោមប្រទេសទាំង១០ ក្នុងតំប ន់អាស៊ាន (ប្រទេសម៉ាឡេស៊ី ឥណ្ឌូនេស៊ី សិង្ហបុរី ថៃ កម្ពុជា ប្រ៊ុយណេ វៀតណាម ភូមា ឡាវ និងហ្វីលីពីន)។ ក្រៅពីតំបន់អាស៊ាន ស៊ីអាយអិមប៊ី គ្រុប ក៏មានវត្តមាន នៅប្រទេសចិន ហុងកុង ឥណ្ឌា ស្រីលង្កា កូរ៉េ សហរដ្ឋអាមេរិក និងចក្រភពអង់គ្លេស។   ស៊ីអាយអិមប៊ី គ្រុប មានបណ្តាញសាខាធំជាងគេនៅក្នុងតំបន់ អាស៊ាន ជាមួយសាខាជាង ៧៤០ កន្លែង គិតត្រឹមថ្ងៃទី៣១ ខែធ្នូ ឆ្នាំ២០២០។ ធនាគារវិនិយោគរបស់ស៊ីអាយអិមប៊ី គ្រុប ក៏ស្ថិតក្នុងចំណោមធនាគារវិនិយោគធំជាងគេបំផុតក្នុងតំបន់អាស៊ីប៉ាស៊ីហ្វិក ដែលផ្តល់ការវិភាគទៅលើផ្សារភាគហ៊ុន របស់ក្រុមហ៊ុនជាង ៦០០ ក្រុមហ៊ុន នៅក្នុងតំបន់។   ស៊ីអាយអិមប៊ី គ្រុប ដំណើរការអាជីវកម្មតាមរយៈអង្គភាពចម្បងបី គឺធនាគារ ស៊ីអាយអិមប៊ី (CIMB Bank) ធនាគារវិនិយោគ ស៊ីអាយអិមប៊ី (CIMB Investment Bank) និង ធនាគារ ស៊ីអាយអិមប៊ី ឥស្លាម (CIMB Islamic)។ ស៊ីអាយអិមប៊ី គ្រុប មានភាគហ៊ុន ៩២,៥% នៅក្នុងធនាគារ ស៊ីអាយអិមប៊ី នៀហ្គា (Bank CIMB Niaga) នៅប្រទេសឥណ្ឌូនេស៊ី និង ៩៤,៨% នៅធនាគារ ស៊ីអាយអិមប៊ី ថៃ (CIMB Thai) នៅក្នុងប្រទេសថៃ។   ស៊ីអាយអិមប៊ី គ្រុប ត្រូវបានចុះបញ្ជីភាគហ៊ុននៅលើទីផ្សារមូលបត្រ ប៊ូរសា ម៉ាឡេស៊ី (Bursa Malaysia) តាមរយៈ ស៊ីអាយអិមប៊ី គ្រុប ហូលឌីង ប៊ឺហាដ (CIMB Group Holding Berhad)។ ស៊ីអាយអិមប៊ី គ្រុប មានមូលធនទីផ្សារ នៅលើទីផ្សារមូលបត្រ ប្រហែលជា ៤៣,៥ ពាន់លាន រីងហ្គីតម៉ាឡេស៊ី គិតត្រឹមថ្ងៃទី៣១ ខែធ្នូ ឆ្នាំ២០២០។ ស៊ីអាយអិមប៊ី គ្រុប មានបុគ្គលិកសរុបជាង ៣៤.០០០នាក់ និងមានអតិថិជនសរុបប្រមាណ ១៦លាននាក់។       សម្រាប់ព័ត៌មានបន្ថែម សូមទំនាក់ទំនងមកកាន់ លោក ស្រេង ភារុណ ប្រធាន ទីផ្សារ និងទំនាក់ទំនង ធនាគារ ស៊ីអាយអិមប៊ី ភីអិលស៊ី ទូរសព្ទ៖ (+៨៥៥)៩២ ៩៥៧ ៤៥៥ អ៊ីមែល៖ phearun.sreng@cimb.com.kh អំពីវិទ្យាស្ថាន ខេមអេដ   វិទ្យាស្ថានខេមអេដ ត្រូវបានទទួលស្គាល់ថាជាគ្រឹះស្ថាន ឧត្តមសិក្សាបណ្តុះបណ្តាលជំនាញគណនេយ្យ និងហិរញ្ញវត្ថុ ឈានមុខគេ ក្នុងព្រះរាជាណាចក្រកម្ពុជា។ វិទ្យាស្ថានខេមអេដ ត្រូវបានលេខរូបរាងឡើង ក្នុងឆ្នាំ ២០០៣ មានទីតាំង នៅរាជធានីភ្នំពេញ ដែលបេះដូង នៃព្រះរាជាណាចក្រកម្ពុជា។   វិទ្យាស្ថានខេមអេដ ដែលត្រូវបានទទួលស្គាល់ ថាជា គ្រឹះស្ថានឧត្តមសិក្សាអន្តរជាតិដំបូងគេក្នុងប្រទេសកម្ពុជា ដែលទទួលបានការទទួលស្គាល់កម្រិតផ្លាទីនៀម ពីសំណាក់សមាគមគណនេយ្យករជំនាញអន្តរជាតិ ACCA ដែលមានទីតាំងនៅចក្រភពអង់គ្លេស និងមានសមាជិក រហូតដល់ ១៨៣ ប្រទេសទូទាំងពិភពលោក។ ក្នុងឆ្នាំ ២០១៩ វិទ្យាស្ថានខេមអេដ ជាគ្រឹះស្ថានឧត្តមសិក្សាមួយ ក្នុងចំណោម គ្រឹះស្ថានឧត្តមសិក្សា ១០ដំបូងគេ នៅ កម្ពុជាដែលទទួលបាន ការវាយតម្លៃ ពីគណៈកម្មការវាយ តម្លៃគុណភាពអប់រំ នៃកម្ពុជា (ACC)។ នៅក្នុងឆ្នាំ២០១៩ ដដែល កម្មវិធីសិក្សាបរិញ្ញាបត្រ ជំនាញគណនេយ្យ និងហិរញ្ញវត្ថុ (BA +CAT)របស់វិទ្យា      ស្ថា នខេមអេដ ត្រូវបានទទួលស្គាល់ដោយស្ថាប័នអ្នកជំនាញ  ផ្នែកហិរញ្ញវត្ថុ CFA ដែលមានទីតាំងនៅសហរដ្ឋអាមេរិក ។ បន្ថែមពីនោះ វិទ្យាស្ថានខេមអេដ ក៏ទទួលបានការវាយត ម្លៃកម្រិតផ្កាយ៥ លើគុណភាពបង្រៀន ការអភិវឌ្ឍន៍កម្មវិធីសិក្សា និងឱកាសការងារនិសិ្សត ពីសំណាក់ស្ថាប័នអន្តរជាតិ QS Stars នៅចក្រភពអង់គ្លេស និងទទួលបានការវាយតម្លៃ កម្រិតផ្កាយ៥ លើគុណភាពបង្រៀន ការអភិវឌ្ឍន៍ កម្មវិធីសិក្សា និងឱកាសការងារនិសិ្សត ពីសំណាក់ស្ថាប័ន អន្តរជាតិ QS Stars នៅចក្រភពអង់គ្លេស ផងដែរ។	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T06:04:10.547Z", "category": "ព័ត៌មានថ្មីៗ", "views": 92, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
នៅខ្មែរល្បីឥណ្ឌូមី! តោះមកស្គាល់ម្ចាស់ក្រុមហ៊ុន តម្លៃរាប់ពាន់លាន$ ដែលផលិតមីមួយនេះ	https://business-cambodia.com/articles/ceo-indomie-indofood-	សម្រាប់លោកអ្នកដែលចូលចិត្តញ៉ាំមីកញ្ចប់ប្រាកដជាធ្លាប់បានស្គាល់ហើយនូវមីគោកដ៏ល្បីឈ្មោះរបស់ប្រទេសឥណ្ឌូនេស៊ី គឺ Indomie ។ ធ្លាប់តែញ៉ាំមី តែប្រហែលមានប្រិយមិត្ដមួយចំនួននៅមិនទាន់ដឹងថាអ្នកណាជាអ្នកបង្កើតមីនេះឡើង និងមានប្រវត្ដិបែបណានោះទេ? ហើយថ្ងៃនេះ Business Cambodia នឹងលើកយកប្រវត្តិត្រួសៗរបស់ ម្ចាស់ក្រុមហ៊ុន Indomie ឱ្យបងប្អូនបានស្គាល់។ យោងតាមការដកស្រង់ចេញពីគេហទំព័រ Forbes បានឱ្យដឹងថា លោក Anthoni Salim  គឺជានាយកប្រតិបត្តិនៃក្រុមហ៊ុនមានប្រាក់ចំណូលជាង ៦.៤ពាន់លានដុល្លារ ឈ្មោះថា Indofood ដែលជាក្រុមហ៊ុនផលិតមីកញ្ចប់ធំជាងគេមួយរបស់ពិភពលោក។ បច្ចុប្បន្នលោកឈរនៅលំដាប់ទី៥ ក្នុងចំណោមមហាសេដ្ឋីដែលមានជាងគេនៅក្នុងប្រទេសឥណ្ឌូនេស៊ី ដោយទ្រព្យសម្បត្តិរបស់លោកសរុបប្រមាណ ៧.៥ពាន់លានដុល្លារ។ លោក Salim កើតនៅឆ្នាំ ១៩៤៩ នៅទីក្រុង Kudus ភាគកណ្តាលរបស់ជ្វា។ ក្នុងឆ្នាំ១៩៧២ គាត់ទទួលបានដំណែងជា CEO បន្ទាប់ពីគាត់ចប់ការសិក្សាក្នុងមហាវិទ្យាល័យ។ ហើយក្រុមហ៊ុន ដែលលោកចូលកាន់តំណែងមានឈ្នោះថា Indofood ដែលជាក្រុមហ៊ុនផលិតមីកញ្ចប់ធំជាងគេមួយរបស់ពិភពលោក។ សូមជម្រាបថាក្រុមហ៊ុន Indofood ត្រូវបានបង្កើតឡើងតាំងពីឆ្នាំ១៩៦៨ មកម្លេះ។ ក្រុមហ៊ុននេះផ្ដោតទៅលើការផលិតឧស្សាហកម្មម្ហូបអាហារ ឬអាចនិយាយបានថាក្រុមហ៊ុនផលិតមីកញ្ជាប់។ កាលពីខែមករា ឆ្នាំ ២០១៥  Indofood បានសាងសង់រោងចក្រមីកញ្ចប់នៅក្នុង ប្រទេស ម៉ារ៉ុក ហើយវានឹងត្រូវបានបើកនៅក្នុង Q3 ២០១៥។ វាជារោងចក្រទី៦ នៅក្នុងទ្វីបអាហ្រ្វិកបន្ទាប់ពី ប្រទេស នីហ្សេរីយ៉ា អេហ្ស៊ីប ស៊ូដង់ កេនយ៉ា និង អេត្យូពី ហើយ ជារោងចក្រ Indomie ក្រៅប្រទេសដ៏ធំបំផុតផងដែរ ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T05:34:22.464Z", "category": "អចលនទ្រព្យ", "views": 258, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មានលុយមានដី មិនដឹងដាំអ្វី! មកស្គាល់ដំណាំ ៣ប្រភេទ ដាំតែម្តងអាចប្រមូលផលតកូនតកូនចៅ	https://business-cambodia.com/articles/3-types-of-agricultural-crops	ចំពោះអ្នកដែលមានដើមទុនច្រើន ហើយចង់ជ្រើសរើសមុខរបរណាដែលឱ្យផលបានយូរព្រោះតែចង់បន្សល់ទុកដល់កូនចៅតជំនាន់ តែមិនដឹងថាត្រូវជ្រើសរើសដំណាំណាទើបល្អ ពេលនេះដែរ ក្រុមការងារចាបក្រហមសូមណែនាំដំណាំកសិកម្មលេចធ្លោទាំង ៣ប្រភេទ បងប្អូនអាចពិចារណាដាំដុះបាន។ ដំណាំទំពាំងបាយជូរ ការដំាដុះទំពាំងបាយជូរនេះដែរ គឺមិនងាយស្រួលឡើយជាពិសេសនោះការជ្រើសរើសពូជមកដាំដុះ ប្រសិនជាយើងជ្រើសពូជដែលពិបាកក្នុងការថែទាំងនោះវានឹងនាំធ្វើយើងខាតពេលហើយក៏មិនងាយចេញផលដែរ។ ជាមួយគ្នានោះដែរ បើតាមការសម្ភាសន៍ជាមួយលោក លោកជួន ថាបូរ៉ា ដែលជាម្ចាស់ចម្ការទំពាំងបាយជូរនៅខេត្តកំពង់ស្ពឺ ក៏បានបង្ហើបពូជទំពាំងបាយជូរ១ប្រភេទគឺពូជរ៉េតកាឌីណាល់ ដែលពូជទំពាំងបាយជូរនេះលោកបានដាំដុះនៅលើផ្ទៃដី១៤ហិកតា នៅខេត្តកំពង់ស្ពឺហើយទំពារបានជូរនេះអាចធ្វើឱ្យលោកប្រមូលផលបាន ៣ដងក្នុងមួយឆ្នាំឯណោះ។ នៅក្នុងនោះដែរ សម្រាប់ដំណាំទំពាំងបាយជូរនេះដែរ នៅពេលដែលយើងដាំដុះគឺអាចប្រមូលផលដល់ទៅ ១០០ឆ្នាំឯណោះ។ លើសពីនេះទៅទៀត ចំពោះពូជទំពាំងបាយជូររ៉េតកាឌីណាល់ វាមានចំណុចពិសេសជាងពូជផ្សេងៗទាំងអស់ ព្រោះពូជនេះយើងបេះយកហូបផ្លែក៏បាន យកទៅផលិតជាស្រាទំពាំងបាយជូរនិងទឹកផ្លែឈើក៏បានដូចគ្នា ហើយបើយើងបេះចំពេលវាកំពុងតែទុំហើយយកទៅកិនចេញជាទឹកភ្លាមៗគឺមានរសជាតិឆ្ងាញ់ខ្លាំងណាស់។ ដំណាំលម៉ើ លម៉ើ គឺជាដំណាំមួយប្រភេទដែលមិនសូវពិបាកដាំដុះនិងមើលថែឡើយ ប៉ុន្តែមុននឹងយើងចង់ដាំដុះដំណាំនេះ គឺត្រូវតែជ្រើសរើសពូជឱ្យបានត្រឹមត្រូវ នឹងគួរតែរៀនពីបច្ចេកទេសដាំដុះឱ្យបានត្រឹមត្រូវតាមស្តង់ដារដើម្បីចៀសវាងពីការខាតបង់ដោយសារតែជ្រើសរើសពូជខុសឬដាំខុសបច្ចេកទេសជាដើម។ ជាក់ស្តែង បើតាមអ្នកជំនាញដាំលម៉ើតែម្តងគឺលោក សាន សុខន ដែលជាម្ចាស់ចំការលម៉ើយ៉ាដា នៅខេត្តបាត់ដំបងបានបង្ហើបពីបច្ចេកទេសខ្លះៗថា “ដាំលម៉ើបើចង់បានផលល្អ ទី១ គឺត្រូវគិតគូរទៅលើកត្តាទឹក ត្រូវមានទឹកសម្រាប់ស្រោចស្រពឲ្យបានគ្រប់គ្រាន់ ទី២ គឺការដាក់ជីធម្មជាតិនៅគល់នៃដំណាំលម៉ើ ដូចជា ជីកំប៉ុស្ត អាចន៍មាន់ ឬអាចន៍ប្រជាវជាដើម ហើយចំណែកឯទាក់ទងជាមួយកត្តាផ្លែវិញ ដើម្បីធ្វើឲ្យផ្លែលម៉ើមានផ្លែធំៗល្អ និងមានពណ៌ស្រស់ស្អាត គឺយើងត្រូវតែតាក់តែងមែកនៃផ្លែឲ្យបានល្អ ដោយ ក្នុងទងនៃផ្លែនីមួយៗយើងត្រូវតែបេះផ្លែចោលខ្លះ (ក្នុងមួយទងទុកផ្លែតែ ៥ ទៅ ៦ គូរបានហើយ) ការធ្វើដូចនេះគឺផ្លែលម៉ើនឹងមានទំហំធំនិងស្មើគ្នាល្អ។ ចំពោះកត្តាដីវិញគឺ ត្រូវជ្រើសយកដីនៅតំបន់ណាដែលខ្ពស់ មិនលិចទឹក ដីឥដ្ឋ និងដីថ្មរ ក៏ដាំមិនបានដែរ”។ ដំណាំមន ដំណាំមន គឺជាប្រភេទដំណាំម្យ៉ាងដែលគេនិយមដាំយកស្លឹកធ្វើជាតែ ដោយផ្លែវាមានលក្ខណៈស្រដៀងទៅនឹងទំពាំងបាយជូរ ប៉ុន្ដែវាតូចជាងនិងពណ៍ខ្មៅលាយក្រហមតិចៗ មានរសជាតិជូរ-ផ្អែម ចំពោះបងប្អូនអ្នកខ្លះទៀត ក៏មិនទាន់បានស្គាល់នៅឡើយទេ ព្រោះថានៅស្រុកខ្មែរយើងមិនសូវជាមានអ្នកដំណាំនេះច្រើនប៉ុន្មានទេ។ សម្រាប់ដំណាំមន គឺមានអត្ថប្រយោជន៍ជួយដល់សុខភាពជាច្រើនសូម្បីតែស្លឹករបស់វា សម្រាប់ផ្លែមនតែម្តងគឺជួយដល់ការបង្កើតគ្រាប់ឈាមក្រហម ការពារមហារីក ចំណែកឯស្លឹកវាជួយដល់ការទប់សម្ពាធឈាមមិនងាយឱ្យឡើង។ ជាក់ស្តែង ម្ចាស់ចម្ការផ្លែមនមួយរូបនៅក្នុងខេត្តបាត់ដំបង ក៏បានបង្ហើបថា សម្រាប់ដំណាំមននេះមិនពិបាកដាំដូចផ្លែឈើដទៃឡើយព្រោះដំណាំមននេះជាប្រភេទផ្លែឈើមិនរើសដីទេ ពោលគឺខែលិចទឹកក៏មិនអី ខែប្រាំងក៏មិនអីដែរ ប៉ុន្តែប្រសិនជាយើងចង់បានផ្លែវាឱ្យកាន់តែលឿនយើងត្រូវស្រោចទឹកបន្ទាប់ពីបូតស្លឹកចេញដើម្បីឱ្យវាឆាប់ចេញផ្លែ។ ដូច្នេះ ចំពោះបងប្អូន ដែលចង់ទិញដើមផ្លែមន ឬចង់ពិភាក្សាទាក់ទងជាមួយបច្ចេកទេសដាំដុះ អាចទំនាក់ទំនងទៅកាន់ម្ចាស់ចំការផ្ទាល់ ដែលមានលេខទំនាក់ទំនងដូចជា៖ 086 887 782/092 257 256៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T05:29:23.648Z", "category": "មុខរបរកសិកម្ម", "views": 1999, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
រង់ចាំតែថ្ងៃសម្ពោធ! គម្រោងផ្លូវធំៗ ៣ សាងសង់ចប់សព្វគ្រប់ ខណៈរង់ចាំតែថ្ងៃបើកឲ្យដំណើរការផ្លូវការ	https://business-cambodia.com/articles/ring-road-3-and-national-road-2-and-22	ជាដំណឹងរីករាយមួយសម្រាប់អ្នកដែលធ្វើដំណើរចេញ-ចូលរាជធានីភ្នំពេញ ខណៈនាពេលឆាប់ៗខាងមុខនេះរាជរដ្ឋាភិបាលនឹងសម្ពោធដាក់ឲ្យប្រើប្រាស់ផ្លូវការនូវគម្រោងផ្លូវក្រវាត់ក្រុងទី៣ គម្រោងផ្លូវជាតិលេខ២ និងផ្លូវជាតិលេខ២២ហើយ។ យោងតាមប្រសាសន៍លើកឡើងរបស់ឯកឧត្ដម ស៊ុន ចាន់ថុល ទេសរដ្ឋមន្ដ្រី រដ្ឋមន្ដ្រីក្រសួងសាធារណការ និងដឹកជញ្ចូន នៅពិធីចុះហត្ថលេខាលើកិច្ចសន្យាភាពជាដៃគូរវាងរដ្ឋ និងឯកជន នៃគម្រោងហេដ្ឋារចនាសម្ព័ន្ធផ្លូវល្បឿនលឿនតភ្ជាប់ពីរាជធានីភ្នំពេញទៅ ក្រុងបាវិតរវាងរាជរដ្ឋាភិបាលកម្ពុជានិងក្រុមហ៊ុនសាជីវកម្មស្ពាននិងថ្នល់ចិន (CRBC) នៅថ្ងៃទី១៨ ខែឧសភា ឆ្នាំ២០២៣ បានឲ្យដឹងថា បច្ចុប្បន្នគម្រោងផ្លូវខាងលើ ផ្លូវខ្លះបានបញ្ចប់ការសាងសង់ចប់សព្វគ្រប់ និងផ្លូវខ្លះទៀតក៏រៀបបញ្ចប់ផងដែរ។ ថ្លែងនៅក្នុងពិធីខាងលើឯកឧត្ដមបានមានប្រសាសន៍ថា “ផ្លូវជាតិលេខ២ និងលេខ២២ នេះនិយាយជារួមទៅចង់ចប់សព្វគ្រប់អស់ទៅហើយ។ យើងខ្ញុំកំពុងពិចារណាគោរពស្នើសុំពេលវេលាសមស្របរបស់សម្ដេចតេជោ ហ៊ុន សែន ដើម្បីសម្ពោធដាក់ឲ្យប្រើប្រាស់ផ្លូវការ។ មានការយឺតយ៉ាវបន្ដិចប៉ុន្ដែក្រោយមកក្រុមហ៊ុនបានខិតខំប្រឹងប្រែងជំរុញធ្វើការសាងសង់ និងកែសម្រួលតាមលក្ខណៈបច្ចេកទេសដែលយើងបានណែនាំ”។ ដោយឡែកសម្រាប់គម្រោងផ្លូវក្រវាត់ក្រុងទី៣ ឯកឧត្ដមទេសរដ្ឋមន្ដ្រីបានបញ្ជាក់ថា គម្រោងនេះគឺការសាងសង់បានបញ្ចប់រួចរាល់ហើយ ដោយរង់ចាំពេលវេលាដើម្បីអញ្ជើញសម្ដេចតេជោ ហ៊ុន សែន នាយករដ្ឋមន្ដ្រីមកបើកសម្ពោធដាក់ឲ្យដំណើរការតែប៉ុណ្ណោះ ដោយក្នុងនោះអាចធ្វើឡើងនៅក្នុងខែមិថុនា ខាងមុខ។ “ធ្វើចប់សព្វគ្រប់ហើយ អ៊ីចឹងខ្ញុំបានស្នើសុំខែ ៦ ដើម្បីសម្ដេចអញ្ជើញសម្ពោធដាក់ឲ្យប្រើប្រាស់ផ្លូវការ អ៊ីចឹងរង់ចាំពេលវេលារបស់សម្ដេច”។ នេះបើតាមប្រសាសន៍របស់ឯកឧត្ដម ស៊ុន ចាន់ថុល៕ សូមជម្រាបផងដែរថា គម្រោងផ្លូវក្រវាត់ក្រុងទី ៣ មានប្រវែងសរុប ៥២,៩៨៣ គីឡូម៉ែត្រ មានទទឹង ២២ ម៉ែត្រ មាន ៤ គន្លង ។  ហើយផ្លូវក្រវ៉ាត់ក្រុងខ្សែទី ៣ នេះដែរបានតភ្ជាប់ពីផ្លូវជាតិលេខ ៦ លេខ ៥ លេខ ៤ លេខ ៣ លេខ ២ រហូតដល់ផ្លូវជាតិលេខ ១ កាត់ភូមិសាស្រ្តរាជធានីភ្នំពេញ និងខេត្តកណ្តាល ដោយប្រើប្រាស់ថវិកាលើការសាងសង់ក្នុងទំហំទឹកប្រាក់ ២៦៧,៦៧ លានដុល្លារអាមេរិក។ ចំពោះផ្លូវជាតិលេខ២ និងផ្លូវជាតិលេខ២២ វិញត្រូវបានបើការដ្ឋានសាងសង់រួមគ្នាកាលពីអំឡុងខែកុម្ភៈ ឆ្នាំ២០២០។ គម្រោងផ្លូវទាំង ២ ខ្សែនេះមានប្រវែងសរុប ៧២,១៧ គីឡូម៉ែត្រ ក្នុងនោះកំណាត់ផ្លូវជាតិលេខ២ ចាប់ពីរង្វង់មូលតាខ្មៅ ដល់អូរចំបក់ មានប្រវែង ៦២,៥៦ គីឡូម៉ែត្រ និងផ្លូវជាតិលេខ២២ ពីអូរចំបក់ ដល់អង្គតាសោម មានប្រវែង ៩,៦១គីឡូម៉ែត្រ ស្ថិតក្នុងភូមិសាស្រ្ត ខេត្តតាកែវ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T05:13:06.011Z", "category": "អចលនទ្រព្យ", "views": 2645, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ស៊ីហ្គេមនៅកម្ពុជាចប់ហើយ! មកស្គាល់ប្រទេស១នេះ ហ៊ានចំណាយលុយធ្វើព្រឹត្តិការណ៍ស៊ីហ្គេមច្រើនជាងគេ	https://business-cambodia.com/articles/sea-games-country-spending-money-	កម្ពុជាបានបិទបញ្ចប់ព្រឹត្តិការណ៍ស៊ីហ្គេមជាស្ថាពរប្រកបដោយភាពជោគជ័យនិងជាទីមោទនភាពបំផុត ក្រោយចំណាយថវិកា១១៨លានដុល្លារដើម្បីដំណើរការព្រឹត្តិការណ៍ជាប្រវត្តិសាស្រ្តដ៏សម្បើមអស្ចារ្យនេះ។ ចុះមានដឹងទេថាប្រទេសណាដែលចំណាយថវិកាច្រើនជាងគេសម្រាប់ដំណើរការកីឡាស៊ីហ្គេម?  បើគិតត្រឹមរយៈពេល៥ដងចុងក្រោយតាំងពីឆ្នាំ២០១៥ រហូតដល់ឆ្នាំ២០២៣ ដែលមានប្រទេសសមាជិកអាស៊ាន៥ធ្វើជាម្ចាស់ផ្ទះនៃព្រឹត្តិការណ៍កីឡាអាស៊ីអាគ្នេយ៍ រួមមានសាធារណរដ្ឋសិង្ហបុរី(២០១៥) ,ម៉ាឡេស៊ី(២០១៧) ,សាធារណរដ្ឋហ្វីលីពីន(២០១៩), សាធារណរដ្ឋសង្គមនិយមវៀតណាម (២០២១), និងព្រះរាជាណាចក្រកម្ពុជា (២០២៣)។ ក្នុងនោះប្រទេសដែលធ្វើជាម្ចាស់ផ្ទះហ៊ានចំណាយប្រាក់សម្រាប់ព្រឹត្តិការណ៍នេះច្រើនជាងគេ ៥លើកចុងក្រោយគឺ សាធារណរដ្ឋសិង្ហបុរី ដែលមានទំហំទឹកប្រាក់ប្រមាណសរុបចំនួន ៣២៤.៥ លានដុល្លារ ដោយការចំណាយ១៤៨.៣ លានដុល្លារនឹងត្រូវបានចំណាយលើការប្រកួត ការដឹកជញ្ជូន ការចាក់ផ្សាយ និងបច្ចេកវិទ្យាផ្សេងៗ។ ដោយឡែកការចំណាយលើផ្នែកសន្តិសុខ រដ្ឋបាល ច្បាប់ ធានារ៉ាប់រង និងតម្លៃផ្សេងៗទៀតខ្ពស់បំផុតគឺប្រហែល ៥២.៧ លានដុល្លារ ខណៈដែលពិធីបើកនិងបិទត្រូវចំណាយសរុប ៣៣.៦ លានដុល្លារ។ នេះបើយោងតាមការចុះផ្សាយរបស់សារព័ត៌មាន OneAsia ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T05:00:50.853Z", "category": "ភាពជាអ្នកដឹកនាំ", "views": 12638, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មោទនភាពខ្មែរ! កីឡាខ្មែរ៣ប្រភេទមានឱកាសខ្ពស់បញ្ចូលក្នុងវិញ្ញាសារប្រកួតស៊ីហ្គេមឆ្នាំ២០២៥នៅថៃ	https://business-cambodia.com/articles/three-cambodian-sport-could-be-listed-in-sea-game-2025	ព្រឹកត្តិការណ៍ស៊ីហ្គេមលើកទី៣២ដែលកម្ពុជាយើងធ្វើជាម្ចាស់ផ្ទះត្រូវបានបញ្ចប់យ៉ាងរលូននិងជោគជ័យ និងទទួលបានការកើតសរសើរជាច្រើនលើឆាកអន្តរជាតិ។ បន្ទាប់ពីស៊ីហ្គេមនៅកម្ពុជាត្រូវបានបញ្ចប់ប្រទេសថៃគឺជាប្រទេសដែលត្រូវរៀបចំខ្លួនធ្វើជាម្ចាស់ផ្ទះសម្រាប់ព្រឹត្តិការណ៍ស៊ីហ្គេមលើកទី៣៣ដែលធ្វើនៅឆ្នាំ២០២៥ខាងមុខ។ យើងដឹងហើយនៅក្នុងព្រឹត្តិការណ៍កីឡាអាស៊ីអាគ្នេយ៍ មានប្រភេទកីឡាជាច្រើនត្រូវបានបញ្ចូលក្នុងវិញ្ញាសារប្រកួតដើម្បីដណ្ដើមមេដាយមហើយកីឡាទាំងនោះមានប្រភពដើមកំណើតមកពីប្រទេសផ្សេងៗដែលជាសមាជិកអាស៊ានទាំង១១ប្រទេស។ សម្រាប់ព្រឹត្តិការណ៍ស៊ីហ្គេមលើកទី៣៣ដែលថៃធ្វើជាម្ចាស់ផ្ទះនៅចុងឆ្នាំ២០២៥ខាងមានមុខ កម្ពុជាយើងមានឱកាសខ្ពស់ក្នុងការបញ្ចូលប្រភេទកីឡាចំនួន៣ប្រភេទដែលជាកីឡាដើមកំណើតរបស់ខ្លួនផ្ទាល់។  ប្រភេទកីឡាទីមួយរបស់កម្ពុជាដែលអាចមានឱកាសចូលវិញ្ញាសារប្រកួតស៊ីហ្គេមឆ្នាំ២០២៥គឺ កីឡាអុកចត្រង្គខ្មែរ។ ជាក់ស្ដែងអំឡុងពេលស៊ីហ្គេមនៅកម្ពុជាបន្ទាប់ពីថៃទទួលបានមេដាយច្រើនលើវិញ្ញាសារអុកចត្រង្គ ប្រធានសហព័ន្ធអុកថៃសន្យាថា នឹងជំរុញគណៈកម្មការកីឡាជាតិថៃ (NOC) ឱ្យមានការរៀបចំប្រកួតលើវិញ្ញាសា អុកចត្រង្គ ពេលថៃធ្វើម្ចាស់ផ្ទះស៊ីហ្គេមនៅពេលខាងមុខ។  ចំណែកកីឡា២ប្រភេទទៀតដែលអាចនឹងឱកាសបញ្ចូលក្នុងវិញ្ញាសារប្រកួតស៊ីហ្គេមលើកទី៣៣នៅឆ្នាំ២០២៥គឺកីឡាគុនខ្មែរនិងកីឡាគុនល្បុក្កតោ។ កីឡារបស់ខ្មែរទាំង២ប្រភេទនេះត្រូវបានដាក់បញ្ចូល ទៅធម្មនុញ្ញរបស់សហព័ន្ធកីឡាអាស៊ីអាគ្នេយ៍ ជាផ្លូវការ នៅល្ងាចថ្ងៃទី០៤ ខែឧសភានេះ ក្រោយបញ្ចប់កិច្ចប្រជុំក្រុមប្រឹក្សាកីឡាអាស៊ីអាគ្នេយ៍ ដឹកនាំដោយបណ្ឌិត ថោង ខុន រដ្ឋមន្ដ្រីក្រសួងទេសចរណ៍ ប្រធាន NOCC និងជាប្រធានក្រុមប្រឹក្សាកីឡាអាស៊ីអាគ្នេយ៍។ គួរបញ្ជាក់ផងដែរថាព្រឹត្តិការណ៍កីឡាអាស៊ីអាគ្នេយ៍លើកទី៣៣នឹងធ្វើឡើងនៅប្រទេសថៃនៅចុងឆ្នាំ២០២៥ខាងមុខ។ សម្រាប់ព្រឹត្តិការណ៍ស៊ីហ្គេមលើកទី៣៣នៅថៃនឹងធ្វើនៅទីតាំងដូចជាទីក្រុងបាងកក ខេត្តជុនបុរី និងនៅទីក្រុង Songkhla នៃខេត្ត Songkhla ប្រទេសថៃ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T04:33:50.067Z", "category": "ព័ត៌មានថ្មីៗ", "views": 1615, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ចេញ-ចូលភ្នំពេញត្រូវដឹង! រដ្ឋបាលរាជធានីភ្នំពេញ នឹងបិទចរាចររយៈពេល ៣ ថ្ងៃ លើកំណាត់មហាវិថីព្រះមុនីវង្ស	https://business-cambodia.com/articles/monivong-blvd	រដ្ឋបាលរាជធានីភ្នំពេញនឹងធ្វើការផ្អាកចរាចរយានយន្ដគ្រប់ប្រភេទដែលធ្វើដំណើរឆ្លងកាត់កំណាត់មហាវិថីព្រះមុនីវង្ស ជាបណ្ដោះអាសន្ន (ចាប់ពីរង្វង់មូលកួចកាណុង រហូតដល់ស្ដុប BKC) រយៈពេល ៣ ថ្ងៃគឺចាប់ពីថ្ងៃទី២១ រហូតដល់ថ្ងៃទី២៣ ខែឧសភា ឆ្នាំ២០២៣។ នេះយោងតាមសេចក្ដីជូនដំណឹងរបស់រដ្ឋបាលរាជធានីភ្នំពេញនៅមុននេះបន្ដិច។ តាមការបញ្ជាក់នៅក្នុងសេចក្ដីជូនដំណឹង ការផ្អាកចរាចបណ្ដោះអាសន្នកំណាត់មហាវិថីខាងលើគឺដោយសារនៅថ្ងៃទី២១ដល់ថ្ងៃទី២៣ ឧសភា គណៈកម្មមាធិការជាតិរៀបចំបុណ្យជាតិ-អន្ដរជាតិ នឹងរៀបចំពិធីសម្ពោធដាក់ឲ្យប្រើប្រាស់ជាផ្លូវការអគារមជ្ឈមណ្ឌលពហុបច្ចេកទេស “អគារតេជោអភិវឌ្ឍន៍” នៅមន្ទីរពេទ្យកាល់ម៉ែត ដែលមានទីតាំងស្ថិតនៅសង្កាត់ស្រះចក ខណ្ឌដូនពេញ រាជធានីភ្នំពេញ។ ដោយកម្មវិធីនេះ ក៏មានការអញ្ជើញចូលរួមក្រោមអធិបតីភាពដ៏ខ្ពង់ខ្ពស់របស់សម្ដេចតេជោ ហ៊ុន សែន នាយករដ្ឋមន្ដ្រីនៃព្រះរាជាណាចក្រកម្ពុជាផងដែរ។ ដូច្នេះដើម្បីឲ្យកម្មវិធីប្រព្រឹត្ដិណ៍ទៅដោយរលូន រក្សាបានសន្ដិសុខ សុវត្ថិភាព សណ្នាប់ និងរបៀបរៀបរយសាធារណៈ រាជរដ្ឋបាលរាជធានីភ្នំពេញសម្រេចធ្វើការបញ្ចៀសចរាច និងផ្អាកចរាចរបណ្ដោះអាសន្នលើកំណាត់មហាព្រះមុនីវង្សនេះជាបណ្ដោះអាសន្ន ចាប់ពីម៉ោង ៥ ព្រឹករហូតដល់កម្មវិធីបញ្ចប់។ ជាមួយគ្នានេះរដ្ឋបាលរាជធានីភ្នំពេញ ក៏បានសុំការយោគយល់និងអធ្យាស្រ័យពីសំណាក់បងប្អូនប្រជាពលរដ្ឋដែលធ្វើដំណើរតាមមហាវិថីព្រះមុនីវង្ស ចំពោះការផ្អាកនេះផងដែរ។ ក្នុងនោះនៅពេលផុតកំណត់ការហាមឃាត់បណ្ដោះអាសន្នដូចការបញ្ជាក់ក្នុងកាលបរិច្ឆេទខាងលើរដ្ឋបាលរាជធានីភ្នំពេញនឹងធ្វើការបើកឲ្យចរាចរជាធម្មតាវិញ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T04:32:31.596Z", "category": "ព័ត៌មានថ្មីៗ", "views": 18768, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ចំណូលពន្ធដើមឆ្នាំ! ត្រឹម៤ខែដើមឆ្នាំ ២០២៣ អគ្គនាយកដ្ឋានពន្ធដារប្រមូលពន្ធបានជាង ១៥០០លាន$	https://business-cambodia.com/articles/tax-in-four-month	ត្រឹមរយៈពេល ៤ខែ នៃដើមឆ្នាំ ២០២៣ អគ្គនាយកដ្ឋានពន្ធដារ អាចប្រមូលពន្ធបានដល់ទៅខ្ទង់ជាង១ពាន់លានដុល្លារ ខណៈដែលចំណូលពន្ធ ៤ខែនេះបានមកច្រើនពីស្ថានភាពចំណូលពន្ធក្នុងខែ មករា និងខែមីនាឆ្នាំ ២០២៣ បានហក់ឡើងខ្ពស់ដោយសារជារដូវការប្រកាសពន្ធលើប្រាក់ចំណូលប្រចាំឆ្នាំ ២០២២។ ជាក់ស្តែង យោងតាមកិច្ចប្រជុំបូកសរុបលទ្ធផលការងារគ្រប់គ្រងប្រមូលចំណូលពន្ធប្រចាំខែមេសា និងសម្រាប់រយៈពេល ៤ខែ ឆ្នាំ២០២៣ ព្រមទាំងទិសដៅសម្រាប់អនុវត្តបន្តរបស់អគ្គនាយកដ្ឋានពន្ធដារ ដោយមានការចូលរួមពីឯកឧត្តម គង់ វិបុល រដ្ឋមន្ត្រីប្រតិភូអមនាយករដ្ឋមន្ត្រីបានឱ្យដឹងថា ខែ មេសា ឆ្នាំ ២០២៣ ចំណូលពន្ធ អាករគ្រប់ប្រភេទដែលអគ្គនាយកដ្ឋានពន្ធដារប្រមូលបានជាក់ស្តែងតាមប្រព័ន្ធគ្រប់គ្រងទិន្នន័យចំណូលអនឡាញរបស់អគ្គនាយកដ្ឋានពន្ធដារ មានចំនួន ៩៨៤,៥៩ ប៊ីលានរៀល (ប្រមាណជា ២៤៣,១១ លានដុល្លារ)ស្មើនឹង ៦,៨១% នៃផែនការ។ ដោយឡែកសម្រាប់រយៈពេល ៤ខែ ឆ្នាំ ២០២៣ ចំណូលពន្ធអាករ ដែលអគ្គនាយកដ្ឋានពន្ធដារប្រមូលបានជាក់ស្តែងតាមប្រព័ន្ធគ្រប់គ្រង់ទិន្នន័យចំណូលអនឡាញរបស់អគ្គនាយកដ្ឋានពន្ធដារមានចំនួន ៦៤៤២,៥៤ ប៊ីលានរៀល (ប្រមាណជា ១៥៩០,៧៥ លានដុល្លារ) ស្មើនឹង ៤៤,៥៤% នៃផែនការច្បាប់ស្តីពីហិរញ្ញវត្ថុសម្រាប់ការគ្រប់គ្រងឆ្នាំ ២០២៣ ។ គូសបញ្ជាក់ផងដែរថា តាមរយៈរបាយការណ៍កាលពីឆ្នាំ ២០២២ កន្លងទៅ អគ្គនាយកដ្ឋានពន្ធដារ ប្រមូលចំណូលពន្ធបានជាង ៩៥ភាគរយ នៃផែនការច្បាប់ថវិកាជាតិ ដែលស្មើនឹងជាង ២,៦០០លានដុល្លារក្នុងរយៈពេលត្រឹមតែ ៩ខែ ប៉ុណ្ណោះ។ដោយឡែកសម្រាប់ឆ្នាំ ២០២៣ នេះ ឃើញថាអត្រានៃការប្រមូលពន្ធហាក់មានការកើនឡើង ដែលនេះបានបង្ហាញថាចំណូលពន្ធអាចនឹងប្រមូលបានលើសផែនការកំណត់ជាងឆ្នាំមុនៗ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T02:46:12.227Z", "category": "ព័ត៌មានថ្មីៗ", "views": 4453, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
រើសទីតាំងរួចហើយ! តោះមកដឹងចំនួនទឹកប្រាក់ដែលថៃត្រៀម សម្រាប់ធ្វើ Sea Game ឆ្នាំ២០២៥	https://business-cambodia.com/articles/thailand-spend-money-on-sea-games-in-2025	ស៊ីហ្គេមនៅកម្ពុជាចប់ភ្លាម ថៃបានត្រៀមទីតាំង និងរៀបចំថវិការួចជាស្រេច សម្រាប់ត្រៀមខ្លួនធ្វើជាម្ចាស់ផ្ទះព្រឹត្តិការណ៍ស៊ីហ្គេម លើកទី៣៣ និងអាស៊ានប៉ារ៉ាហ្គេមក្នុងឆ្នាំ២០២៥ លើទឹកដីរបស់ខ្លួន។ អ្នកនាំពាក្យរដ្ឋាភិបាលថៃលោកស្រី Traisuree Taisaranakul បានឱ្យដឹងយ៉ាងដូច្នេះថា៖ «គណៈរដ្ឋមន្ត្រីថៃបានយល់ព្រមចំណាយប្រាក់ចំនួន ២,០៥ ពាន់លានបាត (ប្រមាណជាង ៦០លានដុល្លារ) ដើម្បីធ្វើជាម្ចាស់ផ្ទះព្រឹត្តិការណ៍កីឡាក្នុងតំបន់»។ នេះបើយោងតាមការចុះផ្សាយរបស់សារព័ត៌មានថៃ Pattaya Mail។ ក្នុងនោះលោកស្រី Traisuree បានបញ្ជាក់ថា ថវិកានេះនឹងត្រូវបានផ្តល់ចេញពីមូលនិធិរដ្ឋសរុបចំនួន ១.៦៨ពាន់លានបាត (ជិត ៥០លាន$), សិទ្ធទទួលបានការប្រកួត ២០០លានបាត (ជិត ៦លាន$)， សំបុត្ររបស់អ្នកទស្សនា ២០លានបាត (ជិត ៦០ម៉ឺន$), ថ្លៃចុះឈ្មោះអត្តពលិក និងក្រុមការងារនៅក្នុងស៊ីហ្គេម ១៣៤លានបាត (ជិត ៤លាន$) និង ថ្លៃចុះឈ្មោះអត្តពលិក និងក្រុមការងារនៅក្នុងអាស៊ានប៉ារ៉ាហ្គេម ១៦លានបាត (ជិត ៤៧ម៉ឺន$)។ យ៉ាងណាមិញ ក្នុងនាមជាម្ចាស់ផ្ទះ គណៈរដ្ឋមន្ត្រីថៃ បានជ្រើសរើសទីតាំងធំៗ៣កន្លែង សម្រាប់ប្រារព្ធព្រឹត្តិការណ៍ស៊ីហ្គេម លើកទី៣៣ ក្នុងឆ្នាំ២០២៥ខាងមុខគឺ ទីក្រុងបាងកក ឈុនបុរី និងសុងក្លា។ ចំពោះមូលហេតុដែលប្រទេសថៃជ្រើសរើសទីតាំងទាំងនេះ ជាកន្លែងប្រកួតព្រោះផ្អែកលើលក្ខណៈវិនិច្ឆ័យដូចជា កីឡដ្ឋាន កន្លែងស្នាក់នៅ អាហារ មន្ទីរពេទ្យ ការដឹកជញ្ជូន ទីផ្សារ បុគ្គលិក សេវាសាធារណៈ បច្ចេកវិទ្យាព័ត៌មាន ថវិកា និងការចូលរួមពីសាធារណជន។ នេះបើតាមការឲ្យដឹងរបស់លោកស្រី Traisuree Taisaranakul ចុះផ្សាយដោយសារព័ត៌មាន NATION THAILAND នាថ្ងៃទី១៧ ខែឧសភា ឆ្នាំ២០២៣៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T02:26:29.534Z", "category": "ភាពជាអ្នកដឹកនាំ", "views": 43245, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
សន្សំលុយមានឱកាសឈ្នះឡាន! ដាក់សន្សំតែ១ពាន់$ បានការប្រាក់ខ្ពស់ ហើយអាចឈ្នះរង្វាន់ជាច្រើនថែមទៀត	https://business-cambodia.com/articles/fixed-deposit-with-good-interest-rates	កន្លងមក ពេលមានលុយសល់មិនទាន់ត្រូវការប្រើប្រាស់ គេតែងតែរកកន្លែងលាក់ទុកនៅក្នុងផ្ទះ ពេលខ្លះចាស់ៗគាត់ច្រកថង់ខ្មៅដាក់ចូលក្រោមទូ ឬកន្លែងអាថ៌កំបាំងដែលគាត់គិតថាមានសុវត្ថិភាពគ្រប់គ្រាន់ ហើយចោរមិនងាយនឹងរកឃើញ។ ប៉ុន្តែសព្វថ្ងៃនេះជឿនលឿនជាងមុនច្រើនហើយ មនុស្សកម្រទុកលុយចោលនៅផ្ទះណាស់ ពួកគេជ្រើសរើសដាក់បញ្ញើនៅធនាគារវិញ បានទាំងសុវត្ថិភាពហើយបានទាំងការប្រាក់ថែមទៀតផង។ ប្រសិនបើលោកអ្នកកំពុងមានលុយសល់មិនទាន់ចង់ប្រើ Business Cambodia សូមណែនាំការផ្តល់ជូនពិសេសមួយរបស់ ធនាគារ ហ្វីលីព ដែលលោកអ្នកគ្រាន់តែដាក់លុយសន្សំ ក៏អាចបានការប្រាក់ខ្ពស់ ហើយថែមទាំងមានឱកាសឈ្នះរង្វាន់ជាទឹកប្រាក់ជាច្រើន ព្រមទាំងឡានទំនើបថែមទៀតផង។ ខាងក្រោមនេះជាព័ត៌មានខ្លះៗដែលលោកអ្នកគួរដឹង៖ ១. រង្វាន់រួមមាន +រថយន្ត Ford Everest Titanuim 2023 មួយរង្វាន់ +រថយន្ត Ford Ranger Wildtrack 2023 មួយរង្វាន់ +ទូរស័ព្ទ Samsung Galaxy Z Fold4 ចំនួន ១៥រង្វាន់ +ទឹកប្រាក់ ៨៨៨ដុល្លារ ចំនួន ១៥រង្វាន់ ២. ព័ត៌មានផ្សេងៗ +ចំនួនទឹកប្រាក់៖ ត្រឹមតែចាប់ពី ១ពាន់ដុល្លារឡើងទៅ +អត្រាការប្រាក់៖ រហូតដល់ ៨.២៥% +ពេលវេលាកំណត់៖ ការផ្ដល់ជូននេះមានរហូតដល់ ថ្ងៃទី៣១ ខែធ្នូ ឆ្នាំ២០២៣ +លេខទំនាក់ទំនង៖ ០៨៦ ៩៣០ ០០០ ឬ ០៨៩ ៩៨៩ ៨១៨ (24/7) សូមជម្រាបផងដែរថា ពេលដែលមានលុយសល់មិនទាន់ចង់យកទៅប្រើប្រាស់ ឬមិនទាន់មានឱកាសវិនិយោគ លោកអ្នកគួរតែដាក់លុយនៅធនាគារ។ វាជាជម្រើសល្អជាជាងការទុកលុយចោលនៅផ្ទះ ដែលអសុវត្ថិភាពខ្លាំង។ ទុកនៅធនាគារ ក្រៅពីមានសុវត្ថិភាពហើយ លោកអ្នកក៏ទទួលបានការប្រាក់ថែមទៀតផង ហើយនឹងបានកាន់តែខ្ពស់ប្រសិនបើអ្នកចេះជ្រើសរើសធនាគារ ឬគ្រឹះស្ថានហិរញ្ញវត្ថុបានត្រឹមត្រូវ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-18T01:25:25.393Z", "category": "PR", "views": 482, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
សាកសមជាជើងឯក! មកស្គាល់កីឡា ២ប្រភេទដែលឥណ្ឌូនេស៊ី ដណ្តើមបានសុទ្ធតែមេដៃមាសទាំងអស់	https://business-cambodia.com/articles/indonesia-win-sea-game	គ្រប់គ្នាដឹងហើយថា ប្រទេសឥណ្ឌូនេស៊ីគឺជាប្រទេសទី៣ដែលឈ្នះមេដាយមាស នៅក្នុងព្រឹត្តិការណ៍ស៊ីហ្គេមឆ្នាំ ២០២៣នេះ បន្ទាប់ពីប្រទេសវៀតណាម និងប្រទេសថៃ ដែលទទួលបានមេដាយសរុប តាំងពីបើករហូតបិទស៊ីហ្គេម ចំនួន២៧៦មេដាយ។ ក្រឡែកទៅមើលកីឡា២ប្រភេទដែលពេញនិយមមើលខ្លាំងជាងគេនិងមានអ្នកចូលទស្សនាច្រើនរាប់ម៉ឺននាក់ គឺប្រភេទកីឡា បាល់ទាត់បុរស និងបាល់ទះបុរស ដែលប្រទេសឥណ្ឌូនេស៊ី វ៉ាដាច់ ដណ្ដើមយកមកដាយមាសបានទាំង២។ ដោយបាល់ទះឥណ្ឌូនេស៊ី បានយកឈ្នះកម្ពុជា ចំណែកឯបាល់ទាត់បុរសបានយកឈ្នះថៃ កាលពីយប់ម្សិលមិញនេះ។ គូសបញ្ជាក់ឱ្យដឹងថា ប្រទេសឥណ្ឌូនេស៊ីពិតជាសមទទួលបានមេដាយមាសពិតមែននូវប្រភេទកីឡា២ប្រភេទនេះ ព្រោះក្រុមកីឡាទាំងអស់ ឈ្នះដោយសមត្ថភាពពិតៗមែន៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-17T13:20:01.491Z", "category": "ព័ត៌មានថ្មីៗ", "views": 280, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
កីឡាការិនី ខាន់ ចេសា ផ្ញើសារពិសេសមួយជូនអ្នកគាំទ្រមុនចាកចេញពីកម្ពុជាទៅសហរដ្ឋអាមេរិកវិញ	https://business-cambodia.com/articles/khan-jessa-charity	កីឡាការិនីជូជិតស៊ូ ខាន់ ចេសា ម្ចាស់មេដាយមាស និងមេដាយប្រាក់ ស៊ីហ្គេមលើកទី៣២ បានចេញសារពិសេសមួយផ្ញើជូនអ្នកគាំទ្រមុន នឹងចាកចេញទៅសហរដ្ឋអាមេរិកវិញ។ នៅក្នុងសារនោះកីឡាការិនីឆ្នើមរូបនេះ ក៏បានបង្ហើបពីការបរិច្ចាគថវិកាមួយចំនួនដែលបានមកពីការឈ្នះកីឡាស៊ីហ្គេមជូនទៅកាន់កាកបាទក្រហមកម្ពុជាផងដែរ។ យោងតាមសារបញ្ជាក់នៅក្នុងគណនី Instargram នៅថ្ងៃទី១៧ ខែឧសភា ឆ្នាំ២០២៣ កីឡាការិនីកូនកាត់អាមេរិក-ខ្មែរ-ម៉ិសិចកូ រូបនេះបានសរសេរថា «នៅថ្ងៃចុងក្រោយរបស់ខ្ញុំនៅក្នុងប្រទេសកម្ពុជា ខ្ញុំបានសម្រេចចិត្តបរិច្ចាគប្រាក់ដែលខ្ញុំបានទទួលសម្រាប់ការឈ្នះស៊ីហ្គេម។ សប្បុរសជនដែលខ្ញុំបានបរិច្ចាគនោះគឺ កាកបាទក្រហមកម្ពុជា»។ កីឡាការិនីរូបនេះបន្ដថា «ខ្ញុំតែងតែទទួលបានការស្រលាញ់និងការគាំទ្រច្រើនពីប្រជាជនកម្ពុជា។ ដូច្នេះ ខ្ញុំគិតថាខ្ញុំអាចធ្វើបានដូចគ្នាដោយការគាំទ្រពួកគេ និងផ្តល់ជូនសហគមន៍វិញ។ ខ្ញុំសប្បាយចិត្តដែលមានឱកាសធ្វើរឿងនេះ។ ខ្ញុំប្រាកដថាពួកគេនឹងពេញចិត្តចំពោះជំនួយដែលពួកគេអាចទទួលបាន! អរគុណអ្នកទាំងអស់គ្នា»។ សូមជម្រាបថា កីឡាការិនី ខាន់ ចេសា បានដណ្ដើមបានមេដាយមាសលើវិញ្ញាសា Ne-Waza NOGI ទម្ងន់ក្រោម៥២គីឡូក្រាម ក្រោយឈ្នះកីឡាការិនីហ្វីលីពីន Margarita Prado នៅវគ្គផ្តាច់ព្រ័ត្យ និងមេដាយប្រាក់ មេដាយប្រាក់ លើវិញ្ញាសានារី Ne-Waza Gi ទម្ងន់ ៥២គីឡូក្រាម ក្រោយប្រកួតចាញ់កីឡាការិនីហ្វីលីពីន នៅវគ្គផ្តាច់ព្រ័ត្រ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:26", "date_created": "2023-05-17T10:45:08.175Z", "category": "ព័ត៌មានថ្មីៗ", "views": 3701, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ធនាគារ កាណាឌីយ៉ា និង ក្រុមហ៊ុន ផុស្ការ ឌីជីធល ចុះហត្ថលេខាអនុស្សរណៈយោគយល់លើសេវាកម្មដំណោះស្រាយទូទាត់ឌីជីថល	https://business-cambodia.com/articles/canadia-bank-and-poska-digital-sign-mo-u-on-digital-payment-solutions-services	ធនាគារ កាណាឌីយ៉ា ដែលជាធនាគារពាណិជ្ជ ដ៏ឈានមុខគេមួយនៅក្នុងប្រទេសកម្ពុជា បានចុះហត្ថលេខាអនុស្សរណៈយោគយល់ជាមួយនឹងក្រុមហ៊ុន ផុស្ការ ឌីជីធល កាលពីថ្ងៃទី១៦ ខែឧសភា ឆ្នាំ២០២៣។ ក្រោមកិច្ចព្រមព្រៀងនេះ ធនាគារ កាណាឌីយ៉ា និង ផុស្ការ ឌីជីធល នឹងសហការគ្នាទៅលើការផ្តល់នូវដំណោះស្រាយទូទាត់ឌីជីថល ក៏ដូចជាការពង្រឹងនូវចំណេះហិរញ្ញវត្ថុចំពោះអតិថិជន តាមរយៈការរៀបចំសិក្ខាសាលាសម្រាប់អតិថិជនសហគ្រាសធុនតូច និងមធ្យម ក៏ដូចជាម្ចាស់អាជីវកម្មផងដែរ។ ជាមួយនឹងកិច្ចសហប្រតិបត្តិការនេះ អតិថិជនដែលកំពុងតែប្រើប្រាស់នូវកម្មវិធី វិធាន ដែលជាប្រព័ន្ធគ្រប់គ្រង គណនេយ្យអនឡាញ របស់ក្រុមហ៊ុន ផុស្ការ ឌីជីធល កាន់តែមានភាពងាយស្រួលក្នុងការបង់នូវថ្លៃសេវាកម្មប្រចាំខែ តាមរយៈសេវាកម្មដំណោះស្រាយទូទាត់ឌីជីថល។ បន្ថែមពីលើនេះ ធនាគារ កាណាឌីយ៉ា និងក្រុមហ៊ុន ផុស្ការ ឌីជីធល នឹងបន្តសហការ ដើម្បីបញ្ចូលសេវាកម្មឌីជីថលមួយចំនួន ដូចជាធ្វើប្រតិបត្តិការហិរញ្ញវត្ថុផ្សេងៗសម្រាប់អាជីវកម្ម និងសាជីវកម្មរបស់ខ្លួន ហើយបន្ថែមពីលើនោះដែរ ធនាគារ និងក្រុមហ៊ុន បានគ្រោងនឹងរ់ៀបចំសិក្ខាសាលា ដែលផ្តោតទៅលើការពង្រឹងនូវចំណេះដឹងផ្នែកហិរញ្ញវត្ថុ សម្រាប់អតិថិជនរបស់ធនាគារ កាណាឌីយ៉ា និងក្រុមហ៊ុន ផុស្ការ ឌីជីធល ផងដែរ។ លោក Raymond Sia ក្រុមប្រឹក្សាភិបាល និងនាយកប្រតិបត្តិ ធនាគារ កាណាឌីយ៉ា បានបង្ហាញភាពសុទិដ្ឋិនិយម យ៉ាងមុតមាំទៅលើការសហប្រតិបត្តិការរវាងធនាគារ កាណាឌីយ៉ា និងក្រុមហ៊ុន ផុស្ការ ឌីជីធល។ លោក Raymond Sia មានប្រសាសន៍ថា “កិច្ចសហប្រតិបត្តិការរវាងធនាគារ កាណាឌីយ៉ា និងក្រុមហ៊ុន ផុស្ការ ឌីជីធល គឺជាការចាប់ដៃគូយុទ្ធសាស្ត្រមួយក្នុងការបន្តអភិវឌ្ឍនូវប្រព័ន្ធឌីជីថលអេកូឡូស៊ី ក៏ដូចជាការចូលរួមចំណែកនូវការពង្រឹងនូវសមត្ថភាពប្រតិបត្តិការឌីជីថល របស់សម្រាប់វិស័យសហគ្រាសធុនតូច និងមធ្យម និងសាជីវកម្មផ្សេងៗទៀតផងដែរ។” លោកមានប្រសាសន៍បន្ថែមថា “វិស័យសហគ្រាសធុនតូច និងមធ្យម បានដើរតួយ៉ាងសំខាន់នូវក្នុងភាពរឹងមាំ និងការរីកចម្រើន របស់ធនាគារ កាណាឌីយ៉ា ដូច្នេះយើងខ្ញុំសង្ឃឹមថា កិច្ចសហប្រតិបត្តិការនេះនឹងផ្តល់ផលប្រយោជន៍ជាច្រើនសម្រាប់អតិថជនរបស់ធនាគារ កាណាឌីយ៉ា ក៏ដូចជាអតិថិជនរបស់ ផុស្ការ ឌីជីធល ដោយពួកគាត់នឹងទទួលបានភាពងាយស្រួលជាងមុនក្នុងការធ្វើប្រតិបត្តិការហិរញ្ញវត្ថុ ក្នុងអាជីវកម្ម និងសហគ្រាសរបស់ខ្លួន៕” អំពីធនាគារ កាណាឌីយ៉ា ធនាគារ កាណាឌីយ៉ា គឺជាធនាគារពាណិជ្ជ ដ៏ឈានមុខគេមួយនៅក្នុងប្រទេសកម្ពុជា តាំងពីឆ្នាំ១៩៩១។ ក្នុងឆ្នាំ២០២២ ធនាគារ កាណាឌីយ៉ា ត្រូវបានស្ថាប័នអន្តរជាតិជាច្រើនទទួលស្គាល់ជាស្ថាប័នហិរញ្ញវត្ថុមួយដ៏ឆ្នើមក្នុងប្រទេសកម្ពុជា ដោយធនាគារទទួលបានពានរង្វាន់ដូចជា “Dream Company To Work For” ពី World HRD Congress ក៏ដូចជាពានរង្វាន់ “Best Managed Bank” ពី The Asian Banker ព្រមទាំងពានរង្វាន់ “Best Domestic Bank” និង “Best SME Bank” ក្នុងប្រទេសកម្ពុជា ពីស្ថាប័ន International Finance Awards និងពានរង្វាន់ “Best Domestic Bank” ពីស្ថាប័ន AsiaMoney ក្នុងឆ្នាំ២០២២។ ថ្មីៗនេះផងដែរ ធនាគារ កាណាឌីយ៉ា ក៏បានទទួលពាន “Best SME Bank” ពីស្ថាប័ន Digital Banker និងពាន “Best Retail Bank” ពីស្ថាប័ន The Asian Banker សម្រាប់ឆ្នាំ២០២៣។ គិតត្រឹមដើមឆ្នាំ២០២៣ ធនាគារ កាណាឌីយ៉ា មានសាខាចំនួន៦៨ ទូទាំងខេត្ត រាជធានី ក៏ដូចជាម៉ាស៊ីន ATM, CRM, VTM និងម៉ាស៊ីនស្វ័យសេវាធនាគារឌីជីថល ចំនួនជាង ៤០០ទីតាំង ទូទាំងប្រទេស។ ដើម្បីទទួលបានព័ត៌មានបន្ថែម សូមចូលទៅកាន់គេហទំព័ររបស់ពួកយើង: www.canadiabank.com.kh	{ "spider_name": "businesscambodia", "scrape_at": "2025-06-14_19:40:26", "date_created": "2023-05-17T10:30:31.348Z", "category": "ព័ត៌មានថ្មីៗ", "views": 89, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
មាសធ្លាក់ថ្លៃវិញហើយ! ព័ត៌មានសំខាន់មួយចេញពីទឹកដីអាមេរិករុញហាងឆេងមាសធ្លាក់ថ្លៃគំហុក	https://business-cambodia.com/articles/gold-internation-down-today	នៅប៉ុន្មានសប្ដាហ៍ចុងក្រោយនេះ ហាងឆេងមាសលើទីផ្សារអន្តរជាតិបានឡើងថ្លៃដល់ជាង២ពាន់ដុល្លារក្នុងមួយអោន( ស្មើនឹង២៤០៩ដុល្លារក្នុងមួយតម្លឹង)ដោយសារមានការព្រួយបារម្ភខណៈធនាគារអាមេរិកដួលបះជើងជាបន្តបន្ទាប់។ មួយវិញទៀតបញ្ហាបំណុលអាមេរិកឈានដល់ពិដានក៏ជាកត្តាធ្វើឲ្យមាសឡើងផងដែរ។ យ៉ាងណាមិញគិតត្រឹមយប់មិញហាងឆេងមាសបានចាប់ផ្ដើមដាំក្បាលចុះគំហុកពោលគឺធ្លាក់ថ្លៃពីជាង២ពាន់ដុល្លារក្នុងមួយអោនមកត្រឹម១៩៨៥ដុល្លារក្នុងមួយអោន។ បើយោងតាមវេបសាយ Kitco ដែលជាវេបសាយវិភាគនិងតាមដានទីផ្សារមាសបានឲ្យដឹងថាអាមេរិកអាចនឹងឈានមកដល់ការដំឡើងពិដានបំណុលដែលនេះគឺជាព័ត៌មានដ៏ល្អមួយសម្រាប់សេដ្ឋកិច្ចអាមេរិក ហើយព័ត៌មាននេះចាប់ផ្ដើមដាក់សម្ពាធលើមាសឲ្យដាំក្បាលចុះ។  បើតាមការលើកឡើងរបស់លោកស្រី Janet Yellen ប្រធានរតនាគាររបស់អាមេរិកបានឲ្យដឹងនាពេលកន្លងមកថាបំណុលអាមេរិកបានដល់ពិដានដែលមានន័យថាអាមេរិកមិនអាចបន្តលុយខ្ចីលុយគេទៀតបានឡើយ។ ការមិនអាចបន្តខ្ចីលុយគេបានទៀតនេះអាចបង្កហានិភ័យធំដល់សេដ្ឋកិច្ចអាមេរិក ខណៈអាមេរិកអាចអស់សាច់ប្រាក់សម្រាប់ទ្រទ្រង់ការចំណាយផ្សេងៗដូចជា ទាហាន កងទ័ព និងបុគ្គលិកមន្រ្តីរាជការជាដើម។ យ៉ាងណាមិញកាលពីថ្ងៃម្សិលមិញនេះលោក Joe Biden ប្រធានាធិបតីរបស់អាមេរិកបន្ទាប់ពីបានជួបប្រជុំជាមួយមន្រ្តីរដ្ឋសភាកំពូលចំនួន៤រូប បានប្រកាសថាឥឡូវនេះគឺជាសញ្ញាល្អព្រោះអាមេរិកនឹងឈានដល់លទ្ធភាពក្នុងការដំឡើងពិដានបំណុល( Debt ceiling) ដូច្នេះអាមេរិកនឹងអាចបន្តខ្ចីលុយគេ យកមកទ្រទ្រង់ការចំណាយក្នុងសេដ្ឋកិច្ច លែងជាក្ដីបារម្ភសម្រាប់សេដ្ឋកិច្ចអអាមេរិក។ អ៊ីចឹងដំណឹងនៃការដំឡើងពិដានបំណុលបានរុញតម្លៃហាងឆេងមាសឲ្យធ្លាក់ចុះ។  យ៉ាងណាមិញ លោក Adward Moya អ្នកវិភាគទីផ្សារជាន់ខ្ពស់នៃក្រុមហ៊ុនOANDA បានឲ្យដឹងថា បើទោះបីជាមាសចាប់ផ្ដើមធ្លាក់ថ្លៃពិតមែនប៉ុន្ដែនៅតែមានបញ្ហាជាច្រើនដែលនៅជាក្ដីបារម្ភដូចជាបញ្ហាបំណុលអាមេរិកដល់ពិដាន និងបញ្ហាវិបត្តិធនាគារអាមេរិក។ ដូច្នេះបញ្ហាទាំងនេះធ្វើឲ្យមាសគឺនៅតែជាជម្រើសវិនិយោគដ៏ល្អមួយសម្រាប់អ្នកវិនិយោគខណៈសេដ្ឋកិច្ចអាមេរិកមិនទាន់នឹងន។ យើងងាកមកមើលហាងឆេងមាសនៅកម្ពុជាវិញឃើញថាហាងឆេងមាសក្នុងស្រុកចាប់ផ្ដើមធ្លាក់ចុះមកវិញបន្តិច។ ជាក់ស្ដែងហាង ចែ ពៅ លក់គ្រឿងអលង្ការធ្លាក់បន្តិចមក២៣២ដុល្លារក្នុងមួយជី៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-17T10:28:12.235Z", "category": "ហិរញ្ញវត្ថុ", "views": 15587, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ស៊ីហ្គេមនៅខ្មែរចប់! ថៃ ជ្រើសរើសទីតាំង៣នេះ សម្រាប់ធ្វើជាកន្លែងប្រកួតស៊ីហ្គេម នៅឆ្នាំ២០២៥	https://business-cambodia.com/articles/sea-game-2025-thai	ខណៈស៊ីហ្គេមនៅប្រទេសកម្ពុជាបានបញ្ជាប់ ប្រទេសថៃក៏បានត្រៀមខ្លួន និងជ្រើសទីតាំងហើយរួចជាស្រេចសម្រាប់ធ្វើការប្រកួតស៊ីហ្គេមលើកទី៣៣ ឆ្នាំ២០២៥។ នេះបើយោងតាមការចុះផ្សាយរបស់សារព័ត៌មាន NATION THAILAND នៅថ្ងៃទី១៧ ខែឧសភា ឆ្នាំ២០២៣។ អ្នកនាំពាក្យរងរដ្ឋាភិបាលថៃលោកស្រី Traisuree Taisaranakul បានឱ្យដឹងថា "ទីក្រុងបាងកក ឈុនបុរី និងសុងក្លា ត្រូវបានជ្រើសរើសជាខេត្តធ្វើជាម្ចាស់ផ្ទះនៃស៊ីហ្គេម ដែលគ្រោងនឹងធ្វើនៅថ្ងៃទី៩ ដល់ថ្ងៃទី ២០ ខែធ្នូ ឆ្នាំ ២០២៥"។  លោកស្រីបានបន្តទៀតថាមូលហេតុដែលប្រទេសថៃជ្រើសរើសទីតាំងទាំងនេះ ជាទីតាំងប្រកួតព្រោះផ្អែកលើលក្ខណៈវិនិច្ឆ័យដូចជា កីឡដ្ឋាន កន្លែងស្នាក់នៅ អាហារ មន្ទីរពេទ្យ ការដឹកជញ្ជូន ទីផ្សារ បុគ្គលិក សេវាសាធារណៈ បច្ចេកវិទ្យាព័ត៌មាន ថវិកា និងការចូលរួមពីសាធារណៈជន។ គួរបញ្ជាក់ផងដែរថា ក្នុងការប្រកួតស៊ីហ្គេមលើកទី៣២ ដែលមានកម្ពុជាជាម្ចាស់ផ្ទះត្រូវបានបិទនៅថ្ងៃទី១៧ ខែ៥ ឆ្នាំ២០២៣  ខណៈប្រទេសវៀតណាមទទួលបានមេដៃមាសច្រើនជាង ដែលមានចំនួន១៣៦មេដៃ ខណៈថៃ ១០៨ ឥណ្ឌូនេស៊ី ៨៦ និងកម្ពុជាចំនួន ៨១មេដៃ៕	{ "spider_name": "businesscambodia", "scrape_at": "2025-06-14_19:40:26", "date_created": "2023-05-17T09:55:53.542Z", "category": "កំពូលអ្នកលក់", "views": 17702, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
បងធំសេដ្ឋកិច្ចទី១នៅអាស៊ាន! មកដឹងពីប្រាក់ខែជាមធ្យម របស់កីឡាករបាល់ទាត់ប្រទេសឥណ្ឌូនេស៊ី	https://business-cambodia.com/articles/indonesia-footballer-salary	ឥណ្ឌូនេស៊ីដែនកោះដែលមានផ្ទៃដីសរុប ១,៩០៤,៥៦៩ គីឡូម៉ែត្រការ៉េ មានប្រជាជន២៨០លាននាក់ ក្នុងនោះយុវជនដែលមានវ័យចន្លោះពី១៨-៣៩ឆ្នាំ មានចំនួន៧៥លាននាក់ និងត្រូវបានគេចាត់ទុកថាជាបងធំសេដ្ឋកិច្ចទី១ហើយនៅអាស៊ាននេះ។ យ៉ាងណាមិញការប្រកួតកីឡានៅព្រឹត្តិការណ៍ស៊ីហ្គេមលើកទី៣២ដែលកម្ពុជាធ្វើជាម្ចាស់ផ្ទះមហាជនសង្កេតឃើញថា កីឡាកររបស់ប្រទេសនេះមានស្នាដៃក្នុងវិស័យបាល់ទាត់ បាល់ទះ រហូតដល់បំបែកកំណត់ត្រាឈ្នះមេដាយមាស ដែលឥណ្ឌូនេស៊ីរង់ចាំអស់រយៈពេល៣២ឆ្នាំហើយក្នុងទីលានបាល់ទាត់។ ចុះតើប្រាក់ខែជាមធ្យមរបស់កីឡាករបាល់ទាត់ ឥណ្ឌូនេស៊ីជាទូទៅមានចំនួនប៉ុន្មាន? បើយោងតាមប្រភពវិទ្យាស្ថានស្រាវជ្រាវ Salary Expert បានឱ្យដឹងថាប្រាក់ខែរបស់អ្នកលេងបាល់ទាត់នឹងត្រូវបែងចែកទៅតាមឆ្នាំនៃការលេង សម្រាប់អ្នកដែលមានបទពិសោធន៍៍ចាប់ពី១-៣ ឆ្នាំអាចទទួលបានប្រាក់ខែប្រចាំឆ្នាំជាមធ្យមចន្លោះ Rp 151,786771 ប្រហែល10195$។ ដោយឡែកសម្រាប់អ្នកមានបទពិសោធន៍ចាប់ពី៨ឆ្នាំឡើងទៅអាចទទួលបានប្រាក់ខែចន្លោះ Rp 250,814,555 ប្រហែល16847$៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:26", "date_created": "2023-05-17T09:16:41.824Z", "category": "ភាពជាអ្នកដឹកនាំ", "views": 14892, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ស៊ីហ្គេម២០២៣ កម្ពុជាដណ្ដើមបានមេដាយច្រើនបំផុតក្នុងប្រវត្ដិសាស្ដ្រ ខណៈកីឡា ៣ នេះបានមេដាយមាសច្រើនជាងគេ	https://business-cambodia.com/articles/total-medal	ជារឿងដែលគួរឲ្យរំភើបបំផុតសម្រាប់កីឡាកម្ពុជានៅក្នុងព្រឹត្ដិការណ៍ស៊ីហ្គេម ខណៈនៅឆ្នាំ២០២៣ ដែលជាការរៀបចំប្រកួតលើកទី៣២នៃព្រឹត្ដិការណ៍កីឡាដ៏ធំប្រចាំតំបន់អាស៊ីអាគ្នេយ៍នេះ  កម្ពុជាបានដណ្ដើមមេដាយច្រើនបំផុតមិនធ្លាប់មានពីមុនមក។ យោងតាមរបាយការណ៍នៅក្នុងព្រឹត្ដិការណ៍ប្រកួតកីឡាស៊ីហ្គេមលើកទី៣២ ដែលចាប់ផ្ដើមឡើងពីថ្ងៃទី៥ រហូតដល់ថ្ងៃទី១៧ ខែឧសភា ឆ្នាំ២០២៣ នេះ កម្ពុជាដណ្ដើមបានមេដាយសរុបចំនួន ២៨២ មេដាយ ដោយក្នុងនោះមេដាយមាសមានចំនួន ៨១ គ្រឿង មេដាយប្រាក់ចំនួន ៧៤ គ្រឿង និងមេដាយសំរិទ្ធចំនួន ១២៧ គ្រឿងឯណោះ។ ជាមួយគ្នានេះដែរ គេសង្កេតឃើញថាមានប្រភេទកីឡាលេចធ្លោចំនួន ៣ ដែលកម្ពុជាដណ្ដើមបានមេដាយមាសច្រើនជាងគេ ដែលក្នុងរួមមាន៖ ១. ប្រភេទកីឡាគុនខ្មែរ ដណ្ដើមបានមេដាយមាសចំនួន ១៤ គ្រឿង ២. ប្រភេទកីឡាវ៉ូវីណាម ដណ្ដើមបានមេដាយមាសចំនួន ១០ គ្រឿង ៣. ប្រភេទកីឡាគុនល្បុក្កតោ ដណ្ដើមបានមេដាយមាសចំនួន ៨ គ្រឿង គួររំលឹកផងដែរថា នៅក្នុងព្រឹត្ដិការណ៍កីឡាស៊ីហ្គេមលើទី៣១ ដែលរៀបចំឡើងនៅក្នុងប្រទេសវៀតណាមក្នុងឆ្នាំ២០២១ កម្ពុជាដណ្ដើមបានមេដាយសរុបចំនួន ៦៣ គ្រឿងប៉ុណ្ណោះ ដោយក្នុងនោះមានមេដាយមាសចំនួន ៩ គ្រឿង មេដាយប្រាក់ចំនួន ១៣ គ្រឿង និងមេដាយសំរិទ្ធចំនួន ៤១ គ្រឿង៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:26", "date_created": "2023-05-17T08:57:24.192Z", "category": "ព័ត៌មានថ្មីៗ", "views": 177, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្រោយប៉ះទង្គិច មន្ត្រីប៉ូលីសជាន់ខ្ពស់ឥណ្ឌូនេស៊ី បានរៀបរាប់ព្រឹត្តិការណ៍ពេលប្រកួតច្បាស់ៗបែបនេះ	https://business-cambodia.com/articles/kombes-pol-sumardji	ការប្រកួតលើសមរភូមិវាលស្មៅរវាងក្រុមបាល់ទាត់ជម្រើសជាតិថៃ និងក្រុមជម្រើសជាតិឥណ្ឌូនេស៊ី កាលពីយប់មិញនេះ ហាក់មានភាពតានតឹងនិងបង្ករជម្លោះដោយហិង្សាបន្តិចនៅនាទីចុងក្រោយ នៃបេសកម្មដណ្តើមមេដាយមាស ក្នុងព្រឹត្តិការណ៍ស៊ីហ្គេម លើកទី៣២ ដែលកម្ពុជាធ្វើជាម្ចាស់ផ្ទះ។ ក្នុងឧប្បតិ្តវហេតុនោះ គេសង្កេតឃើញមានបុរសម្នាក់បានរងការប៉ះទង្គិចពីសកម្មភាពចម្រូងចម្រាសរបស់ក្រុមកីឡាករបាល់ទាត់ ដោយរងរបួសចំមាត់និងដួលផ្ងារក្រោយ។ តាមពិតលោកមានឈ្មោះថា Kombes. Pol. Sumardji គឺជាមន្ត្រីប៉ូលីសជាន់ខ្ពស់របស់ប្រទេសឥណ្ឌូនេស៊ី និងកំពុងកាន់តួនាទីជាអ្នកចាត់ការទូទៅរបស់ក្រុមបាល់ទាត់ជម្រើសជាតិឥណ្ឌូនេស៊ីថែមទៀតផង។ នេះបើយោងតាមការឲ្យដឹងពីទីភា្នក់ងារសារព័ត៌មាន Tribun News។ យ៉ាងណាមិញ ក្រោយស្ថានភាពស្ងប់ស្ងាត់ លោក Kombes. Pol. Sumardji បានប្រាប់ក្រុមអ្នកសារព័ត៌មានយ៉ាងដូច្នេះថា៖ «ខ្ញុំត្រូវបានគេវាយដំ (ខណៈពេលដែលបង្ហាញបបូរមាត់របស់គាត់ហូរឈាម)»។ លោកបានបន្តថា៖ «ពេលដែលខ្ញុំជ្រាបខ្លួនចូលក្នុងសកម្មភាពចម្រូងចម្រាសនោះ ខ្ញុំមានបំណងបំបែកគ្នា ស្រាប់តែខ្ញុំត្រូវបានគេវាយចំពីទីនោះបន្ទាប់មកខ្ញុំក៏ដួល»។   គួរជម្រាបផងដែរថា សង្គ្រាមដណ្តើមគ្រាប់បាល់កាលពីយប់មិញនេះ គឺជាការប្រកួតដ៏តានតឹងមួយ ដោយត្រូវបន្ថែមម៉ោង១៥នាទី ២ដង ទម្រាំតែអាចរកឃើញអ្នកឈ្នះចាញ់បាន ដោយជាលទ្ធផលឥណ្ឌូនេស៊ី បានយកឈ្នះថៃ ៥ ទល់នឹង ២ នៅម៉ោងបន្ថែម២ដង នាំយកមេដាយមាសជូនជាតិរបស់ខ្លួនទាំងអារម្មណ៍រំភើបបំផុត៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:26", "date_created": "2023-05-17T08:50:00.856Z", "category": "ភាពជាអ្នកដឹកនាំ", "views": 5388, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }

Subsets and Splits

No community queries yet

The top public SQL queries from the community will appear here once available.